
”I think that Hadraawi is widely regarded by Somalis as one of, if not the 
greatest living Somali poet. His work is famous throughout Somalia and 
amongst all Somalis I have ever met.” 

(Professor I.M. Lewis. London) 


"Mr. Hadraawi is indeed an artist of awesome force whose Lyrics have 
helped to inspire a generation of Somalis, including myself. In the past ten 
years, a period during which the Somalis have been through severe national 
crises, owing to their state's steady slide towards anarcy together with 
relentless outbreaks of civil wars, Mr. Hadraawi's voice has been a source 
of solace and comfort to many Somalis in the great demoralization of the 
land.” 
(Professor Said S. Samatar, Newark) 


"He is also esteemed by Somalis because of his uncormpromising moral 
principles. He refused to praise and to collaborate with the dictatorial 
military regime, though lured by great rewards. Instead he fiercely 
criticised them, risked his life and had to flee into exile in order to evade 
arrest. 


I know him personally and have found him to be a man of peace, wisdom 


and discernment. ” 
(Professor B.W. Andrzejewski, London) 


HIBEYN 


W axaan Diiwaankan Hal-karaan u hibeynaya gaar ahaan shacbiga 
Soomaaliyeed ee dagaalka negaadi la'aaneed kula jira taliska diktaatoo- 
riga ah ee dalka ka dhisan, ee ku foogan dib u soo noolaynta, 
midnimmadooda, xorriyaddooda iyo maamuskooda dadnimo. 


Waxaan weliba si gaar ah ugu hibeynayaa daabacaadda diiwaankan 
halgamaaga u ban-baxay xoraynta ummadeed, shahiid iyo nooleba ee 
nafahooda u huray dhiiggoodiina u hibeeyey qaddiyadda sees u dhigidda 
nolol aayatiin leh oo u qalanta aadamiga. 


Aniga oo ku hadlayaa magaca jabhadihii hoggaaminayey halganka 
Soomaaliyeed gaar ahaan, iyo ummadda Soomaaliyeed quud ahaan, 
ayaan Diiwaankan u hibaynayaa dadka sokeeyaha ah ee ku dhaqan 
Dalkaas Ethiopia iyo dawladihii u kala danbeyyey, tii hore iyo ta maanta 
jirta labadaba. Waxaan dalkaas iyo dadkaas uga mehadnagayaa sidii ay 
ugu hagar-baxeen halganka Soomaaliyeed, isula barbar taageen hiil iyo 
hoo iyo sida ay ula naf qaybsadeen Welina ula naf qaybsanayaan scacbiga 
Soomaaliyeed iyo sida au weli ugu hagar la' yihiin danaha iyo wanaagga 
ummadda Soomaaliyeed. Waxan iyana Diiwaankan u hibaynayaa 
shacabka dalkaas aanu walaalaha nahay ee Eriteria oo dhowaan ku 
guulaystey gobanimadoodii ka dib markay 30sannadood 00 dhow dhow 
naf iyo maalba u hureen. 


Waxaan diiwaankan guud ahaan u hibeynayaa shucuubta aduunka ee 
xaqooda u dagaallamaysa ama dadnimada, dimugraaddiyadda, xasil- 
looni nabadeed iyo xuquuqal insaanka hiilka u ah. 


Curiyaha 


TUSMO 


Waa kuma Hadraawi ? 


Mahadnag 
Gogoldhig 
Ereyga curiyaha 
Tilmaan 


OAYBTA KOWAAD 


Suleekha 

Amal 

God Madow 
Tog-Dheer 

Gudban 

Axadii 

Baaq 

Ergadii Furqaan 
Wacdaraha aduunka 
Ina Suldaan 
Saxarla 

Daryeel 

Hudhud 

Haatuf 

Siddi Qabax 
Jeeganta Dhalataay 
Araq Maqal 
Beled-Weyn 
Mulliya 

Hooyo 


Toddobaatan Midabley 


Hoobal 


Ka rogoo haddana saar 


Cajeb 
Beeraad 
Hal la Qalay 


Wadnahaan Far ku hayaa 


QAYBTA LABAAD 
Daalo 
Shan Ubaxley 


Xamareey ma nabadbaa 
Hablaha Geeska Afrika 


Tuke Baal Cad 
Hal-Abuur 
Arraweelo 


Deyn Maayo Heesaha 
Jacayl Dhiig Malagu Qoray 


Heego Muuq Dheer 
Indha Badan 
Durdur 


QAYBTA SADDEXAAD 


Taawilo 
Kalamaan 
Bara Baraale 
Daalacan 
Dhahar 
Bulsho 
Quduro 
Galaal 

Fido 
Dhalaalimo 
Waxyi 
Galan-gal 
Daahyaley 
Gabadh Madow 
Heeliyo 
Jiitama 


QAYBTA AFRAAD 
Isa Sudhan 
Hambaber 
Dibadyaal 

Gol Janno 

Sirta Nolosha 
Daalalley 
Gudgude 

Xusuus 44] 

WAA KUMA HADRA AWI ? 


Maxamed Ibraahim (Hadraawi), waa hal-abuur maanseed; mudh-baxay, 
oo dabuubta maansadiisa kala soo dhex baxay dhudhubo shareeran iyo 
dhadhaabo shuban dhexdood. Maansadiisu waa dawan, baaq iyo 
qaylo-dhaan badheedhay xilli argagixiso tii ugu darayd taagantahay. 00 
aqoontii cilmiyeed, iyo kartidii hal-abuurnimo galoofowdey, afkuna 
yeedha gabay. 


Waa iftiin xilliga mugdigu sina u damin kari waayey iyo astaan, runtii, lagu 
tilmaansan karo yoolka hirashada ummadnimada iyo aayaha dadnimada 
ee ku jira duunka hoose ee dadka Soomaaliyeed, oon marna dhimanaynin, 
si kasta oo uu u weyn yahay nabarka ku dhacay iyo dhaawaca gaadhay. 


Wuxuu ku dhashay miyiga Degmada Burco, Gobolka Togdheer, 
Wogooyiga Soomaaliya hilaadii 1943, halkaas oo uu ku ababay sanadihii 
hore ee caruurnimadiisa, isla sanadahaas oo ay xijaabatey hooyaddiis 
Kaaka Jaamac Buux, ka dibna adeerkii Axmed Warsawa Siciid (Niibsan) 
ayaa loogu geeyay magaaladas Cadan (Yemen) aayooyinkii Caasha 
Maxamed Xasan iyo Shamis Kasan Nuur Qaaje aya halkii hooyadii u galay. 
Wax barashadiisii asaasiga ahayd ilaa dugsiga sare wuxuu ku qaatay 
Dugsigii Baadariga Cadmeed ee wakhtigaa la odhan jirey (St. Anthony's 
High School.1956 - 1964) 


Isla Cadan ayuu kaga shaqgeeyey macallinimo muddo laba sanadood ah. 
1967 ayuu Cadan ka guurey una kicitimay Soomaaliya. Waxa uu degey 
Muqdisho. Halkaas ayuu ka bilaabay shagadii ugu horeysey Wasaarada 
Warfaafinta 1969kii, kumase raagin. 1971kii ayuu shagadii ugu horeysey 
ee rasmiga ahayd ka qabtay Wasaarada waxbarashada, isagoo macallin 
ka nogday Dugsi Hoose, Dhexe, Sare 00 ku Dhexyaalley Dugsiga Hoyga 
Nolosha ee Lafoole (Afgooye), isla wakhtigaas oo uu ku qaadanayey 
daraasada tababarka macallinimada machadkii Macallinimada ee 
Lafoole (N.T.E.C). 


Kartidiisa hal-abuurnimo markii ugu horeysey waxay soo shaac baxday 
intii aanu Cadan ka tegin. 1966kii ayuu curiyey soona ban-dhigay 
Riwaayadii la magac baxday "HADIMO”. Ha yeeshe wuxuu si fiicanu 
doob dillaacsaday maansadiisuna caan baxday intuu u soo wareegey 
Soomaaliya, gaar ahaana, intii ku sinayd 1970 nadii oo ay soo shaac 
baxeen heesaha tirada badan ee aadna u soo jiitey dareenka dadka, Wuru 
noqday nin suugaantiisu si gaar ah u taallo, si goonni ahna cid waliba u 
dhadhansato, had iyo jeerna dadka ka dhex dhalisa olole dood iyo muran 
ah. Wara la soo qaadan karaa Riwaayaddii "Aqoon iyo A fgarad” oo ay ku 
la jireen Saaxiibadiis Maxamed Xaashi Dhamac (Gaariye) Siciid Saalax 
Axmed, Muuse Cabdi Cilmi iyo silsiladii maansadii "Siinley” iyo 

Riwaayaddii "Tawaawac” ee ay ku jireen heesaha ay ka mid ahaayeen 
"Hal la Qalay iyo Ceel Walwaaleed”. 


Suugaantiisu waxay noqotay tu si gaar ahaaneed uga nixisa oo uga 
cabsiisa xukunka keli talinta ah, sidaas darteed, ayaa hay 'adaha 
cadaadiska iyo cabbudhintu u daba taagnaayeen. Ka dib silsilad- 
maanseeddii "Siinley” iyo Riwaayadii "Tawaawac” iyo sababo kale oo 
maansooyinkiisa laxidhiidha ayaa 11kii Noofambar ee 1973kii loo 
taxaabay xabsiga, waxaa la geeyey Qansax-dheere (Gobolka Bay) o uu ku 
xidhnaa ilaa 9kti Abril ee 1978. 


Wakhtigaas ka dib, ilaa bilowgii 1982kii, wuxuu Akadamiyada Cilmiga, 
Fanka iyo Suugaanta ka ahaa Agaasimaha Waaxda Fanka; isla markaana 
wuxuu madana hore kaga jirey raggii mayalka u qabtay ee hoggaaminayey 
Silsilad-maanseeddii caanbaxday ee "Deelley”, kana qaraxday dalka 
horraantii sannadkii 1980kii. 


Idii May 1982kii ayuu tegey goobaha uu ka socdey halganka Mucaaradka 
hubaysani, wuxuuna ku biiray Uruka Dhaqdhagaaqa Waddaniga 
Soomaaliyeed (SNM). Wuxuu halkaas ka galay halgan siyaasadeed, 
suugaaneed 00 weji waddaniya leh. 


Ibraahim Sheek Muuse Wacays. 

MAHADNAO 


Inkasta oo ay wax caadi ah tahay, in had iyo jeerba, qoraalka suugaaneed, 
lagu magac siiyo 00 loo nisbeeyo ciddii curisay ee halabuurkiisa lahayd, 
haddana arrimuhu sida la moodayo ma aha. 


Waayo, hawl kastaaba waxay bisayl noqotaa ama lamahadiyaa marka 
natiijadeeda u danbaysaa soo gaadho ciddii loogu talagalay inay ku 
intifaacdo. Taas darteed, bilowgeeda ilaa midhkeeda u danbeeya, ma Jirto 
hawl qofnaba keli u qabtaa ama hadduu qabtana gabyo beeshaa. Isaga oo 
aaninnaba qoflabaad gacanta u taagin. Iyada oo guud ahaanba sidaas ah, 
ayey ta diiwaan-maanseedkan ku saabsani ka xag jirtaa. 


Haddii uu magacaygu, hadda, diiwaankan dusha sare, kaga yaallo ama 
aan ahay ninkii curiyey maansooyinka ku daabacan, waxa aad ugu 
hawshooday oo wax badan oo tacab ah ku bixiyey, siyaalo kala duwanna 
gacan uga geystey dad badan 00 aan midkoodna magaciisu dusha sare 
kaga daabacnayn, hase yeeshee, haddana aan hubo, in aan la'aantood, 
hawsha maansooyinkani sidan u bislaateen, kuna jirteen maanta, gacanta 
dadweynaha akhrisanaaya iyo cid kasta oo sideeda uga faa'iidaysanaysa. 


Sidaas darteed, waxa ugu yar ee ay mudan yihiin waa xusidda 
magacyadooda iyo kaalinta ruux waliba hawshan ka qaatay wadar iyo 
waaxid. Mahadaydu ha gaadho qofkii mudan. 


Ibraahim Xaaji Muuse (Wacays), run ahaan, gacanta uu ku leeyahay 
hawsha aad u culus ee gashay diiwaankan wax lagu qiimayn karo oo u 
dhigma lama heli karo. Runtii haddii aanu Wacays u guntan dhammanba 
hawsha daabacaadda, oo intaas oo jeer ku noqosho iyo dibu sixidba 
lahayd, haddii aanu isagu nafta dul dhigin, qormaynta, hormaynta iyo gebi 
ahaanba hoggaaminta hawshaas 00 aanu hadh iyo habeenba u soo 
jeedin,isaga oo isla markaas, xagga caafimaadka ka dhibban 00 
xanuusanaya. Diiwaankan daabacanimaanta gacanta kuma jireen, haddii 
aan Wacays oo kale u hagar bixin. Inkasta oo aanay ku filayn, waxaan 
kolleyba u celinayaa mahad aad iyo aad u ballaadhan. 


Waxaan si gaar ah isagana u xusayaa saaxiibkayga qaaliga ah ee Rashiid 
Sh. Cabdillaahi. Laga bilaabo maansada Daalacan, waa dhiftix aan tiriyo 
oo marka ugu horraysa ee aan soo ban-dhigo, aanu Rashiid ka mid ahayn 
dadka goob jooga ka ah. Mar kasta waa qofka ugu horreeya ee 
gol-daloolada maansdayda farta iigu fiiga. Dhinaca kale, wuxuu Rashiid 
ka mid yahay infa aysi gaar ah u xiiso geliso, taas oo keenta in ay anigana 
igu dhiirri geliso curinta maansada. Rashiid waxa uu ka mid yahay raggii 
lahaa abaabulka, isku dubba ridka, iyo s00 if bixinta diiwaankan. 
Rashiid si joogto ah ayuu u lafa-gura hal-abuurkayga, fidintiisana si weyn 
ayuu uga qayb qaata. 

Gogol-dhigga diiwaankan oo la odhan karo waa qoraal suugaaneed oo 
sidiisa u madax bannaan, wara ku hawshooday Rashiid. Mahad 
ballaadhan baan u celinaya. Ci ° 

Waxaa isna mahad aan la koobi karin mudan Cali Jaamac Basaale 
(Guush) oo hawsha daabacaaddan Wacays ku weheliyey bilow ilaa 
dhammaad. A > 
Runtii, haddii aanay hawsha soo ururinta, kaydinta, qoraalka teebka iyo 
sii dhilidda diiwaankani helin gacanta uu muddo dheer ku hayey Cali 
Jaamac Basaale (Guush), maantana kama dambaysteedii aanu u ; 
maleegan. marnaba xaaladda adag ee uu hadda ku soo baxay diiwaankani, 
kuma soo bixi kareen. Wuxuu Cali Jaamac Basaale (Guush) isaguna iga 
mudan-yahay mahadnaq aad iyo aad u ballaadhan. 


Iminka ma xasuusni, ereyo iyo wedho aan kaga abaal gudo xanuunka iyo 
hawlaha dad fara-badan ka qabsaday suura gelinta iyo soo saarista 
diiwaankan suugaaneed, waxase hubaal ah in Jaamac Cali Maxamed 
(Jaamac Weyne) 00 sidiisaba ku caan baxay is-dirid iyo inuu daacad ka 
noqdo hawl kasta oo ummadeed oo uu qabanayo, ayaa diwaankanu shiilay 
maanka iyo maskaxda, una amaahday wakhti iyo awood ka baxsan intii uu 
markaas karayey, ma jirto karti iyo dadaal uu Jaamac Cali Maxamed kala 
hadhay daabacaada diiwaankan mana suura gasheen indiiwaankani meel 
maro, haddii aanu Jaamac ku nuux nuuxsan oo aanu duldhigin aqoon, 
sabir iyo farsamo sida ragga kor ku xusan, Ibraahim Sheekh Muse Wacays, 
Rashiid Sheekh Cabdillaahi iyo Cali Jaamac Basaale ( Guush). 


Ma illaawin mana illaawi karo Xaliimo Cali Maxamed 00 Hawsha aan ka 
sheekeeyey, Jaamac ku lammaanayd ama laba ku ahayd. 


Waxaan si gaar ahu xusayaa Cabdi Jaamac Cawad (Faysal), oo dedaal 

xad- dhaaf ah, iyoxusul-duub ha gar-la'aan ah ka geystey qabangaabaddii 
iyo daabacaaddii diiwaankan. Wayaan hubaa haddii aanu Faysal sidaas 
ugu hawi gelin, danihiisana ku daayicin inaanu diiwaankani soo baxeen, 


Waxaa kale oo aanan kaalintii uu lahaa illaawi kari, 
Warsame (Toyota). Ibraahim waa ninkii maansooyi 
horreysey ku bilaabay diwaan gelin uu gacantiisa 
dhammeeyey, taasoo saldhig u ah duug hadhka ma. 
uga celinayaa xilkaas uu isa saaray, 


n, Ibraahim Axmed 
kan markii ugu 

ku qoray kuna 
ansadan. Mahad ayaan 


Raaqiya Cabdillaahi Oomaar oo ku xeel dheer, ku fadallo cad u doodidda 
aaneed ku dartey inay 


tabaco u yaboohiso, Qoraallo iyo xidhiidho 
ed ayay ku talax tagtay 


Raagiyi si raganimo leh 


ugu guuleysatey. Raaqiya Cabdillaahi Oomaar iyo dhiggeedaba si weyn 
baan ugu mahad celinayaa. 


Waxaa iyana mahad iyo sharaf iga mudan Professor I. M. Lewis, The 
London School of Economics and Political Science. Professor B. W 
Andrzejewski, Institue of Cushitic Languages and Literature University of 
London iyo Professor Said S. Samatar, Rutgers University Newark, 00 
diiwaankan sidii loo daabici lahaa ku taageerey qoraallo xeel dheer oo 
dhiirri geliyey ciddii Diiwaankan daabacaaddiisa ka gayb qaadatay. 
Sidan horeba u sheegey cidda suura gelintadaabacaadda diiwaankan ka 
qaybqaadatay aad bay u fara badan yihiin. Wara aan shaki lahayn haddii 
cid kasta oo gacan ka geysatey ama ku hawshootay la xuso in la yaabi 
lahaa. Iyada 00 aan sidaa la yeeli karayn, bal aan soo hadal qaado dhowr 
goobood iyo dhowr guuto. 

Wana aan kasha iyo laabta uga mahad celinayaa dadka ku kala dhagan 
dalalka:- 


1.Norway 

2 Jamhuuriyadda Jabuuti 
3.Sweden 

4.Denmark 
5.Ingiriiska(U.K) 

6.Ivory Coast 

7.Tunis 


Waxa mudnaan gaar ah leh Ururka Saaxibtinnimada Soomaalida iyo 
Noorwijiga (Den Norske Somaliakomiteen) oo uu hormood u yahay 
Baaderiga caanka ah Bishop Bjørn Bue. 


Hay 'adda diwaanka isku dubbaridkiisa iyo soo saariddiisa leh, waxay si 
xishmad leh ugu mahad nagaysaa Mudane Ismaaciil Cumar Geelle oo aan 
waxba kala hadhin suura gelinta iyo soo bixidda diiwaankan.. Hay 'addani 
waxay mar kale ku hambalyeynaysaa Mudane Ismaaciil sida uu had iyo 
jeer ugu hagar baxo faafinta iyo xoojinta fanka iyo suugaanta iyo sida uu 
gacan buuxda u siiyo adkaynta iyo taabagalka dhaganka iyo hidaha guud 
ahaan. Ismaaciil iyo hay 'adaha hoos yimaadaa waxay marar badan gacan 
buuxda ka geysteen diwaanno kan ka horeeyey. 


Waza aanu jecelnahay iyana in aanu u mahad nagno hay 'adaha hoos 
yimaadda Ismaciil 

gaar ka mid ah sida:- 

Wasaaradda Warfaafinta iyo Guriga Ummadda ee Jabuuti guud ahaan iyo 
Maamulayaashooda, Ismaaciil Xuseen Taani, Cabdi Miiggane iyo 
dhammaan madaxda iyo hawlwadeennada hay 'adahaas. 


Wara aanu iyana aad ugu mahad nagaynaa hal-abuurada, hooballada iyo 
dhammaan shacabiga Jamhuuriyadda Jabuuti. 

lyada oo aanan waraaq ku soo koobi karin dadkii Kuan ka Sna ey 
hawsha maansooyinkan bilowgoodii ilaa maanta eg ay JDI a 
udaabacantay, wara qudha ee aan dadkaa u man amaa ay tahay oo 
keliya magacyada in yar oo ka mid ah oo aan halkan ku xuso. 

Waxaan halkan ugu mahadnaqayaa saxiibbada magacyadoodi u hoc a ku 
qoran yihiin oo gacan weyn ka geystey Haalinta, BAHAYA) Jidinta iyo 
daryeelida maansooyinkan, naftayada-iyo ngos hayaua. 

. Maxamed Maxmuud Warsame "Dhabaney' 

. Axmed Maxamed Warsame “Jiinis” 

. Maxamed Xaashi Dhamac "Gaariye” 

. Maxamed Cabdillaahi Riiraash 

. Antuwaan Faransuwaar 

. Maxamed Xuseen Xasan 

. Faarax Axmed Cali "Gamuute” 

. Yaasiin Axmed X. Nuur "Yaasiin Dheere” 

. Jaamac Cali Geelle 

. Cali Aw Cusmaan Maxamed "Cali-Biid” 

- Jaamac Maxamuud X. ayd 

. Cabdi Xuseen Gurraase 

. Cabdulraxmaan Maxamed Maax 

. Yaasiin Ducaale Cali 

. Idris Xaaji Cismaan 

. Maxamed Jaamac Noor "Blacke” 

. Qaalib Cismaan Fadan 

. Yoonis Cali Nuur 

. Maxamed Ibraahim Bookh 

. Maxamuud Cabdi Cali-Ducaale 
21. Maxamuud Cabdi Cali-Bayr 

22. Saleebaan Cali Bulaale 

23. Siciid Ismaciil Daahir 

24. Muuse Axmed Saxar 

25. Dr Cali Cabdiraxmaan 

26. Maxamuud Aadan Jaamac-Galaal 
27. Cabdikariin Faarax Qaarey 

28. Xasan Sabriye 

29. Maxamed Xasan 

Hi x e Saalax iyo Marwadiisa Caasha Xasan Cali 
32, Muraad Xasan Boqore 

33. Siciid Faarax Maxamuud 


AN FS Su a 
ISINAN YE AA 


"Great" 


34. 
SBL 
30. 


37. 
38. 
39. 
40. 
41. 
42. 
43. 
44. 
45. 
46. 
47. 
48. 
49. 
50. 
SIA 
52. 
55: 
54. 
DA: 


Waxan si gaar ah ugu mahad naqa 


Saynab Maxamed Jaamac 
Yuusuf Cabdillaahi iyo Marwadiisa SaamiyaYuusuf Cali Sh. Madar 


Cumar Xasan Sheekeeye iyo Marwadiisa Faa'isa Axmed Maxamed 
Halac 


Deega Jaamac Jibriil 

Dr. Faadumo Sheekh Cali Jimcaale 

Rooda Maxamuud Ibraahim 

Fu'aad Binu Cabdulcasiis 

Axmed Cabaas Axmed 

Maxamed Daahir Afrax 

Xaaji Xasan Maygaag Samatar 

Faadumo X. Cumar Buraale 

Ubax X. Cumar Buraale 

Jaamac Cismaan Ismaaciil iyo Marwadiisa Aamina Jaamac. 
Xasan Guure Jaamac 

Samsam Cabdi 

Al Mujaahid Al Akbar Cabdul Raxmaan Aw Cali Faarax 
Cabdillahi Baaruud Cige 

Maxamed Jaamac Xujaale (Aabi) 

Xuseen Gaabane 

Cabdul Raxmaan Salaax Axmed ( Lisaaye) 

Axmed Ismaaciil Aadan (Dhakaar) 

Mustafa Cabdillaahi Aadan 

ya saaxaiibkayga qaaliga ah 


Cali Cabdi Faarax iyo marwadiisa, Sahra Ibrahim Xirsi, Degmo, Nuur, 
Ibrahim iyo Ilwaad. 

Waxan iyana u mahad naqayaa ;Shacbiga, hal-abuurrada iyo Hooballada 
labada dal ; Soomaaliya iyo Jamhuuriydda Jabuuti. 

GOGOLDHIG 


Muddo dheer 00 ilaa tobaneeyo sano ah ayaan madaxa ku hayey oo aan 
runtii si kulul ugu taamayey inaan erey qoran ka idhaahdo maansada 
Hadraawi (Maxamed Ibrahim Warsame), kuna gudbiyo dareen iyo fikrad 
wivii ay maansadaasi igu dhalisay. Haddana, iyada oo sidaas ah marna mg 
qabyo-tirin qoraal tafa tiran mana tahlin wax dhaafsiisan qodobbo geli 
kara qormaynta guud (general outline), iyo fikrado koobkooban oo nogon 
kara keliya bar tilmaamo iyo tusmooyin xusuusta loo dhigo. 


Inkasta oo ay jireen sababo kale oo kolal iga dhex-gelayey igana shugliyey, 
ha yeeshee waxaa ka badan taas, inta aan si uga gabargaaley ee aan hore 
ugu dhiirran waayey, waxaana dhacday mar kasta oo aan ku talo 800510 


ku dhaqaaqeeda in aan haddana dib u ga soo waabto. 


Waxaa walaaca iigu wacnaa dhowr rrimood 00 ku lug leh xidhiidhka gaar 
ahaaned ee aan anigu qof ahaan muddo dheer la galay suugaantaas 
Maxamed Ibrahim Warsame (Hadraawi), iyo wax yaalo kale oo labadaas 
weheliya. 


Tan hore waxaa weeye, baaxadda aad u ballaadhan ee suugaanta 
Hadraawi ay leedahay ee ma aha tirada maansooyinka ama dhererkooda 
iyo qoraallada kale ee weheliya. Meesha aan ka hadlyaa waa baaxadda 
murtida ku jirta iyo dulucda Jarriinteeda ama dhambaalka ay siddo iyo 
bilicda fannimo iyo sida loo qiimo siin karo dhismaheeda Jarshaxannimo 
iyo qiyaasta meesha 'y ka fadhiisan karto socodka suugaanta Soomaa- 
liyeed; waxay ku soo kordhisey iyo kaalintay gudatay iwm. 


Runtii suugaanta Hadraawi wag bad weyn oo kale, mana le 'eka tiradeeda 
kow iyo laba iyo wax dusha sare laga taataabtay. Bad weyntaas obocdeeda 
iyo caalamka jiifa nin sahamiyaa kuma talo- gelaayo ereyo kooban iyo 
weedho degdeg loo yidhi. Bad weynta Hadraawi iyo adduunka ballaadhan 
ee uurkeeda yaalla, waxaa qaadi kara oo lagu deyi karaa abwaag: iyana 
waza ayu baahan yihiin wakhti dheer iyo u gacanbixid. Wakhti kooban iyo 
ereyo dhawr xaashiyood qaata markii ay nogotay, ayaan bad weynta ka soo 
maagey. 

Ta xigta ee ku saabsan ani ga iyo maansada Hadraawi, waxaa weeye sida 
goonida ah, ee aan xidhiidhka ula lahaa, aniga iyo tiro yar oo aannu isku 
meel ka wada Joogney maansadan. Wara sifo gaar ah u yeelaya 
xtdhiidhkaasi waa isaga 00 ku dhisnaa, mar walba iyo 

ummulisada cid kasta oo kaleba uga gacan horraysa oo dibad bixinteeda 
gardaadisa. 


Maxay taasi leedahay ee noqon kara wax gaar ah oo dadka kale lagaga 
duwanaado ? Maxaase u dhexeeya labada gof ee ku kala horreeyey 
maqalka ama akhriska tix-maanseed, oo labaduba si isku mid ah, uga 
bogteen, una dhuuxeen? Waa su'aal meesha ku jirta; jawaabteeduna waa 
tay u duurxulayso, oo runtii, marka ay intaas oo qudha tahay, labadaasi 
wax ay ku kala duwanaan karaan, dhexdooda kama muugato. Sidaas 
darteed waa in aynu hoos ugu daadegno xidhiidhkaas gaar ahaaneed iyo 
saamaynttsa. 


Ta meesha ku jirtaa waa xaaladda xanuunka badan ee ku timid dhaqankii 
Soomaaliyeed guud ahaan, kana soo jeedda nidaamka keli taliska qofeed 
ee wax ku xukuma hab maamul argagixin ah, musuq iyo bah-gooyada 
reereed iyo qalalaasaha dumiyey dhismihii bulshada, ummadnimadeedii 
iyo gobanimadeedii dhinac kasta oo ay ahaydba. 


Ta xannuunka leh, ee halkan lagu soo qaadi karaa, waa himilooyinkii 
wacnaa ee ummadnimo loogu hiranayey, cagligii wax-garadka ahaa, 
aqoontii cilmiyeed iyo farsamo, hal-abuurnimadii fanka iyo midha- 
dhalkeediiba oo giddiba dabkoodii la bakhtiiyey. Dhinac kalena waa 
qiyamtii dadnimo ee wacnayd iyo anshaxii bulsheed oo ba 'ay. Waxaana ka 
dhashay inay qofka, siiba wax garadkii dadka iyo aqoontiisii, garashadiisii 
iyo hal abuurnimadiisi is-waayaan, isaga iyo wax qabadkiisiina kala 
baadiyoobaan. 

Muddo dheer bay maansadani aniga iyo rag kale dhaymo ay nooga ahayd 
waayaha cidhiidhyoon ee ku astaysan ceejinta cagliga iyo dareenka 
dadnimo. Waxay tix waliba noo ahayd sidii dabar adag 00 na laga furay, 
mugdi aannu uga baxnay iftiinka cadceedda iyo adduunkeeda ballaadhan. 
Runtii, tixwaliba maalinteeda waxay noo ahayd tu naga goysa waran nagu 
taagan. 


Sidaa darteed, ma laga yaabaa, waxa aan ka sheegaaba inu noqdo wax 
kasoo go'ay dareen xiise is-ahaaneed (subjective) 00 qudha? Ma 
suurowdaa inay i jiidato xagiiqdaasi, iyadoo layga sugayo abbaar ku 
Jadhida caqli iyo ra'yi miisaaman oo cuskanaya majare hagaagsan, 
lafa-gur mawduuci ah iyo qiimayn isu-dheelli tiran? 


Ta u dambaysa ee aan kaga hadhaayo qodobkan afeefta ahi waa anigoo 
aan sheegan karin kartidii nin gaar ugu go "ay barashada iyo daraasadda 
aqoonta fanka iyo suugaanta, iskeedabana taydu tahay wax ka soo Jjeeda 
korodhsi hiwaayaddeed. Taas awgeed, waxaa madaxayga ku legdamaya 
ta lay tirinaayey ee aan u badnaa ku hawshoodkeeda, taas oo ah wixii ku 
lug leh aqoonta bulshada iyo suugaanta. Shaki malaha oo way jirtaa meelo 
badan oo labadu ku kulmaan; aqoonyahan cilmi bulsheedna wuu heli 
karaa wax badan oo uu ka yidhaahdo suugaanta Hadraawi, sidaas 00 ay 

tahay haddana wara ay taasi ka mid ahayd sababaha aan dib ugaga soo 
maagey. 

Waxay waddaba maanta iyo madbacadda ay maansadaasi gashay ee ay 
nogotay in ay ku gudubto qaab lagu reer gesho laguna faafiyo kii ugu 
habboonaa, waxay ila tahay geed aan ku xoqdo oo dambe iima hadhin, ee 
waa inaan wejiga ku diiraa. Sidaas darteed wasa keliya oo aynu is-weydiin 
karnaa hadda, waa abbaarta iyo mawduuca qodbbada, ka hadalka 
maansadan, dhinaca aynu kaga iman karno iyo wajahadda aynu ula 
kacayno iyo meesha gunaanadkeedu ku biya shubanayo. 


I 


Waa caado dunida ka dhaxaysa in buugga loo yeelo hordhac loogu tala 
galo furaha irridaha laga gelayo buuggaas iyo murtida jiifta. Waxaa laga 
yaabaa inaan badiba qofku akhrisan, hor-dhaca buugga, haddii aan wax 
ku qasbaa jirin, sida raad-raac: sahamin cilmiyeed iyo wax la mid ah. 
Wawa dhici Karta in qofku toos u guda galo mawduuca, isagoo leh, “wara 
hordhacu iiga sheegayo buugga, sow aniguba kala ma soo bixi karo”! Waa 
run, 00 badanaa hawraarta hordhaca buugga laga fishaa waa war ku 
saabsan mawduuca buuggaasi ka hadlayo iyo majaraha dersiddiisu 
raacayso iyo ujeeddada ay ku biyo-shubayso, haddii ay tahay diiwaan 
maanseedna abbaarta hordhaciisa laga filaa waa-(inkasta oo aanu jirin 
mawduuc qudha iyo ujeeddo keliya oo diiwaanku leeyahay) lafa-gur iyo 
Jalangayn ku saabsan heerka hal-abuuridda maansooyinka, dhinac kastoo 
ay tahayba iyo qiimayntooda iwm. Dhab ahaanna il-dheerida iyo qotada 
aqoonta akhristuhu way u suura gelin kartaa inuu la soo baxo dulucda 
buugga, wax kasta oo hordhaca lagu soo urursheyba. Ha ahaate, kol uu 


mar danbe isha mariyana dedaalka hor-dhacu waa inuu akhristaha wax ku 
kordhiyo. 


Haddaba sidee ugu waxtar roon ee aynu u guda gallaa hor-dhaca 
diiwaanka maansada Hadraawi ee ina hor yaalla? 


Sida aynu horeba u nidhi suugaanta Hadraawi waa badweyn, aan dunida 
uurkeeda jiifta si fudud loogu babac dhigi karin lagagana warrami karin 
ereyo kooban. Waxaa raaca badweyntaas suugaaneed oo aan hore cidina 
obocdeeda ugu sahan tegin kuna deyin daraaso dhinac kastaba buuxda o0 
qabyo-tiran isuna dheelli tiran. Waxaa kale oo weheliya, iyada oo ay 
maqantahay daraasooyin, kuwaas oo kale ah, 00 ku saabsan suugaanta 
Soomaaliyeed iyo heerarka taariikheed ee ay soo martay iyo guud ahaanba 
tagaafadda, dhaganka iyo hiddaha Soomaaliyedd iyo waayaha bulsho 
laariikheed ee giddigoodba ku leh saamayntooda suugaanta Hadraawi ee 
ay maansadeedii hadda ina hor taalo. 


Sidaa awgeed, waxay dani khasbaysaa, in aynu daraasadda maansada 

Hadraawi ee isu dhan u dayno haddeeda iyo haddii Alle yidhaahdo, 
hor-dhacanse aynu ku soo ururinno inta maanta aan is-leeyahay waa 
lagama maarmaan. 


Sida aynu, hadda ka hor, u sheegnay kolleyba waa in ereyga hordhacu 
waxtar uga noqdo akhristaha dhinacyo ku lug leh garashada iyo 
fahamkamaansadan. Waxay ila tahay, mar haddii uu godobku yahay 
Hadraawi iyo maansadiisa buuggan ku daabacan, in masaladaasi noqon 
karto tu laga wada hadli karo oo loogu tegi karo murti la xiisayn karo. 


Marka aynu haddaba, sahankeena, sidaa ugu yool-samaynno, isla mar 
ahaanna waza ila qumman in aynu ku hor marno dhawr hal oo jid-bannayn 
u nogon kara yoolkaas. 


Waxay tahay, haddii la soo qaado Hadraawi iyo maansadiisa, waxay u 
badantahay in waxa maanka ku soo dhacaa noqdaan maansooyinkiisa oo 
qudha, oo aanay jirin wax ka baxsan maansooyinkaas, oo malaha la gelin 
karo. 

Runtiise sida ay ila tahay wara kale oo jira arrimo aan ahayn maansada 
lafteeda lase leh xidhiidh adag, arrimahaasoo aan looga maarmi karayn 
falanqaynta iyo lafa- gurka tooska ah ee maansadani. 


Ma aha Hadraawi iyo maansadiisan oo qudha ee waxaa la odhan karaa 
taasi waa wax la wadaago; Waayo, dhinacyada ku saabsan shuruudaha 
wacaalaha taariikheed, dhagan iyo faneed ee ku raad leh soo-if-baxa 
maansoyahan kasta iyo maansadiisa, ma aha wax ninnaba ku gooni ah. 
Iyada oo sidaas ah, haddana, dadku raadka waayaha noloshu ku yeeshaan 
guud ahaanba, waa laga helaa waxay ku kala duwan yihiin iyo wara ay 
iskaga mid yihiinba. 

Si kasta oo ay tahayba sababaha kala goonni yeeshay Hadraawi iyo 


badiba suugaan-yahanka Soomaaliyeed ee sebenku kulmiyey, marka hore 
waa nin iyo isha uu ku eegay adduunka xilligaasi iyo awaalaha nolosha ka 
jira, sida uu wax u arkay, inta uga muugatay iyo dhinaca uu ka maray, 
meesha uu iska taagay hirdanka dunida ka socdey sida uu wax u qiimeeyey, 
waza uu xeeriyey iyo mawqifka uu doortay: marka xigana waa ninba sida 
ay nogotay fal-celintiisa dareenkiisa iyo sida suugaantiisu uga tarjumayso 
ama uga tibaax-keenayso ee ay warkeeda inoo siinayso. Murtida aynu 
duuduub ugala soo bixi karnaa waxaa weeye, raadka qof waliba uu ku 
cumri-dhammaysto ee uu nolosha kaga tago, wuxuu tilmaamo, ee sumad 
unogdasidii uu ula fal-galay ee uu uga fal-celiyey waayihiixilligii uu nolaa 
iyo wixii kala soo dersey. 

Sidaas darteed, ma ka dhigan karnaa gooninnimadaas, su'aal aynu 
jawaabteeda u baadi-doon tagno ? Waxay iigu muuqataa, in akhristaha 
maansadan siiba qofkii il-dheer ku dersaya ay u tahay waxtar, haddii aynu 
wax uga iftiiminno aragti dareen-qaad iyo qaabka cabbiriddeeda, 

farriinteeda iyo mawqifka, wara ay kaga duwan tahay iyo waxa ay la 
wadaagto suugaanta Soomaaliyeed ee ay xilliga kula fac tirsanayso;in 
aynu dibadda soo dhigno xaqiiqada waayaha dunida ay ka muuqaal- 
celinayso suugaantaasi iyo sida loogu kala tegey habka iyo majiiraha 
garasho, ka dibna adduun-aragga, qiyamta iyo mawqifka iyo gaabka hal 
abuuridda iyo farshaxannimada. 


Inta aynaan hoos u gelin dhumucda ujeeddada aynu u soconno, waxaaila 
habboon innaga oo ka il-boganna wara dusha sare yaalla ee inoo 
noqonaaya bar-kulan aynu ka wada bilaabi karno dooddeenna. Wara ugu 
dhow ee daymada horeba u muuganaya, ama uu maanku haleelayaa waa 
sw'aalo dhowra oo lug ku leh Hadraawi iyo suugaantiisa, su 'aalahaas oo 
muujinaya kana marag kacaya in suugaantaas wax ku goonni ahi jiraan. 
Waxay sw'aashu inoo jid bixinaysaa:- Maxaa keenay gooninnimada iyo 
warkeedaba ? Maxaynu dareennay ee ay maankaba ugu soo dhacday 
gooninnimadu ? 


Jawaabtu waxay ag-taallaa dadka Soomaaliyeed iyo muranka is mari 
waaga ah ee dhexdiisa ka jira , kuna saabsan Hadraawi iyo suugaantiisa, 
Marka aynu si guud isha u marino bulshada Soomaaliyeed waxaynu ugu 
tegeynaa aragtiyo iyo mawaagif kala wada jeedda oo is burinaya oo laga 
kala qabo suugaanta Hadraawi. Haddii aynu dusha sare ka taataabanno 
waxa ka mid ah, kuwa soo socda:- 


1. Hadraawi iyo maansadiisaba aad baa loola col-yahay; mana jiro 
maanso yahan Soomaaliyeed oo loo dhigi karo nacaybka iyo colaada loo 
hayo isaga iyo maansadiisaba. 


2. Hadraawi iyo maansadiisa aad iyo aad baa loo jecel yahay; maba jiro, 
magac iyo maanso toona, cid la ag keeni karayaa. 


3. Maaha suugaanta Hadraawi wax la garan karo, macnaha iyo ujeeddada 
ku jirta ee uu ku talo-galay curiyaheedu waana wax ku adag maanka 
dadka;Sidaas darteed waxa dhacda in cid waliba goonideed madaxa ku 
daaliso, kaddibna u fasirato si gaarkeed ah iyo wejiga qofku ka dhigto. 


4. Hadraawi waa maansayahan Soomaaliyeed oo maanta jira ka ugu 
magac dheer; ka loogu hadal-haynta badanyahay ee maansadiisu ugu tis- 
qaadka ballaadhantahay, uguna hal qabsiga badan tahay; ka tixdiisuna 
dareenka ugu weyn kiciso, sida ugu kulul loo xiiseeyo ee maansadiisa goob 
kasta 00 dad Soomaaliyeed joogo siraad lagu doonayo. 


Waxaan is-leeyahay waa suura-gal in suugaanta Hadraawi lagu tilmaami 
karo ifafaale yaab ku leh bulshada Soomaaliyeed ee maanta jirta. 
Ifafaalenimadu waa meesheedee, la yaabka ay leedahay ayaa wax inooga 
daalacayaan. Maxay ku nogotay in maanso-yahanka Hadraawi kulmiyo 
intaaasoo ah si-u-arag, si-u-giimayn iyo mawqifyo, kala jeedooyin iyo 
is-burisyo ah ? Sidee buu hal mar ku helay colaadda u kulul iyo jacaylka 

u ballaadhan una qotada dheer ? Maxaase maansadiisa ka yeelay tu si fog 
loogu kala tago, ilaa sad ay noqotay tu aan la garanoo ujeeddadeeda 
mugdi saaran yahay; tu laga naxo oo la colaadiyo; iyo, isla markaas, 
haddana, tu aad loo xiiseeyo oo loo riyaago, oo ugu badan soo jiidsashada 
iyo dhaqaajinta maanka dadka ? 


La-yaabku haddii uu laba yahay, midkooda ah dhabanka iyo gacanta oo 
laysa saaro isaga gees inaga dhig. Kiisa kalee wax-ku-oolka ugu dhowi 
waa ka lagu salayn karo hawraarta laga soo weriyey Giriigii, 
waayo-taariikheedkii beri hore ahaa, taasoo odhanaysa “la yaabku waa 
hooyada falsafadda ”. Sidaa darteed, murtidu waxay ku jirtaa wixi la 
yaableh daba gal kooda iyo soo dibad saarka xidhiidhka caqli galka ah ee 
isku xidhaya dhinacyada ifafaaleyaasha is burinaya ama u muugda wax is 
diiddan. Waxaan uga socdaa mid keliya oo ah, cagliga u jeellan murtida 
maansadan iyo kasha u xiisa qabta bilicdeedaba, wax baa kaga xidhan 
Jawaabaha su'aalaha la yaabka leh ee aynu kor ku soo taabannay. 


Marka ay tahay jihadee loo kacaa oo runta badibalaga raadiyaa, wara 
hubaal ah, sida dadka qaarkii moodi karo ama is moodsiin karo, ma aha, 
kumana koobna sababta loogu heshiin la 'yahay maansadani isla 
suugaantaa iyo curiyaheeda, waxaa inagu filan oo aynu kaga gudbaynaa 
mawaagqiifta kala jeeddaa waa wax dher yaalla dadka kale ee ay maansadu 
halkooda ugu tagto ama la kulanto, isaga 00 aanu hal-abuuraheedii kaba 
war hayn inta badan. Sidaas darteed, Hadraawi kamaba qayb galo 
fikradaha is-asaraaraya ee ku saabsan maansadiisa, waayo isagu wixii uu 
odhan lahaaba wuxuu hore ugu dhiibtay tixdiisa. Sidaan qabo haddiiba 
wax laga weydiiyo ulajeeddada 

"Tixdaa”, "Tuducaas”, ama "Beydkaas” jawaabta uu ka bixiyaa marna 
ma noqonayso, tu lagu muran baxayo. Mar haddii ay sidaas tahay, waa 
inaynu xaqiiqada ka doonnaa bulshada Soomaaliyeed dhexdeeda. 


II 


Hadal iyo dhammaantii, jawaabaha laga bixin karo su'aalaha ku jeeda 
maansadan waxa lagala soo bixi karaa bulshada Soomaaliyeed 00 hoos 
loogu fiirsado lana lafa guro waayaheeda nololeed iyo siday usaameeyaan 
wacyigeeda. 


Bulshadaas wara ku dhex jira cudur ku xididdaystay oo kala wada 
googooyey halbowleyaashii dhagaaleed, bulsheed, siyaasadeed, dhaqa- 
meed iyo wacyigii ummadnimo ee dadka Soomaaliyeed isku xidhayey ee 
sugayey midnimada jiritaankooda bulshanimo. 


Qaska iyo qalalaasaha dalka Soomaaliyeed muddo dheer ka soo jirey iyo 
heerkauu gaadhey burburka bulsho ee ka dhashay ayaa u sabab ah cagligii 
dadku inuu kala go'doomo, in dareenkoodii is-waayo oo ay duunka iska 

nacaan. Sidaasi ayay ku noqotay in lagu kala fogaado aragtida laga qabo 
dunida lagu nool yahay iyo wara ka socda ama ka dhacaya, in laysku diido 
awaalaha xilligan iyo dhibaatooyinka burburka bulshada Soomaaliyeed 
ay ku jirto iyo maxaa wacay iyo maxaa daawo u ahaba, in aragga, 
garashada iyo qiimayntu is-buriso oo hiyigu kala jeeddo nogdo, ilaa xad 
ay gaadhey in la waayo himilo iyo yool lagu wada hirto iyo ula jeeddola 
kulmo iyo qiyam anshax dadnimo oo la wada xeeriyo, isku sina loodhawro, 


Sidaas awgeed la-yaab malaha haddii lagu kala tago dareenka xiisaha iyo 
dhadhanka wacan iyo wixii soo jiitaba, oo aan laysku fan iyo suugaanba 
ahaanin. 


Waaqica nolol bulsheed ee sidaas ahi wuxuu ku yimi, oo geedkiisu ka 
beermay awooddii caqliga, carrabka iyo ficilka wax qabashada dadka oo 
xadhig adag lagu jebiyey: god dheerna lagu ridey oo gaggaab culus lagu 
daboolay, waxa keenay aaya-xumada bulsheed waa xorriyad la'aan iyo 
dimuqraaddiyad la 'aan, waana taladii dalka oo dadkii lahaa laga 
xarrimay, waa iyada oo la damiyey tamartii midho dhalka ahayd ee 
wadarta bulsheed, loogana dhaartay dhagdhagaaq xor ah oo maskaxeed, 
mid siyaasadeed, bulsheed, dhaqgaaleed dhaqaneed iyo mid fan iyo 
suugaaneedba, dhagdhagaagaas oo looga saldhigo baaxadda weyn ee 
ummadda iyo dhismaheeda guud, ayaa si nabada u maarayn lahaa 
dhibaato kasta 00 la soo derista ummadda, midnimada garaadkeedana 
ilaalin lahayd. Markiise ay weydey taa, ayey kala baadiyowdey. Taa 
awgeed wacyi dadnimo iyo mid ummadnimaba wara saaray oo buuxiyey 
meeshoodii wacyigii ficiltanka qabiilo iyo intii uu lahaa ee ahayd hiilada 
xigtanimada abtirsiinta dhiigga ah ee aan kala sooci jirin raga iyo 
xag-darrada. Taasaa ula soo baxday wixii dhalankeedu ahaa, kuna 
aroorisey dhabbaheedii lagu yigiin, kalana daadegtey qabiil, laf, reer iyo 
qoys intaba 00 ula gashay wacyi salkiisu yahay hunguri iyo iska danaysi 
keli qofeed. 

Haddii maansadan laysku maan dhaafay sida mararka qaarkood la 
magmaglo wara isku maan dhaafay waa dadka cagligoodii wadareed, sida 
loo gebagebeeyey ee maankoodii garasho uu u kala lumay. Ma aha inay 
maansadani mugdi huwatey, ee sababtu wara weeye, sida dadkaasi 


ugu kala tageen aragga iyo aqoonsiga adduunka iyo waayaha noloshooda, 
waa sida ay dooc iyo dareen, dangasho iyo damacba ugu kala fogaadeen 
isla sidaa, ayaa xiisahooda iyo kal jeclaysigooduna u noqdeen waxaan isu 
iman karin, 00 hiyiga rabitaankooda, qiyamtooda iyo dhadhankooduna ki 
noqdeen wax kala fog. Intaa ka dib waxa lamaseegaanku noqday in fal 
celintoodu noqoto wax iska soo horjeeda. 


Arrimahaas dartood ayay maansadanna si kala tagsan ula fal galeen 
ugalana soo baxeen duluc murtiyeed is-burinaysa, mawaaqif iska soo hor 
Jeedda uga kala qaateen. Kaddib intaas, haddii aynu ka raad raacno 

taariikhdaas iyo dhacdooyinkeeda, aynuna kala soo baxno wixii 
maansadani xilligeeda kala kulantay, si aynu u hello dillo runta u marag 
kacda, waxaynu xusuus ugu nogon karnaa arrimo dhawr ah oo ay u mudan 
yihiin:- 

Ta koowaad:- keli-taliyaha Siyaad Bare wuru xoog hubaysan ku qabsaday 
awooddii talada iyo xukunka dalka 1969kii, isla markaas suugaanta 
Hadraawina, gaar ahaan, maansadiisu waxay hana-qaadday oo ay 
nogotay taabba-gud iyo tis-qaad, ayna gashay wacyiga dadka Soomaa- 
liyeed, oo uu magaca Hadraawi caan baxay, sannadihii hore ee 
toddobaatanaadkii qarnigan. Wakhtigaas iyo muddo dheer ka horeba, way 
jireen rag badan oo kaalintooda muugata ku lahaa suugaanta 
Soomaaliyedd, hase yeeshe, ma jiro, haddana, nin ay suugaantiisu 


degdegaas oo kale, ku soo jiidatay cabsida iyo coolaadda nidaamka taliska 
cusub iyo gaar ahaan, ninka madaxda ka ah ee la yidhaahdo Maxamed 
Siyad Barre. 


Intaan taliskaasi laba jirsanba wara ku noqday laf dhuunta taagan oo uu 
ligi kari waayo, heesihii iyo riwaayado labiyo saddex ah oo ahaa kuwii u 
horreeyey ee Hadraawi ku caan baxay. Waxa Siyaad Barre iyo Hay 'adaha 
amniga ee taliska welwel iyo walba-haar weyn ku ridey, baaxadda xiisaha 
dadweyne ee ay suugaantaasi soo jiidatey, sida ay carrabka dadka ugu 
dhegtey ee ay hadal-haynteedu goor iyo goob walba u nogotay tu socota, 
waxaa si laxaad leh u cabsi-geliyey fasirka wejiyada badan, iyo siyaalaha 
kala duwan ee marba cidi uga soo murti miirato, sarbeebteeda iyo 
sansaanka dhismaheeda farshaxannimo. 


Marka loo sii dhabba galo fal-celinta Siyaad Barre iyo taliskiisaba waxay 
talo kaga ururtay daba-gal, juug-dhegeysi iyo in dadka lagaga dhigo 
denbiculus, Siday tahay xashiish iyo wax maanka dooriya. Waxay gaadhey 
in curiyaheedu ku galo xabsi. 


Ta kalee ee ah dabool saaran maansadan, waxay fikraddaasi bilawgeedii 
horeba ka soo fushey oo faafiyey Siyaad Barre iyo kuwo uu adeegseday, 
waxa ilaa maantana ku wehesha badiba kuwo kala mid ah aragtida, 
mawgqifka iyo hab-dhaganka. 


In maansadani tahay tu shaglan oo ay maro ku dedantahay, ma aha wax 
lagu xiiqo murankeeda. Su'aasha qudha ee meesha ku jirtaa wara weeye, 
maxaa Siyaad Barre iyo nin la mid ahi arrintaas uga dhigayaan 
gol-daloolo ? Innaga oo aan meel dheer ka doonin, sabatu waxay tahay, 
maansadani wara ay iyaga ku soo jeedinaysaa indhaha dadka, waxay soo 
dibad-bixinaysaa oo ay ilayska cadceedda oo kale ku daaraysaa fal-xumo 
badan oo ay mugdiga kula dhuumanayaan, waxay qaawinaysaa 
cawradooda iyo iimahooda, waxayna ku noqotay jeedal lala dhacayo. 
Sidaas ayay kula colloobeen. 

Siyaad Barre, oo laga dhigan karo tusaasha (typical) looga tilmaan 
qaadan karo nin kasta oo ay isku asluub iyo fal dhaqan yihiin, mar walba 
lama huraan bay ahayd inay maansadan oo kale isa seegaan. Waayo, isagu 
sida uu xukunka ugu qabsaday murug iyo xoog mutuxan, ayuu isla 
markiina ku meel dhigtay in talo adduunba tiisa nogoto. Wuxuu ku talo 
goostay in aan isaga cidi ku laba ahaan, in dareenka, garashada iyo 
agoontuba ku gudhaan hawadiisa iyo damaciisa qof ahaaneed, ereyguna 
noqdo mid keliya oo isaga laga sugo. Ka dibna wuxuu bir afaysan ku 
doonay in layska wada dhigo oo laga wada maarmo hal-abuur cagliyeed, 
cilmiyeed iyo fan iyo suugaaneedba, laguna doorsado muhmal iyo 
mala-awaal, khudbado gola-ka-fuul ah iyo hadllo aan sal iyo sabab midna 
lahayn. Ma jirtooyin sidaas ah ayuu khasab ka dhigay in lagaga kaaftoomo 
hodannimada runta iyo xagaa'iga adduunka, nolosha bulsheed iyo fikirka 
aadamiga. 


Sidaas darteed, suugaantiisu (SiyaadBarre)waxa ay nogotay tu halkaas ku 
sal leh oo ka jeesata isla markaana dayrisa runta kuna wacad furta 
xurriyadda, sharafka dadnimada iyo qiyamta fanka dhabta ah. Waxaa ka 
dhashay suugaanta hunguri raaca ah ee la yaqaanno. 


Marka Siyaad Barre kaas yahay maansadanina waa tusaasha dhinaceeda 
kale ee looga tilmaan qaadan karo, fikir iyo ficilba, mawqifka jara-diidka 
ah, caqaliga iyo carrabka xakamaha qaadan waayey, ee ka xidhiidh 
goosan waayey runta, waaqica nolosha iyo qiimaynata dadnimada ku 
wacan. 


Sidaas ayay maansadani bulshadeedii kaga meel weydey kuna nogotay 
kootarabaan iyo wax lala dhuunto oo meel madow la gula kulmo. Wuxuu 
talisko caleema saaray oo uu maka rafoon cod-dheer siiyey ku-sheega 
heesaha afka Siyaad Barre ka waraaba ee ammaantiisa ku tasbiixsada, 
ereyada mugga yar ee damaca keli taliyaha lagu dhudhumiyey, dhinac 
kastana kaga saameelan: dhawaaga qaawan oo aanwaxu qarsoon lahayn, 
murti hoos u qodan, nuxurna ka arradan oo ka caydha ah hoga-tusaale 
meel la dhigan karo. Waxa sidaasi ah a yuu u masayray markuu 
colaadinayo maansadan oo kale. 


Haddii uu maansadan dhaleeco uga dhigay inay wax dedayso daboolka 
saarani waa huga qurxoon ee ay huwantahay,waana shagalka iyo 
hagoogta farta gaashaysan ee qaabka fannimadeeda/ taas oo ah shardi 
aan ka magnaan karayn fanba dhammaantii. Wara didinayaa taliska waa 
habka af-gobaadsiga ah iyo dhismaha dabuubta dadban ee u dhigan 
hannaanka sarbeebta iyo maahmaahda ah ee ay ku salaysan tahay mug 
weynideeda iyo qaadkeeda murtida aad u ballaadhan ee ku dherersanaysa 
Jiritaanka nolosha aadamiga xilli kasta iyo meel kastaba. 


Sidaas awgeed, haddii ay dhacday, in siyaalo kala duwan loo fasirtay ama 
loo arkay murti kala jaad ah o0 xilliyo iyo meelo kala duwan, marba cidi 

goonni ugala soo baxayso oo ay ugu dabbagayso waayaha hadba nolosha 
ka jira, taasi waa marag u dhacaya maansadan oo furaya inay kaalinteedii 
gudatey. 


Ta labaad.-Waxay marar badan maansada Hadraawi iyo raga kale oo 
jidkiisa raacay, la kulmeen canaan iyo guhaad kaga yimaadda laba 
geesood, wada jir iyo kala jirba. Wara dhacda,tusaale ahaan, qolooyin u 
tirsan suugaanta, weliba maansada soomaaliyeed, 00 isku daya inay ka 
hadlaan waayaha colaadeed ee maanta dalka Soomaaliya sida baas uga 
oogan, ha-yeeshee gabayadoodu aanay, weelba u nogon karin nolosha 
dunida maanta jirta iyo waayaheeda. 


Nimankaas tixdoodu duluc iyo qaab midnaba wax kama duwana gabayadii 
ay laba nin oo gabyaa, taariikh beri fog ahayd, isu celin jireen, marka 
labadooda qabiil colaadtamaan. Kii ay wax u raacaan waa dummaddiisee 
badiba isha ay adduunka ku eegaan xilligan iyo habka ay uga maansoon 
karaan ayaa kaas ah. 


Qolada kale, oo iyaga toodu la yaab nogon kartaa waa kooxda aqoonta 
tacliimeed leh ee loogu erey bixiyey in-dheer aragto. Wara ku jira 00 
ba-danka tilmaanta hadalku u dhacayaa kuwooda Jaamacadaha 
adduunka hore u maray ka soo baxay ee haddana cagligoodu dib ugu 
guurey heer nololeed oo taariikhda bulshadu ka soo hayaantay oo ay ka 
kortay. La yaabku waa sida maankoodu isaga hor imanayo ee koodii 
weliba laba iyo ka badan u kala yaallo. Waxaa taasi inoo muujinaysaa 
labada carrab ee midkoodna ka hadlo Yurub iyo Ameerika 00 kale, ka 
kalena ka hadlo Soomaaliya iyo sida labadaa carrab iyaga 00 qof qudha 
ku wada yaalla ay haddana u kala fog yihiin. Sababtu waxay tahay, waxa 
dhexdiisa ku hirdamaya laba wacyi oo is-burinaya: ka hore oo la xidhiidha 
tacliinta iyo aqoonta casriga ee xadaaradda adduunka maanta laga 
kasbaday, taasoo tiyoori ahaanna ay ku dabbagaan afkaartooda guud 
ahaan:iyo ka labaad oo la xidhiidha caqliga dib-u-guurka ah ee ay 
dabbaqaan afkaarta xintanka qabyaaladeed, iyo hab-dhaqankeeda 
shirgoolka ahba, marka ay ka hadlayaan waayaha soomaaliya iyo 
loollankeeda siyaasadeed. 


Kuwaas, sida garaadkoodu uga lumay 00 uu uga hallaabay abbaartii 
toosnayd ee u geyn lahayd garashada heerka nolosha bulshada iyo 
socotadeeda taariikheed, ayay maansadanna marinkeeda ku seegeen oo uu 
maankoodu ku gefey una garan la'yahay dulucda iyo farshaxannimada 
quruxdeeda. 

Ta saddexaad:-Dadweynaha ballaadhan eesoomaaliyeed, iyadoo aanay 
ka wada madhnayn kooxaha indheer-aragtada iyo dabagadaha dhexe ee 
reer magaalka ah, si'aad u weyn ayuu u xlisecyaa 00 ay u S00 jiidataa 
maansadani. Ha yeeshee marka dadweynaha ballaadhan iyo mawqifkiisa 
loo fiiro yeesho wara inna hor imanaya laba ammuurood oo kala kaan u 

yaalla, sidaas darteedna lays weydiin karo sida ay isu raaci karaan. Midi 
wasa weeye, dadweynaha ballaadhan, wacyigiisa garasho ama sida uuu 
eegowaaqica noloshiisa iyo waayahiisu waa majare ku salaysan abbaartii 
bulshadii qabiilka iyo reer reerka ahayd ee waayadii tegey jirtey. Sidaas 
darteed, wuxuudad-weynahaasi ku suurayn karaa oo ay xaaladda nolosha 
maanta jirtaa ugu muuqan kartaa sidii waayadaasi tegey wax ahaan 
Jireenjkadibna wixii laga odhan karo iyo sidii wax looga odhan karo, gaar 
ahaanna markay maanso tahay, iyadana wuxuu u arki karaa dad- 
weynahaasi, inay nogon karto qudha sidii waayadaas wax loo odhan Jirey, 
ee hawraarta maansadii sooyaalku ay ahaan jirtey. Taasi waa taas. 


Ta kalee barbarkeeda taallaa wara weeye, sida xoogga leh ee haddana ay 
maansadani u soo jiidato una xiisa geliso, dadweynahaas, ilaa sad uu ka 
door- biday oo uu ka jecel yahay maansada u taalla qaabkii sooyaalkii 
dhismaha maanseed ahaa ee dadweynahaasi u soo bartay, sida aynu 
halkan ku soo sheegnay waxaa lays weydiin karaa sababta ay 
maansooyinkii qabyaaladeed ee dalka ka socdey laga soo bilaabo 1979 iyo 
ilaa siddeetanaadkiiba, ee weliba sida xo0gga leh looga maalgelinayey 
dhinaca taliska Siyaad Barre iyo dhinacyo kale oo maal-qabeen ahba, ay 
haddana, sinaba ugu tis qaadi waayeenjnin liriyeyna uu uga aayi waayey 
magac iyo xusuus toonna:halka ay maansadan oo talisku dalkeeda ka 
dayriyey, dadkeedana ka xarrimay, ay haddana ka nogotay tan maalin iyo 
habeenba carrabka lagu hayo. 


Labadaas arrimood ee u muugda waxaan is-raaci karin, waxay ina 
tusayaan, ka sokow xaaladda caqliga kala dhanbalan, ee ay xilligan 
bulshada soomaaliyeed ku jirto guud ahaanba, dabeecadda kala guurka ah 
ee marxaladdan taarikheed. Waa marxalad ay bulshada soomaaliyeed 
kala jiidanayaan dhaqankeediihore ee ka soo jeedeydhisma bulsheedkii ku 
salaysnaa xayn daabka abtirsiinta dhiigga iyo wacyigeeda bulsheed oo 
dhinac ah,iyo dhinaca kalena, lama huraanka ummadnimada soomaa- 
liyeed iyo gobannimadeeda, qarannimadeeda iyo dhismaha xi-dhiidha- 
deeda siyaasadeed, dhaqaaleed iyo dhaqameed ee sugaya midnimadeeda. 


Hase yeeshee, haddii uu dadweynahaas ka suuliyey waaqica nolosha 
bulshada marxaladdan, dhaxal adoo, iyo aqoon iyo waaya-aragnimo laga 
hayo heer nololeed seben hore oo tegey ahaa, hawraarta maanseedna ay 
weli( badideedu)la tahay, tu qaab iyo dulucba, loo Sargooyo oo looga sees 
iyo saabba dhigo habkii raggii hore u dhigeen, haddana maansadan 00 
kale ma weydo jid ay u marto dareenkooda iyo maankoodaba. 


Way jirtaa o0 dhab ahaan, lama beenin karo in maansadani leedahay qoto 
dheeri ka durugsan inta araggoodu gaadho, hase yeeshee, isla markaas, 
Wara aan marna is-waayin xiskooda dhalanka ah ee caa-fimaadka qaba 
tyo giyamta dadnimada guud ahaaneed ee ay maansadani daafacayso. 

III 


Waxa inoogu dambeeya erey ku saabsan maansadan lafteeda. Hase 
ahaatee mar haddiiaanu suura gal ahayn faahfaahin iyo ballaadh loo guda 
geli karaa aan isku koobno inta u yar ee ah lagama maarmaanka. 


Inkasta oo aynu suugaanta Hadraawi is-weydiin ku nidhi, ma nogon kartaa 
ifafaale goonnidiisa ah, ugama jeedo taas in suugaantaasi tahay 
cir-ka-soo dhac. Sida aan qabo suugaantaasi gaar ahaanna, maansadan 
inna hor taallaa tu kasta oo kale, way kaga xidid iyo qoto dheer tahay 
bulshada soomaaliyeed iyo heerarka taariikheed, shalay iyo maantaba; 
waxayna ka waraabtaa hiddaha iyo dhaqanka bulshadaasi iyo dhaxalkee- 
dii suugaaneedba. Ha yeeshee goonninimadeedu wuru ku jiraa habkay ula 
xidhiidh leedahay inta aynu soo sheegnay. 


Dhinacyada laga sahamin karo xidhiidhkaas iyo nuxurkiisa, waxa ka mid 
ah suugaantiisoomaaliyeed ee sooyaalka ahayd iyo maansadan, wara ka 
dhexeeya; dulucda murtiyeed ee maansada Hadraawi, sida ay uga tibaax 
celinayso ama ay u cabbirto waaqica nolosha maanta iyo mustaqbalka 
labadaba, qaab dhismeedkeeda maanseed ee goonnida ah; iyo waxa ay la 
wadaagto ama kaga duwan tahayba maansadii sooyaalka ahayd ee 
Soomaaliyeed. 


Maansadii sooyaalka! ahayd haddii aynu iyada ku hor marno iyo 
maansadan waxaa isku ridha oo ka dhexeeya isirnimo ay wadaa- 
gaan;waxaa la odhankaraa maansadan Hadraawi waxay horseed u tahay 
ambaqaadka koritaanka taxanaha suugaanta soomaaliyeed oo ka xuub 
siibanaya, korna uga gudbaya heerarkii hore, una tallaabaya heerar iyo 
hirar, ka xeeldheer kana ballaadhan, kuwiihore. 


Sidaas darteed maansadani waa xalaqo iyo meeris cusub oo ku soo biiray 
meerisyada is-daba yaalla ee taariikhda suugaanta Soomaaliyeed. 


Tusaalayaasha u mudan ee inna tusaya waxay maansadani tii hore la 
wadaagto wasa ka mida, lugaddii suugaaneed ee hiddaha soomaaliyeed 
lahaan jirey iyo sida ay maansadani, teeda ugu astayso ee ay ugu yagleel 
dhigto. Run ahaanna, astaanta u horraysa ee farta Hadraawi lagu soo 
sooci karayaa waa habkii luqada ee ay lahayd suugaantii sooyaalka 
ahayd:ereyadeedii cuslaa iyo suuradaheedii gaarka ahaa. Waxa kale 00. 
ka mid ah tusaalayaasha, fan hiddoodkii (Folklore) soomaaliyeed, haddii 
uu yahay suugaantii raggii hore ula baxay Haloosiga(heesaha ciyaaraha 
hiddaha iyo dhagan, heeso hawleedyada iwm)ama yahay hawraaro 
maahmaaheed iyo dabuub hadal murtiyo lagula baxo iwm. Halahaas 00 
dhanna, maansadani aad bay hodan ugu tahay, waza raaca oo yana 


TI SAKATA WATIA - n Pa ng ; "ih da 
1 Sooyaal wara halkan looga jeedaa tarjumadda ereyga laatiinka ah ee Classical”, xilli ahaanna maansad 
soomdaliyeed ee sooyaalka ah halkan waxaannu uga jeednaa tii ka horreysey maansadii ka soo bilaabmay 
xarakadii gobannimo doonka ee afartaneeyadii qarnigan cusub. 


29 


tusaalayaashaasi ka mid ah habkii dhaganka bulsheed ee hore sida. 
Caadaadkii iyo curfigii iyo giyamtii aasaaska u ahaa nolosha bulsheeq iyo 
xadhkaha isku xidha, xuduuddana u dhigayey fal- dhaqanka asluubta iyo 
anshaxa dadku ku wada socdo, guud ahaanba. 


Waxaa la mid ah 00 tusaalayaashaas raacaya degaanka dabeecadeed ee 
ay bulshadaasi ku noolayd, xidhiidhka ay la lahayd degaankaas, marka la 
cego heerka ay waagaas ku sugnayd;taasoo saamayn jirtey shucuurta, 
garaadka iyo dhadhanka dadka, sidaas awgeedna ka muugaal celin jirtey 
00 raadkeedu ku yaallo sooyaalkii suugaaneed ee taariikhda bulshada 
Soomaaliyeed isa soo dhaxalsiisay. Isla dhinacanina waa mid suugaanta 
Hadraawi ka waraabto o0 ay tixdeedu ka midha go00sato xadhigeedana 
uga maydhax diirato. 


Arrimahaas xaqiigadoodu waxay inoo soo baxayaan marka aynu hoos ugu 
Jiro yeelano maansada halkan ku daabacan lugadeeda, eray-tusmeedya- 
deeda iyo dareenka ladhka wata iyo habkay u cabbirayso, qiyamta ay 
daafacayso iyo guud ahaanba sawirrada ay ka bixinayso. Haddaynu 
tusaalayaal kooban ka soo qaadano waza ka mid ah beydadkan, sida 
g0080'a ah u yaal ee aanu maansada Gabadh Madow ka soo dhex siibney 
iyagoon tuduc u qabyo lirnayn:- 

Garayskaygu waa xeel 

guntigaygu waa ciil, 
Labadaa beyd marka la akhriyo erayadooda waxa la gala soo baxayaa 


bulshada ay ku abtirsanayaan, hiddaheedii iyo suugaanteedii. Waxaa la 
mid ah iyana kuwan soo socda:- 


Mavaa gegi dabayliyo 
gocondhaley cagaagliyo 
galoof iyo candhooliyo 
geyi lama deeganiyo 
Guban lagu asqoobiyo 
gabno iigu yeedheen. 


Ereyadaasina waya ay tilimaamayaan ka sokow lugada iyo ereyadeeda, 
xidhiidhkuu dadku la lahaa degaanka dabeecadda iyo noloshii dhagaale 
iyo dhagan ee uu lahaa iyo raadka ay ku lahayd shucuurtooda iyo sida ay 
wax u dhadhamiyaan; qadhaadh i yo macaanba, Waxa ay jecelyihiin ee ay 
ku farxaan iyo waxay necebyihiin ama ay dhibsadaan intaba. 


maanseed iyo mawqifka tixda; Ka kalena waa qaabka dhismaha maanseed 

ee gaarka ah ee ay maansadaasi uga weel dhigayso dulucdeeda iyo 
habkeeda farshaxanimo. 


Maansada Hadraawi wara damqa oo ladhka ku kiciyaa waa nolosha 
dadnimada guud;yoolka hirashadeeda guud:waana samaha nolosha 
aadamiga guud ahaanba, gaar ahaana, waxay toos uga dab gaadataa waa 


nolosha bulshada Soomaaliyeed ee xilliga maanta ah Jirta, waayaha ay ku 
sugantahay iyo dhibaatooyinkeeda wejiyada badan leh. 


Waxay cabbiraysaa nolosha dadka Soomaaliyeed maanta ku nool yahay 
iyo haaraha ku yaal, waxay tilmaamaysaa hamigooda iyo riyadooda, 
himiladooda iyo hirashadooda, hibashadooda iyo yididiiladooda;waxay 
waddada u jexaysaa guusha halgankooda; waxay ka digeysaa murkucas- 
hadiisa iyo wixii keeni kara. 

Taas macneheedu waxa weeye, oo ay ina tusaysaa, in maansadani dhinac 
iska dhigtay, ka tagtay oo ay u deysey marxaladeedii taariikheed, dhawr 
waxyaalood oo ay u mudanyihiin ujeeddadii maansayahankii waayadii 
hore u maanso dhigan jiray;taaso mawduuceedu badiba ahaa faan, 
amaan, canaan iyo dhalliil, aflagaado, calaacal, cabasho iwm. 


Waxa raaca, aragtidii iyo ficil gaadashadii, ku dhisnayd bulshada 
abtirsiinta iyo xidhiidhka xigtonimada; taas oo saamayn weyn ku lahayd 
maansadii sooyaalka ahayd. Tusaale ahaan maansayahankii waagaas, 
adduunkiisa iyo sida uu u arkayo, u qiimaynayo, ulana fal galayo, ee 
maansadiisuna u cabbirayso, waxaxukumi jirey oo aasaasu ahaa, xidhiidh 
bulsheedkaas ku dhisan abtirsiinta dhiigga. Dadnimada iyo qiimaheeda 
wuxuu siin jirey tolkiisa sidaas awgeednahammiga iyo hirashada 
maansadiisu marka ay qadiyadda dadnimada tahay waxay ku soo 

go 'ayeen reerkiisa ama sokeeyihiisa. Dadku wuxuu ugu qaybsanaa 
sokeeye iyo shisheeye, wax kasta oo wanaag ah waxaa lahaa sokeeyaha, 
xumaan oo dhanna shisheeyaha. 


Sidaas awgeed, habka qiyamta bulsheed (System of social values) ee 
maansadii sooyaalka ahayd cabbireysey wuxuu ku dhisnaa wacyi aanu 
adduunku, gaar ahaan, jiritaanka aadamigu, u lahayn nuxur mideeya o0 
sugaya dadnimada ka dhaxaysa, sidaasna aanu qiime isku mid ah ku siin 
karin. Halkaas ayay ka timi, in laba weji 00 iska soo hor jeeda, loogu 
dhaqmo, oo maansadii sooyaalka ahaydna raacdo qiyamta dadnimo: 
taasoo nogotay wax la rogrogan karo, oo hadba sidii danta dhow lagu 
gaadhi karo, laga yeelo. Waxaa ka dhashay in fidnada, dilka, iyo dhaca iyo 
Jicil kasta 00 loo yagaan gardarro (Tolka dhexdiisa)marka nin wax is 
moodey kula kaco golo shisheeye loo arkayo, ee uu ku helo ammaan iyo 
magaca geesi 00 loogu yeedho. 


Iyada oo halkaas ka soo jeeda, maansadii sooyaalka ahayd waxay lahayd 
laba kayl ama cabbir oo iska soo horjeeda, oo ay laba nin, laba reer,ama 
sokeeye iyo shisheeye, midba si goonni ah, miisaanka qiyamta dadnimada 

u saarto. Waxay ku dhisnayd mabda'a cidhiidhiga ah: "Tolkaa gar iyo 
gardarraba u hiili” iyo "Ninna intuu kuu jiro kuuma soo dhaafo”. 


Odhaahdaas ayay maansadii sooyaalka ahayd farriinteeda siddey, Taasoo 
ahayd: ”Nabadda, xorriyada, xaq-soorka barwaaqada nolosha, xur- 
maynta tolka iyo xididka, xaq-dhawrka waalidka iyo waayeelka, dusha, 
deeqda iyo doodda, magaca hal-abuurka, geesiga iyo wax kasta oo 
wanaag ah oo sharaf lagu helo giddigoodba, tolkaa la Jeclow oo la doon 
00 nin kasta oo kale uga buri.” Farriintaas ayay maansadii sooyaalka 
ahayd dusha ku qaaday: maansada F ladraawise, taas way ka diiddey oo 
waxay u deysey halkeedii iyo xilligeedii sabaan tegey ahaa. 


Maansada Hadraawi waxay gees iska dhigtay, kadabar g00satay oo ay 
hayaan dheer, hore uga guurtey, wacyigaa bulsheed iyo habkii dhismaha 


qiyamtiisa ee soo gunta dhowaa, wejiyada is burinayana lahaa. 


Waya inoogu danbaysa oo iyana ka mid ah, waxyaallaha go0onni yeelay 
maansadan, qaab dhismeedka iyo habka Jarshaxanimadeeda faneed. 
Isaga 00 aan maansayahankani inaba ka tegin, 00 uu aad u xurmeeyo, 
shuruudaha guud ee maanso oo dhan lagu yagaan, gaar ahaana, si goonni 
ahu dhawra kuwa summada iyo baadi-soocda u ah maansada 
Soomaaliyeed, ayuu haddana maansadiisa ka xorreeyey koobnidii saabkii 
cidhiidhiga ahaa ee maansadii sooyaalka ahayd, una geliyey gaab mug 
weyn leh, oo koobi kara adduunka maanta iyo gaddiyadda dadnimada 
guud, iyo gaar ahaan mushkilada Soomaalinimada ummadnimada iyo 
gobannimada, isla markaana uu u dhigay qaabkaas, farshaxanimada 
maanseed ee sida ugu haboon u cabbiri kara, nuxurka midka ah ee nolosha 
aadamiga, taariikhda bulshada aadami ga iyo gedgedoonkeeda. 


Maansadii sooyaalka ahayd waxay dulucdeedu ahayd duni kala 
go00g0'an,wax kastaba waxay uga hadli jirtey si toos ah. Ficilka dhacay, 
qofka ama cidda Jashay, wakhtiga iyo meesha intaba, si toos ah, ayay u 
magac dhebi jirtey:guud-mar iyo duuduub midnaba may aqoon. Sidaas 
darteed, tixda maanso ee waagaa ahayd, warkeeda, micnaheeda iyo 
murtideedumuran ma geli jirin, wixii curiyaheedu uga jeedey ee uu kutalo 
galay inlaga fahmo, wax dheer, cidina kalama soo dher biri karayn, umana 
ay baahnayn madaxoo lagu daaliyo. 


adduunka ballaadhan iyo baaxadda nolosha aadamiga. Waxay isku kala 
bixisay adduunkaas, afartiisa geesood iyo dhumucda sebenka i iyo 
taariikhda aadamaha, tagtadeedii, joogaheedii maanta iyo timaadda- 
deeda. Waza u suurageliyey inay cabbirto intaaso dhanba waxay 

qaadatay, oo ay ka dhigatay agabta ay ka weel tolato giyamka dadnimada 
guud, fikradda, mabda'a iyo hal-tusmeedka guud marka ah. 


Sidaas darteed, waxa taabashada gala (concrete) ee la xidhiidha falka iyo 
dhacdada wakhti sugan iyo maalin go'an leh, maansadani kuma ekaato, 
kumana hakato, inay ka shidaal qaadato mooyee, Markiiba nuxurka 00 
qudha iyo murtida guud ee duuduubka ah (abstract), ayay u dhigtaa hab 
hawraareed ma-guuraan ah (Universal). 


Waxa masaladaasi inna xusuusinaysaa, sida maansadii ay dhashay 
xarakaddii gobannimo doonka Soomaaliyeed, gaar ahaan, intii ka 
dambaysey 1969kii iyo madax bannaanidii qarannimo, ay dhakhsaba uga 
taabgaabatay, ilaa ay ku guul-darraysatay in ay ka buuxsato, kana yool 
gaadho ka-tiraab-celinta maanseed (Poetic expression) ee dulucda 
gobannimada bulshada Soomaaliyeed ee dhalatay iyo aayaheeda. 
Sababteedu wara weeye, wacyiga bulsheed, aqgoontii iyo khibraddii 
maansooyinka xilligaas ayaa suuragelin kari waayey in maansadu jebiso 
oo ay ka gudubto duluc murtiyeedkii iyo qaab-maanseedkii sooyaalka 
ahaa. 


Tusaale ahaan, markii maansa-yahankii si kale oo dhan uu ku garan 
waayey ayuu dooney in uu ku suureeyo wax uu garan karo oo uu meel sugan 
ugu hagaagi karo, soona taaban karo xagiigadiisa. Sidaas ayay ku timid 
hasha magaceedu ku caan baxay "Maandeeq”, taasoo laga dhigtay 
calaamad lagu astaysto loogana tilmaan dhigto gobannimadaas. Mar kase 
hoos loogu sii fiiro yeesho tilimaamashada hashaasi, waa suurayn iyo 
sarbeeb aad ugu yar oo aan sina u qaadi karin qaddiyadda ay u taagan 
tahay, ama looga tusaala-qaatay iyo nuxurkeeda ku saabsan garanimo 
ummadeed iyo nolol bulsheed ku dhisan ilbaxnimo xadaaradeed iyo horuu 
markeeda maaddiga iyo ruuxiba ah. 


Maansada Hadraawi waxay martay waddo taa ka duwan, taasoo u 
suura-gelisey inay sahankeeda ku guulaysato, jid cusubna u jeexdo 
maansada Soomaaliyeed. Jidkaasi waa ka aynu soo taabanayoo waxaa 
weeye wacyiga abwaanka sida ugu ballaadhan uga buuxsadey garashada 
cagliyeed ee adduunkiisa iyo bulshadiisa iyo mawqifkiisa dad-nimada u 
hiilaya: dareenka maanseed ee ka dab-qaata waayaha nolosha aadamiga, 
hadba waxyaalaha la taaban karo ee socda; waza dhacay oo dhacaya ee 
goob, goor, mid mid iyo hadba wejiga ay u dhacday ku kala duwan: ka 
dibna intaas oo dhanba ka tuujinaya nuxurka xaqiiqda iyo qiyamta 
guud-marka iyo duuduubka ah ee ka koraysa waaqica la taaban karo iyo 
waayahiisa maalinba wejiga goonnida ah la yimaadda, ama diirka iyo 
midabbada ku kala duwan leh; ugu danbayntana jidkaasi waa ka hoos mar 
kale u soo dega ee la muquura faraha jiritaanka adduunka, jiritaanka 
aadamaha iyo waaya-aragnimada taariikhda iyo dhaxalkeeda aqgooneed, 
wixii ay fan iyo suugaan lahayd, wixii ay sheekooyin iyo ustuurooyin 

lahayd iyo intii ay lahayd murti iyo hawraaro nuxur wax laga taransado 
leh. Marka uu intaas oo dhan uga ood gooyo, waa ka waaqiciga nolosha 
dadka iyo maalinba sida ay u taallo tib iyo mooye u qaada ee inta uu baal 
qaado lafta iyo dhuuxa jebiyo adduunkana dhisme kale u celiya, una yeela 
xidhiidho sansaan iyo hab cusub leh oo hannaan kale u warramaya. 


Halkaas ayay ka soo jeedaan suurooyinka iyo sarbeebaha hadalka dadban 
ee habkaa u-yaal iyo u-dhiganka u soo ururinaya ee hoga-tusaalaynaya 
nuxurka murtida ma-guuraanka ah ee xaqiiqada nolosha aadamiga iyo 
jidka hayaankeeda joogtada ah. Halkaas ayay maansadani ugu tagtay ma 
suulaanka qiyamta raga, runta, samaha iyo inta ka soo hor-jeedda ee 
nolosha aadamaha dhexdeeda kula hirdamaysa, sida beenta ama 
baaddilka, sharka iyo inta hirdankaasi dhalo. Isla mar ahaan, dhismaha 
cabbirka ma-guuraankaas murtiyeed ayaa dhalay fan cusub oo qaayo iyo 
qiimi farshaxannimo 00 qurxoon leh. 


Hab-dhigaalka murtida ma-guuraanka ah ee aadamigu wadaago, ayuu ku 
jiraa mugga weyn ee qotana u gunta dheer, dadabna u kala baxsan, taas 
00 maansadan awood u siisay, in ay si wacan uga bogato qaddiyadda 
bulshada Soomaaliyeed, gobannimadeeda, qarannimadeeda iyo dhisma- 
heeda ummadnimaba, taas oo ay weliba ula gudubto oo ay ku hoyso hoyga 
qaddiyada dadnimada guud ahaaneed. 


Aynu ku soo gebagebeyno qodobkan, saddex dhinac oo ku lug leh wax 
maansada Soomaaliyeed ku cusub o0 ay maansadani soo kordhisey ama 
u sii durkisey hirar hor leh. 


Waxaad maansada ku daabacan diiwaankan ku arkaysaa, gaar ahaan, 
qaybteeda labaad, ee tixda Daalacani ballaysimayso, astaamaha afka 
Carabiga looga yaqaan "Malxamada ”.? Waxaa lagu tilmaansan karaa, 
mawduuc-qaadashada tixda aan ahayn hal keliyaalaha ee ujeeddo 
badanta ah, ee faragyada iyo laamaha badan leh; adduunka ballaadhan 
ee ay hadba dhinac iyo weji hor leh, ka deymoonayso ee ay marba si u 
lafa-gurayso, murtidana ugala soo baxayso, socodka geeddiga tixda aan 
meel qudha taagnayn ama ku wareegaynin iyo dhadhanka daraamada 
sheekada ah ee ay leedahay. Astaan guud ahaaneed ka sokow, Waxay 
maansadani leedahay tixo malxamo toos ah, sida Dibadyaal iyo Goljanno. 


Ta kalena, waxay maansadani meel marisay 00 gaadhsiisey hirar 
durugsan, soo noolaynta iyo reer gelinta hanti lugadeed iyo suugaaneed 
00 dhaganka Soomaaliyeed lahaa, ha yeeshee ku socdey duugow, tasow, 
iyo ilaa inay aakhirka dhimasho ku dambeeyaan. Waxaa raaca oo xusid 
mudan, ka xoraynta in badan oo ka mid ah miisaanka maansa-da 


—— nH 
a mig NGA aan Af Soomaaliga laga heli karaynin erey u dhigma ereygaas Carabiga ah, ayaan sidiisa ugu 

Soomaaliyeed, fan-hiddoodkii heeso ciyaareedka iyo heeso hawleedka oo 
qudha badiba u dabranaa; taas oo ay 


Maansadani in badan oo miisaankaas ka mid ah gelisey una adeejisey 
hawraarta maanseed, tallaabooyinna hore ugu sii wadday halkii raggii 
Hadraawi hortii bilaabay arrintaas ku simay. 


Waxaa iigu danbeeya oo aan kaga hadhay; maansadan waxaa gunteeda 
u dhaadhici kara oo sirteeda soo heli kar, qof garasha ballaadhan oo 
caqliyeed u leh waaqica nolosha bulshadaSoomaaliyeed iyo adduunkaba, 
kashiisuna qaaddo, oo dareen-dangasho u leh wanaaga dadnimada guud, 
ka dibna, ah qof aan maansadan ula iman maqalka dhegta oo qudha, kana 
Sugin war, wixii maansayahanku ku talo-galay oo aan wax dheer lahayn; 
balse fakiriya, maskaxdiisa la fal gelinaya maansada, la doodaya oo tiisa 
ku darsanaya. Taas ayaa qof walba u jideynaysa in uu obocda maansada 
kala qalo oo sida ay isaga ugu qumantahay u kala saafto, oo kala soo baxo 
murti iyo ujeeddo, isagu goonni uga sahansaday. 


Rashiid Sh. Cabdillahi Xaaji Axmed 

EREYGA CURIYAHA 
I 


Way Jiicnaan lahayd in aadamuhu isku aragti ka yahay waayaha nolosha 
kala soo dersa ee soo xidhiidhsanaa intii nololi dunida ka soo Jirtey, 
sababaha dhaliya dhibaatooyinka iyo xaaladaha kobciya, isla mar ahaana 
wada tashi ka yeesho habkii xal waara loogu heli lahaa mar kastoo ay 
ahayd, marxalad kastoo la marayo hadday tahay heer caalamiya, 
qarameed, goboleed, degmo, urureed ama kooxeed ama heer kastoo ay 
gaadhsiisantahay, 


Mar haddiise, wadarta dantu midaysaa is weydo, oo ay hawshii wax ka 
qabadka dhawareyseyna halkeedii tahay wixii la qaban lahaana, go'aan 
gaadashadii iyo fulinteediba ay nogotay wax kuxidhan dedaal shakhsiyeed 
iyo wax ku kooban keli keli iyo qof iyo sida ay isaga la tahay, o0 xataa 
hadday tan ugu haboon tahay nuqsaanteeda leh, natiijada cidda u 
lilanaysaa waa himiladii danta guud. oo marin habawda. 


Sidaa awgeed, ayey maansooyinka buuggan ku urursani ythiin ra'yigayga 
qofeed 00 ka dhashay aniga iyo la-fal-galkaygii nolosha, sidii aan u 
arkaayey, inta fahamkeeda ay garashadaydaaqooneed iiga goysey, iyo 
intii waaya aragnimadu i tustay, goor iyo xilli kasta oo ay ahaydba, iyo 
sawirka aan ka bixin karayey, wax yaabihii ka dhacayey hareerahayga, 
ifafaalaha hadba waayaha ka Jira, nuxurka awaalaha xilliga, sababaha 
iyo tiraab celinta iyo jawaabaha aan ka bixin karayey su'aalaha nolosha, 
iyo sida xalku ku jiro oo aanan marnaba lahayn waa tii kama danbbaysta 
ahayd iyo dariigada qudha ee lagu gaadhi karo ujeedada sugan. 


TI 


Waxa xus iyo xusuus mudan arrin sida aan aaminsanahay qof kastoo 
dareen dadnimo iyo daymo u qalanta garasho caqliyeed ku qiimeeya, 
maan-dheelliyayo markay hor yimaadaan xaaladihii murugada lahaa ee 
taliska Siyaad Barre geyeysiiyey umadda Soomaaliyeed. A yaan darrooyin- 
kaas oo aanay jirin meel ay seegeen iyo cid ka badbaadey, ka dib markii 
qofka denbi looga dhigay ku dhaganka xaqiisa muwaadinnimo, 
agaabaynta dantiisa iyo aalaynta ra'yigiisa qof ahaaneed. Taas oo uu ka 
lahaa inuu ku hor joogsado tix-maanseed madax bannaan iyo cabsi gelinta 
ciddii ku dhirran lahayd wax intaas ka sii durugsan. 


Kala dinani iyo kediskii xadhiggu ku yimi cadaadiskii i saarraa iyo 
ga 


daba galkii Ciidamada amniga, qaabkii aan kaga oo baxay dalka markaan 


soo biiray halganka iyo dagaalka hubaysan oo qudhiisu qarsoodi ahaa 

awgood ayaa maansada halkan ku qoran qayb ka mid ahi gacantayda ka 
baxday. 


In kastoo aan isku deyey inaan xusuus ku halo wixii iga lumay, haddana 
waxaan jeclahay inaan akhristaha xusuusiyo in gaar ahaan gaybta 
kowaad iyo qaybta labaad iyo guud ahaan wixii is dhaaf lagala kulmo ay 
leeyihiin sababaha aan kor ku soo qaaday. Waxaa iyana soo hadal qaad 
mudan in afartaneeyo maanso oo badidoodu koob koobantahay ay halkan 
ka maqanyihiin. 


III 


Waxa qiimaheeda leh oo meesha ku jirta inaan halkan ku sheego, waza 
weeye, duruufihii adkaa ee aanu ku sugnayn xilligii aanu isku raacnay in 
maansooyinkan qaab buug loo daabaco. Ka sokowwelwelkii xaaladda 
guud ee aanu la wadaagney ummadda Soomaaliyeed, iyo gaar ahaan intii 
halganka iyo aragtida danta guud na midayso, marka laga yimaaddo, 
waxaa xusideeda leh, arrimo gaar u ah Diiwaankan, iyo daabacaaddii 
agoon, fan, farsamo, iyo dhagaaleba leh iyo xaaladaha fara madhnaanta 
ah ee aanu ku sugnayn, 00 aanu u sii dhigi karo sida hoos ku qodobbaysan. 


1. Iyadoo aanay gacanta noogu jirin wax qalab daabacadeed sheegtaa, 
teebna Alle ha ka yeelee. 


2. Iyadoo aannaan u haynin wax miisaaniyad iyo dhagaale ah oo lagu 
fuliyo hawsha daabacaada oo ku siman wax qalin iyo waraaq la siisto. 


3. Duruufaha nololeed ee aanu ku sugnayn oo aad u adkaa, ahaa xaalado 
aanu qoraal baaxaddan le'egi ka suuro geli karo, xaalado degganaansho 
aanay jirin, qoraal iyo hawlihiisu ku ansixi karaan, guri iyo Qalab 
fududeeya hawshan oo kale. 


4. Iyadoo aanaan tahli kareyn hawi gelinta dad khibrad iyo takhasus gaara 
u leh hawlahan annaguna aannaan sheegan karin ama buuxin karin 
shuruudaha iyo awooddii cilmi iyo cududeed ee hawshan qabyo tiri lahaa, 
hase yeeshee midda taasi aanu kaga gudubney waxay ahayd go 'ansigii in 
loo hawi galo sidii Diiwaankani u soo biri lahaa, ficilkii lagu guda galay 
iyo adkaysigii wax kastoo naga hor yimid, iyo ummad farabadan 00 aanu 
gacan ka helley ayey ku suuro gashay in hawshani wakhti dheer ka dib 


fusho. 
Maxamed Ibrahim Warsama 


(Hadraawi) 

TILMAAN 


1. Axsaab:- A 
Waa is bahaysi ka soo hor-jeedey 
Diinta Islaamka. (Heesta Ergadii Furqaan). 


2. Arraweelo:- 
Waa magac ay leedahay shakhsiyadda 
ku jirta sheeko fan hiddood ah 00 
magacaas leh kana mid ah dhaxalka suugaaneed 
ee hiddaha Soomaaliyeed, Waxay shakhsiyadaasi 
tilmaamaysaa haweeney bulshadeeda u talin jirtey, 
Kuna caan-baxday cadaadinta iyo cabudhinta ragga 
(Magaca Maasada Arraweelo). 


3. Awr-rayaal:- 
Ciidammadii qaaday hawl-galaddii 
ugu horreeyey dagaal hubaysan oo 
lagaga hor-tago taliskii Maxamed Siyaad 
Barre oo ay fuliyeen Naftood hurayaal 
ka tirsanaa Ururka SSDF Gobollada 
Dhexe ee Soomaaliya Magacu wuxuu ku 
baxay iyada oo ciidammadaas gaadiidkoodu 
awr ahaa. (Maansada Daalalley). 


4. UNITA: - 
Waa jabhad ka soo hor-jeedda dawladda 
Angoola. (Maansada Isa-Sudhan). 


5. Batar:- 
Waa ciyaar ka mid ah ciyaaraha hiddaha 
iyo dhaqanka Soomaalida oo laga ciyaaro gobollo ka mid ah 
Soomaaliya 
(Heesta Baag). 
6. Barshin:- 


Waa geed la qoro oo Gobollada 
Soomaaliya qaar ka mid ah barkimo ahaan 
badiba geel jiruhu u isticmaalo. 

(Heesta Baag). 


7. Baarliin:- 


Caasimaddii jarmalka oo ahayd goobtii 1884kii lagu 
saanyaday Afrika. (Maansada Gabadh Madow). 

6. Bari, Nugaal, Mudug:- 
Waa Gobollo ka tirsan dalka Soomaaliya oo uu taliska 
Siyaad Barre ka fuliyey falalkii xasuuqa shacbi iyo 
burburin hantiyeed isagoo u aanaynaya inay taageersan 
yihiin ururka SSDF (Maansada Heeliyo). 

9. Banaadiri:- 
Dhar hiddood ku caana gobolkii 
hore loogu yiqiin Banaadir. 
(Heesta Baag). 


10. Baaweeye:- 
Shakhsiyad khuraafi ah 00 looga 
yagaanno Soomaalida dhexdeeda inuu 
ahaa nin awood weyni iyo xukun 
qalafsanaan caan ku ahaa. 
(Maansada Barabaraale). 

11. Beder, Uxud, Xunayn:- 
Waa Goobo ka mid ah goobihii muslinka 
iyo gaaladu iskaga hor yimaadeen, 
xiliyadii Jihaadka loogu jirey 
taabba gelinta Diinta Islaamka. 
(Heesta Ergadii Furqaan). 

12. Beerdhiga:- 
Goob ka mid ah goobihii dagaallada 
kululi ku dhex mareen, ciidammadii 
Daraawiishta iyo ciidammadii gumaysigii 
Ingiriiska. (Heesta Tuke Baal Cad). 

13. Beerrey, Kabeebey:- 
Ciyaar hiddoodyo laga ciyaaro 
Gobollada koonfurta Soomaaliya, 
gaar ahaan dhulka beeraleyda ah' ee 
labada webi Jubba iyo Shabeelle. 
(Heesta Baaq). 

14. Birjeex:- 
Xaruntii Qaybtii 26naad ee Xoogga 
Dalka Soomaaliyeed oo ku taalla 
magaalada Hargaysa. Dhacdada ahmiyadeeduna 
waxay ahayd "Hawlgalkii naftood hurayaal 
ka tirsan ciidammada xoraynta ee SNM 
12kii Abriil 1983kii ay ku soo badbaa- 
diyeen Col. Cabdillaahi Askar Barkhad 
00 goobtaas ku xidhnaa”. 
(Maansada Daalalley). 


15. Birigaato Roosa:- 
Guutada Cas. Waa koox argagixiso ah oo ka jirta 
dalka Talyaaniga. (Maansada Isa Sudhan). 


16. Binyaanfuu-Dien Fou:- 
Waa meel ka mid ah dhulka Fiyatnaam oo ku 
caan baxday jabkii xoogaggii xornimo-doonku ugu 
geysteen ciidammadii gumaysigii Faransiiska 
1954kii. (Gabayga Galangal). 


17. Bullo:- 
Ciyaar hiddood laga ciyaaro Gobollada 
koonfureed ee Soomaaliya-Hiiraan iyo 
degaanka kore ee webiga shabeelle. 
(Maansada Barabaraale). 


18. Xiddigta Oktoober iyo Ogaal:- 
Waa Wargaysyo talisk Siyaad Barre u adeegsado 
khalkhalinta ra'yal caamka iyo marin-habaabinta 
Shacbiga Soomaaliyeed. (Maansada Isa Sudhan). 


19. Darfooley:- 
Waa dermo-gogoleed ka mid ah 
kuwa loogu jecelyahay ee ay haweenka soomaaliyeed 
sida fal-samidu ku jirto u falkiyaan (Heesta Baaq). 


20. Dijaal:- 
Waa magaca uu leeyahay qof ama 
makhluuq suuro qof leh oo sida 
Diinta Islaamka la inoogu sheegay 
imaantinkiisa ifku ay ka mid tahay 
calaamadaha qiyaamaha, waana beenaale 
sheegan doona inuu yahay Nebi Ciise 
Nabad iyo naxariisi korkiisa ha ahaatee) 
taasoo uu dadka qaar beentaas ku 
hallayn doono;hase yeeshee wuxuu 
halligmi doonaa oo sidaas ku bixi 
doonaa, marka Nebi Ciise (Nabad iyo naxariisi 
korkiisa ha ahaantee) uu dhab ahaan soo dego. 
(Maansada Dibadyaal). 


21. Durya, Daalaco:- 
Waxay ka mid yihinn Saldhigyada 
ciidammada xoraynta ee SNM ay kaga duulaan 
ciidammada cadowga. 
(Maansada Daalalley). 

22. Raage Ugaas, Salaan Carrabey, Sayid Maxamed, Cali Dhuux, 
Gammuunte, Faarax Nuur, Qamaan Bulxan:- 
Waxay dhammaantood ka mid ahaayeen raggii salka u dhigay 
gabay-hoyaaleedka Soomaaliyeed-Classical 
Poetry-(Heesta Hal-abuur). 


23. Saylici:- 
Waa ciyaar ka mid ah ciyaaraha 
hiddaha u ah Soomaalida oo badiba laga ciyaaro 
meelo ka mid ah Gobolka Woqooyi Galbeed iyo Jamhuu- 
riyada Jabuuti (Heesta Baag). 


24. Dhabbad iyo Galdogob: 
Tuulooyin ku yaalla 
Gobollada dhere ee Soomaaliya oo ay ciidammada SSDF 
ka fulin jireen hawl galo joogto ah. 
(Maansada Daalalley). 


25. dhagaxtuur:Dhacdadii taariikheed ee ku magae 
baxday kacdoonkii 11kii jannaayo 1 948kii ee shacbiga 
Soomaaliyeed dhagax ugu badheedheen ciidammadii 
hubaysnaa ee gumaysiigii ingiriska. ( maansada jiitama). 


26. Dheg-Dheer:- 
Waa sheeko caruureed soomaaliyeed, laga yagaan 
badanka dhulka soomalidu degto, waxayna ka mid tahay 
suugaanta hiddaha Soomaaliyeed eesoo-jireenka ah. Waxay 
ku saabsan tahay habar dad-galato ahayd. 
(Maanasada Dhahar). 


27. Geeddi-baabow:- 
Sida la weriyey wuxuu ahaa gar-ma-gaate kakan 
oo wakhti hore ka talin jirey gobolka Jubbada Sare gaar 
ahaan degaanka Buur Xakaba. 
(Maansooyinka Barabaraale, Goljanno iyo Gud-Gude). 


28. Ganaane:- 
Waa magac labaad oo uu leeyahay webiga jubba 
(Maansooyinka Galangal, Durdur iyo Goljanno). 


29. Mandheera:- 
Waa Tuulo ka tirsan degmada Berbera 00 uu ku yaallo 
xabsiga ugu weyn Wogooyiga Soomaaliya oo ay hawl-gal 
guuleed ka fuliyeen naftood hurayaal ka mid ahaa 
ciidammada xoraynta ee SNM oo uu hoggaaminayey 
Mujaahid 

Maxamed Kaashi Diiriye (Lixle) laguna soo badbaadiyey 
maxaabiisfara badan 00 cadowgu ku eedeeyey in ay taliskiisa 
ka soo horjeedaan, 02/01/1983kii. 

(Maansada Daalalley). 


30. N. F. D:- 
Waa gobollada Woqooyi Bari ee dalka Kiiniya oo ay ku 
dhaqan yihiin Ummad Soomaliyeed (Northern Front Dis- 
tricts). 


31. Wareegto:- 
Waa ciyaar hiddood laga ciyaaro Gobolka Banaadir iyo 
meelaha ku dhowdhow (Heesta Baag). 


32. Wilwilo:- 
ciyaar ka mid ah ciyaaraha hiddaha 
iyo dhaganka ee Soomaalida oo laga 
ciyaaro meelo ka mid ah Gobolka 
Wogooyi Galbeed iyo Jamhuuriyadda 
Jabuuti(Maansooyinka Barabaraale iyo Waxyi). 


33. Hanna-haybsan:- 
Ciyaar hiddood laga ciyaaro meelo ka mid ah Wogooyiga 
Soomaaliya, gaar ahaan Gobolka Sanaag. 
(Heesta Baag). 


34. Hawaara, Harga-cuna, Haarriya:- 
Waa abaaro caan ku ah taariikhda 
xooolo dhaqatada Soomaaliyeed, oo aad loogu riiqmay 
waayo hore. 
(Maansada Heeliyo). 

OAYBTA KOWAAD 


SULEEKHA 


[aaa subag laga lulaa 

lo" baa saan laga baxshaa 
geel baa sidig loo ogaa 
sengaan orod lala ekayn 
sareedo Ilaahay baa leh 
hablaa Soomaaliyeedna 
haddaan quruxdooda saanyo 
haddaan miisaanka saaro 
sagaal tobankii adaa leh. 


Suleekhaay araggaagu 
nafta waw samir-siiso 


saddex bay ku qaddaaye. 


Ha ka goynin salaanta 


Sansaankaagiyo jaaha 
sara-joogiyo tooska 
dhexda soohane tooxda 
sayn fardoodda ka dhuuban 
biixiyaa isa saaran 
garaaraa kala soocay, 
sanqaroorka la dhiibshaa 
nafta aan sasabaayo 

somal haad gelinaaya. 


Suleekhaay araggaagu 
nafta waw samir-siiso0 
saddex bay ku qaddaaye 
ha ka goynin salaanta. 


Saatirkii ku abuuree 
saluuglaay indhahaaga 
saldhiggooda qorsheeyee 
saxarkii ka daboolee 
baalashooda ku saabshee 
Suunniyaa ku hadheeyee 
hareeraa kaga seeraa 
hibo gaara ku siiyoon 
cidna kuula sed qaybin. 

Suleekhaay araggaagu 
nafta waw samir-siisoo 
saddex bay ku qaddaaye 
ha ka goynin salaanta. 


Saatirkii ku abuuree 
qoortan aad samay mooddo 
cabbaadhyaa ku sargooyiyo 
sidrigaagiyo laabta 
timahaagan ku seexdee 
kolka aad doc u saydho 
sararaa ka degaayee 
sabarkaaga tegaayaan 
samayskooda la yaabay. 


Suleekhaay araggaagu 
nafta waw samir-siisoo 
saddex bay ku qaddaaye 
ha ka goynin salaanta. 


Saarey baanad ahayne 
saancad weeye jacaylku 
surradaan la dhigaynin 
heeryo weeye ku saaran 
soodh halbowlaha gooya 
seef ku guud sudhan weeye 
nin ka saahidey oonta 
aawadaa uga soomay 
saymo looma horseedee. 


Suleekhaay araggaagu 
nafta waw samir-siisoo 
saddex bay ku qaddaaye 
ha ka goynin salaanta. 


AMAL 


Dadku kala ayaan roon 
ama kala agoon dheer 
ama kala asluub weyn 
haddaan eed la doonayn, 
ama deeq llaahay 
asaraar ka taagnayn 
dadku eexo kaa gelin 
inanyahay la'aantaa 
dumar lama abuureen 
gabadh lama ammaaneen 
jacayl looma ooyeen. 


Geed beer udgoon iyo 
ku dhex-yaal ugbaadoo 
ubax iyo man fuulaay. 
Ulihii madheedhkee 
limey ku yaalliyo 

ilo wada xareedoo 
nafta lagu illaawaay. 
Dayaxoo iftiimoo 
arladoo dhan gaadhoo 
afar iyo tobnaaday. 


Qorraxdoo aroortii 

dhulka soo abbaartoo 
sagal iid dhex joogtaay. 
Waxaad tahay adduunyada 
dhexda udub ka haystoo 
xejiyoo adkeeyoo, 
af-gobaadsan maayoo, 
qurux lama amaahdee 
ashkir geenyo ugubey. 


Adhaxdiyo laf-dhabartiyo 
sanbabbada agtoodiyo 
ililaha halbowlaha 

eebaa ku mudanoo 
arrintii cuslaatoo 

naftu aammusnaantii 
iimaansan weydoo 


47 


48 


Amaleey jacaylkii 

soo dhaafyey uurkoo 
afku haysan waayoo 
goortaan ogaadee 
arammidu dillaacdaan 
ooddii ka leexshee. 


Axdi jaba,abaal luma 
kaa eegi maayee, 
igadh iyo maqaarkeed 
innagoo ahaannaan 
hadalkii ku ururshee, 


adiguna dheh aammiin. 


GOD MADOW 


Dumar geesi dhaaxay 
gooyeen heddiisoo 
ragna garabsi moodkood 
ka gaboobi maayee 
gunburreyda hoosaan 
gurrac uga jarmaadoo 
darantiyo gulaankaan 
gebagebo ku dhaafoo 
Guban xeebaheedaan 
sii maalin gaaloo 
qorraxdoo godkeedii 
la gelaysa fooddaa 
luguhu i gabeenoon 
socodkii gadaashoo 
Geriyaad dhexdiisaa 
gudcur igu ballaadhoo 
garan waa kaskaygii 
geesaan u jeedoo 
gabaddano naf joogtaa 
gogol doonimaysee 
dhaxantaan go 'aygii 
garbaha iska saaroo 
good iyo abeesaa 

igu soo gurguurtoo 
gool qawdhamaysaan 
gondaheeda seexdoo 
naftu guure mooyee 
gama'yeeli weydoo 
guntigaan adkayston 
marada isku giijoo 
waagoo guduutaan 
gooddiga abbaaroon 
geyi laga hayaamiyo 
guri madhan is taagoo 
sida goraya cawshoo 
galab hoos u jeeddoo 
gu” barwaaqadiisiyo 
Gaaroodi joogtoo 
baydari gantaalii 
geed ugula dhuuntoo 

ku gilgiley fallaadhoo 
meel halis ah gooyaa 
gucle iga dhammaadoo 
godollaan ordaayon 
sida awr gabraareed 
geeddiga higsanayo. 


Gobolkaan u jeedaa 
guulluhu i keenoo 
gabayoox duleedkaan 
weheshadey go'ayg00 
anigoo gandoodoo 
is-guhaadinaayaa 
waxaan geystey mooyee 
birta layla gaadoo 
inantaan gardaadsheen 
gaadiid sidiisii 

ku xambaaray guudkaa 
wedka ii guddoontee. 


Godob-reeb ha joogee 
lay diid garawshoo 
giddi habar-dugaag baa 
waydaydu gaadhoo 
gorgorka iyo haddaa 
ilmo gabax ka siiso 
garanuugta aydaa 
geedaha ka soonto, 

ma hallayn gartaydee 
gacal baan u waayoo 
golahay lahayd iyo 
geedkeeda keenee 
guddidaan u dhiibee 
guudkeed xil-saaraa 

i gargaari weydoo 
gaaliyo Islaamkaan 
gacan-siin ka waayoo 
god madow dhexdiisaan 
ku gunaanad seegaa 
geeraarku joogaa. 


TOG-DHEER 


Ninba wuxu ku taamaa 
ama hees ka tiriyaa 

tixo gabay ku sheegaa 
halka lagu tallaalee 
hawadiisu taallee 
uurkiisu tebayee, 

dumar taan ka sahansaday 
waa gabadh Tog-dheeroo 
Maxamuudi toox weyn 
saddex-qayd ka tolatoo 
tusbax luqunta gelisoo 
tafta daraya-muuskii 
taakiyo badh muuqdoo 
dhaclihii tarraxayoo 
sida bogorad taash xidhan 
hadalkeeda tirisoo 

kolba erey tukubisoo 
toddobaatan jeer baan 
soo toosay xalayoo. 
Sidan timo haldhaaley 
ugu tebey hurdada xalay 
anigaba Tog-dheer baa 
tusku iiga muuqdaa. 


Ninba wuxu ka taahaa 
ama talal ku sheegaa 
ama gacan ku taabtaa 
halka laga taftaafee 
Burco waxay ku taallaa 
xididdada tin iyo cidhib 
tebinaaya dhiiggee 
hadba dhan u tallawshoo 
dayax taabba-qaadoo 
toban iyo shan joogiyo 
xiddigaha tartamayee 
isku taxay dushiisaa 
tahan iiga hirayoo 
Tusmo barashadeediyo 
taltallaabsigeediyo 
tarantarinta laafyuhu 

meeshay i turugdiyo 
tawstay i gelisaa 

igu sii tarmaysoo, 

Sidan timo haldhaaley 
ugu tebey hurdada xalay 
anigaba Tog-dheer baa 
tusku iiga muuqdaa. 


Tuke Bari ka yimi baan 
tusay boogahaygoo 

u tilmaamay beeshoo 
tebi idhi dhambaalkee; 
taarkii ma geynoo 

isma tarin dedaalkuu 

u tabaabulshaystoo 
taab-gaabnidiisay 

naftu xadhiga tawseed 
ugu turunturrootoo 

la tawaawacaysaa. 
Miyuu tuuray hadalkii ? 
Miyuu tiray jacaylkii ? 
Mise tulud raqdeeduu 
ugu taaganyahay geed ? 
Mise wuxu tukanayaa 
Faral iyo Taraawiix ? 
Mise wuxu taraarkii 
kala dhacay Tabciyo Sheekh ? 


Sidan Timo haldhaaley 
ugu tebey hurdada xalay 
anigaba Tog-dheer baa 
tusku iiga muuqdaa. 

GUDBAN 


Waa duni la gaadoo 
iyadoon gabow iyo 
geerida ka dhow iyo 
geeddiba ku talo-gelin 
seeftii qudh-gooyada 
galka looga siiboo 
soo guur la yidhiyoo 
waxay gaaxsanaysiyo 
khasnadii guraysoo 
daba goosanaysoo 
is-gunaanadaysoo 
waagii guduutaba 
ged kalaad ku aragtaa 
gurrac lagama waayee. 


Sheekadu ged iyo xeel 
af-gobaadsi weeyoo 
Raagaa sar-gooyoo 
Cali baa gardaadshoo 
Gedihii Qamaan iyo 
gabaygii salaan iyo 
gudbantii darwiishkiyo 
murti weeye gibilloo 
isku-joog gun iyo baar 
midabkii is-gaadhiyo 
inan gacan farshaxanii 
harraray garaariyo 
gaashooyin marisiyo 
goo0goos la saaroo 

nin gardaadsha mooyee 
ruuxii gulaanii 

ka sal-gaadhi maayee 
googgaa abwaankow. 


Gabadh caana nuugoo 
gugan maanta dhalatoo 
dhul gurguurad mooyee 
garanaynin socodkoo 
gosha lagu xambaaroo 
hayaanka iyo geeddiga 

awr loo gureeyoo 
gaadiid la saaroo 
misna guudka dabatoo 
garka aan furaynoo 
debcinayn garayskoo 
guurguurka noloshiyo 
godadkii isdaba yiil 
iska garab maraysoo 
goormaan lammaanaan 
ama lay gelbinayaa 
taladeed ku gaw tidhi 
waa xaal gurracanoo 
gurranoo la yaablee 
waxaan uga gol leeyahay 
ruuxii gartow sheeg. 


Geel aan irmaan iyo 
gabno iyo candhooliyo 
madi guuto deeqdiyo 
gaaniyo horweyn iyo 
awr goola wadannoo 
gaban daadahaynoo 
gallad cidi ku qabinoo 
lala gelin hadhuubkoo 
geedaha agoonnoo 
garow loo bisleeyo 
geeslow Biciidkiyo 
Garanuugta seenyoon 
loo soo gabraaroo 
misna guul-darraystow 
ganac loo wardheeroo 
cidi gaadhi weydoo 
ninna goosan waayoo 
dhaqankiisu gaar yahay 
waa xaal gurracanoo 
gurranoo la yaablee 
waxaan uga gol leeyahay 
ruuxii gartow sheeg. 


Waayeel gadoodoo 
gacalkii ku duuloo 
guluf weerar saaroo 
gamcihiisa dhiiggii 


gororshoo ku maydhoo 
ma hadhooyin geystoo 
misna loo garaaboo 
godob reeb la siiyoo 
inan loo guddoonshoo 
gudbiyoo is-dhaafshoo 
gocor aan kil hanan iyo 
nin labaad u guurshoo 
ka gabbaati qaatoo 
yidhi gaari maahayn” 
waa xaal gurracanoo 
gurranoo la yaablee 
waxaan uga gol leeyahay 
ruuxii gartow sheeg. 


AXADDII 


Waa lay addimey 
axaddii sidaan 
kuu eegayee 
araggeeda taan 

ku il-doogsadaay 
ma illawsan tahay 
axdigaad martiyo 
meeshaad i tidhi 
waan imanayaa. 


Immisaad farriin 
ergo soo dirtood 
oontiyo biyaha 
hurdo aawaday 
uga soommanayd. 


Eed layga keeniyo 
midna amar llaahay 
kuma aad maqnaanine 
adigayska baaqde. 


Haddaad i tidhaahdo iman maayo 
ma aadeen halkaad ogsooneyd. 


Anigaa isla hadloo 
mar waxaan idhaahdaa 
ku illaawi maysoo 

way imanne sii joog, 
mar waxaan idhaahdaa 
axdigaydin dhigateen 
kolla oofin maysee 
samir Eebbe gaadoo 

ka fogow agteedaan 
uurkayga geliyaa. 


Aramida jacayl baa 

i hogaaminaysoo 
misna kuma adkaystoo 
kama hoydo aydoo 
naftu olol ma deysee. 

Indhahaa habeenkii 

ku ilaalinaayoo 
dhammideed addunyada 
afarteeda waaxood 
hadba gees u eegee. 


Aammusnow habeenkii 
ugbaadka iyo dooggaa 
tiiraanyo ooyoo 
idilkood xiddigahaa 
afar qaaday socodkoo 
Ubax baan guroo 

soo ururiyoo 
amranow golii 

ooddii madhnayd 

ku ag daadiyoon 

ku ilaa xidhoon 
weheshada idhee. 


Eedaanka diiggoo 
oogsadey salaadiyo 
waagoo iftiimaan 
keligey inaan ahay 
asaraar ka saaroon 
addimada cuskadayoon 
dib u soo arooree. 


Qof ammaano lumiyoo 
iibsadey xilkeedii 

samo ugama aayee 

aan kala war haynaan 
ku afgooyey heestee 
maxay adiga kula tahay? 

BAAO 

Adigaan cirka u birin 
ama boodin leexada 

ama badaha waaweyn 
nafta aan ku biimayn. 


Baariis adaan tegin 
ama Boon ka sheekayn 
barashada dalkaagaa 
horta laga bogtaayoo 
beryo laysku hawlaa. 


Dhulku baaxad sooriyo 
banan miidhan weeyaan 
ama waa bus iyo oon 
ninka buug ku haystow 
beentaada weeyaan. 


Balcad Jawhar Shalanbood 
barakada Qoryooley 
waxa canab bislaadee 
Baydhabi u gaar tahay 
Boosaaso iyo Beer 

Bixin Duule Laaleys 
Biyo Guure Kala-baydh 
beeraha Wajaalee 

lagu reebay baahida 
Baar-dheere iyo Jilib 
waa bogol kun oo mayi 
dhulka lagu badhaadhee 
beeyadu ku taallee 
badar lagu abuuree 
lagu ridey bariiskee 
balka lagu tallaalee 
muuskiyo babaygii 
barkadeen xareeddoo, 
Waxa taa ka sii badan 
dhulka bari-samaadkee 
beesheennu daaqdee 
barta aynu dhaqgannaa 
barqo dhereg ka Joogtee. 


Iyadoo barwaaqo ah 
balliyada xareeddii 

ku bariisanaysoo 

bidix midig dhan loo dayo 
barigiyo galbeedkaba 
buuruhu is haystaan 
waaberi cadceeddii 

soo saartay baallaha 
bilcilkiyo maraagii 
shinbiruhu bulxamayaan 
indhihii basaasow 
Boorame ma aragteen? 


Ma ogtahay barbaareey 
heesaha Barawn tumo 
adigaan bogga u lulin 
Beerrey Kabeebey 
Bismillaahi Saylici 
Hana-haybsantii bari 
Batar iyo Wareegtaa 
kuu baadi soocee. 


Ma ogtahay barbaareey 
qalabkana bud dhumucliyo 
waran iyo billaawaa 

kuu baadi soocee. 


Ma ogtahay barbaareey 
huga maro Banaadiri 
saddex qayd bidhaantiyo 
bafto laba dhudoodaa 
kuu baadi soocee. 


Ma ogtahay barbaareey 
barshin iyo darfooley 
bayluuli xaradhlaa 

kuu baadi soocee. 


Ma ogtahay barbaareey 
waxa loo buseelaa 
ama qurux ku caan baxay 

ama laysku baantaa 

ama lagu bogsoodaa 

kal bugtaa ku faydaa 
kugu deega baashaal 
guri bila ku magac dheer 
hablaheenna bilicdiyo 
biligiyo il-waadka leh. 


Bilcantii shisheeya ah 
ninka beegsanaayow 
waxaan kaaga baqayaa 
inaad baadi noqotee 
cidla baylah keligaa 
yaanu bahalku kaa helin. 


Isu buri geyaankaa 

barta gogoshu kuu taal 
bahda lagama maarmaan 
bud-dhiggaaga koowaad 
baaqaygu waa kaas. 


ERGADII FURQAAN 


Nebiggi Ilaahow 
Nuurkii Islaamkow 
adigoo adduunkiyo 
ifka weli ka magan baa 
lagu sii oddorosoo 
ishaarooyin badan baa 
dadku kaa arkeenoo 
Maal maha Illaahay 
qaar baa astaanlee 
toddobada ayaamood 
Isniin baad ka dhalatoo 
adduunyada xuskaagii 
ololaa ka dhacayoo 
urur-weyne goortii 
ugxantaadu bururtaa 
xiddiguhu ifeenoo 
dayaxaa ilayskii 
arladoo dhan gaadhoo 
onkodkiyo hillaacaa 
araggiyo wax magalkii 
ashqaraar ku ridayoo 
Insigiyo jinkaa farax 
Abshir dhaha la yidhiyoo 
inta haadda duushiyo 
idil habar dugaag baa 
abaabuley ciyaaroo 
dhirtu oogadaadiyo 
afartaada geesood 
ubax iyo caleen bay 

ku ilaa-xidheenoo. 


Ab tirsiimadaadiyo 
meeshaad ku ababtaa 
dadku wada ogaayoo 
Aaminatw? Wahab baa 
kugu qaaday uurkoo 
weli soo if bixin baa 
adoogaa xijaabtoo 


3 Aamina Waa Aamina Bintu Wahab. Waa Nebi Maxamed hooyadii (Nabad iyo naxariisi korkiisa ha ahaatee). 

nafta laga aroorshoo 
Amran hooyadaa baa 
ummushii ku dhimatoo 
Allahay Xaliimuu' 
igadh kaaga dhigayoo 
iyaduu xilkaagii 
adhaxdeeda saaroo 
iyadaa laf-dhabartiyo 
kugu qaaday adhaxdoo 
abuurtaada Nebiyow 
ulajeeddo weyn buu 

ka lahaa Ilaahoo 
hadba guri ammaanuu 
Rabbi kugu ogaayoo 
arrintaada meel buu 
ku ilaalinaayoo 
adigoo agoonaad 
Maka adhi ku raacdoo 
oon iyo harraad iyo 
arrad iyo cagaag baad 
u adkaysanaysee 
Nebigii adeerkii 

Abu Daalib koriyow. 


Nebigii Ilaahow 

adoo jooga keligaa 

buur o0gadeedoo 
Adduunyada sirteediyo 
ifa-faalaheediyo 

ku dhex jira ammuuraha 
ka qarsoon addoomaha 
sow uur-ku-baaliyo 
Malag kuuma imanoo 
Iqra kuuma dhiginoo 
Aayadaha Ouraankiyo 
magacyada Ilaahay 
kuma odhan guddoomoo 
runta kuma ogeysiin. 


Dabadeed ayaantaas 
Xaruntii Ilhaamkaa 


4 Xaliimo-Waa Xaliimatu Sacdiya. 

idan kaaga yimiyoo 

waxa Eebbe kaa wacay 
cirka oogadiisoo 

Nebow geenyo uguboo 
amranoo la yaabloo 
Ashkiraa ku qaadoo 
Carshigaa il-bidhiqdeed 
irriduhu furmeenoo. 
Alaaheenna weyn baad 
afti kala hesheenoo 
noloshiyo iftiinkuu 

kuu soo egmadayoo 
Gaaliyo Islaamkuu 

u arrimi ku yidhiyoo 
urur-weyne waa taad 

ka akhriday dhambaalkee 
ummadoo dhan shirisee 
arrintii dhacsiisee 
ulajeeddo hadashee 
oosha tidhi hoggaansama. 


Inkastood wax yaabliyo 
tustay dhawr astaamood 
waa tay addoomuhu 
afar iyo shan mooyee 
kaa aamuseenoo 
iimaansan waayeen 
Aayadaha Quraankee 
dhegahana ka awteen 
ulajeeddadaadoo 
adyadaa carruurtiyo 
gardarada abwaanada 
ushu kuma damgaynoo 
samirkii Ayuub baad 
kaga uur samaydoo 
eeddooda waataad 

u adkaysanaysee. 


Waan-waanta Eebbiyo 
amar baad sugaysee 
goortii af daalee 
odayadi Quraysheed 
ergo lagala quustaa 

abbaanduulayaashii 
ka irdhoobey Diintee 
Ashahaada diidiyo 
arbayaashi qooqaa 
Beder lagu umaadoo 
lagu adhax wareemoo 
ajar iyo jihaad baa 
birta loo afaystoo 
waaberi arooryaa 
Uxud layska helayoo 
eebiyo gantaal baa 
lagu wada idlaadoo 
dhiiggii ordaayaa 
oodaha la tegayoo 
ololkii Xunayn baa 
boqorkiyo ugaaskii 
indhashoodi duushoo 
goobtii Axsaab baa 
axan loogu kariyoo 
utin kaa maqnayd baad 
aarkeeda gudatoo 
Kabcaada ajarankii 
nafta lagula eertoo 
libta lagu aroostaa 
Xarameynku iidoo 
uskagii ka maydhoo, 
waxa laysku aaminay 
"Aaway ku aaway 
ambagaad higgaadoo 
Addin yaa Bilaal”. 


"Dhammideed adduunyada 
afarteeda waaxyood 
Eedaanka gaadhsii 

Addin yaa Bilaal”. 


"Awliyada qarsoon iyo 
iilkiyo xabaalaha 
Aammiinta magashii 
Addin yaa Bilaal”. 


Allaahu Akbartii bay 
daateen asnaamtii 
Abu Jahal rumeeyoo 
"Haahyadi” la beeree 
ninba toban abuurtaa 
Eedaanki dumayoo 
Allahay sir iyo caad 
inu yahay mid keliyaad 
asaraar ka saartoo 
udubbada Furgaan baad 
ku adkaysay ciiddoo 
xididada u aastoo 
ummad kala gab-weynoo 
Ashahaada karinoo 
anbatoo hallawdoo 
abtirsiimo lumisoo 

is addoonsanaysoo 
utin kala dhex-taalliyo 
aar-doon ku madhatoo 
usha laysku dhacayoo 
ooduhu dhex-yaalliin 
soo ururshihiiyow. 


Dunidoo la iibshoo 
dadku kala irdhooboo 
dhasha aabbayaashii 
nolol aasayaanoo 

qof kastaa itaalkii 

ku adeeganaayoo 
ruuxaan awood-layn 
la addoonsanaayoo 
dadku ooyayaanoo 
umal-taah ku seexdaan 
Nebigii axsaantiyo 
galladiyo abaalkiyo 
soo rogey ammaankow. 


Naga kama ajoodow 
runta kama adkaystow 
ammaanada ma lumiyow 
dadka uma abtiriyow 
ammaantaada Nebiyow 
afku koobi maayee 

waxaad olol bakhtiisiyo 
waxaad eedo reebtiyo 
waxaad iin daweysiyo 
waxaad eel bogsiisiyo 
waxaad aafo damisiyo 
illinkaad bannaysiyo 
dhagankiyo asluubtiyo 
garaadkiyo agoontiyo 
iimaanka sugan baa 
dadku kaaga aayee 
axdigaagu waa tiir 
ummaddaadu mudantahay. 


Rabbow adiga mooyee 
Illaah kale ma jiro. 

Marka xiga aqgoonsani 
Nebi Maxamed Eebbow 
Ergadii Furqaan iyo 

inuu yahay ma dhaafaan 
Ambiyadda dhammaantood. 


Allahayow ha nagu xilin 
noloshiyo adduunyada. 
Eebbow sinnaantiyo 
Islaamnimada x00ggee. 
Udgoonow Rasuulkii 
ummaddiisa naga yeel 
na illaali weligaa. 
Rabbow iilka nagu dhawr 
ifka nagu xannaanee. 
Eebbow hortaadiyo 
aakhiro qiyaamaha 
Rabbiyow il debecdoo 
naxariis leh nagu eeg. 

WACDARAHA ADDUUNKA 


W alaac anigoo ku seexday 
maxaan walbahaar la toosay 
wareer anigoo la liita 
maxaan werwer jiifi waayey. 
Maxaan sida weer cadhaysan 
saqaa dhere gaaf-wareegey, 
intuu wagal ii hillaacay 
maxaan kula rooray weelka, 
u baydhay wadiigo leexsan 
wakhtigu i tilmaami waayey. 
Jacaylku murun i wiiqay 
muxuu wadnahayga shiilay 
Maxaan shimbiraa waraystay 
u dhiibey waraaq daboolan 
haaddii wacdigayga qaadday 
cid weeye tidhaahda weydey. 


Waayeel dadow 
inan waalanahay 
duni weer siddoo 
weligeed dhintoo 
wacadkiyo xadhkii 
weydaarataan 
weetaynayaa. 


Wadeeco maxaan ilaashey 
waraabe ka soo xereeyey 

sac weyda maxaan u dhaanshey 
Walwaal ugu soo arooray, 
halkiisa ku soo waraabshey. 
Maxaan weli soo kexeeyey 
wadaaddo maxaan u yeedhay 
u loogey wankayga fiican. 
Waxyeello halkay u taallo 
naftayda maxaan ka waanshey, 
walaalkay nimaan u haystey 
muxuu waddo ii fadhiistay. 
Qof aan wehelkayga moodey 
ka qayb galay weerarkayga 

ruuxaan la wadaagey oontu 
ku wiirsadey dhiilladayda. 


Waayeel dadow 
inan waalanahay 
duni weer siddoo 
weligeed dhintoo 
wacadkiyo xadhkii 
weydaarataan 
weetaynayaa. 


Maxaan wacdarha adduunka 
u soo jirey waayaheeda 
warkeeda la ii dhammeeyey 
maxaa waran layla doonay 
habeennimo layla waayey 
nasiib kaga waa bariistey, 
maxaa dabin lay wareejey 
wedkeyga la ii shir-qoolay, 
maxaan dacar lay walaaqay 
waabeeyo ku caafimaaday, 
Maxaan wacad layla qaatay 
rumaystay Wallaahi beena. 
Maxaan webiyaal is-jiidhay 
dhexdooda ka waab-samaystay 
wanaag anigoo sameeyey 
maxay wadhi ii dambeysey. 


Wayeel dadow 
inan waalanahay 
duni weer sidoo 
weligeed dhintoo 
wacadkiyo xadhkii 
weydaarataan 
weetaynayaa. 


INA SULDAAN 


Axdiyohow ha lumin 
ugxanyahay ha dhicin 
ashkiryohow ha jabin 
ubaxyohow ha dhiman 
udubyohow galool 
0ggolow dhigaa. 


Nin cuskaday Iaahay 
Eebbow ku magan galay 
Kuma qado agtaadee, 
Arrimaha Rabbow 
soo ururiyeey. 
Adduunyoy hadduu 
nin ku aamminaa 
helo aayatiin 

ha lagaa arkee 
ishaarada nin goba 
ha ka eexanneey. 


Tima badan naftaydaay 
dadku waaya-arag buu 
hadba awr ku guuraa 
wax Ilaahay kuu qoray 
cidi oolin maysee, 
ukuntii dillaacdoo 
ababtoo fogaatoo 
kambalkiyo ardaagaad 
ku ogeyd ma joogtoo 
shimbir ay ku nooloo 
laba baal aroortii 

urur kale la duushaad 
umal taah naftaydaay 
ku ugaadhsanaysaa. 


Ruuxaan aqoon iyo 
axdi naga dhaxayn bay 
dadku igu sidkeenoo 
Eebbow runtii bay 
asaraarayaanoo 

qof ammaanadaadiyo 

wacadkaaga iibshay 
addin iigu xidhayaan. 
Anna xuural-caynaad 
Rabbiyow abuurtoo 
amranoo la yaabloo 
ka qarsoon adduunkoo 
cirka 00gadiisiyo 
abataqan ku nooloo 
qof ilaasha mooyee 
cidi aanay aragoo 
maalmaha Isniineed 
iyo labada lidood 
eedaanka subaxdii 
dhulka soo abbaartoo 
Awliyada jacaylkee 
arammidu ku mudantahay 
marta agalladoodoo 
wadne abur tufaayoo 
olol iyo dab yeeshoo 
aslanoo casaanoo 
00yaaya dhiigoo 


Nin abwaanahoo 

ka arradan gacmaha 
ka irmaan dibnaha 
tolow Ina Suldaan 
afku maw gudaa ? 
Hadday weli Alliyo 
uur-ku-baalle tahay 
hadday aawadeed 
adhaxdiyo wadnaha 
waxaa iin ku yaal 

ka il-sugan lahayd 
indhaheeda tolow 
ilmo lagu samraa 
ma ka iman lahayd ? 
oday lama filee 

afti iyo haddii 

ergo loola tago 
tolow aabbaheed 
muxuu odhan lahaa ? 


dhexda eebo kaga taal 
ku afura tidhaahdaa, 
indhahaygu haystaan. 


Ul madheedhahoon 
hor Ilaahay iyo 
abaal laysu siin 
orod lagu heleyn 
awood lagu hantiyin 
ayaan iyo nasiib 

ma ka adag yihiin ? 


Adduun iyo kalgacal 
hadday wada ordaan 
hal-abuur tolow 

wax ma iibiyaa? 
Beer oodanoon 

irrid furan lahayn 
haddii ubax jacayl 
ula sare ku yaal 

naf oggoli talooy 
illinkee martaa ? 


Urugiyo xusuus baa 
asaraarka faallada 
sagda dhere abuuree 
umal iyo ladh soo kaca 
wakhtiyada inkaarta ah 
maxaa lagu illoobaa ? 

SAKARLA 

Ku sinnaan dharaartii 
la sargooyey dunidee 
Rabbigay sameeyee, 
cirka sare u taagee 
xiddigaha siraatiyo 
dayax suudi meeriyo 
lagu sugay cadceeddee 
sagalkiyo daruurtiyo 
lagu xidhay sitaacee. 
Dhulka gogol la seexdiyo 
sabo lagu negaadiyo 
laga dhigay sin-dadabkee 
buuraha la saaree. 
Dhirta samayda ciiddiyo 
salka loogu joojee, 
saddex laab bad iyo webi 
lagu yidhi sabbeeyee. 
Dabadeed la saanyee 
qofba meel la siiyee 
saldhiggeedu qaydnaa. 
cidi uma sinnaynoo 
dadku ruux sabooloo 
saranseer ku raagiyo 
guryo-samo nin yaalloo 
sidka dhalay ku haystoo 
helay seer-ma-weydiyo 
laba kala sed-roon baa 
subax nolba joogee. 


Waan soo socdaa kow dheh 
waxna waan sidaa laba dheh 
samir yeelo weligaa, 
saxarlaay ha fududaan. 


Sal-fudaydku Xaawu 
Jannadii ka saree 
ruuxaad sugaysoo 
magan waa la saadshaa 
sahan waa la dhawraa. 
Ha sahwiyin ha salelin 


sarka-dhaban ha noqonnin, 
ha saluugin gaybaha 

qalin baa saxeexee. 

Waxan Saatir kuu qorin 

ha u suul-dhabaalayn. 


Kala saar run iyo been 
kala garo sir iyo caad. 

In salaadu weligeed 

kal tahay Sunni iyo Faral 
u 0gow sax iyo maan. 


Inaad saamo jiiddiyo 
sangadh tirasho kala daa. 
Naf jacayl sawaaboo 
sanka kuu dalooshoo 

kuu sudhay hoggaan baad 
u siddaa magaarkee, 

ha ku daba-saqlaysee 

ha u gaabin seetada 
sogsogtiyo cadaaddiyo 
ha ku saydhin laamaha. 


Waan soo socdaa kow dheh 
waxna waan sidaa laba dheh 
samir yeelo weligaa 
Saxarlaay ha fududaan. 

DARYEEL 

Markaan daafta hoosiyo 
arko daymo-bogashada 
araraha la daadshiyo 
dhirta lagu daleeyiyo 
waxa buuro daah weyn 
lagu daabay ciiddiyo 
bado laba-dibleeyaa 

ishu damac i gelisaa. 


Markaan daawashada guud 
dayaxiyo cadceeddiyo 
dildillaanka fadadkiyo 
onkodkiyo dayaankiyo 
danab laba dhacaayiyo 
dardaraa hillaaciyo 

arko hogol darroortaa 
runtu igu duxdaayoon 
derejada Ilaahay 

dib u soo xusuustaa. 


Haddaan doogga cawskiyo 
deegaantu saarrayn 
dhulku duug ma yeesheen, 
diihaal ma reebeen 

qofna kuma danaysteen 
Rabbiyow dushiisoo 
dunidaada Eebbow, 
adigaan cid diran baad 
toddobaad ku dadabtoo 
iyadoo danbarisoo 

sida doonnan gabadheed 
inta timaha loo dabay 
dunta lagu afmeershaa 
laga furay daboolkoo 
dalaggaad ku beertaa, 
qofba weel darsanayaa. 


Inkastuu qof diintiyo 
dar Ilaahay jecel yahay, 
laba daan af-yeeshaa 


kolley waa danbaabaa 
hadduu kaa abaal daro 
dadka kaad u roontahay 
adigaa dul qaatee, 
Rabbow aanu nala degin 
dhulka aannu daaqnaa. 
Rabbiyow ha nagu dumin 
cirkan duudka weynoo, 
Rabbiyow ha nagu didin 
bahalaha derderanoo, 
Rabbiyow ha nagu dirin 
dabaylaha cartamayoo, 
Rabbiyow ha nagu dilin 
duufaannadaadoo, 
Rabbiyow ha nagu darin 
durdurrada rogmanayoo 
daad-xoor ha naga dhigin. 


Rabbow duunyo nool baan 
ka awow dugsanayoo 
dibnahaygu caaniyo 

dux baruur leh mooyee 
uma baran wax doorshee, 
Rabbiyow diraaciyo 
Jiilaal dab kululoo 
dibad-jo0gta cawshiyo 
dabar-gooya xoolaha 
dibirtooda naga hay. 


Rabbow duumadaadiyo 
inta cudurro duushee 
doc wareenka feedhaha 
sambabbada dalooshiyo 
daacuun ha nagu ridin. 


Rabbiyow dagaalliyo 
dabley gaatamaysiyo 
belo laga ducaystiyo 
ma-naxaan ha noo dagin 
duullaan ha noo jebin. 


75 


76 


Rabbow dawladnimaduna 


kuma iman dalxiisoo 
door-roonayaal baa 

u deldeley naftoodoo 
dumar baa hugoodiyo 
dahabkii u iibshoo 
doon-doonisteedii 

dhiig baa ku daatee, 
Rabbow daawad curatoo 
dakharrada bogsiisoo 
ubadkeeda deeqdiyo 


ka dhig malabka doocaan. 


Rabbiyow dirkaygana 
dan-wadaag is-jeceloo 
derejeysa qarankiyo 
bulsho laga dab qaatoo 
Carro-Edeg ku dayatiyo 
ka dhig ul iyo diirkeed. 


Rabbiyow dugaalkiyo 
dugsi waa dhul hooyoo 
nin da 'diisa tuugoo 
dewersadey asaaggii 
doqonniino weeyoo 
dibad ruux u sahan tegey 
dulli waayi maayee, 
dalkayga Ilaahow 
dhereg iyo daryeel iyo 
wax na deeqa nagu sii. 


Rabbow doodda Aakhiro 
marka ay durbaankiyo 
dawannadu is-dhaafaan 
dadku kuu yimaaddaan 
darka soo fadhiistaan 
Rabbiyow ha nagu darin 
inta aad ku digatee 

u dareera Naartoo 
labadaada daarood 
Rabbiyow ta door roon 
kuwa degaya naga yeel. 


HUDHUD 


Bogorkay huq iyo ciil 
hagardaamo lumisow 
hadimada kalgacalka leh 
Cilmigii u hoydow 
heesaha baroorta ah 
halqabsiga jacaylkow 
hambalyiyo salaan iyo 
hibo iga guddoomoo 
kolley waan hubaayoo 
hawlii adduunyada 
heshay aayahoodee 

hal yar aan ku toydee 
jannadii ma hurudaa ? 
Hadh qabow ma jiiftaa? 
Hoobaan ma gurataa? 
Hablo xuural caynii 

sow kuuma heesaan? 
Waxa aad la haysaba 
hoo kuma yidhaahdaan? 


Wedka lama huraayee 

reer soo hayaamiyo 

hayin raran ma kulanteen? 
Hor llaahay adigiyo 
Hodan maysku aragteen? 
Ma is-dhaafsateen hadal? 


Bal maxaan haweenkiyo 
dumar ugu hiloobaa? 
Ama kula heshiiyaa, 
ugu hagar la'aadaa? 
Sowtay hir beeniyo 

ku tuseen hillaacee 
hogol aan da'ayn iyo 
hanfi kuu aroorsheen 
Hirwo kuu garaaceen 
hungo kuugu baageen! 

Sowtay ku hawleen 
ku jareen halbowlaha 
haadaan ku koriyeen 
hore kuugu riixeen 
hogga kuu dabooleen 
hoos kuugu tuureen! 


Sowtay ku heereen 
hengelaa ku saareen 
gudcur kuu hillaabeen 
ku dhigeen habaaskee 
cidla kaaga hoydeen 
hororkiyo waraabuhu 
hilbahaaga jiiteen 
haadda iyo xuunshadu! 
hanbadooda feenteen. 


Waxan ugu hamranayaa 
hooyaa ka dhalatoo 
naaskii habreed baa 

iga hiilinaayee 

Wallee hawlahaan galo 
iyo heegantaan dhigo 
dumar lama haweysteen 
ragba ma hungureeyeen 
hanti lagama dhiibeen 
guri laguma hoysteen 
hadal lalama yeesheen! 


HAATUF 


Cilmi sow hoggiisii 
hindi suhu imuu geyn 
hambalyiyo salaan iyo 
sow hees umaan tirin 
halka uu ku nool yahay 
hanti wuxu guddoontee 
hor llaahay ugu tegey 
hubi sow is maan odhan 
Hodan sow ma weydiin. 


Sow waa nin hoydoo 
ifka taar la haystee 
kama helin jawaabtii. 


Xalay fiid horaadkii 

sow haatufkiisii 
hudhudkii u soo diray 
gacan haadiskiisii 

kama halacsan sheeddoo 
hurin bayla socotee 
kama hadhin barbaartii. 


Sow maan hor-gelinoo 
hayhaato maan geyn 
dabadeedna haybtii 
haye kow ma aan odhan. 
Wuxu yidhi halyeygii 
ama haadda soo faray 
ku bilaabay heestii:- 


“Ninka ila hadlaayee 

ii soo hiloobee 

hawdkiyo xabaalaha 
hiilkaygu keenee 
hamabalyada i siiyee 
hogga iiga yeedhow, 
hab-dhaceeda maansada 
adigaa higgaadshee 
anigana war iga hoo.” 

"Waxa hawli joogtaa 
ama lagu harraadaa 
hanad lagu cidhiidhyaa 
hanti lagu gumeystaa 
dumar hoodo leeyahay 
ragga hoos u eegaan 
hoogtada adduunyee.” 


"Qofka samir hambaystaa 
godka kuma hungoobee 
ifka hadimadiisiyo 
dhibtu way horraysoo 
ma huraanta aakhiro 
anigaa ku haystoo 
hogol bay kor joogtoo 
onkod iyo hillaac baa 
dusha iga hadheeyoo 
haro aan go'ayn baan 
darayaa hadhuubkoo 
hoobaan bislaataan 
haqab li'i dhex joogaa 
ishu halacsanaysaa 
guri hoos qabow bay 
halabtaydu taallaa,” 


"Nafta waxan u habayaa 
sida hooyo wiilkeed 
naasaa horaadkiyo 
haaneedka siisiyo 

nirig hooto-nuugoo.” 
"Hodan iyo jacaylkeed 
dani igama haysoo 
hablo Xuural-caynaan 
haasaawiyaayoo 
huwanahay taftoodoo 
lagu yidhi u heesoo 
geelii hor weyn baa 

tgu soo hormanayoon 
uhayaa waadaanto 
hawl bay sugaysee 
haye nabad walaalow.” 


SIDDI-QABAX 


Saaxiibkay Qaysow 
marka hore salaan guud 
marka xiga sedkaagiyo 
waxa aad ku sugan tahay 
waa inaad na siisaa, 
marka xiga silsiladdii 
murtidaadi soocnayd 
subciyoo dhammeeyoo 
solayoo bisleeyoo 
dabadeedna siistee 
saaxiib ma nabad baa? 


Sumaddeedu waxay tahay 
roob saaka da'ay baa 
sar-ka-dhaban la yimiyoo 
anna seexan maayee 
saaxiib ma nabad baa?. 
Sumaddeedu waxay tahay 
heestaydu waa siin 

sidig weeye dihinoo 

waxa loo saddexa maray 
dadka haw sinnaatoo 
ruuxii saboolii 

caanaha ha saydhee 
saaxiib ma nabad baa? 


Heestaydu waa siin 
waa sooryo xididoo 
saxar laga ilaashoo 
laga sugay bidhiigoo 
la saluugi maayee 
saaxiib ma nabad baa? 


Sumaddeedu waxay tahay 
saxan saxo ma roob baa? 
Seed geel ma hilib baa? 
Seko adhi ma xoolaa? 
Far-dhexaad ma suul baa? 
Sakaraad ma lool baa? 

Biyo sare u jeedaa 
halka ay sal-dhigayaan 
sahan raacay weydii. 


Sumaddeedu waxay tahay 
Cabdiyow sabeenii 

way sumal-xadeenoo 

midi haysa sidatee 

saddex dhalay warkoodiyo 
waxay saaka joogaan 
xogta aan ku siiyoo 

sarta kaaga jeexee, 
Saaxiib ma nabad baa? 


Sumaddeedu waxay tahay 
sheekadu sal-fududaan 
ama socodka qaarkiis 
kuma sama-falaysoo 
Cabdiyow ka saan weyn 
saabkaad u goysoo 
Guban iyo Saraar bay 
surullada la gaadhoo 
sinta waxay ku haysaa 
subulaha galbeedoo 
ninka saylac joogaa 
sanqadheeda mooyee 
ma yaqaan sirteedoo 
orgi sarara weynoo 
sogoboo dhufaaniyo 
inay tahay ri'seenyoon 
kala saari maayoo 
haddii looga sacab tumo 
Salmihii Gurracaneed 
selel kama baxaysee 

ha la boodin seeftee 
saaxiib ma nabad baa? 


Sumaddeedu waxay tahay 
inta waranka sooyaan 
samaydii ka magan tahay 
intay laba su'aalood 


sakaluhu dhex yaalliin 
inan dunida saabkiyo 
laga saarin tiirkoo 
qorraxdana siraadkiyo 
laga siibin nuurkoo 

la afuufin suurkaan 
Rabbigay ka sugayaa. 


Sumaddeedu waxay tahay 
ninka ootay seeraha 
saxarlana ku guursadey 
haddii uu nin sare yahay 
aan laga sed qaadayn 
saadaasha mooyee 

si kalaan ka yeelaa 
Suuroobi maysee, 
aniguna sidaydaba 
soddohaa rag kale qabo 
kuma toobbad seegee, 
sumaddeedu waxay tahay 
siddi-qabax shan maalmood 
sahay loogu talo galay 
soddon laguma gaadhee 
hadal lama sudhnaadee 
saaxiibkay Qaysow 
waxad Suubban leedahay 
saca Faarso nacayow 
sagaal beri adoo qaday 
Samsam yo Bullaalaa 
saarkaagu kaa hayn 
saxarlaay ma kula tahay? 

JEEGAANTA DHALATAY 

J eegaanta dhalatee 

cirka lagu dhexrooree 
dayaxoo dhammaysoo 
dhulka dacal ku haystiyo 
qorraxdoo dhacaysoo 
dhiganaysa baallaha 
midba dhool ku mudataay. 


Weli waxan dhafoorkiyo 
dhabannada la haystaa 
heegadan dhaqaaq-joog 
waxay dheelli-socotaba 
soo caana dhuratee 
kugu qabatay dheeggee 
dhammidaa tin iyo cidhib 
kugu dherersanaysiyo 
ta kalee ku dhaaftee 
dhinac kaaga guratee 
dhudhun kaa fogaatee 
ka hillaacday dhuuxee 
dhibic iyo mahiigaan 

ku dhirbaaxday ciiddee 
dhirta wada ruxaysoo, 
waxa dhaygag ii diley 
midabadan dhinbiilaha 
dharka wada xariirta ah 
dhexda kuugu duubee 
midba dheeha gaarka ah 
xubin kaaga dhiibshoo, 
waxa adiga kaadhigan 
ama baro ku sii dheer 
qurux kaaga sii dhow, 
middan dhaxanta jiilaal 
dabka iga dhex shidatee 
wadnahayga dhilatee 
dhillow yahan sidiisii 
dhan kastaba u raacdee 
xididdada u dhaaftee 
dhiiggii ka shubatee 
xinjirtii ka dhuratee 
sida dhaanka jiilaal 


dhabarkayga raratee 
dhoomaha i saartee 
Jidka aan dhammaanayn 
igu tidhi ku dhererrow. 


Waxba yaan ku dheeraan 
arrintayda dhabagdiyo 
sunta igu dhalaashiyo 
dhigtan udubka weydiyo 
lurka dhaawacaygee 
dhallinyaro rag iyo dumar 
dhawr baan aqaannaa 
dhugatada kalgacalkiyo 
wada qaba dhukaankoo 
dheehashada jalleecada 
isu dhaafi waayee, 
dhude xidid ahoo qudha 
dhaayaha ku wada yaal 
inkastay dhaqmaadkiyo 
dhalashada wadaagaan 
dhayal iyo fudayd baa 
wed u kala dhaqaajaa 
mid dhacdaa halkeedii 
ta kaleeto dhaxashaa. 
Nafta laba dharaar qudha 
isu dhiibi laayoo 

sida dhegaha oo kale 

isu dhiman lahaabay 
dantu oodo dhacameed 
midba dhinac u saartoo 
arrintoodu dhiif iyo 
dhul-ku-foorar joogtaa. 


Kala dhiman adduunyooy 
ninkaad dheriga siisa 
intuu dhuxusha hoosiyo 


dhardhaarrada ku maganyaa 


dhagarta iyo geeridu 
dhoobada u qooyaan. 
Dadba wuxu dhammaadaa 
intuu dharabka doogga leh 
dhutis ugu tukubayee 
hadba meel ku dhaxayee, 
maxaan kaaga dhololaa ? 

ARAG MAQAL 

Ergaduu farriintiyo 

ku adkeeyey heestee 
egmadaannu kulannoo 
looxii ilhaamkaan 

Sida uur-ku-baallaha 
indhahayga saaroo 
warku waa ammaanee 
adna Maxamed Moogow 
aakhiro halkay tahay 
Cabdi Qays ogeysii. 


Ayadaha Quraankiyo 
Arraxmaan siday tidhi 
hadalkii Ilaahay 
ruuxii Islaamii 

sida uu aqoonsaday. 


Waa oomman hawdoo 
waa guri abeesoo 
edeg weeye hoosoo 
abataqan ku yaalloo 
waa iil madow oo 
Rabbigay addoomaha 
kaga aar gutaayoo 
waxa laga arooraa 
irridaha xabaashoo 
anban maayo ruuxii 
qabri lagu adkeeyaa. 


Marna oogadeenniyo 
waa oosha guudkoo 
waa beer udgoon iyo 
duni wada ilaysoo 
waa ceel irmaan iyo 
togag wada ordaayiyo 
ilo wada xareedoo 
lagu oon baxaayoo 
naftu eegmo sugashada 
ashqaraar ka qaaddoo 
toddobaatan ooryood 


lala aqal galaayoo, 

Rabbigay addoomaha 
ku abaal marshaayoo 
dhibta lagu illaawaa. 


Afhayaha barbaartow 
ababshaha dhallaankow 
taliyaha abwaankow 
aabbaha jacaylkow, 
adigaan ogeyn baan 
uurkaaga baadhoo 

ula jeeddadaadaan 

ka arkaa dhul dheeroo 
arrintaadu Qaysow 

af gobaadsi weeyee. 


Aakhiro Cabdow 

way aasantahay 

iilkay jirtaa 

aakhiro Cabdow 

anbatoo luntoo 

ururkiyo laxaa 

awrkii cirkay 

ku ag-xidhan tahee 
dadku yuu ku eedayn 

ha dhex gelin ammuuraha 
isha xidho afkana dhawr 
arag maqal warkana ood. 

BELED-WEYN 

Bri waa Jacaylow 
boodhari inuu diley 
been baan u haystee. 


Bi'iwaa jacaylow 

boog aan la dhayinoo 
cidi baanan karinoo 
beerkiyo wadnaa iyo 
bogga kaaga taalliyo 
inuu yahay bir caashaqu 
been baan u haystee. 


Webigoo butaacoo 
beeraha waraabshoo 
dhulka baadku jiifoo 
dhirta ubaxu buuxshoo 
canabkii bislaadoo 
badarkiyo galleydii 
laga tuuray baalkoo 
Bulladiyo ciyaaraha 
lagu waa bariistoo 
beeluhu gu'joogaan 
sow beri-samaadkii 
Beled-Weyne maan tegin. 


Dhanka bari magaalada 
sow bogorad joogtoo 
biyo dahab la moodoo 
bilicdii haweenkiyo 

bili loo dhammeeyoo 
timo bogonta Joogoo 
baal goray la moodoo 
baarkana casaankii 
bidix midig is gaadhoo 
bul-cad lagu xiddeeyoo 
badh ku seexanaysoo 
barkanaysa qaaroo 
huwanaysa baaloo 

igu beertay lahashoon 
u buseelay maan baran, 


Sow goor barqa ahoo 
bishu ay siddeed tahay 
aniga iyo Beer luli 
isku maannu soo bixin. 


Sow bariidadaydii 

iyo bedashadeedii 
buundada ciyaartee 
Beled-Weyn ku taallee 
biyo lulata guudkood 
badhtankeeda maahayn. 


Sow bixiso weeyee 
ballan maannu dhigannoo 
berri joog imay odhan. 


Sow bayd go'aygii 
layguma bushaareyn 
"maantaa la baxayaa” 
bulshadii imay odhan. 
"Sow waa bastey oo 
socod beegsan maayee 
ina baaja caawoo 


i baxnaansha, ” maan odhan. 


Sow taliye baasoo 
ba'anoo war-moogii 
taydii ma beenayn. 


Sow badiba kooxdii 
goortay badheedhee 
baabuurki fuuleen 

anna baal kamaan korin. 


Boholyow daraaddii 
sow baraq nuglaantii 
belo lagu ducaystiyo 
baryo kuma magnaynoo 
"biri may xumaatuu 
baadroolka daadshoo 
ka wadaa bukoodoo 

bogsan waayo ”,maan odhan. 


Sow beriga waagiyo 
barqo kulul dhexdoodii 
geed baaxad weynoo 
dherer iyo ballaadh-loo 
la yidhaahdo baaroo 
bilig dheer hirkiisii 

ma bidhaansanaynoo 
bulxankiisa yeedhiyo 
ma maqlaynin baaqii. 


Sow baaxad soorii 

iyo laba boglayntii 
maan noqon bestey 00 
bacadkii ma dheelliman. 


Sow galab-boqoolkii 
annagoo barwaaqiyo 
meel baadle joognoo 
tumanayna Beerrey 
sow maan baraarugin. 


Riyo beena weeyee 
sow baalla-daymii 
baabuur lalaayood 
haad baalle mooddoo 
fananaaya buur dheer 
isma odhan ka boodoo 
nafta sow ma biimayn. 


Nin Banaadir joogoo 
Beled-weyn la haystoo 
waxaan ahay la baabee 
sow baadi doonkii 

weli baafis maan ihi. 


Beled-Weyn Allahayow 
ka dhig xero badhaadheed. 


Beerlula Allahayow 
belaayada hareer mari. 


Beled-Weyn Allahayow 


ka dhig guri barwaaqeed. 


Beerlula Allahayow 
beryo samo ku noolee. 


Beled-Weyn Allahayow 
ka dhig beerta raaxada. 


Beerlula Allahayow 
ka barii wax yeellada. 

MULIYA 

Muliyaa saasey 
hay saasey 
Muliyaa saasey 
hay saasey 
Muliyay saasaa 
hay saasaa 
Mulliyay saasaa 
hay saasaa. 


Yaa mullaarda galool 
maydhax looga jaraa ? 
Yaa Masaarriyo Hawd 
maadha looga guraa ? 
Yaa mageyno irmaan 
dhasha looga maraa ? 
Yaa hadhuub madaleed 
moroh looga tolaa ? 
Yaa maraa hadh gabow 
maydal loogu xidhaa ? 
Yaa marleyda haween 
taan maqaarka lahayn 
looga maarmi karaa ? 
Qurux aan masanuun 
male loogu tegeyn 

yaa macnaysan yaqaan ? 


Miyireey dhibtaydiyo 
meeraysigaygii 
dhegahaad ka maratoo 
hadal mooyi keliyaad 
ma huraan ka dhigatoo 
maya baad ku koobtoo 
il muggeed wax joogiyo 
midig baad ka talisee, 
awraar magooshoo 
ubax iyo man bixisaan 
kugu meherin-laayoo 
marriinkaaga hees iyo 
maahmaaho yaabloo 
nin magtii ka culus iyo 
murti baan ka dhigilaa. 


Mudan baad u nogonlayd 
dumarkiyo marleydoo 
masallaha jacaylkaad 
maamuli lahaydo,. 
gabaygaan madhxinayee 
hore ugu masuugaan 
kugu madhin lahaayoo 
cidi kulama maasheen 
maskaxdaydan curatoo 
malyan kula gudboonoo 
muuqaaga aragoo 
maglay sheekadaadaa 
ku majeeran-laayoo 

inta gabadh is mooddaa 
masayr kuugu iman layd. 


Murankaagu duniduu 
maan dhaaf ku ridi-laa 
kuwa magasha raaciyo 
ma-kastaa ku baranlayd 
Jidka waxad ku marilayd 
sacab iyo mashxaradoo 
miyi iyo magaalaad 
maamuus ka heli-layd. 


Midabbada dhabeesha ah 
quruxdaadan maydhee 
Rabbi kugu manaystaan 
hadba meel ka sari laa. 
Madaxuu ku socon laa 
mar qofkii dhegeystaa 
meexaanahaygoo 

midho laysku baantaan 
kuu marin lahaayoo 
Mugqdishiyo Hargaysaan 
madaddaalo waayeen. 


Hadba mahadnagaagaan 
mirta dhexe la kici laa, 
gacalkiyo mataanaha 
wedka kala muquunshiyo 

haddii mawdka geeridu 

iga kaa hor mariyaan 

kama aad maqnaateen 
maankayga gelinoo 

magac baad ka dhiman layd. 
Marti soorka Eebbiyo 

inta meleg ag-joogtiyo 
marwadii Rasuulkaan 
magan kaaga dhigi laa. 


Qabrigaaga maansiyo 
murugiyo xusuus iyo 
mahadhaan ku qori laa 
Maka iyo Madiiniyo 
halka Maxamed yaallaan 
calan kuugu mudi laa. 


Muliyaa saasey 

hay saasey. 

Cishqi baan mirayoo 
kolba mayracayoo 


muddo dheer isagaan 


majaraa u hayoo 
guntii soo murdiyoo 


kal gacaylkan madow 
aan murwaadka lahayn 
waan ka maydhanayaa 


ninkii meel u hayee 
ku muraadsanayow 
hoo muftaaxa jacayl. 


HOOYO 


Hooyoy la'aantaa 
adduunyadu hubaashii 
habeen kama baxdeenoo 
iftiin lama heleenoo 
dadku uma hayaameen 
xiddig hawd ka lulatoo 
sida haad ma fuuleen 
dayax heego joogoo 
hubka laguma tuureen 
hawo laguma gaadheen 
cirka hirar ka muuqdoo 
hooyoy addoomuhu 
halkay maanta joogaan 
adigow horseedoo 
intaad hanad xambaartee 
haaneedka siisee 
horaaddada jagsiisee 
habtay baan xisaab iyo 
tiro lagu heleynoo. 


Marka aad nin hiilloo 
laga bago hashiisiyo 
halyey diran dhashaabaa 
hooyo lagu xusuustaa 


Marka aad nin hoo-loo 
gurigiisa habagluhu 
isku soo halleeyoo 
hayntiisa quudhoo 

hor ilaahay geystiyo 
lama hure dhashaabaa 
hooyo lagu xusuustaa. 


Marka aad nin himilada 
hilin toosan mariyoo 
hir markii la gaadhoba 
ku labaad hilaadshoo 
haga maatadiisoo 

la higsado dhashaa baa 
hooyo lagu xusuustaa. 

Marka aad nin hooggiyo 
ka hor taga dagaalkoo 
garta hubin yaqaanoo 
xaqa hoos u eegoo 
halistiyo colaadaha 
dabka hura bakhtiiyoo 
ku haggoogta dhiiggoo 
dadka kala hagaajoo 
kala haga dhashaa baa 
hooyo lagu xasuustaa. 


Markaad hoobal caaniyo 
hindisaa farshaxanoo 
hab-dhaca iyo luuqdiyo 
hawraarta maansada 
heensayn yagaannoo 
Rabbi hibo u siiyo 
labadaba hannaanshiyo 
hal-abuur dhashaa baa 
hooyo lagu xasuustaa. 


Dumar iyo haween baa 
nolol lagu haweystaa 
kuwa lagu hammiyayee 
sida hawd caleen weyn 
rag u wada hamuumee 
ishu halacsanaysaa 
hablahaaga weeyee 
marka guur la haybshee 
gabadh heego dheeroo 
hoobaan la moodoo 
karti iyo hub-qaadloo 
quruxdana ka hodaniyo 
Hira laga aroostaa 
hooyo lagu xusuustaa. 


Hooyoy la'aantaa 
higgaad lama barteenoo 
hooyoy la'aantaa 

hadal lama kareenoo 
ruuxaanad habinoo 


kolba aanad hees iyo 
hoobey ku sabinoo 
hawshaada waayaa 
hanagaadi maayee 
hoygii kalgacalkee 
naxariistu hadataay. 


Hooyoy dushaadaa 
nabad lagu hubaayoo 
hooyoy dhabtaadaa 
hurdo lagu gam'aayoo 
hooyoy taftaadaa 

dugsi laga helaayoo 
waxa lagu hal-maalaa 
hooyo ababintaadee 
hayin lagu badhaadhaay 
hogol lagu qabooobaay 
gogol lama huraaneey 
dugsigii hufnaantaay 
hidda lagu arooraay. 


Intaad hooyo nooshahay 
hambalyiyo salaan baan 
hanti kaaga dhigayaa 


hamrashiyo xag-dhowr baan 


dusha kaa huwinayaa, 
Hooyo dhimashadaaduna 
hooggayga weeyoo 
hiyiga iyo laabtaan 
kugu haynayaayoo 
weligey hoggaagaan 
ka dul heesayaayoo 
hengel baan u xidhiyaa 
inta haadka duushiyo 
idil habar dugaaggee 
ifka hibo ku noolow 
aakhiro halkii roon. 


TODDOBAATAN MIDABLEY 

Dadka muuqa guudkiyo 
Magac kala sinnaadaay 
Marwo dumar garayskiyo 
Marta kala sinnaadaay 
doqontana masayrkiyo 
mukur kala sinnaadaay 
miidaamo dhegalaay 
badda mawjadeedaay 
kolba maayad keenaay 
ruuxaan malaynayn 
dhiiggiisa miirtaay 
maasaar afweyney 

mindi lagu qadhaabtaay 
marti uma shidheeyaay 
magan kuma hagoogtaay 
mahadhooyin reebaay 
maahmaahda yaabkaay. 


Maandeeq irmaanoo 
marageeda xoortoo 
nacabkeedu maaloon 
magasheeda korinneey 
mayey iyo hillaaceey 
miiraale roobaan 
manjaroor biyeyneey. 


Maydali fardoodeey 
ashkiraan murkucanneey 
madow iyo casaaneey 
maarriin dhalaalaay 
magarkii la sheegaay 
toddobaatan midabeey, 


Geedaan magool iyo 
midho iyo caleen iyo 
ubax iyo man dhalinoo 
aan maydhax laynoo 
lagu oodan maalkoo 
milic laga hadh gelineey, 


Maartii dhalaashee 
aan moodey dahabkee 
milantee caddaatee 
isku miir dillaacdaay. 


Meydyohow qoslaayee 
milgihii xishoodkiyo 
maamuuska weydaay. 
Manjihii ku daaloo 
madaxaad ku socotaa 
meelaad ku nooshiyo 
muslinka iyo Gaalada 
midka aad la dhagantahay 
mooyaan adduunkoo 
ma-huraanka aakhiro 
madhax kuuma yaalloo 
maantay xisaabtiyo 
miisaanka joogtee 

naftu kugu mudduci tahay 
maanlay afkaagaa 

kugu marag furaayee, 
sawtaad i mudatee 

igu muusannawdaan 
fartan malabka kuu daray 
sawtaad melmelateed 
murdisada ka leefteed 
mahad iigu celiseed 

igu tidhi macaanaa. 


Ma filayn abaal laay 
maxrashoon kaliileed 
ama maangad iyo hawl 
Waxaan kuu maleegtee 
danahaaga maamulay 
muran inaad ka keentoo 
midiggeys u baydhoo 
moqorraysi baratee. 


Mugdigaan u heesaay 
gudcurkaan majeertaay 
maansooyinkaygiyo 

murtidayda lumiyaay 
madaddaalo beeneey 
maaweeladaadii 
meexaanahaagii 

iyo muhashadaydii 
maankaan ka saaroo 
kaa maydhay laabtoo 
masallii jacaylkiyo 
kuu dhigay maqaarkaad 
maydhaamanaysoo 
nafta kaa muquunshee. 


Ruuxii merganayaa 

miyir qaata soortee 

laba midig ku daagaay 
kolla miigan mayside 
caawa yaad miraysaa 
tolow yaad ku magantahay 
cidhibtee ku mudantahay 
miciyaha ku haysan. 


HOOBAL 


Ninkan hirarka dhaadheer 
dadka kala hadlaayee 

qof kastaba la haystee 

ugu taga halkiisow 

kolley waan hubaayoo 
haasaasahaagiyo 

waxa aad had iyo jeer 

la haloosiyeysaa 

hibo gaar ah weeyee. 


Hiddo maxaad ku dhaqantaa? 


hanti maxaad ka leedahay? 
hub maxaad ka sidataa? 
adduunyadu hir weeyee 
maxaad haabanaysaa? 
maxaad haybinaysaa? 


Waxa hoobal lay yidhi 
aan kuu higgaadshee 
hiddo waxaan ku dhaataa 
afkii hooyadeennoo 
hanti waxan ka leeyahay. 
suugaanta hodanka ah 
hubna waxaan ka qaataa 
hal-abuurka midhihiyo 
hannaankiyo sargooyada 
qalab lagu hufaayoo 
lagu haadiyaayoo, 
hugunkayga yeedhaa 
lagu hawl galaayoo 
heellooyinkaygaa 

bulsho lagu hagaayo 

ka hallawsan weligii 
lagu hoga-tusaayoo 
hawraarahaygaa, 
dhasha lagu habaayoo 
dadku hadalladayduu 

ka dhigtaa hal haysoo 
dhegtu heesahaygay 
hangal taag ku magashaa. 

Hayhaato meelaan 
halistiyo wax yeellada 
ka arkaa hog dheeroo 
hoydayda yeedhaa 
nacab soo hillaabtiyo 
horor lagu ogaadaa. 


Birta waxan u haystaa 
hubka waxaan ku laayaa 
qofka himiladaydiyo 

neceb horu markayg o0 
hagar-daamo taliyee 

Jecel hadimadaydoo 
horseed sheelan baan ahay. 


Hammi baa i lumiyoo 
hogashiyo waareer baa 
hilbahayga laastoo 
haraggiyo laftii baan 
ku hadaafayaayoo 

ma haleelo dhaymaha 
heensaha korkaygoo 
ma hadhsado kaliilaha 
mas ku jiro hoggiisoo 
cawa daran la hoydoo 
hurdo loo mar dhigay baan 
anna Haro-walwaaleed 
Hora hora idhaahdaa. 


Inta aan higgaaddiyo 
hindisaha ku jeedaa 
dadku iga hayaamaa 
hore layga guuraa. 


Inkastaan u heegnaha 

xilka aan hagoognahay, 
misna habaglahaygay 
haaddii ka dheregtoo 

hanbo feena mooyee 

hor dhac kuma badhaadhoo 
hayinkaygu ima geyn 


weli hogol da'aysoo 
haaneedka uma qaban 
weligey hal curatoo, 
duco iyo habaar baa 

i hareera yaalloo 
waxan ahay nin hodanoo 
hayntana ka madhanoo 
adoo igu hamiyayaan 
waxba ii huraynoo 
halac laygu dhaafiyo 
gacan-haadis mooyee 
qofna iima hagar baxo. 


Adduunyadu hir weeyoo 
hanti uma dudaayee 
halse iga dardaarana 
nafta haysan maynoo 
mar qudhay hallowdaa 
furataa hoggaankee 
dadka ii han weynow 
marka aad i hoysaan 
hogga ii banaysaan 
waa in lay hagoogtaa 
waxan hiil ka geli jirey 
ama hoo ka tari jirey 
hengel lagu taxgeliyaa 
hadhow lay xasuustaa 
hebbel lay yidhaahdaa. 

KA ROG 00 HADDANA SAAR 

Sabkar oo haddana seed 
seemman oo haddana sulan 
sidkan oo haddana sagan 
sahlan oo haddana sudan 
sal leh oo haddana sigan 
sillan oo haddana sugan 
subkan oo haddana solan, 
af soomaaligaygow 

lagu saari waayoo 

wax sawaaban noqotee 
maxaan kuu sameeyaa? 


Ka rog 00 haddana saar. 


Waa lagu sugaayoo 
lagu saadinaayee 
Cabdiyow ma socotaa? 
Xeebaha sintoodiyo 
ninka Saylac joogow 
sagalkiyo daruuraha 
wararkaagi saaraa 
Xamar bay bishii soon 
saxal-qaaddu keentoo 
sahankaagi noo yimi 
sahaydiina noo keen 
xagayaga sareediyo 
waa Seer-ma-weydee 
maxaad saaka joogtaa? 


Ka rogoo haddana saar, 


Tiro siman sagaal tuur 
soddon keen eei hoo 
waxa hadhay bal suuree 
ma so'baa ma saan baa 
saddex iyo shan waa kee? 
Sakalaha ha laga guro 
laba sulub ha lagu daro 
Suryo samo ha lagu furo. 


Ka rog oo haddana saar. 


Siinleyda maansada 
haddii saami loo dhigo 
dadku uma sinaadoo 
suugaanta hadalkiyo 
Cabdiyow sargooyada 
lagu kala sed roonoo 
Rabbi wuxu ka siiyiyo 
sida ay la noqotuu 
ninba seylad keennee, 
ha saluugin Riiraash° 
Ina Saalax? haw dudin 
Af-Oallooc” ha saamayn, 


Soomaali weyn baa 
xaajada la socotoo 
iyagaa ka seegiyo 

ka sugaaya garanoo 
kala sooci doonee 

laba seeble yeelkii 

ha ku lumo sursuuraha 
sixirkiyo shan xuubluhu 
ha ka dhaco sallaankee 
xidho saanadaadoo 
sulufkiyo colaadaha 
samaydaadu yay jabin. 


Ka rog oo haddana saar. 


Gabadheena Saaqiyo 
Samawada ku magac dheer 
rag saluugla ula baxay 
marna Suuban lagu yidhi 
sumaddeedu waa caan 
kula siistay Baaruudš 


5 Riiraash-waa Maramed Cabdillaahi Riiraas 

6 Ina Saalax: Waa siciid Saalax Axmed 

7 Af-Qalooc: Waa Xaaji Aadan Axmed. 

8 Baaruud:Waxa looga jeedaa cabdi Aadan Qays. 

adna haygu sara tegin 
waa Saxarla sheekadu. 


Ka rog oo haddana saar. 


Hararada sal iyo baar 
lagu taxay sitaacee 
loo soohay baarkiyo 
saddexlaha ujeedaa 
dhigta loogu saabboo 
marti sama falkeedaa 
koramada sagaal jirey 
loo sudhay hoggaankoo 
Sooryaa la hurayaa 
safar baa la furayaa 
sumallaa la qalayaa 
xididkiyo sokeeyaha 
laga seexan maayee 
salliyada xariirta ah 
socotada u kala roga. 


Ruuxii saboolow 

xil ku saari maayee 
saca maatada u godol 
saadaal ku noolow 
samirkana ha moogaan. 
Ruuxaan wax sidinoo 
shirka soo salaamow 
adigaa wax sugayee 
sarar iyo leg iyo badhi 
kee baan ku siiyaa, 
sacabkaagu gaadaa? 
Timaan sed weeyee 

mid haddaad saluugtana 
saddexdaba bal iga hoo. 


Ka rog oo haddana saar. 


Sidig maqan ninkeedii 
talo waw sar go'antahay. 
Jid Siraad korkiisiyo 
suudaa la marayaa 


sanadaa la dhaxayaa 
sahay lagama maarmee 
ha la jiro sibraarada. 


Ka rog 00 haddana saar. 


Saanteena guudkiyo 
suntu hilibka dhaaftoo 
sal waxay ku leedahay 
saableyda uurkiyo 
sambabada dhexdoodoo 
maal baa la sarayaa 
selel looma baahnee 

kii seexdayow toos. 


Ka rog 00 haddana saar. 


soodhkiyo billaawaha 
sinta midig ha lagu xidho 
faraskana silsiladdiyo 
seetada ha laga furo, 
seefaha ha lala baxo, 
seeraa la furayaa 

saryan baa la dabayaa 
wiyil baa la sabayaa 
xaajada sal fudud iyo 
sakatiga ha laga jiro, 
sahwi yaanu kala ridin 
sahal yaan wax loo odhan 
dhulku waa sangadhayaa 
cagta saari maynee 
socodkeenu xeel iyo 

ha ahaado laba suul, 
sirna yaan la faallayn 
murtidana ha saafina. 


Ka rog 00 haddana saar. 


Maansadu ha socotoo 
sida daad mahiigaan 
dhulka haw sabbays00 
kolba sabo ha gaadhoo 

culimada salaaxdaa 
senge hawgu Joogtoo 
ninba subax ha maalee, 
ruuxii suldaarow 

garo inad sabooltahay. 


Soddoh weeye xeedhadu 
ragna waa u simantahay 
ninka suunka taabtee 

ka sal gaadhi waayow 
garo inaad sabool tahay. 
Waa gabadh su'aal iyo 
hal-xidhaale sidatee 
ninka Abu sarmaantiyo 
saddex qayda bogorka leh 
kaga fura si-dalagtee 
male kaga sinaystow 
garo inaad sabooltahay. 


CAJEB 


Cajebey Cajiibeey 
cawo iyo ayaaneey 
caqligaad xadaysaa 
caku barashadaadii 

iyo caabuqaagee 

sida faras cag fududoo 
cadda-horor yaqaannoo 
gulufkiyo colaadaha 
ninka lihi cad-goostaa, 
raggu kuu cugtamayaa 
anna caashaqaagaan 
hadba weel u culayaa, 
cimri-dherer hadhkaagaan 
riyo kula caweeyaa. 


Dhulka 00 cagaaroo 
cosobkii dul-saarraa 
isagaan car-jabin weli 
cabbanaan daraaddeed 
ciidda hoose raantiyo 
kula ciiray fooddoon 
cagta meel la saaroo 

la cuskado lahaynoo, 
calcalyada xaareeddii 
halka godan cuslaysiyo 
fiid-cawl horraantii 
cirka oo daruuruhu 
midab wada cillaaniyo 
ku dhigeen canjiidaha 
xilli ay cadceeddii 

dhar cashmiira xidhan tahay 
sagal caasha saaraad 

la wadaagtey caanoo, 
haddaan caado kale jirin 
cidi kaama garateen. 


Geed cal iyo buur dheer 
carro-hodan ku yaalloo 
cokanoo irmaanoo 

dhirta kale ka caynoo 
cimilada agtiisiyo 
rugtu qurux ku caan tahay. 


Dusha sare caleentii 
laamaha is-celisoo 
hoobaan casuus lihi 
cartamayso dhinacyada, 
ubaxuna tin iyo cidhib 
kaga dhigay cabbaadhyaha, 
shimbiraha ka ciyayaa 
intay heeso curiyeen 

isku camal wareereen 
dabadeeto carashada 
markii laysku cayn go'ay 
isu ciidan doonteen, 

hal cabbaara goortay 

isu calan walleeyeen 
cadho kala maqnaayeen 
cadcadiigsi geedkii 
ciddiyaha ku qariyeen 
codka luuqda heestiyo 
carrabkoodu kala tegey, 
carcaraha is-daba maray, 
cudur jirey ku baaba'ay, 
Dhallin caana diiddoo 
guryihii ka caagtiyo 
cadraddiyo barbaartii 
sida goob ciyaareed 

ugu soo carraabeen, 
calaf waa halkiisee 
hadallada cawayskaas, 
kucalmaday u badan tahay. 


Carshigaa nasahan baad 
mon a cabteenoo 
addaan lay cadaab 
Rabbi ii eonen A 
dadku inu ku caabudo 
madowgiyo caddaankuba 
ku caleemo saaraan, 
sow kuma canaanteen. 


BEERAAD 


Aan baab tusaala ah 
ku bireeyo heestee 
waxa iga ballaysina 
Bismillaahi waa kow 
Cabdiyow ba'lagu yidhi 
beertii jacaylkow 
haddii siinki buuq iyo 
badhax iyo cindiid dhalay 
kaftankeenna baalliyo 
ba 'ba aan u rogannee 
waynoo baloolley, 

lugta bidix ka jaamee. 


Barni iyo Saluugliyo 
Basradii Hargeysiyo 
Burco Saxarladeediyo 
Cabdiyow ma beenayn 
ballankii Suleekhee 

sed bursiinyo doon baa 
Beled-weyn i geys00 
badhidaan leggeedii 

is lahaa ku biirsoo 
waxaan buuxi leeyahay 
haantii barwaagee 

bi'i waaye Qaysow 
hawshayda baahdiyo 
baylahdayda kala quban 
xilka aan u baydnahay 
barashada xusuusta leh 
ha ka dhigin bar kuma taal. 
Ana baadi hadaftoo 

iska badalli roortiyo 
hayga dhigin nin biya-dhacay, 
sheekada bu'deediyo 
baaceeda sii raac 

gunta hoos u sii baadh 

i baxnaani saaxiib. 


Ruuxaad ba 'iisiyo 
iintiisa baratee 

bedenkiyo calooshiyo 
kuu baadha feedhaha 
boogtiisa Qaysow 
lama sii banneeyoo 
bacda lagama jeexee 
i banbaani saaxiib. 


Beerlula warkeediyo 
buundada korkeediyo 
baaxaa deggaygiyo 
kalgacaylka beermiyo 
taliyaha i badhi-furay 
berigaas wixii dhacay 
bandhiggii nin joogow 
sheekada ka bogatoo 
uma baahnid faallee 
adiguba barbaartiyo 
bulshadaad la socotoo 
barbar baad ka saarrayd 
baabuurka dhoofoo 
batarkiyo ciyaartaba 
adigaa ka boodee 
Cabdiyow baroortuba 
ka badh weeye meydkee 
beybeysigaagiyo 
beeraadka iga daa. 


Ragna biime weeyee 
taladii bir lagu jaro 
hadday baydu furatoo 
xadhkaheedu buubaan 
lama baraq nuglaadoo 
bishmahaaga Qaysow 
bage lama ganiinee 
waxaa loo badheedhaa 
biyo dhiijinteedee 
haddaad bayr ka leedahay 
biyo jira kashaadiyo 
buro adiga kugu taal 
boholiina lagu dhacay 
ma bir baynu xidhannaa. 


Iska boogi maayoo 
bulxanka iyo qayladu 
wax bilaasha maahee 
beesheenna weyn baan 
ku baxaan baxaayoo 
hadba dhinac ka booqdaa 
hablaheenna biligiyo 
bilic lagu majeertee 
loo soohay baarkaa 
timahaa ka badanoo 
iyagaan bad iyo webi 
uga baagayaayoo 
anna biligta laafyaha 
baxsanaanta jaahaan 
ku baraarugaayoo 
hadba tii i baabtee 
boholyow i gelisaan 
kalgacaylka Boodhari 
ku bariidiyaayoo 
boogaha jacaylkaan 
siiyaa Badhkeedee 
waxa kuu bushaara ah 
berritana Jamaamiyo 
Baar Dheere iga eeg. 


Ido bogol kun gaadhoo 
barganaaya doog baan 
hadba baal u rogayaa 
bahalaha ka rebayaa 
barkan maayo gacantoo 
baashaali maayee 
Cabdiyow bal ila soco. 


Aan baab gunaanada 
ku bisleeyo heestee 
waadigan ba'iyo siin 
labadaba bilkeedee 
anna baadi doonkiyo 
budulkaan ku joogaa 
belo waa danbaysaa 
ha is boobin saaxiib. 

Hal! la galay ragdeedaa 
lagu soo qamaamoo 
qalalaasihii baa 
ninba qurub haleeloo 
laba waliba qaybteed 
qorraxday ku dubatoo 
qoloftiyo laftiibaa 
lagu liqay qallaylkee; 
qosol wuxu ka joogaa 
qubanaa dambeeyee 
weli qaba hamuuntee 
buuraha qotada dheer 
ka arkaaya qiiqee 
qarka soo jafaayee. 


Qalwadii mas baa galay 
qodax baase hoos taal 
fule quudhsigii diid 

geesi qoorta soo dhigey 
Jaras qaayihiisii 

qurux buu ku doorsaday 
qab qab dhaafay baa yimi 
qosol qoonsimaad noqoy 
qabyo waa halkeedii. 


Qarandidu libaaxay 

ku qadhaabataayoo 
soo qabo tidhaahdaa 
qaankiyo biciidkoo 
qaybtana shan-laab bay 
qoondaysataayoo 
isagana qorshaha guud 
qanjidhkiyo xumaystay 
ha qawedin tidhaahdaa 
aarkuna ma quustoo 
ma garsado xanuunkee 
hadba garan-jabkiisiyo 
qiirada xosuustuu 
kolba dibin ganiinaa. 


Qalwadii mas baa galay 
qodax baase hoos taal 
fule quudhsigii diid 

geesi qoorta soo dhigey. 
Faras gaayihiisii 

qurux buu ku doorsaday 
qab qab dhaafay baa yimi 
qosol qoonsimaad noqoy 
qabyo waa halkeedii. 


Weligey cad quudheed 
anna qaadan maayoo 
qalanjadan faraa dheer 
wax la qaybsan maayee 
bal inay qubuuruhu 
saddex-qayd ka maarmaan 
ama qoor-tol jeexaan 
labadaas mid quudhaan 
xil ka qaawan saaraan 
hadba qaylo-doon baan 
ka-horow qiyaamaha 
ku qulaamin maydkee 
aan qoofallaadee 
qarqarsiga ha iga furin. 


Qalwadii mas baa galay 
qodax baase hoos taal, 
fule quudhsigii diid 

geesi qoorta soo dhigey 
faras qaayihiisii 

qurux buu ku doorsaday 
qab qab dhaafay baa yimi 
qosol qoonsimaad noqoy 
qabyo waa halkeedii. 

WADNAHAAN FAR KU HAYAA 

Wahe dhalashadaadaan 
farxad waalan gaadhoo 
weedhkiyo dabaylaha 
ama weriyahaagii 
goortaan waraystaa 
werwer ii dhammaadoo 
wahab layga qaadoo 
lugtu weerar mooyee 
wahsigii illowdoo 
wadar iga lib-haysaan 
is-lahaa ku wiirsoo 

wiil curad sidiisaan 
wanan kuu bireeyoo 
waayeel duceeyaan 
wacayoo u yeedhee 
walqashaadi maadaa 
cunay waaxyaheedii? 


Weger iyo ka waaweyn 
tani waa ka waasacan 
hadday ceel Walwaaleed 
ku go'aan wadaamuhu 
waan waani dhacantee 


wadnahaan far ku hayaa. 


Inkastaanu weydeyn 
waranlaha ilaashaa 
waadaasha xooluhu 
iyadaa waraabaha 
wehelkeeda mooddoo 
woohowda diiddee, 

waddo halaq nin moog baa 
waabay ka leefee, 

wed hadday ka nooshahay 
waageed ha gaadhoo 
waxaraaha raacdaan 


wakhti kuugu simayee 
goormaad wadaadkiyo 
weliyada sidoodii 

ii waaninaysaa 

wacdi ii furaysaa 
werdi ii rogeysaa. 


Weger iyo ka waaweyn 
tani waa ka waasacan 
hadday ceel Walwaaleed 
ku go'aan wadaamuhu 
waanwaani dhacantee 


wadnahaan far ku hayaa. 


Isla-weyn gabkeedaa 
wiyil aan jaraysnayn 
ugu wadha magaarkoo 
lugta webi u geliyee, 
haddaan weel gun laga tolin 
waayaha adduunyada 
xog-ogaal la weydiin 
ruuxii gu” kaa weyn 
lagu odhan wax ii sheeg 
taladaadu wiilooy 
dalab waayi maysoo 
qofna waari maayee 
mudanaha walaalkaa 
haddii weerar lagu dilo 
isha lalama waabtee 
weerkiyo baroorta 
dadka lala wadaagaa. 


Weger iyo ka waaweyn 
tani waa ka waasacan 
hadday ceel Walwaaleed 
ku go'aan wadaamuhu 
waanwaani dhacantee. 


wadnahaan far ku hayaa. 

DAALO 


Daaloo korkeedii 

figta iyo daruuruhu 
isku soo durkeenoo 
ceeryaamo daahii 

ku dallaallimaysoo 
dirir gaaxdey mirayoo 
toddobaad ku da'ayoo 
danabkiyo hillaacii 

isu daba mareenoo 
onkodkuna dayaankii 
dhulka dakharro yeeloo 
casar gaaban daadkiyo 
durdurradu kulmeenoo 
isku soo darmeenoo 
isla dulundulceeyeen 
jarar moosa dumiyeen 
hadba daw samaysteen 
shinbiruhu mar duuleen 
marna soo degeenoo 
damaloo dhan qariyeen 
dananka iyo foorida 
darandoorri heeseen 
dayaxiyo cadceedduna 
dacallada ka joogaan 
isha daawanaysaa 
kolla daali maysee, 
dibnahay cuncunayoo 
lahashada dareenkaa 
ila sii durkaysee 

bal aan daaha aan rogey 
halal kale ku sii daro. 


Dal ahaanna waa gobol 
dullo iyo bannaanba leh 
badna way la deris tahay 
duni weeye cimiladu 
dardarteeda dhigatoo, 
waxaa loogu daray taas 
inta qurux u damac roon 
cirku doobta kama dhigo. 

Degmo weeye hodanoo 
dooxooyin madhaxliyo 
deegaan ma guurtiyo 

ilo wada darrooriyo 
doog aan is dhalan rogin, 
dayib geed la magac baxay 
dahab hoosta yaallaa 
dalag looga dhigayoo 
cudur kama dilaacoo 
dulin kama abuurmoo 
dabar-gooye kama dhicin. 


Waa degel qabow oo 
qorrax diib is marisoo 
Jidhka aan damqayn baa 
loo soo deldelayoo 
dadku kuma gabooboo 
nimankii Darwiishkii 
kula jirey dagaalkoo 
weli doob la moodaa 
birta daabka haystoo 
gala duullimaadkoo 
iyagaa dorraatiyo 
taariikhda duugga ah 
dhul fog looga doontaa. 


Duunyadiisu waa geel 
daran iyo tigaad cuna 
ido deexda lagu dhaqo 
ardo lagu dabbaal dego 
carro weeye dihinoo 
dirka magac ugaadheed 
lagu soo dareershoo 
Jarow iyo dibtaag baa 
derrimaha ku fara badan 
cawlaan didaynoo 

cidi aanay dilinoo 
qofna aanu dabannoo 
dibindaabyo aragoo 
dannigii ka ba 'ay baa 
dugsanaysa xoolaha. 


Dad ahaanna waa garan 
waa duul is wada dhalay 
galo iyo dir sooc ma leh 

dab dhexdooda kama huro 
weligood ma diriraan 

isma doca-doceeyaan 
dumar kama baroortaan 
dooxatiyo wareentiyo 
budhcad duusha kuma magal 
daandaansi ma oggola 
xumo uma dulqaataan 
nabaddana ma diidaan 
deeq kuma masuugaan 
doodna waa yagaanniin 
diricyaa ka kacay badan 
damdamtiyo mashxaraddiyo 
sacabkana ma daayaan 
danna kama fogaadaan. 


Nin dabayli wadatoo 
waxaan ahay dalxiis iyo 
doolaalo keentoo 

degdeg baa i soo galay 
dibna waan u kacayaa 
dunta gabaygu leeyahay 
kama xulan hal-doorkii 
dulucdiina kama bogan 
balse daymo halacsiga 
kolley doorkan maanta ah 
halkaas aan ku dagagaro. 

SHAN UBAXLEY 

Ugubey ma seexdoo 
iintaada hoosaan 
uur-baadhayaayoo 
toddobada ayaamood 
kolba ood ka rogayaa. 
Meel uurku tebayoo 

ergo kuugu magantahay 
indhahaagan haystaad 
ku illowdey ruuxaan 

cidi kula arkayn iyo 
eegmadan jacalkiyo 
ilmadaadan qubatee 
dhabannada ordaysiyo 
dhirtanaad arradisee 
ubaxii ka madhisiyo 
waxan kaa ambaday baan 
indhashooda waayee, 
arrintaada gabadh yahay 
udubkeedu dheeraa ! 


Waxaad tahay qof uguboo 
iimaanku buuxoo 

sidan gabo Allaylehe 
agalkaad ku dhalatiyo 
gurigaad ku ababtaa 

Alla lagu xusaayoo 
awliyadu ku kulantaa. 


Badi wuxuu arooraa 
arday macallinkiisee 
edebtiyo xishoodkana 
idil hooyadaabaa 

kugu tidhi adkeeyoo 
malaa aammusnaantana 
iyadaad ka wadataa. 


Sida ruux abwaaniyo 
waaya-arag da'weyn baad 
arartiyo tilmaamaha 

kolba madax unkaysaa 
hadba dhinac abyeysaa, 


malaa aabbahaa baa 
taliyoo arrimiyoo 
gabadhyahay af-tahamada 
isagaad ka wadataa. 


Timahaagan adhaxdiyo 
ka arooray dhabarkee 
garbahaaga ootaan 
erey lagu tilimaamiyo 
hadal lagu ammaaniyo 
wax asteeya waayoo 
afartaada waaxood 
indhal baysu haysoo 
luquntaadu inanyahay 
waa aaran geriyoo, 
sanku waa abuurtii 
fardo Adari joogiyo 
ashkirkii Nugaashoo, 
indhahaagu ruuxii 
sal-fudayd ku eegay 
ashqaraar ku ridayaan. 


Afkaan midabka luulka leh 
mahadhada ilkaa furan 
labadaba Allaylehe 

ninka eeday waa ani. 


Dadkanuu Ilaahay 

ka abuuray ciiddee 
goblantada adduunyadu 
ka idlaysay dheehee 
dhaxantiyo awaaruhu 
araggooda doorsheen, 
oday lama wadaagtide 
ma cadceed arooryoo 
sagal oogadeediyo 
agagaarka geesaha 
kaga taxay aleelaad, 
uur wada gasheenoo 
ma cir-jiidha oogtiyo 
xiddigaha iftiimaad 
dhalad kula aroortaa. 

Ma hablaa af-saarkiyo 
indha saabka qaatiyo 
Amran xuural-cayntaad 
isir hilib wadaagtaan ? 


Ubaxley shan Ubaxley 
magacaagu waa ugub 
gacmahaagu eegmada 
waa laba uloodoo 

N. F. D. ku yaalloo 
unuunkaagu waa Xamar 
adhaxdaadu waa Herer 
addimmadu Hargeysiyo 
Obokh bay ku beermeen 
abtirsiimadaaduna 
Afrikoo dhan weeyaan. 


XAMAREEY MA NABADBAA ? 


Xayaabkii cir da'ayeey 
daruur shalka xayddaay 
xulad geenyo ugubeey 
darmaan xoosh u dhalataay, 
xil-dhibaanka nabaddaay 
Xajkii Geeska Bariyeey, 
cadceeddoo xab-bururtaay, 
marna xabag-barsheeddii 
nafta xiisa gelisaay. 


Xudduntii dhulkaygaay 
Xaruntii dadkaygaay 
Xamreey ma nabad baa ? 


Xiddigtii bahdeediyo 
xubnaheeda kala magan 
u ahayd xusuustee 
sumaddooda xaynkiyo 
shanta gees ku xidhataay. 


Xudduntii dhulkaygaay 
Xaruntii dadkaygaay 
Xamareey ma nabad baa? 


Laamaha xorriyaddiyo 
xayn-daabka calankee 
xejinaaya dhalashada 
xididkay ka beermaan 
xinjir laga waraabshaay. 


Xudduntii dhulkaygaay 
Xaruntii dadkaygaay 
Xamareey ma nabad baa ? 


Carra-Edeg xanteediyo 
xaska weli dhex-yaalliyo 
xaskulaha in laga guro 
danahooda xigashiyo 
xagal-daac in laga jiro 
tii loo xil-saaraay. 

Xudduntii dhulkaygaay 
Xaruntii dadkaygaay, 
Xamareey ma nabad baa ? 


Isticmaarku xeel iyo 
xanaf iyo wax-yeelliyo 
xanan iyo dhibaatiyo 
xadhko miidhan weeyoo 
sida geed xajiinluu 
xagxagtaa korkaagee 
xadantada gumeystaha 
Xaram lagaga maydhaay. 


Xuduntii dhulkaygaay 
Xarunrtii dadkaygaay 
Xamareey ma nabad baa ? 


Danta inay xaraashaan 
dembi inay xambaartaan 
ama sharafka xooraan 
isticmaar la xididaan 
ama xeer la yeeshaan 
nimankii ka xila-furay, 
naftu waxay u xilataa 
dhegta xeerinteedee, 
nolol aan xarrago wadan 
nimankii xanuunkiyo 
xabsiyada ka door-biday, 
gobannimo xaq weeyee 
inta geesi loo xidhay 

ama xawda laga jaray, 
geerida xalaasha ah 
nimankii xantoobsaday 
halka lagu xormeeyaay, 


Xuduntii dhulkaygaa 
Xaruntii dadkaygaay. 
Xamareey ma nabad baa ? 


Shinnidii Xumbaaliyo 
sida xaydha-weyntii 
nimankay X. awaashiyo 


xaab-qaaddu keentee 
xagga sare ka soo degey, 
dhulka xaabadii tiil 
nimankii xambaartee 
dhirta xaalufka u rogey, 
dunidaan is-ximinnoo 
xasillooni loo yaal 
dadku kala xishoodaan, 
nimankii xaduurkiyo 
xadaafiirta geliyee, 

inta ay xifaaliyo 

xumo iyo colaad iyo 
xiisadaa ku kiciyeen 
xolad daba ku olosheen 
xadhkaheeda kala furay, 
xidid iyo tol wada yaal 
nimankii hub xoogliyo 
xakamaha ku kala raray 
kala xaday walaalaha . 
Marwadii xanjeerrayd 
nimankii xabbaadhee, 
xawawaray dhasheedii. 
Kuwa midabka ximiyee 
xaglahana addoonsada 
xistigiyo gumeystaha, 
birta loogu xiiriyo 
halka lagu xabaalaay. 


Xuduntii dhulkaygaay 
Xaruntii dadkaygaay 
Xamareey ma nabad baa ? 


Sida xuur wedkeedii 

xan ahaan ku maqashaan 
amba xiisahaagii 
Xamarey la dhuubtoo 
xalay waxan baraarugey 
iyadoo xiddayseey 

inta xaysku kuu da'ay 
dhulku wada xareed iyo 
xamash iyo ugbaad iyo 
xilli yahay barwaaqoo 
dayaxaagu xaynkiyo 


xuubkii dillaacshoo 
inta uu xanjaadkiyo 
xagal qudha la soo baxay, 
dusha sare xinnaystoo 
dhallinyaro xariiriyo 
hablo Xuural-caynii 
isasoo xusheenoo 
xeebtaada yaabka leh 
inta ay xaraaraha 
laba laba u xaadheen 
xusullada dhigteenoo 
xeerkii kal gacalkiyo 
lagu jiro xisaaboo 
xantu hoos u socotoon 
aniguna Xayaad iyo 
xiddigtii jacaylkee 
shanta xaraf mid lagu daray 
xog-waraysanaayoon 
kolba xaada cududdiyo 
xaradhkiyo garaaraha 
il-badhkeed ku xadayee, 


Xudduntii dhulkaygaay 
Xaruntii dadkaygaay | 
maxaad aniga oo xidhan 
lahashada xanuunka leh 


ii xusuusinaysaa ? 


HABLAHA GEESKA AFRIKA 


Ma geyoon ma gamashiyin 
ma gommodin ma gaaggixin 
ma gabloolin maan gudhin 
mana gabin halkaygii 
gabaygiina maan deyn 
geeraarradaydii 
imminkaan gardaadshoo 
weli maan gunaanadin. 


Murti nimaan gunteediyo 
baran gogol-dhiggeedoo 
gonda degi aqoonnoo 
garab-daar lahayn baa 
gawlgawla hadalkoo 
kolba dhinac garoocdee 
sida Webi Ganaanoo 
cirka godollo maaloo 
biyihii ku gaaxdiyo 
gebiyadi ku soo degey 

ku darsaday gufaaciyo 
guulaamo diriroo 

galli jabay habeenkii 
kolba gacan ma soo rogey, 
Qudhaciyo galoolkii 
gunta xididka maw jaray 
dhulka wada galaal iyo 
gabbalaha ma kaga tegey. 


Afartaa geddaydii 
dhaha laygu garan jirey. 


Gurmashada dagaalkiyo 
gulufkiyo colaadaha 
goobaha naf waagiyo 

halka laysku gawraco 
marka gorodda lays daro 
haddaan dumarku goonyaha 
guubaabo kicinayn, 

sida galowga dhiilloon 

illaa geesi qayrkii, 

birta kuma gumaadeen ? 

Gu’ hagaagey oo da'ay 
dhulka geedo jiifaan 
gurya-samo barwaaga ah 
haddii geeddi lagu furo 
dhallinyaro is gurataa 
gurdan-raaca fiidkii 

gole weyn ku kulantoo 
cagta garan-garteediyo 
isu geysa jiibkoo 
googooska luuqdiyo 
gedda sacabka loo jaro 
hablahaa u gaaroo 
garashada codkoodaa, 
qof gaboobey kicisoo 
gelbiskiyo mashxaraddaa 
gama” kaa ilaashee, 
haddaan gabadhi boodeyn 
illaa gegi ciyaareed 

wax ma dhaanto geriyaad ? 


Haddaan guudka laga jirin 
gudihiisa xaabkiyo 
cayayaanka laga gurin 
marwo dumar garka u xidhan, 
illaa guri dugsoon ma leh ? 


Gaadaha habeenkii 

kelidaa galgalashiyo 
ged-geddoonka dhalisoo 
adigiyo go'aagaa 

hadba dhinac u guuroo 
barkintaad gabbood iyo 
gaashaan ka dhigataa, 
haddaan guud haldhaaley 
kolba gacan la saarayn, 
illaa gogoshu wehel ma leh. 


Kuma galo adduunyada 
ninna goonni-socodkoo 
marwo garasho dheer baa 
ninka raga u gudinoo 
iyadaa guddoonkiyo 


gadh-hayaa naftaadiyo 
gaadiidka reerkiyo 
gurgurshaaga noqotoo 
arrin kula gorfaysee, 
haddaan gaari kula jirin 
illaa noloshu guul ma leh. 


Go'i waa barbaareey 
Gobi waxay ku dhagantaa 
garab waxay ka dhigataa 
gallad waxay ku dheeftaa 
samo waxay ku gaadhaa 
gololada haweenkee, 
hiddaheenna gaarka ah 
hablihii gabowgiyo 
geerida ku sugi jirey, 
hablihii garayskiyo 
xidhan jirey guntiinada 
hablihii gu” iyo dayr 
sida baargab golongolay 
dhexda xadhig ku goyn jirey, 
hablihii garaaraha 
gaatan-socodka laafyaha 
sida gorayga ciideed 
gelbin jirey tallaabada, 
hablihii gun iyo baar 
isha gacalo-eegtaa 
gama' aanay ledi jirin, 
hablii talada guunkiyo 
gunti jirey xishoodkee 
hadalkoodu gaabnaa, 
hablihii gef hooyiyo 
qarsan jirey guhaaddee 
hadday goddollo soomaan 
ama gaajo liitaan 

cidi aanay garan jirin, 
hablihii gammaan faras 
iyo geela ugubka ah 
guur-doon ka bixin Jirey, 
hablihii Gargaariyo 
Guleed ku curan jirey, 
goldaloolo iyo ceeb 
hablihii ka guban jirey, 

hablahaan gankoodiyo 
hilbahooda gadan jirin, 
haddii aad gumeysaan 
guul guul ku laysaan, 
gelin gudha ku mooddaan 
gabbalkooda dumisaan 
hadba tooda goosha ah 
ganacdeeda jebisaan, 
dadku gabanno-xooriyo 
garacyaley yidhaahdaan, 
innagoo gumowniyo 
dhaqan guurey weeyee. 


Gocashada xanuunka leh 
waxaan uga gol-leeyahay 
godob aabbe falay baa 
ubadkiisa gocondhiyo 
gumar shidan ku noqotoo 
gebi dheer ku dumisee 
ninka inan ma-geyda ah 
gurrac kaga danaystee 
gol-qaniin ku maalow, 
gefka aad falaysiyo 
waxaad gaaxsanaysiyo 
gashigaad cunaysaa 
ruuxay ka go'antahay 
gabadhaada weeyoo, 
xumahaad geleysiyo 
waxaad geysanaysaad, 
galab kale ka sheekayn. 


Gebagebada sheekada 
bal aan soo gunaanado 
guddoonsiyo jiiftada, 
hablo weerar geli kara 
hablo geesi dili kara 
gobanimona hanan kara 
hablo talada goyn kara 
garta madal ka nigi kara 
garashana iskaga mid ah 
quruxdana ka wada goba. 


TUKE BAAL CAD 


Dhulku waa boggaygiyo 
beerkiyo wadnaha oo 
baradaan ku ababee 

ku barbaaray weeyaan. 
Dadku waa bahdaydii 
bulshadaan dugsanayiyo 
noloshayda beeshaan 

ku baxnaaninaayoo, 
Rabbaa ii sed buriyoo 
murtida iyo baanaha 
iima barin Ilaahay 
danta inan ku bi'iyoo 
badhi furo hayaankoo 
himilada burburiyee, 
kuma wado billaawaha 
lugta loo barkinayee 
wax kalaa babinayoo 
belo aan la garan baa 
boholaa qodaysiyo 
booraanta hadimo. 


Burka lay filaayiyo 
balliyada agtayda ah 
gelin kuma bariistoo 
baxsanaa habeenkii 
ama badiba maantii 
bogollaal kun jeer baan 
ka baxaa dhulkeeennoo 
sida biligta roobkiyo 
gaaraa-bidhaankaan 
hadba meel ka baaqaa. 


Mar dabaylo buubiyo 
baqayaan ku joogaa. 
Mar ballaadhka ciiddiyo 
waxan baac ku tiriyaa 
dhulka baaxaddiisoo 
mar badaa guntoodaan 
baashaal ku marayaa 
bahalaha ku nool baan 
bun-salool u qubayaa. 

Mar bahaa dugaaggiyo 
inta bogonta hoosiyo 
baabaco ku oroddiyo 
bog intii ku socotiyo 
waxaan beretansiiyaa 
baalleyda haadda. 


Marna beer jacayloo 
ku bislaata hees baan 
hadallada baroorta ah 
biyo uga dhigaayoo 
dad bukaanka caashaqa 
baaxaa-degaayoo 
boholyow la jiifaan 
boogaha u dhayayaa. 


Marna sheeko biirtiyo 
Beder iyo Xunayn iyo 
Beer-Dhiga dagaalkii 
birta laysku gooyiyo 
beri hore wax jirey baan 
hadba baab akhriyaya. 


Marna beenta Jeleggiyo 
baxnaanada adduunkiyo 
berritiyo wax magan baan 
saadaal ka bixiyaa. 


Marna hawli badatee 
suuradaha buruudka leh 
mid ballaysin keedii 
waxa looga boodee 
Bisin looga waayaan 
arrinteeda baadhaa, 


Marna baahi-laawaha 
waxan buun u tumayaa 
yaajųuujka buuraha 

baal dacar ku qodayoo 
bandhig laysu yimi baan 
Jinka baar-qabkiisiyo 
bulbulleyda Shaydaan 
billadaha ku laxayaa. 


Marna dawlad buuxdoo 
barigiyo galbeedkaba 
ka buruud sarraysoo 
ba'an baan u taliyaa 
bogortooyadaydaan 
marna beri samaad iyo 
bilo kheyr ka dhigayaa, 
marna baaxad-sooriyo 
basan baas u rogayaa. 


Marna baahidaydiyo 
waxan baylah tirayaa 
bilicdii afkaygoo 

gabay baan badhaadhiyo 
ka hayaa barwaaqoo 
isagaa bar xoolaad 
banka iigu foofoo 

nafta waxan ku baantaa 
badhidiyo leggiisee 
maxaa beydantaydiyo 
gabadhayda baydiyo 
bogorkiyo dhaclaa xidhan 
bidix loogu rogayaa ? 
tolow waxan bireeyaba 
maxaa booli tuugiyo 
bakhti looga dhigayaa ? 


Dadku beretan guuleed 

u biyeysey weelkoo 
baroor iyo ninkiisii 

ka baxsade habaaskee 
haddii boodhku igu dhaco 
bagalkay la gaabshee 

nin bursaday halkiisee 
intayada baraarkiyo 
burrusyada ku joogtaa 
barbarraannu noqonnee 
maxaa aniga baas iyo 
tuke baal cad iga dhigay ? 

HAL-ABUUR 


Hal-abuurku waa geed 
hufanoo udgoonoo 
higil iyo caleen iyo 
hoobaani fuushoo 
ubaxuna kor iyo hoos 
hilqadaha ku dhigayoo 
hadh qabow ku darayoo 
shinbiruhu hiraabtii 

ka haloosiyaanoo 

cidi aanay hurinoo 

ishu haybta meel dheer 
uga soo hilowdoo 

higsi lagu yimaaddoo 

la habaarin weeyaan. 


Hal-abuurku waa diin 
bulsho hadalladeediyo 
haasaasaheediyo 
hingashada dareenkiyo 
hibo weeye Febbahay 
hanti aan la gadinoo 
halladaad ku gelinoo 
la hagoogto weeyaan. 


Waxa lagu habeeyaa 
hiddahaad ku dhaqantiyo 
himiliyo ujeeddoo 

waxa lagu hayaanshaa 
hagarli'i dadkaagoo 
waxaa loogu hiishaa 
lama hure dhulkaagoo 
hagab-beelka noloshaa 
horta lagu yagleelaa. 


Hal-abuurku waa roob 
hogol weeye curatoo 
waa heego diriroo 

ka hillaacday meeloo 
dadku ruux hilaaddiyo 
hindisaha yagaannoo 

jidka toosan hubiyoo 
dhakhso ugu hayaamoo 
hela doogsinteediyo 
qof habaaba socodkoo 
ku hungooba weeyaan. 


Hal-abuurku waa deeq 
waa Haro Digeedoo 

is harraatiyayso00 

dadku ruux hal adagoo 
horu socod ku darayoo 
ka hirqada xareeddiyo 
hawo niman ka gabinoo 
hayin gaadha waayoo 
ka harraaddan weeyaan. 


Hal-abuurka guul aad 
nacabkaa ka hanatiyo 
libin aad la hoyatoo 
ku haloosiyaysaa 
dabka loogu huriyaa. 


Marna hoga tusaaliyo 
maahmaah hawiranoo 
noloshuba ku hiratiyo 
murti hodana weeyaan. 


Marna haan gun dheeroo 
hilanoo lingaxanoo 
habaglaha dhextaalliyo 
hal-xidhaale weeyaan. 


Marna hoy bulsheedoo 
ku habboon caweyskiyo 
halab lagu bariistoo 
laga helo naruuriyo 
haasaawe weeyaan. 


Marna hugunka uurkiyo 
hadimada ku gaadhiyo 
hogashada gandoodkiyo 
hiyi kaca calooshiyo 

nafta hibashadeedaa 
kugu huriya naaroo 
hal-abuurka nabar baa 
hollo kugu yidhaahdoo 
dacar kugu hulaaqdiyo 
hiirtaanyo murugaa 
hadba lagu bakhtiiyaa. 


Marna hadashadaadiyo 
isha halacsigeediyo 
hengelaha jacaylkiyo 
waxaa loogu heesaa 
hablihiyo kal-gacalkoo 
marka aad hawootaa 
lagu hoodo sheegtaa. 


Marna geenyo hororoo 
hardaf waal ku socotoo 
halis iyo wax yeelliyo 
hagar daamo badanoo 
heddu saarantahayoo 
nin bartaa ka hadhinoo 
ku hodeysa weeyaan. 


Marna waa hummaaggii 
qofka kula hadlaayoo 
intuu soo hankaabsaday 
iska rogey hillaabtoo 
kugu yidhi hankaygiyo 
habka maansadaydiyo 
hiyigaygu waa kaas. 


Hal-abuurku waa awr 
sita heeryadiisiyo 

hirar kala shisheeyoo 
waa hilib mergiyahoo 
isagoo hal keliyaa 

dadku harag shabeel iyo 
ka dhigaan hariiryoo 

qof kastaa hab gaaruu 

u higgaadsadaayoo 
waxay ugu habboon tahay 


sida uu u haystiyo 
halka uu la doontoo 
gabadh weeye heensaha 
hore loogu xidhayoo 
shagalkiyo hagoogtiyo 
huga way ku dhalatoo 
sida naas hablood buu 


horaad iyo danbeed yahay. 


Hal-abuurka niman baa 
hawraar u bixiyoo 
toddobaatan hebeloo 
hana-qaad is-xigey baa 
hasha maali jirayoo 
haaneedka Raagaa 
qaban jirey hadhuubkoo 
Cali Dhuuxna hooduu 
ragba kaga horreeyoo 
hidda raac Qamaan bay 
habar wada jaqeenoo 
ha'da gabay Salaan baa 
dhigi jirey higgaaddoo 
hammi Faarax Nuur baan 
ledi jirin habeenoo 
hitiqsiga Gammuutaan 
hamrashada aqoonoo 
mahadhada kal gacalkiyo 
Hodan iyo xusuusaha 
Cilmi haadka duuluu 
fari jirey hayaydoo 
Sayid Maxamed hawlaha 
halgankiyo dagaalkuu 

u hor kacay Daraawiish 
hurintiisa jiiftaa 

u ahayd hal-haysoo 

ha noolaatadeennii 
hubka lagu dagaal galay 
murti baa halbowliyo 

u ahayd hoggaanoo 
Soomaali hurudday 
hoobey ku kicisoo 
Xamar iyo Hargeysaba 
dhagax iyo hangool iyo 

heellaa xoraysoo 
Wallee hoobalkaan jirin 
libi sooma hoyateen. 


Anna heesta luuqdiyo 
hawraarta maansada 
kuma xidho hunguriyoo 
kama taliyo hoodoo 
ummaddaydu haabkay 
ugu heellantahay baa 
hanti iigu filanoo 
hangal-taagga xoolaha 
waxan uga han weynahay 
hambalyada salaantiyo 
hadal-haynta magacoo 
hindisaha wax sheegiyo 
hoga gelinta jiiftada 
ma hawaawi tiriyee 
halka aan furaayaan 
u horseed tagaayoo 
horta waan u sahanshaa. 


Marka aan hoggiisiyo 
Jeleggiisa hubiyee 
habaskiisu yeedhaan 
hudi hudi idhaahdaa. 


ARRAWEELO 


Ooshu waa halkeedii 
cirku waa engegan yahay 
naxariisi kama iman 
dhulku waa arradan yahay 
o0gadiisu damac ma leh 
waa abaar dad galata ah 
waa sabaan la adhax-jabay 
ma aloosna geedkii 

afti baana sii tiil 

dadna waa ogsoonaa 
anna baanahaygii 

ku adkaysan waayee 

sow timahaygiyo 
alabkayga lama baran. 


Olol-reenka hibashada 
uugaanka baxayaa 

ma naftii asqowdaa 
mar labaad arrumisoo 
agabtii xidhxidhatoo 
awrkeedu raran yahay? 
Ma awaalihiibaa 
asmadiyo xanuunkiyo 
aynfaadku saarraa? 
Ma abaabulkii baa 
oohowda waallaa? 
Ma dabkaan afuufee 
aasee bakhtiiyaa 
ololkiisu baxayaa? 


Kalgacaylku aafiyo 
urugiyo dhib badanaa 
kasha nugul ka adakaa? 
Soo aaryey nabarkii 

ma alwadey sidii geel 
edeg madhan ma deydeyey 
sida bahal ma 00gsadey 
ma illaday kabtii jaan 

ma ku jiitey awdalan? 

ma arooryadii baa 

waabayda udugga leh 
idan laygu shidi jirey? 
Abbaartayda saakana 
ma adeeridii baa 
sidaan aar libaax ahay 
araggaygu didin jirey? 


Arraweelo dumareey 
arrimaha dhexdeenna ah 
asaraari maayee 

igu tidhi "ha ii iman”. 
Anna waan hubaayoo 
inaan uurka kaa jaro 
afar iyo shan goor baan 
axdi kuugu qaadoo 
misna oofin waayee 
isma ogiye goormaan 
tolow agalka soo galay? 


Ma naftii ku eeddeed 
obocdeeda wadhateed 
axankeeda karisee 

ishu kaaga fagantaan 
usha kaaga reebaan 
igdhayee sabaayee 
Uubaale geeyeen 
meelaanay kaa arag 

ku ilaalinaayaa 

soo jiidhay ooddii? 

Ma adaahidii baa 
addinkaaga hoos taal? 
Aburkiyo xarraankiyo 
orka iyo mashxaraddiyo 
alalaaska baxayaa 

ma ujeeddadaasaa? 

Ma addoonsigeedaa 
ajar kuugu suganyahay? 


Arxanlaay karkabaddiyo 
araggaygu murugiyo 
Jaanu umal ku saaqoo 
anfariir ku geliyiyo 


kugu nogon af-kala qaad. 
Arrintayda gabadhyahay 
nin ambaday ka soo qaad. 


Naftan oonku shidayee 
deyn weydey ololkaa 
amankaaga dhalisee 
abhin iyo tusaaliyo 

ergo waaya hadashiyo 
imisaan karaankay 

la cuskaday aqoontay? 
Ma waxaanan odhannoon 
ka illaawey baa jira? 


Hadday diiddey amarkii 
ka irdhowdey taladii 
oggolaatay dala'siga 
eelka maanigaa dhigay ? 


Indhahaagu kululaa 
eebadaadu toganaa 
warmahaagu adakaa 
arammida ku haysiyo 
aanadaadu weynaa 
yaad ka aarsanaysaa 
ma nin aabbahaa diley? 


Nin astaamahaagiyo 
quruxdaada 00g iyo 
ubax dharan ku sheegoo 
ammaantaada koobaa 
eed beeli waayee 

erey tuurleh ruuxii 

afka kaa yidhaahdiyo 
utin nimaad ku leedahay 
waa maxay abaalkii? 


Sow ma tihid ilayskiyo 
iidaanka noloshiyo 
iimaanka lahashada 
sidaan kaaga oolaa? 

Immisaan ku jiri baag 
heestii ukulidiyo 
cabashiyo abla-ablayn? 


Xeerkii Islaamkiyo 
wirii Eebbahay faray 
olloggayga godobtiyo 
aanfada ka doortoow 
aabi loo badheedhiyo 
ansax maaha digashadu 
yaan inkaari kugu dhicin 
ashqaraarka kibirkiyo 
yaanay iiddu kula tegin 
ha ku tuman aleelaha. 
Ha afduubin xaajada 
isirkeeda doon doon 

ka ummuli tusaalaha 
alif macallin weydii 

bal abuurta dunidiyo 
shalay iyo awaasheed 
aashaa dib ugu nogo 
bal oddoros hilaadaha 
bal malee wax iman kara 
berritiyo ayaamaha 
ifafaale daymood 

bal iskaa ka sheekee 
wixii aadmi soo maray 
taariikhda uur-baadh. 
Ugub maaha jamashadu 
ma ishaaran keligey 
kalgacaylku waa oday 
asalkiisu waa geed 

ab abkii lammaanaa 
nabar oof wareemuu 

la abloobo mooyee 
abidkii ma qaran Jabo. 


Gabadhyahay adduunyada 
waxaa loo agaasimay 
aayatiinka dhagashada 
agan maaha gamashiday 
ma idlaan hankeedii 
gabno ibo kuryowdoo 


abdo lagala quustoo 
maaha laga inaabsaday 
weli way irmaantahay 
waa aroos toddoba baxay 
oori weeye qurux badan 
waa ammaano dhaxal gala 
aayadaa ka soo degey 
Rabbi baa agoolkiyo 
abyiddeeda labadaba 

ka afeeftay beri hore 
duminteeda ma oggola 
haddaad siibto udubbada 
soo dhaafto Alamtara 
miyaan eedda keligaa 
cidi kuugu imanayn? 
Maadigaa awoodda leh 
taladiyo ummuuruhu 

ma sidaad u aragtaa? 
Ma llaahay baan jirin. 


Ulajeeddadaydii 

arar baan ku lumiyoo 
warka waan agmarayoo 
irbad baan ku qalayee, 
uus-miirka dulucdiyo 
amba-qaadka geeddiga 
waxaan guurti ku egmadey 
hadalkana ku urursaday 
irrid waliba kuu furan 
haddaan iisho gabadhyahay 
marna waa ayaankaa 
marna waa itaalkaa 
sheekadayda iib gee 
aahdayda faallee 

arladoo dhan gaadhsii 
unuunkaygu waa hibo 
kuma haysto aakhiro. 


DEYN MAAYO HEESAHA 

Loabtu way hugmaysaa 
afku way hud-hudayaa 
hadal buu i leeyahay 
anna waan hor joogaa. 


Wax la hado shil baw roon 
Wax la helo lib baw mudan 
wax la huro naf baw culus 
Wax la hubo wed baa jira. 


Senge hoohadaa baxay 
habaglaa ka daba tegey 
inkastay habaaskiyo 

ka dhergeen huq iyo ciil 
hafashada asqoobeen 
bogol jeer hungoobeen 
weli way handanayaan. 


Ma hillaabni laan-deyr 
ma hagoogni waabay 
hagar-daamo kuma jiro 
hurin diiddey nabaddiyo 
wadar ii heshiisoo 
huminaysa dhagar baa 
hubku iigu tumanyahay. 


Sacabkiyo haloosiga 
hogolaha ku soo degey 
haradiyo jidhaamaha 
waxan hooyi-waalaha 
ugu shubay hadhuubbada 
dadku inu hamuuntiyo 
kaga baxo harraadkee 
hilin kale in lala maro 
ama hawdka lala xulo 
haanraawe daba galo 
foolaadka kala hadho 
hororradu bakhtiistaan 
hiyigayga kuma jirin. 


Hiirtaanyo lagu dhacan 
haaraanku fara badey 
higil iyo faq dheeraa 
hurdadii la deyi waa 
habar wacasho lays gurey 
hebel hebel canbaaree 
hebel kale ka marag dhigey 
nin hayaanka beeshiyo 
danta guud ku hawshoon 
hafarkiisa lagu dhagan 
hilbo ceedhin lagu waab 
ninba harag u saynsaab 
hataq madaxa loo geli 
hoosaaso lagu qaley 
beladii la halabsaday 
hugunkeedu dami-waa 
nin hinaasay deyn-waa 
hibashada qumbacashada 
hengeshiina furi-waa. 


Hor Allaa la tegayaa 
wax hanbaysta baan idhi 
garta hubiya baan idhi 
runta lagama hiishee 
xaga halacsadaan idhi, 
hawraarsan laga waa 
haye way ku adag tahay 
wax hallaaba mooyee 
wax hagaaga ma oggola 
qaska way horseedaan 
xanta waw hiloobaan 
guusha ay hufnaantiyo 

si haboon ku waayaan 
xisti bay ku hooyaan 
hunguraa wax lumiyee 
hawadoodu kama foga 
haasaasa maalmeed 
murtidoodu huubiyo 

hal dhac bay u badantahay 
ma karaan higgaadiyo 
hal-xidhaale toolmoon 
haamaha gun-dheerta ah 
hilaygiyo lingaxa sudhan 

ma helaan sarbeebtiyo 
isha hoga-tusaalaha 
sugaanta hodanka ah 
hindisaha aloolka leh 
ereyada hal-doorka ah 
hab kalayu weriyaan 
hawraar nin tiriyoo 
hanaqaada ma oggola. 


Ninka hooto-dhegaley 
nabar hoos ka tuuroo 
dadban igu halgaadow 
hangaraarac baan ahay 
lugo habay hal iyo laba 
kuma hadho tummaatida 
dabka aydin huriseen 
hakin maayo socotada, 
hoogaansigaygiyo 
hebednimada guudkiyo 
hayal-samida muugiyo 
haaheyda malabka leh 
ha ku dagan sabaalaha 
hayin aan la raranoo 
lagu qaadin heeryoo 

la hoggaansan baan ahay 
hamrashada asaaggey 
hooyaday iguma dhalin 
Jula-guulka harawsiga 
hanjabeadda kuma dido 
hatagaha si dalagta ah 
haadaanta kuma jabo 
dabin haad ka roor dhigay 
yaan hilaaddu kaa lumin. 


Halla waa ogeysiis 

inta hoogga dacarta ah 
ku halaan-halaysaay 
hunbanida is gurataay 
ladhka soo hinganayow, 


Nin hadaafa lama odhan 
haybta nolosho kaa xidhan. 


Nin habsadayna kama tegin 
himilada adduunyada. 


Nin la hago xil kama dhicin. 


Aniguna hed mooyee 

inta hibada Eebbiyo 
hawraarta maansadu 

i hareera yaalliin 
hal-abuurku ila jiro 
hiyigaygu nool-yahay 
hammigaygu shidan-yahay 
hanku igu lammaan-yahay 
waxa aan higsanayaa 

dhul fog iiga hirayaan 
haasaawe furan-yahay 
qodob laga hadlaa jiro 
deyn maayo heesaha. 


Hollashada majiiraha 
nin hannaanka gabayada 
hanan waayey naaskow 
hashu waa ammaanee 
haaneedka sii daa. 


Hogga aad daboosheen 
halistaa maleegteen 
shilka aad habayseen 
habbisada falkiinniyo 
isla hela awaytida, 
habaarkiinnu ima karo. 

JACAYL DHIIG MALAGU 


QORAY 

J acayl dhiig ma lagu qoray 
weli dhuux ma loo shubay 
qofna saanta dhabarkiyo 
ma u dheegey feedhaha 
dhabannada cad laga jaray 
hadalkii ma lagu dhigay 
xinjir aan is dhalan -rogin 
midabkeedu dhiin yahay 
laga dhuray halbowlaha 
weli dhiil ma lagu shubay 
laba mays dhansiiyeen 

sida dhayda xoolaha 


dhag dhag maw wadaageen. 


Weli laba is dhaarsaday 
beryo dhacan nasiib iyo 
dhul ku kala cillaalaa 
subax dharabku kowsadey 
dhedaduna cuddoon tahay 
cidla aan dhir mooyee 
wax dhaqaagayaa jirin 
Jabag maysku dhaadeen, 


Kulankii dhabta ahaa 

riyo dhiifi keentiyo 
dhalanteed ma moodeen 
sida ay dhadhabayaan 
dhawr jeer ma seleleen 

af dhabaan dhab Jamashada 
ma ka dhoofay hadalkii 

bal dhawaaqna kay tahay 
dhihiddii ma waayeen 

ma ka dhabagday xaajadu. 


Ilmo dhalatay xiisuhu 
sida dhibic mahiigaan 
ma ka qubatay dhaayaha 
ma ku qoyey dharkoodii 
naxariis ma dhidideen. 


Iyagoo dhangalankii 
dheel dheelli mooyee 
dhegna aanay kaga jirin 
kolba erey dhex-roorkiyo 
dhumucdii ka magantahay 
dhitinaaya keligii 

ka dib toban dharaarood 
carrabkiyo dhanxanaggii 
dhirindhiris ma ku heleen. 


laba guul u dhalatoo 

isu dhiganta weeyee 
dabadeed dhabeeshii 
hanadkii ku dheeraa 
Dhudi mays bariidsheen 
dhubbad qaadka sheekada 
qofba dhagarta caashaga 
wixii dhaaxo soo maray 
ma dhex galay kalkiisii 
ma akhriyey dhambaalkii 
warka maysu dhiibeen. 


Kalgacayl dhito ahaa 
dhamac iyo dab huriyeen 
dhuxuliyo ladh soo kacay 
hadba dhoon ma buuxsheen 
kolba dhacan ma jiideen 
dhacdadiyo ujeeddada 
qofba dhaadashada guud 
qofka kale dhankiisii 
inaan looga soo dhicin 
ma ku dhaabadeeyeen 
sannad mays dhegeysteen. 


Ma dhammaaday hadalkii 
gelin mays ku dhaacdeen 
dhaygag iyo dareen shidan 
gabbalkii ma ugu dhacay 
ma dhaxeen habeenkaas 
sida dhaan ma guuleen 
dhaxantiyo mugdiga jira 
dhabatada xanuunka leh 
ma u dhabar adaygeen. 

Ma dhalaalay waagii 
dhag ma tidhi cadceeddii, 
intay soo dhagaageen 
iyagoon ka dheeraan 
dhaqankiyo xishoodkii 
dhaymana u jeel qaba 
iyadoo dhexdoodii 

dhulka suxul bannaan yahay 
dhibta maysla taageen 
wax intaa ka sii dhow 

ma ku dhiirran waayeen 
dhayal laysu taabtiyo 
dhallinyaro habkeedii 

ma ka dhega adaygeen 
dhadhansiga miliilica 
isha mayska dhawreen. 


Dhabbaday is taageen 
qofba dhaabaddiisii 

sara joog dhankiisii 

kun habeen ma dhererraa!. 


Dhudhummada aboorkii 
dhulka hoose kaga baxay 
dhilashada jidhkoodii 

ma dhanbalay sartii guud 
ma dhammeeyey hilibkii 
xididdada ma dhaawacay 
ma u dhaafay seedaha 
lafta hoose maw dhacay. 


Dhiilluu ku geliyaa 

ama waad dhalliishaa 
dhagartiyo wedkaagee 
dhimashada kal iyo laab 
ma ku soo dhoweeyeen 
dhoollaha ma ka qosleen. 


Ubax dheelka subaxdii 
naxariis ku dhaashtoo 
afka dhiin cas mariyoo 
dhaddigiyo labkiisii 


laba dhude isugu maran 
ma is dhaafsadeenoo 
dhaxal maysu siiyeen, 
dhuuni kawlka caashaqa 
maysu sii dhadhamiyeen 
ereygii dhinaa hadal 
dhegta maysu saareen. 


Dhafan dhaaf aboorkii 

ma dhufsaday cammuuddii 
ma u qaatay dhoobada 
dhab-dhabkiyo kab-kabiddii 
labadaba ma dhalan rogey 
dhismo kale ma soo baxay 
ma ka dhigay wax yaabliyo 
dudun dherer ku caanoo 
dhumuc iyo laxaad weyn. 


Dhalan-dhoolka maantii 
dadku dhacarta jiilaal 

ma hadhsaday dharaartii 
ma ka dheelmay galabtii 
iyadoon la dhaadayn 
sheekada dhabteediyo 
dhabar-weyntan hooska leh 
in dhexdeeda laba ruux 
runta kaga dhur sugayaan. 


Haddaan laysu dhimanayn 
nafta laysu dhiibayn 

ama dhaxal tis qaadiyo 
dhismo agal la taagiyo 
ubad iyo dhaqaaliyo 
dhaqan reer la kala sugin 
dhunkashiyo ujeedaddu 
tahay dhaayo guudkood 
waabay la dhabagsado 
dhereg iyo markaas qudha 
ama sida dhurwaayada 
hilbo gabadh dheg roonoo 
higlo loogu dhuuntoo 
dhakhso loogu kala baxo 

ninba wara dhabbacashada 
dabinkiisa ugu dhaca 
dhidar iyo xabaashii 

sharaf lagu dhabcaaliyo 
dhawrsooni laga tegey 
dhalanteedka beenta ah 
bulshadaa u dhaawacan! 


Hab jacaylu dhaqan galo 
ma holladay ka ugu dheer 
maamuusna ugu dhow 

mise weli wax baa dhiman. 


HEEGO MUUQ DHEER 


[s helloo gabadhii is heli mayno 
huminnoo taladii hunsami weydey 
halyeynimadayda kuma hadhin 
hayntayda yaraatay bay hagratay 
dan baa ka hor timi heshiiskii 

hoh iyo caku heegantaydii. 


Hilowga arradan bir baan ku hiloo 
kashaydu hubaal ma heellana 
henggel baan ka sitaa haween dumar 
markaan ku hungoobey baan huray 
haankiyo wadnahaa biyaa habaya 
hantaaqo i gaadhey baan la hurdey 
huq iyo ma fileyn hayaan kedisa 

ha yeeshee hayaaydi baa badatay 
hammiga kalgacaylku waa habaqle 
hed iyo waa dabayl hab soo tidhi 
hiyigii lingaxnaa ma huriyeen 

ma halabsaday geenyadii Hudi. 


Hindisaa wax kalaan halkawgu socdee 
hurintaan weheshaan ka hadhi waayey 
codkiyo hugunkaa i soo hagey 
hoosaasada mayla hiishadey 
haasaasaha muuqda hirigooda 
caawana hambadaydu waa halis. 


Horyaalka da'day hadhuub la dhantaay 
hiddiyo dhaqan baad hagoogantahoo 
waxaad huwan tahay hugii sharafka 
sidaad u habaysay heensaha 
hadoodilka muuga higilkaaga 
haldhaaga sidiisa hooshaarka 
hilbaha kugu yaalla heemaalka 
hangalkaad la kacdiyo hubkaad sidato 
hab-jooga timaa hal-qooqa leh 
hufnaanta xishoodka aad hogatey 
hawaarta ku saaran heeraarta 
hilqadaa bogorkiyo hariiryaha 
habuurka,udgoonka, soo haadka, 

sidii hayin haamo culus sida 
hubsiino dhagaaga hanashada 
hormaynta hannaanka laafyaha 
hal gaadka tallaabadaad hollatay 
lugtaad hakisaan hoggaansamey ! 


Dhul habatacay ciidda oo hodantay 
dhirtoo hamashowdey doog hadhsaday 
xareed hilo iyo harooyin degtey 
hantidoo dhashay deyladoo horratay 
haleello magasheeda heel ku furtay 
horweyno ku foofay meel hadow leh 
haloosiga baarqab hoobala 

higtiisa higgaadda dhiillada 

haadkii diday keenay hoosiis 

hibaag ka dhalaalay Haadaamo 
hareeri ka muugday Heegaale 
hoobaan ka bislaatay Hawd sare 
dayaxoo himir iyo huruud marsadoo 
caweys ka hinqaday hoggiisii 
horseed la socdiyo hoggaanno wata 
qorraxdoo halabtiyo hillaabta dhigtay 
daruuro ka hooray hoosteeda 

Jad iyo hogol loolli habar wacatay 
hillaac iyo heego soo curatay 

sidii hir fog baan ku soo higsadoo 
indhuhu ku harraade halcdaada . 


Hubsiinadu way hagaagsantahee 
hadhow iyo mooyi hawlo danbee 
hor jooggaagu heello igu dhali. 


Hugiyo dharku haybta waa ka badh 
hablihii kacay qaar hawaa lumisoo 
xilkii hooyo way ka heermeen 
hummaagay run moodayaan hodaya 
hebliyo hebla hiil ka sugi maayee 
hankaagu ka weyn hinaasaha 
waxaad haysataa jidkii hore 

sidaan hubo waad hal adag tahay 
hambalyaan kugu siiyey hirashada. 


Hawraar murtiyeedda hadalkayga 
waxaan hidiyaaba waa hees, 
hortaada gadaal hareeraha 

hibaan ku daleeyey hilinkaaga 
habeenkaagu waa mid hooda leh 
ku hoyo nabad Heego-Muug-Dheer. 

God abeeso ninkii 
illinkeeda degow 
taladaadu iyaa 

ma Allow sahal baa? 


Arraweelo markay 
laba eefka lahayd 
igadh geela haddii 
nin aroorsan lahaa 
amarkeedu hor yiil 
odhan mayno kolley 
awooddii rag dhintay 
sii agaasimatoo 
aakhiruu ku maqnaa 
ugaaskay dhaxashoo 
arrimii dhacay qaar 
utintooda haddeer 
lama oogi karoo 
abba looma hayoo 
sheekadaaba iskeed 
ma amaahan karree 
halka aahdu ku taal 
waa la sii axadhaa 
godob oofa ruqdaa 
aabudhkeeda riddoo 
aloolkay jaratoo 
ibahay furatoo 
aslimayno dhalliil 
idhankeedu durkee 
imminkaynu hubnaa 
wasa eegga jiree 
awgayow taladii 

ifka maw rogannaa. 


Naca jooji arbow 
eela weynta hambee 
ayaxow ayaxow 
ayaxow weligaa 
ayda waad dhilataa 
eelna waad ka tagtaa 


aafadaada miyaan 
aagna looga gudbayn? 


Ashkirow farasow 
aayar baa la socdaa 
orodkaagu labaa. 


Ban aroori kaxaa 
mar ugbaadku simaa 
dhal aboodi halkuu 
ogxantiisa dhigtaa 
aadanuu mar jantaa 
meel aboor degey baa 
mar iftiin ka baxaa 
gole aammus badnaa 
mar mar baa idhi taas 
anda-qaad ku bataa. 


Ma aqaan ma aqaan 
ma agaanno darkii 
isagii han-hinnaa 
waxa loo egmadee 

in dhoweydba sidaas 
afartiisa rugood 
agab baa la dhigtoo 
oommanaa fadhiyee 
ifafaalaha guud 
abshir baa dhalatee 
waxan awda hayaa 
ma ishaara san baa! 
Ma abaabul shar baa! 
Onkod gaaxdey miyaa 
ma cir soo olkamaa 
ma illiilo socdaa 

ma xer tuugi Allaa 
ma hayaan ulan baa 
ma dagaal uganoo 
laysu eeba gurtaa 

ma col awdalan baa 
ma ibleys qaxayaa 
ma insaa ma jinnaa 
ma ardaa ma shinnaa 


ma aleelo qubtaa 

ma adeeri dhashaa 

ma arraa ma urraa 

ma awaare kacaa 

ma ufaa ma dabayl 

ma asmaa ma xanuun? 


Ubaxeey Ubaxeey? 
indha yaab badanaa 
kugu eegmo batee 
maxay soo uriyeen 
May ayaamaha qaar 
kugu soo ururaan 
Immisaa jirey waa 
oontu kuu tirsanayd 
Immisaa Jirey waa 
arradkaagu sinnaa 
Immisaa jirey waa 
noloshaadu adkayd 
Immisaa jirey waa 
ajarkaagu furraa 
Immisaa jirey waa 
abaalkaagu sugnaa 
Immisaa jirey waa 
ayaankaagu dednaa 
Immisaa jirey waa 
adduunkaagu madhnaa 
Immisaa jirey waa 
ishu kaan han-fogeyd! 


Wax agoolka haddeer 
uskag baa kuu jiree 
may ayaamaha qaar 
korka kaa asturaan 
May ayaamaha qaar 
wuxuun ku illiyaan 
Uurku wuu kuu madhnaa 
may waxuun Ubaxeey 
afka kuugu ridaan 
Adoogaa dabadii 
may agoonnimadii 

aabbe kaaga noqdaan 
May Illaahay hortii 

irbad kuugu huraan 

Alif waa derejee 

aqoon may ku geshaan 
erey may ku faraan 

loo adeegsado meel 
aayahaaga hor yiil 

may ammaan ka dhigaan.! 


Abeer baanad ahayn 
oogadaan ku billayn 
awrtan qooqday haddeer 
abaar baa kulanteen. 


Ummaddeennu jidkii 
kii Islaaminadii 
ahabtii faralkii 
asalkii dhaqankii 
isirkeedu lahaa 

way ka soo ambatoo 
aarankay dubatoo 
Ubaxeey hablihii 
ololaa ku socdoo 
Ubaxeey sannadkii 
bogollaal ugub baa 
axankooda qashoo 
ammintiiba kolley 
inan baa dhimatoo 
aqal baa dumayoo 
udub baa jabayee. 


Arartaydu malaa 
asaraar ma gashee 
Ubaxeey warar baa 
agahaaga jiroo 
olloggaaga badh baad 
xog ogaal u tahoo 
adigaaba yaqaan 
gabdho oodda rogtee 
bal albaabkan garaac 
ummul baa huruddee, 

wax ku oogan xanuun 
aamanuun gubayoo 
umal baa shidayoo 
ammuurii dhacay bay 
la asqaysantahoo 
ilmahay dihataa 
xalay eydu cuntoo 
naxariista illayn 
anshax baa dhaliyee 
haddii uurka habreed 
astaan gaara lahaa 
hooyadii amranayd 
arxan goysey markuu 
xeer illow ku dhacoo 
ubadkii magantaa 
haadku eeganayaa. 


Eerashoy bi'i waa 

iil dhexdiisa haddaan 
obocdeedu qubnayn 
sow ma soo olosheen 
aaway beer debecii 
aabi baa lumiyee 
arladeena miyaa 
naas irmaani jiraa ? 


Shan afraad shan afraad 
birta kii ka aslaa 
oori deydeyayee 
aroosow magacaa ? 
Ilka dhiigle maxaa 
lagu aaminayaa 
dhego awdmey miyay 
odayayntu gashaa 
irdha qaado ragow 
naftaad aasi tagaan 
waad abuuri kartaa. 


Rag miyaad Ubaxe 
alabkiisa tagaan 4 
asaydaada mar buu 
ashgaraar huwiyaa 


al-alooska gobeed 
waa ka aar gudashoo 
lama ooyo dhurwaa 
ishinkuu legdadee 
gabadh iilatay hooy 
ayaanteeda madow 
alwadkeedu ninkuu 
alalaas geliyaa 
uur ku taallada wuu 
wuu ka iidsanyahoo 
iman maayo halkuu 
ka alaabo gurtee, 
ool waxay ka sidaan 
ergo waa ta dhahdee 
eedi hayga hadhee 
waan afeefanayaa. 


Ubaxeey bahalaa 
ku ilaashanayoo 
Ubaxeey hororraa 
ku ugaadh sanayoo 
araraa kugu dhow 
orgobaa fadhiyoo 
aarna waa gudayaa 
iimo kaa deyayaa 
geenyo aamus taqaan 
tuugba waa eryadaa 
mar baa ayrada geel 
oohow loogu digaa 
anfariirka dareen 
adhigaaba didee 
ahmin baa la gataa 
hilbahaaga Ardooy 
lama iibsan karee 
aanadaada ha deyn 
rag ul baa celisoo 
ka adkayso qudhay 
ammaantaadu tahee. 


Waa arooryo horoo 
orka kuu baxayaa 
amba qaadka salaad 
weeye loo addimoo 

hadal waa la abyaa 
waa la soo ururshaa 
arrintaada marwooy 
wixii iiga ekaa 
horaan kuugu idhee 
arbacuunkani waa 
abhintayda danboo 
waa ilayska halkuu 
addinkaagu halkuu 
ku abbaaranyahoo 
waa ammaano dadeed 
amarkaan ku faroo 
waa asaaska halkaan 
ka awaala digoo 
axdigaas culus baan 
adhaxdaada furee 
sheekadaada ogow 
idlaadkeeda hadhow 
adduunkaa sugayee 
af-dhabaandhab haddaad 
oofin weydo xilkaas 
way ahaan jirtey saas. 


PURDUR 


Maansaba dir bay leedihiyo 
daabac gooniyahe 
Ninba wuxuu ka doontaa halkuu 
gaar u daagsado'e 
Dadka uma gudboonee ragbay 
duunyadiis tahaye 
Deebaanka ruuxii hayaa 
lagaga daydaaye 
Kani waa dux iyo sooryo iyo 
malabka doocaane 
Waa dood macaanoo nin raga 
lagu daweeyaaye 
Waa gabay da'weynoo sannado 
dabaqu saarraaye 
Waa doog Masaarriyo ku yaal 
Doollo iyo hawde 
Waa damal hadh weynoo midhaa 
daafta soo dhigaye 
Waa ceel dad liqahoon fudayd 
loogu daadegine 
Waa danan Ganaanoo fatahay 
dirirka cawleede 
Waa dayr Shabeelloo dhulkiyo 
doojey beeraha e 
Waa daad rogmadey oo hadhsaday 
dooxadii Herer e 
Waa duhur Togdheeroo hugmoo 
kiciyey duufane 
Waa doonbir lagu oon-bixiyo 
daran Nugaaleede 
Waa Haro Digeedoo biyuhu 
dhinac ka daateene 
Waa geed Dayibahoo ka baxay 
sabarka Daaloode 
Waa doobi xoorliyo karuur 
lagu durduurtaaye 
Waa deer-cad geeloo rintiyo 
dahabta qaalmoode 
Waa faras dakano raadisoo 
duullimaad galaye 


167 


168 


Waa geesi ciil dirirayoo 
doog haruu gabaye 
Waa gabadh da'deed joogta 00 
guudka loo dabaye 
Waa daraya-muuskiyo dhaclaha 
Daado xidhataaye 
durdur weeye laga dhaansadaa 
daayin abidkiiye 
Waa gabay dihnaayoo wax badan 
ibo daboollaaye 
Waa gabay sagaal dabin galoon 
Eebbahay diline 
Waa gabay duqii aabbihii 
dayro ka ahaaye 
Waa gabay dorraatiyo ogaa 
dakharradeediiye 
Waa gabay durbaankii la tumay 
diif la soo kacaye 
Waa gabay ku diirsaday markuu 
waagu daalacaye 
Waa gabay dagaar iyo ka yimid 
diillintii Guraye 
Waa gabay dushaa sare jiroo 
caawa soo degaye. 
Afartaa daleeyaye waxaan 
dib ugu soo laabtay 
Toban iga dardaarana hadduu 
hadal wax daaweyne, 
Ninka caawa loo dadab dhigow 
maqal dabuubtayda, 
Diktoorkaan u maahmaahayow 
hadalku yuu duulin. 


Beri baa dadkuba qaawanaa 
dibad ku noolaaye 
Oy daagayeen cawska iyo 
darista geedaaye 
Dareemada mar bay ugu koreen 
duudka buuraha e 
Dalanbaabi iyo guuldarriyo 
doogga cuniddiisa 
Dan baa gelisey inay raadiyaan 
nolol ka door roone 


Dugsi iyo markii ay heleen 
dab u iftiimaya 
Ugaadhiyo markii ay dabteen 
deeradiyo cawsha 
Duunyada markii ay dhagdeen 
bahalihi duurka 
Beeraha markii ay degeen 
orodki may deyne 
Damac baa hoggaanka u qabtoo 
door labaad raraye 
Daariyo markii ay dhisteen 
agallo daah weynle 
Markab aan degeyn iyo markii 
doonyo lagu dhoofay 
Sabareyn dabbaashiyo markii 
qalab la sii daayey 
Nin waliba markuu daadsadee 
kibir la daanshooday 
Yaa niman dalxiis ugu keceen 
meel dusheenna ahe 
Sawaariikh dillaantiyo rag baa 
guudka loo diraye 
Duhur keliya bay sii socdeen 
daalla may arage 
Dayaxay habeenkoo badh tegey 
degel fadhiisteene 
Maantana dhul sii durugsan baa 
dirir ka muuqdaaye 
Dabagaabahaa lagu socdaa 
awrka doobta lehe 
Daalaa-dhac adigoo ahoo 
cudur ka soo doogey 
Nin tunkiisa daawaday hadduu 
kuu dardaar weriyo 
Libta looma daayee ushaa 
lagu dillaacshaaye 
Innagiyo nin dahab sheegtayoo 
qubaya Doollaarka 
In dagaalku labadeenna yahay 
dib u xusuusnaada. 


Afartaa daleeyaye waxaan 
dib ugu soo laabtay, | 
Toban iga digniinaan ninkii 

dagan ogaysiinne, 


Ninka caawa loo dadab dhigow 


maqal dabuubtayda, 


Diktoorkaan u maahmaahayow 


hadalku yuu duulin. 


Dibnaheedda waxa dhaafayee 
gelaya daankeeda 

Yey doqoni eexaysataa 
dux u taqaannaaye 

Ma ogtahay ninkii doora baa 
hadalku deeqaaye 

Ma ogtahay sursuur daahan baa 
dabinku yaallaaye 

Ma ogtahay dalluun baa ka qodan 
doox hortaada ahe 

Ma ogtahay xadhkaa daadsan aan 
lana dareemaynne 

Ma ogtahay inaad door heshaan 
lagula doonayne 

Ma ogtahay rag kula doodayoo 
kuu dan laa jira e 

Ma ogtahay shisheeyuhu nin dagan 
waa kuwii dila e 

Ma ogtahay digtoonaan la'aan 
dacar inaad leeftay? 


Diga-rogadka maanta ah gacmuu 
ways dugsanayaane 
Dawgaad banaysaa ka kale 
deylo soo marine 
Degelkaad furtaa baa ka kale 
deyr u soo jariye 
Dabka aad shiddaa baa ka kale 
saari dogob weyne 
Wadaantaad dar Hani Napa 
laaska soo dariye 
Dagaalkaad gashaa baa ka kale 
a duub u soo xidhanne 
Derejada laguu dhiibey iyo 
guusha kugu deyran 
Ma ogtahay dallaallimada Waa 
kugu deyeynaaye 


Š 
10 N.F.D.- Gobol loo aqoonsan yahay dhul soomaliyeed oo maqan oo ku jira SN Wa 
11 Obokh - Magaalo Jamhuuriyadda Jabuuti ka mid ah, halkanna waxay ugu jirtaa Ci 

12 Geesigi-halkan waxa looga jeedaa Maxamud Xarbi. 


Caleemaha ninkii daadiyow 


dan iyo xeeshaada, 


Ma ogtahay nin daastow inaad 


dib ugu aayeyso. 


Afartaa daleeyaye waxaan 

dib ugu soo laabtay, 

Toban uu dalkii sheegtayuu 
daw u leeyahaye, 

Ninka caawa loo dadab dhigow 
magal dabuubtayda, 
Diktoorkaan u maahmaahayow 
hadalku yuu duulin. 


Wuxu yidhi badh baa dibad ku magan 
degelladaydiiye 
Cadaawuhu haddaan dooh la odhan 
dib uma laabmaane 
Shisheeyuhu dux buu iga heloo 
laygu soo durugye 
Dahab iyo batrool aan dhalaa 
daaha loo furaye 
Derrimaha madheedhka leh halkuu 
daaqi jirey geelu 
Doogaygu meeshuu ku yiil 
waa la duudsiyaye 
Nacabkay wuxuu weli degaa 
Doollo iyo hawde 
N.F.D!? ninkii doonayow 
daabcad loo tumaye 
Obokh!! dawyadii laga xidhyoo 
deyrka lagu gooye 
Sidii geesigii!? looga diley 
waa dumaal weliye 
Hadal laguma daale waxaan 
idin dareensiiyey 
Ban daleela, degel qaawan iyo 
oodo kala daadsan 
Guri aan duggaal iyo gabbood 
daahna lagu reebin 


buuri. 

Guri aan dulsaar iyo lahayn 
dadabta loo xeero 
Oo aan darrooraha cirkiyo 
daadka celinaynin 
Guri uu shisheeyuhu degoo 
daagi ka idlaystay 
Guri looga sii daray markuu 
dawladnimo gaatay 
Guri daallin iyo weerar iyo 
dulin abaareeyey 
Guri ay dabayluhu galaan 
amase duufaanku 
Maska duula haaway derderan 
dagan ma dhaafaanka 
Dawac iyo dhurwaa iyo shabeel 
daacuflaha aarka 
Guri aan dad-gaad iyo orgobe 
bahalku deynaynin 
Guri duugmay oo aasmayuu 
daacay udubkiisu 
Guri debed bannaan iyo dhul dheer 
lagaga soo duuley 
Guri hoosta doofaar qotoo 
diinku ku caweeyey 
Guri Eebbahay daba qabtiyo 
doorka iyo xooggu 
Adna aad Diktoorkiisa tahay 
waxa daweynaaya 
Idinkaa Diblooma u sitee 
dan uga faallooda. 


Afartaa daleeyaye waxaan 

dib ugu soo laabtay, 

Toban uu dadweynuhu i yidhi 
dugayda gaadhsiiye, 

Ninka caawa loo dadab dhigow 
magal dabuubtayda, 
Diktoorkaan u maahmaahayow 
hadalku yuu dhuulin. 


Rag baa weli dushaa laga rartaa 
sida dameeraaye 

Daandaansi joogto ah rag baa 
loogu daw galaye 
Dibindaabyo niman baa ku lumay 
debec la'aaneede 
Dacwaddooda niman baa dhegaa 
laga dabooshaaye 
Dayaxaba rag baan arag siday 
dab uga baydheene 
Degelkooda niman baanu helin 
dirirka hooraaye 
Duunyaba rag baan lagu ogeyn 
xoolo daaq taga e 


Dambarkeeda niman baa ka qaday 
dihinta Maandeeqe 
Niman baa dalluun lagu ridoo 
daaha loo rogaye 
Niman baa sidii awr dib jirey 
bahalo dooxeene 
Niman baa halkii lagu deldeley 
daawasho u yaalle 
Gumaystuhu dirkaa kula dhashay 
laba-dibleeyeene 
Labadaadi daan iyo afkii 
daadku kala qaadye 
Toban doora, toban daacadoo 
wada dedaaleysa 
Iyo toban danaa guud jiroo 
dayrshey noloshooda 
Iyo toban dadweynaha ka jira 
cadawga soo duula 
Iyo toban billaawaha wax dila 
daabka wada haysta 
Iyo toban diyaarado watoo 
ina dul-meeraaya 
Iyo toban sinnaan doonayoo 
xeerka daba jooga 
[yo toban sabool daadahshoo 
midigta deeqsiiya 
Toban dudaya, toban uurka daba 
toban kaloo doorsan 

Toban didaya, toban duuf-cunoo 
nacab la daaweysta 
Toban dabata, toban duur-xuloo 
garab ku daaqaaya 
Dushaa toban ka wada fiicanoo 
duunka milil jiifo 
Iyo toban da'dii soo kacdaba 
dubata beerkooda . 
Dadgal iyo abees iyo orgobe 
diir wax xaganaysa 
Iyo toban dibnaha leefayoo 
damacu heeryeystey 
Dib u socod dillaal tuuga iyo 
daallin iyo gaade 
Toban daallan, toban daahan iyo 
toban kaloo duuban 
Diif iyo xanuun toban gaboo 
duumo wada hayso 
Mid dakaansan, mid dayeysan i iyo 
toban deddoonaaya 
Toban socodka dugukuurayoo 
dug iyo waayeel leh 
Toban dalab leh, ioban loo dawero 
toban daleel joogta 
Toban daasadaa wada sitoo 
xagal ka daacaysa 
Toban daadsan, dibadaa mid Jira 
toban dabayl raacday 
Toban xoolo daba Joogta 
. 00 doogsin cararaysa 
Intaasoo is wada doonatoo 
ul iyo diirkeeda 
Intaasoo gudmaha daabatoo 
degelka soo oodda 
Intaasoo darkiyo ceelka dheer 
dawlis wada jiidda 
Intaasoo danaa guud jirtoo 
daawo wada qaata 
Intaasoo fadhiga deysa 00 
wada dedaaleysa 
Intaasoo ladhaan wada degtoo 
daacadda ogaata 


Intaasoo daryeel wada heshoo 


gaajo dabar goysa 


Intaasoon dagnaan loogu iman 


ama digtoonaata 
Intaasoo is daba taaganoon 

cadow la doodaynin 
Intaasoo dagaal wada gashoo 

dab iyo baaruud leh 
Taasaa la wada doonayaa 

dan uga faallooda. 


Afartaa daleeyaye waxaan 

dib ugu soo laabtay 

Toban uu Darwiishkii!3 i yidhi 
duqayda gaadhsiiye, 

Ninka caawa loo dadab dhigow 
magal dabuubtayda, 
Diktoorkaan u maah maahayow 
hadalku yuu duulin. 


Wuxuu yidhi Darwiishkii Taleex 
barasho waa doore 
"Dagaalkaan abaabuley raggii 
duubka wada qaatay 
Daraawiishta nimankii la baxay 
waxan u sii daayey 
Daliilkii Ilaah iyo waxaan 
diinta ugu dhaarshey 
Xeer laba dibleeyiyo waxaan 
daawo ugu yeelay 
Waxaan daabcad iyo soodh af badan 
ugu durduuraayey 
Haddii duullan loo baxo waxaan 
ula dardaarmaayey 
Kolka ay dareeraan waxaan 
duco u taaraayey 
Waxaan duhur Iaahay baryee 
jiriyey deeqdiisa 
Waxaan Daayimow idhi habeen 
doqonta oo jiifta 


ro 

Darfooley la ii dhigay waraan 
gees isaga duubay 


Dug madow waraan keli ahaan 
umal la dooyaystay 
Dibnahayga waxaan ciil saq-dhexe 
Jfoolasha u daayey 
Dawankaygu qaylada wuxuu 
gelinna deyn waayey 
Dood iyo heshiis iyo waxaan 
nabad u diidaayey 
Waxaan duubi weynow sengaha 
ugu dullaalaayey 
Dirkii Xiin finiin iyo waxaan 
seef isula doontay 
Dabkaan shiday, waxaan gaal cad diley 
dabatadaan laayey i 
Dabayl ii cad goysiyo waxaan 
kiciyey duufaanno 
Danab iyo hillaac iyo waxaan 
weedh is daba joojey 
Dillaalkiyo gumaystaha waxaan 
gooyey dabarkooda 
Dulmadoobe iyo Cayn waxaan 
dhiigga ugu daadshey 
Nolol dalab leh oo jaban waxaan 
geeri uga doortay, 
Gobanimo daryeel baan lahaa 
dawladnimo taage 
Doorkiyo barbaartaan lahaa 
dawliska u dhiibe 
Deegaanta Hawd baan lahaa 
Goray ha daajeene 
Maatada ha deen iian ha 
sidigta Doolaabe 
Dadkii dhaxal iba baan lahaa 
doogga haw hadho e 
Shanta kala dab AA lahaa 
degel ha ooteene 
Dakharada bakat baan lahaa 
doogta kugu taalle 
Ha yeeshee sidaan damacsanaa 
Daayin odhan waaye 


Dagaallamaye daad xoog leh iyo 
daafi bay ridaye, 
Halkii laygu duugiyo anoo 
jiifa duni hoose 
Ayuun baa daboolkii sangadho 
iga dul gaadeene 
Calankoo deldelan baa habeen 
daaha lay furaye 
Danwadaag heshiis iyo is raac 
darammal yeedhaaya 
Laba deristayoo guul heshoo 
dawladnimo gaatay 
Dadkiiyoo xornimo iidayaa 
daawo lay yidhiye 
Dawaad iyo waraaq baan ka helay 
meel docdayda ahe 
Hambalyada intaan deexday baan 
taarar soo diraye 
Dibnahoo qoslaayaan gam'on 
seexday dabadeede 
Gabbal dumey habeenkoo dam yidhi 
aan dayaxu joogin 
Dab bakhtiyey kul iyo dayro-dhaaf 
diqim wax laynaysa 
Dibindaabyo xeer dabar go'oo 
doorashiyo beena 
Dumar iyo caruur ooyayoo 
dugeydu yeedheyso 
Xaq daguugmey, daa'imo la dhacay 
dunida oo qiiqday 
Gobannimo daryeel iyo xil iyo 
daacadnimo weydey 
Dan hallawday, guri daad watiyo 
dawladnimo qaawan 
Calankoo ushii diidayoo 
daabku celin waayey 
Fin dillaacay, doog soo kacdoo 
arami soo daacdey 
Ayuun baa dareenkii labaad 
daaha lay furaye 
Intaasoo darxumo oo dhacdaa 
daawo lay yidhiye 

Dibindaabyo, uurxumo waxaan 
dugul madoobaado 
Ilmadaydu waxay yaab da 'doon 
cil isaga duugo 
Garab daar maruun baa carshiga 
layga soo degaye 
Maruun baa xabaalii dednaa 
wada dayaameene 
Dhaaxaan deddiyo taah kacoon 
soo dingiigsadaye 
Dorraad tawradii dhalatay baa 
daaha lay furaye 
Allaylehe durbaankii la tumay 
waan ku diirsadaye 
Godkaygaa digniin iyo farriin 
laygu soo diraye 
Anigoo darmaan fuushan baan 
soo dabbaal degaye 
Waagoo dillaacaan arkoy 
duushay dhaxantiiye 
Dayax soo iftiimaan arkoo 
nuuray duunidiiye 
Dantii oo la helay baan arkoo 
loo dab shidayaaye 
Deegaan is gaadhaan arkiyo 
xoolohoo dihine 
Dadkiiyo badhaadhaan arkoo 
reebay dacaskiiye 
Dulmigoo carraabaan arkoy 
met daacaddii timide 
Dikri iyo Quraan baan magliyo 
- diin la caabudaye 
Dacar iyo rag dhuxul daacay baa 
daawo lay yidhiye 
Door-roonayaashiyo raggan 
ra anigu doonaayey 
uga Janan Siyaad baan arkiyo 
it dawladii sare'e 
Dihin curatay oo igadh ah bay 
1 li danbariyeene 
Kolkii aan dardugey een dhergaan 
dooxay hadalkiiye 


Dooddaan u jeel-qabey kolkaan 
madaxda deegsiiyey 
Yaan idhi dan baan leeyahoon 
duubtay gogoshiiye 
Degdeg baan xabaashii ku tegey 
daal la'aan socode 
Dacallada intaan feyty baan 
hoos u daadegaye 


Inkastoon dalluun awdan iyo 
Joogo duni hoose 
Albaab ii daloolaan carrada 
diirad ku hayaaye 
Degmadiinna waxa ii fadhiya 
duulan la agoonne 
In dardaarankaygii fulaan 
helay daliilkiiye 
Caawana mid daw iyo jidoo 
doora iga hooya. 
Inay dunidu hawi tahay sidii 


Daayinkuba sheegay 


In dedaalku dhaxal waara yahay 
duugna laga dheefo 

Inuu samuhu door dhalo hadday 
daacadnimo raacdo 

Oy dhagasho ruux doona tahay 
dib u xusuusnaada. 


Cirka oo daruuraha marshoo 
darara mooyaane 

Inaan roob da'aa laago rogin 
dib u xusuusnaada. 


Haddaan meesha doog iyo tayale 


duunyo lagu raacin 
Inaan doobi loo culan hantida 

dib u xusuusnaada. 
Ruuxaan dantiisiyo aqoon 

waxa daryeelaaya 
Inuu deeqda Eebbahay ka qaday 

dib u xusuusnaada. 
Daayeer jarmaadiyo qadhaab 

gelin hadduu daayo 

Inaan ruuxna soor uga durkayn 
dib u xusuusnaada. 
Hadday dunidu beri dheef lahayd 
dux iyo haaneedsi 
Dufankii in laga laastay iyo 
dalaggi hoos yiilley 
Oy maanta dabagoosi tahay 
dib u xusuusnaada ”. 


Afartaa daleeyaye waxaan 

dib ugu soo laabtay, 

Waa toban dastoor tawriyoo 
deel ku wada yaalle, 

Ninka caawa loo dadab dhigow 
maqal dabuubtayda, 
Diktoorkaan u maahmaahayow 
hadalku yuu duulin. 


Dardarta iyo geeddiga socdee 
meella degi waayey 
Gaadiidka dadabtii sidee 
rarada loo duubay 
Dabageliska baydiyo ratiga 
caynka lagu duuge 
Beelaha dareeriyo hantida A 
' deyrka laga leexshe 
Dibnaa sheekadii laga xidhee á 
hadalka loo diidi 
Daabkiyo gudmaha laysu ay 
waranka loo deyle' 
Daawada la wada qaatay Ho 4 
hawsha lagu daastey 
Danta loo dhagaagiyo fadhiga 


dabarka loo goo 
Doorkiyo abwaanada HAAN 


laysla wada doonta 

Ma daalaha hoggaanka u Hao 
., cuurka daba taagan 

Dabka shidan, dayaxa soo baho 


dirirka loo guurey 


Deegaantu meeshay ku taal 
doqoni waa mooge 
Dhul dabayshu toban sii dhaxdoo 
durugsan weeyaane 
Daanshood waxaa lagu tagaa 
bogol diraacoode 
In la duulo mooyee si kale 
looma ood dego'e 
Digdigtiyo hayaankiyo guclaha 
deeddankiyo heesta 
Daruuraha in laga dhaansadaa 
laysku deyayaaye 
Ma dekaame awr daabbadaa 
lagu dul joogaaye 
Doox baa la marayaa, badweyn 
dulin ka buuxaaye 
Inkastaad dabbaashiyo tagaan 
duurka xuliddiisa 
ood dabin ka bood tahay nimaan 
cidi dareemaynin 
Waxa daadka lagu dhaafayaa 
daacaddoo qudhahe 
Ninkastaa dawaar xiimayuu 
dacalka haystaaye 
Doonnidu ninkii ay riddow 
dan iyo xeeshaada. 


Afartaa daleeyaye waxaan 

dib ugu soo laabtay, 

Toban ay Digriidiinnu tidhi 

sii diktorrada’e, 

Ninka caawa loo dadab dhigow 
maqal dabuubtayda, 
Diktoorkaan u maahmaahayow 
hadalku yuu duulin. 


Waxay tidhi dalkaan wada aqaan 
labada daamoode 

Deyn nimaan ku leeyahay hadduu 
daw i marin waayo 

Waxay tidhi xaqii iga durkaan 
doonan karayaaye 

tidhi gammaan doobir leh 
pa On daalin baan ahaye 
Waxay tidhi halkii didib ah baan 
dibi ku jeexaaye 
Waxay tidhi dixdiyo buurahaan 
dalag ka beeraaye 
Waxay tidhi durduurtiyo khamriga 
waan ka daahnahaye 
Waxay tidhi Darmaan curatay baa 
lay dambariyaaye 
waxay tidhi surwaal duluc-lehoo 
daadsan ma aqaanne 
Waxay tidhi go" duugaan xidhaa 
dacal hagoogtaaye 


Madaxayga deeb uma oggoli 
waxaan daweyneyne 
Darro iyo malaas baan timaa 
ugu dedaalaaye 
Duunyadu haddii ay gudhoo 
doogga la idlaysto 
Waxay tidhi diraacaha dhacaa 
ima durreeyaane 
Waxay tidhi dibtaag naaxday baan 
daban agaannaaye 
Waxay tidhi galleydaan dubtaa 
duraha jiilaale 
Digir iyo hadhuudh lay karshaa 
wayga degayaane 
Dantu waxay i siisaan gutaa 
~  Daayin mahadshaaye 
Waxay tidhi digaaggiyo ma cuno 
F hilibka doofaare 
Darib iyo mud baan kaga baxaa 
diifta gaajada'e 
Waxay tidhi haddaan guur damcoo 
dumarka xiiseeyo 
Dabagaab shisheeya ah ma geyo 
..,Wmana deeqaane 
Waxay tidhi hablaa diibka-laa 
aniga ii doonnan. 


Intaasoo hal oo dood ah iyo 
faallo daba joogta 
Oon Deel ka wada sheegay baan 
daacad kuu idhiye 
Waanada ha diidina rag waa 
lala dardaarmaaye. 

QAYBTA 
SADDEXAAD 

TAAWILO 


Takri Jale ma magasheen 
afkii toori dhooblaha 
markuu gacan togaalaha 
ku madhsaday tigaaddii 
tusmadiisa gogashiyo 
tuugeysi kaga baxay 
xagashada tammuuxdii 
gujadiyo tantoomada 
kaga tuujey mililkee 

sida galin tahliileed 
tutuwaha cantuugee 
yidhi ”toojo wiilkaa 
tooggadiisa kaa waa 
isna tuurin kuu qorey 
hadba tiisa kugu maal 
taana waa naqaannaa 
toobbadayna yeelkaa”. 


Isagoo tigtiganoo 

tawan oo werwerayaa 
teelifoon ku soo dhacay 
wahan tooxan loo dhiib 
teneg iyo qabqaba maqal 
taammilooyinkii dhawr 
ka taweli astaamaha 
wuxuu yidhi ”tartiib hoos 
igu timi cadceeddaan 
toban guuradeedii 

iyo weliba taartaar 

u tumaayey saantoo 
waanigan tin iyo cidhib 
tifta dhididka hooree 
Allaylehe tus baa jira ”! 


"Wuxuu taa ku sii daray 
weedhaydi tooxnayd 
warankaygi toosnaa 
tubihii qorshaysnaa 

u tallaabi waayoo 
tabahaygi maalmahan 

togog soo rogmadey baa 
dib u soo tufaayee 
maxaa toobiyii helay”? 


"Wuxuu taa ku sii daray 
tarmi weydey beentaan 
taabba geli is idhiyoo 
tiradaydu meel bay 

ka takoorantahayoo 
marka aan toddoba jeer 
toban toban u geeyaba 
taf kalaa furmaysoo 
wadar aanan tebin baa 
tahan aanan filanayn 
iska kay tusaysee 
bal tabaaladaa daya”! 


"Wuxuu taa ku sii daray 
tahar aan lig idhi baa 

igu turunturrootoo 
waxay taagan tahay meel 
taladeedu dhimatee 
tolow yaa farreeya ah”! 


"Wuxuu taa ku sii daray 
wakhtigii tin laga goo 
wax tashiilo igu yidhi 
anna taawintaydii 

idhi hay tafaafulin 
isagayga toosnaa”! 


Gaarriyow tareenkii 
lagu tacab khasaaree 
taabka riixi waayee 
tamartiisu guuxiyo 
tallan qudha ku koobnayd 
mar horuu tol-weynii 
Pagasa luurraa 

arab tarab u daadshee 
tun-ku-shaashlayaashay 
hasha wada tadcaarteen 
ninba toogti garangari”. 


Tawstii bacaadkaa 
teedkii hoggaankiyo 
taxanaha wareeggiyo 
tolommada burburisoo 
tayo socod ka dhimatee 
biro wada tafiir go'ay 
wuxuu soo tukubiyaba 
markuu taaggi hoos yimid 
toolmoonayaashii 
tuugna aanu xadi jirin 
inuu daafta kaga tago 
ayay sheekadii timi. 


Waxay ugu tiraabeen 
"dhaaxaanu tiirkiyo 
tiska culus Samaalow 
kaa tiirinaynee 

hanna tuurin jaallow”. 


Wuru yidhi "maxaan tari 
ama idinku taakulin 
iyadaygu turatoo 

ina kala taxaabtee”. 


"Wuxuu taa ku sii daray 
waxaa toogta feleggiyo 
toommantiyo guhaankiyo 
tusbaxaygu igu yidhi 
xiddiggaagu tuuxee 
toommo oodan buu galay 
galbashada ku tiigaal 
kula dhacan taraarkii 
waad is tukhun tukhaysee 
ama taarka kala goo 
ama tab iyo xeeshaa 

ka tallaabso oodaha”. 


"Taxanaha awaalkiyo 
toyashada ayaamaha 
taawilooyinkay gii 
runta iiga tudhi jirey 
toddobaad ma gaadhay 
tafta iigu laabeen”. 

"Wuxuu taa ku sii daray 
haddii yoolka lays tubo 
nafi taada weeyee 

anba waxaan hor taagnahay 
taariikh i neceboo 
qayrkayba taashkiyo 
billadaha u tiriyee 
haddii aad tasawdeen 
anba tegey sidiinnee 
maxaa igu tuhmaysaan !? 
Bal tafeenahaygiyo 
taagtayda milicsada ”. 


"Aniguba tib culus iyo 
tukubaan cuskanayaa 
kuma taagni lugahee 
haygu tiirsan Laangadhe”. 


Dhan kalay ka taabteen. 


Ninkii taarta Libaan 
uma tooggo qumiyee 
ma tix gelin dhegoolee 
talan-taalli laafyaha 
caga jiidka taran tari. 


Wax la yidhi "Tin caarow 
looxa waad ku taallaye 
haddii Alifki kaa tiray 


Ta'da yaa umagac dhaban ”? 


Wuru yidhi "sir baa taxan 
lartarkay ka mudan tahay 
taban-taabshaheeduna 
nin tar sheegta ma oggola 
waxse teeyo lagu dhaqay 
halaan awrba loo twin 
ninki tuudiyaa falan”. 


Wax la yidhi "Tinniixow 

tu Allaba ku biirsoo 
xaggee taadu sudhan taha 
warka nooga tibix sii ”? 1 


Wuru yidhi ”tibaaxdiyo 
toyashadu gar weeyee 
hadday tuludi caadkeed 
takar dhabasho badan tahay 
nin turxaan ka filayaa 

ka tabaabulshaystee 
miyaan laba tagoogood 
garashada u taba baray ”? 


Boqorkii tilmaannaa 
mar labaad tareenkii 
tooc tooci keligii 
hadba dhinac u tooree 
Tabca saar galfoofkii. 


Markuu tiiradii koray 
ayaa taayir boodoo 
tafan toofe waa kaas 
dib u soo taraaree 
Alla taako yaw dhiga !. 


Isagoo tarwadhayoo 
tarshaduhu sitaan buu 
tan-tannida ka soo degey 
tacsidii dad baa yimi 

tiiq tiiqsi digashada 
turqe meydka weli nool. 


Wax la yidhi "gol taahiyo 
tiic tiica murugada 
adigaa tallaashoo 
liiraanyo beeree 

ka cantuug tif iyo daran”. 


Adigays taftaafee 

ha ku taamin shaalkii 
taabka aad ku haysee 
siduu kaaga tegey sheeg ? 
Tub hayowna aashaa 

ha is taawin keligaa 
waannu kaa tab haynaa 
bulshadaa tixraaciyo 
taladiyo gudoonka leh. 


Wuru yidhi "tawaawacay 
turubkana sukaan degey 
wax kaloon tammediyoon 
tobanlaha ku waabshaa 
taabkayga kuma hadhin 
tuur tuurka geba gebo 
toddobaale igu dhiga 
lixle dhiirran igu tuma”. 


Bogorkii tilmaannaa 
taagtiisa kibiryoo 
qayrkii ku tanaxwee 
tagganaan ku raacdee 
inay tiisa nogotee 
tartankaa ku dheeraa. 


Wuxuu tiigsanaayiyo 
tuuntuunsigiisii 
taabba gaadi waayoo 
tafa xaydadkiisii 

iyo toodhadiisii 
labadaba tukaa cunay. 


Duni toocsi mooyee 

ninna taab ku qaban waa 
qofba wuxu ka taransaday 
teel teel ku noqotoo 
inkastuu ku talax tago 
wuxu tabanayaa badan 
tagtadiisa xiise 

tiisa joogta haaraan 

kaga daran timaaddadu 
tixdu waa abbaartaas. 


KALAMAAN 


Sidii maansha loo yidhi 
Allahayow mariiqiyo 
aanu maanku naga tegin 
miyirow na kaalmee 
dhaxan baa melmelatee 
dabka aan malkadiyee 
madagtiyo usha i sii. 


Mugdhishiyo Hargeysaay 
kol haddii mar iyo laba 
muudaa ku gaadiyo 
maalooti qaxayaa 

muska kaaga soo dhacay, 
kol haddii mar iyo laba 
makri iyo xaqaagii 
khasab lagu maroorsaday, 
kol hadduu mar iyo laba 
kula tegey mahiigaan 

kol haddii mar iyo laba 
maxlal lagugu qaybsaday, 
kol haddii mar iyo laba 
moqorraysi lagu baday, 
kol haddii mar iyo laba 
mooyi mooyi lagu yidhi, 
kol haddii mar iyo laba 
muurmuurris dala'siya 
muhmal lagugu soo wadey, 
kol haddii mar iyo laba 
mashqac lagugu deydeyey, 
kol haddii mar iyo laba 
bir ma-geydadaadii 

iyo mudanahaagii 

lagu diley kas iyo maag, 
kol haddii mar iyo laba 
cudud lagugu meersaday, 
kol haddii mar iyo laba 
haanraawe kugu mamay 
sida malabka doocaan 
miish-miishad kugu liqay, 
libta kaa murkucatiyo 

gobanimada kaa magan 
maal baad ku furatoo 
meyd baad ku bixisoo 
midnimaad ku dhalisee, 
kolhaddaanad moogeyn 
masalooyinkaas dhacay 
muddaduna ka badan tahay 
in sidii ma-yeedhaan 

isha miirta laga dhigo, 
maxaa weliba kuu hadhay! 


Alla magane sheekadu 

si kastaba u murugtoo 
muggeed dhaaftay xaajadu. 
Haddii layska dhega maro 
runta kugu mudduciga ah 
murugaa ku dhaxashoo 
saqda dhexe ku miratoo 
sharaf iyo marwaad dhimey. 
Noloshaan milga lahayn 
horaa looga maarmee 
Mugdishiyo Hargeysaay 
murugiyo laxaadkaan 

kala maarmi jirinow, 
taariikhdu waa marag 
waxay maanta joogtaa 
yaa maali jirayeey, 

ama waa la muuqdaa 

ama waa la magan yahay, 
labadaasna kala miyo. 


Haddaan lays maqmagashiin 
midho hore u caan baxay 
qorigiyo masaartana 
madfac loogu jilib dhigin 
maahmaahna lagu darin 
maya mayana lagu odhan 
ninka cunay magtaadii 
maandeeq la soo dhicin, 
anuun baa mataanaha 
mooyaha u tumayee 
madiixayga luuqdiyo 
masafada gadooddiyo 


malahaygu waa been, 
sidaan moodayaan jirin. 


Muqdishiyo Hargeysaay 
cirka meelo ka onkodey 
milliqsiga hillaaciyo 
hangarkiyo mardaaddiga 
meexaana carashada 
majaraha ha dherersado 
maanshaynta gobollada 
maadhiinka gaaxdiyo 
miyi sumuca haw xidho 
ha ku fido magaalada 
dalka subax ha wada maro 
ha ka maydho daafkiyo 
meegaarka qaybtiyo 
waabayda lagu mudey 
mirta hawgu kuur galo 
habartii masayrrey 
halka macandideediyo 
maxasteedu yaalliin 
ha jabsado misciriraha 
ha dhufsado mareegaha 
maqashana ha kala tago 
iyadana ha maraqsado. 


Muqdishiyo Hargeysaay 
mukhawigu ha kaashado 
maaweeladiisii 

wuxuu maalintaa falo 
dadka hawga marag dhigo 
kolba dhagar ha mehersado 
ha ka dhigo marriinkana 
mucsur iyo waxba la'aan, 
ha ka dhigo minxiiskana 
murugiyo jar soo dumey; 
ha ka dhigo mashxaraddana 
muusannawga ooryaha 
martidana hadhkiisiyo 

ha ka dhigo malluugaha 
muunaynta xididkana 
ha ka dhigo macsiyo dhiig. 

Mahwi laysu soo baxay 
madal iyo shir lays wacay 
marta hayska wada furo 
hayska dhigo mudh iyo gacan 
heesaha maraadka ah 
ha ku marin habaaboo 
masanuunka beenta ah 
musaraarka selelka ah 
murugada shallayga ah 
hawadiisa meydka ah 
meermeerka quusta ah 
falka meehannawga ah 
hanka mala awaalka ah 
ha ku maararrooboo 
runta muran ha geliyee 
makallaha u saynsaab 
sakalaha u maydhaan 
mindiyaha u soofee 
maddanaha dabkaw geli 
nabarkana u miisaan 
madhaxii u yiilliyo 
dhiilashii milaallaa 
ha maggaabiyee sii, 
dabadeeto meeshaas 
inay maalintii tahay 
madmadowgu kaga jirey 
adna macallinkeediyo 
tahay mudanaheedii 
hadal miiggan ugu sheeg. 


Wallee maadi waa meel 
qabsoo waana meel dhow 
cagtan maagi weydee 
malafsiga ku dhacantee 
manka tiigsanaysiyo 

sida mool u qodan-yahay 
waxay muujinaysaa 

sida aynu Moogow 

kala maan u kala-nahay. 


Madaddaala beenlow 
muhashada ku haysiyo 
macal saad u baratiyo 


macaluusha kuu taal 
waxay muujinaysaa 

sida aynu Moogow 

kala maan u kala-nahay. 


Xadhkahaad maleegtiyo 
sidaan kuugu meel deyey 
waxay muujinaysaa 
sida aynu Moogow 
kala maan u kala-nahay. 


Waxa aan mag iyo qaan 
gashi magac leh oo jira 
iyo xoolo kugu maqan 
isu soo minguurshiyo 
sida aad u madhan tahay 
waxay muujinaysa 

sida aynu Moogow 

kala maan u kala-nahay. 


Waxan anigu maagiyo 
waxaad mooye qooqaar 
ku malaysanasaa 

waxay muujinaysaa 
sida aynu Moogow 

kala maan u kala-nahay. 


Laabtayda milantiyo 
magligaan afaystiyo 
guntigaan maleegtiyo 
maydalkaan jaraystiyo 
sida Moora duugow 
martu kaaga furan-tahay 
waxay muujinaysaa 

sida aynu Moogow 

kala maan u kala nahay. 


Wakhti baa muddaysnaa 
musku waa sangadhayaa 
masna waa ka urayaa 
miciyaanay ku ogtahay 
meel dheerna kama jiro 
mundulkuna kor iyo hoos 
mugdi oodan weeyaan, 

habartuna mandheer iyo 
marjo weeye naafa ah, 
muslin-yohow islaantii 
malmal-li'ida haysiyo 
wedka hoos marmarayaa 
mashaqiyo dhib badanaa! 


Gabay waa mullaaxoo 
mergi weeye leexdoo 
adigoo midhcaanyiyo 
maygaag u Jeedaa 
moxor loogu dhuuntaa 
micnahaan gurracayaa 
xaalku waa maqaar saar 
midho dahab haddaad tahay 
maar baan shillalayaa 
marso aanad geyin baa 
hal-qabsigu i mariyee 
Gaarriyow miliilica 
marba daad rogmanayaa 
igu soo mir kacayee 

in yar Maxamed ii nogo. 


"Maxaan kugu idhaahdaa”? 
Ma wax aanad odhanoo 
hore ugu masuugtood 

ila maagtay baa jira?” 


"Mayee taas la soo dhaaf 
hadday maanso dacar tahay 
suugaantu milil iyo 

tahay maal garsoon iyo 
nabar adiga kugu mudan 
hadal madhey Suldaanow 
lagu yidhi muggaagii, 

midse aanan falinoo 

marar hore i seegtoon 

kula maagay baa jira.” 


"Ku maglaye bal soo daa 
waxa igaga kaa magan.” 


"Marka diriro hooraan 
dhulka oo mucsur ahaa 
gobannimo marriimaan 
dhirtu wada magool iyo 
ubax iyo man saaraan 
miiraale gaaxdiyo 
mayay godol la sara-kacay 
rugta dhibic ku miisaan 
Alla magane sawtii 
kuwa maqasha raacaa 
muxubbada riyaaqada 
yididdiilo milicsiga 
muunsoodka faraxa ah 
maadays ku odhan jirey, 
aannu madida foosha ah 
morohyada u culanee 

ka bax minanka jiilaal:” 


"Xaalku waa maldahan yahay 
mugdi baa igaga jira 
mana garan ujeeddada.” 


"Haddii mawdku kedis yahay 
naftu way ka maagtaa 
godka lagu muquunshoo 
maaray ka dhigataa 

inay maahda caal waa 
meermeerka badisoo 
marmarsiinyo keentee, 
hugunkaad maglaysiyo 
maroodiga cartamayaa 
maatadaad dhufaantiyo 
waa midiidinkaagii, 

muuqa kuu warramayaa 
ninkaad mooddey weeyaan. 


”Sida aad milshi la'aan 
mudha iigu soo tidhi 

muran bay i gelisee 

meesha aynu joognaa 
marka hore xaggay tahay?” 

"Meeshu meeshi weeyaan 
meegaarki weynaa 
ciidankii majiirraa 

kugu meersanaayeen 
Madaxtooyadaadii 

iyo mooradii baas:” 


"Hadday meeshu meeshii 
tahay aan ka magan galay 
inta midab shar leeyahay 
mudantaan u hagar baxay 
xaggee baa la soo maray?” 


"Mawjadaa ka soo lalay 
iyo maayad xoog weyn.” 


"Gartu waa maroortaa 
xaajadu mutuxanaa 
mirta yaa isku ogaa?” 


"Mirta wana isku ogaa 
xilligiyo mudducigii 
muddadiisu laallayd:” 


"Maxaa kuu daraa sheeg?” 
"Anaad ii macsuun tahay.” 


"Marti-qaad wakhtigan jira 
waa lagu mergganayaa 
waxba hay macaaneyn 
meleggiyo heddeydee 
muraadkaaga ii sheeg:” 


"Maraan kuu sidaa hoo.” 


"Taasi waa muddaahano 
iyo lama maleeyaan 

waa musuusuqaagii 

tyo geed is marintii 

miyaan anigu Jaallow 
maryo kaaga baahnahay?” 


"Tani waa ma dhaafaan 
ma-huraanki weeyaan 
meel baanay kuu tiil 
waana lagama maarmaan 
madaxiyo minjaha geli 
waa meerto duniduye 
miiddiiba shubatee 
miidaddawso huubada 
muudmuudso gocashada 
murdi weelka godob yahay 
mahadhooyin reebtee 
yaanay maadi kaa hadhin!” 


”U danbayna meydkow 
madi tegaya waw door 

inuu meeris duugliyo 

duluc madhaxle reebee 
hal-muceed yadaadii 

Rabbi kugu mannaystiyo 
maah maahahaagii 

bal xusuus mid iyo laba 
miisaan leh ii sheeg 
maxaan kaa guntaa hadal?” 


"Maqal waxan ku haystaa 
Muslinkiyo waraabaha 
madmadowga tuhunkiyo 
mashaqada dher taallaa 
inay tahay is maan-dhaaf.” 


"Muudaaga xooluhu 
marka ay la kulantee 
muuqiisa aragtay 
lugaheeda maashaa.” 


"Isna wuxuu majiiraha 
uga daba maleegtaa 
celi maganta baadida, 
is maqiigiddiisiyo 
mintidkiyo dedaalkaa 
hadba muruq u siibtaa 
dee muxuu sameeyaa 

ilkahaa u midigoo 
micidaa u gacanee. ” 


”Aniguna mudducigow 
waxaan meel la joogaa 
muran li'i dhurwaagaas.” 


”Muddadii xilka lahayd 
haddii maamulkaygii 
malaa kadeed iyo 
mixnad iyo shil laga dhigay 
maankayga garashada 
maaraynta hawluhu 
siday iigu muugqdeen 
waxba inanan maandhaw 
ku masuugin baan furay 
inta maganna gaadhsii.” 


Gudbey Maxamed Xaashow 
mahadsanidna lagu yidhi 
maamuusna kugu ladhay 
masalooyin xidhan baan 
meelayn u deyayoo 
mayalkaan xejinayee 

hadda kuguma maakumin 
ninka aad la magac tahay. 


Miyir iyo xilqaad iyo 
malko iyo hufnaan iyo 
milgo iyo xishood iyo 
madal iyo gar-soor iyo 
maskax iyo aqoon iyo 
mintid iyo dedaal iyo 
mabda’ iyo falaad iyo 
murti iyo tusaaliyo 

inta mudan adduunyada 
marinada hal-doorka ah 
sina uma midowdaan. 


BARA BARAALE 


Tyadoon bartiro jirin 
wax la yidhi lixlaha biig 
haddii Baashe lagu dilo 
marka qaybta laga baxo 
boolaynta laga dhigo 
shaxda booli-tuugiyo 
sharci boob ah lagu wado 
afar turub nin barashada 
ka bogtaa ku gacan gala 
baandheeya weligii 

wax ku beela qaabkaas 
waxa adag ka bowsadey 
isagaana badin kara. 


Shaashowdey bilicdii 
ban martoo la garan waa 
badhxantoo la maydhaan 
waxa lagu ballaysimay 
indho buuryo-goyseed. 


Buurrantu muuniyo 
barkhad kaydsan maahee 
barar taws ah weeyaan, 
bugtadiyo xanuunkuna 
haddaan baadhay waa ciil. 


Bahalow Shabeelow 

hooy bara baraalow 
waaryaa nin buureed 
bulshu waxay ku leedahay, 
beri waxan ogsoonaa 
adigoon ka soo bixin 
casha boholaheedoo 
dhirta baaxad-weynta ah 
baarkeeda seexdee 
maglay inad bannaanniyo 
timi badhaha hawdkoo 
bulbullow libaaxit 
bogortooyadiisii 

duhur ugu badheedhoo 

burjigii ka furatoo 

bili qaadi weydee, 
beelahan agtaadaan 

kaa soo bariidshoo 
budulkay la soo galay 
barkintaad ku jiiftee 
waxba baadi xoolaad 
beryahaas ma kulanteen? 


Bahalow Shabeelow 
hoy bara baraalow 
waaryaa nin buureed 


bulsho waxay ku leedahay, 


Beri waxan ogsoonaa 
adigoon baruurtiyo 
cunin bulad Ammaankoo 
riyahaaga baadhee 
bishan iyo bisheedii 
bogol iyo lag baa maqan 
wanankii Ba Ceeblee 
badhi iyo leg goormaa 
boholyowgu kuu galay? 
Balse waxa la yaab dhalay 
nin barwaago haystoo 

ka engegan badhaadhee 
bishmahaagu Caarrow!? 
maxay kuu basaaseen 

ma buskaad is-marisaa? 


Bahalow Shabeelow 
hoy bara baraalow 
waaryaa nin buureed 
bulsho waxay ku leedahay, 
dadka baylahdiisiyo 
baloolleyda tebiska ah 
koromada berdaa-le 'eg 
iyo dibida beyga leh 
barbarriiji weligaa 
tarab tarab u bogon goo 
isku biirso liganyada 
isku baano yeelkaa, 


= gagan 
14 Caarrow: Wara loo jeedaa Maxamed Siyaal Barre. 


balse waxa la yaab dhalay 
barta aad ku galatiyo 
baradaada caydha ah 
raqi kama bidhaantee 

ma laftaad burburisaa. 


Bahalow Shabeelow 

hoy bara baraalow 
waaryaa nin buureed 
bulsho waxay ku leedahay, 
badda iyo nafleydii 
balliyada ku noolayd 
bogan waaye jiifkoo 
wadnahaa babbanayoo 
beerka legdamayee 
xaggay bayr ka yeesheen , 
biyahana ma joogtaa ? 


Bahalow shabeelow 

hoy bara baraalow 
waaryaa nin bureed 
bulsho waxay ku leedahay, 
maxaa haadda buubtiyo 
baqayaha daruuraha 
balwadiisu noqoteen 

wax la baratamaa jirin 
ama booddo lagu qaban 
baqdintaada awgeed 
bogga uga qadhqadhayaan 
miyaad baalal leedahay ? 


Bahalow shabeelow 

hoy bara baraalow 
waaryaa nin bureed 
bulsho waxay ku leedahay, 
Bari iyo Galbeedow 
haddaad baahdey aashaa 
qalwo bogox ku leedahay 
bidixdana ku furan tahay 
midigtana badhkaa yaal 
nin boqol ku tala-galay 
dhankee kaaga baydhaa ? 

Dhinaceed u badan tahay ? 
Barbarkee ka maqan tahay ? 


Bismillaahi yaahuu- 


Degelyohow bar-kuma -taal 
bulsho waxay ku leedahay 
Bisig iyo xangey iyo 

Banji iyo dharkayn iyo 
Bilcilkaaga hawliyo 

dhirta boocda mooyee 

tolow baad la daaqiyo 
miyaan cawsna kaa bixin ? 


Degelyahow bar-kuma-taal 
bulsho waxay ku leedahay 
beertaadu hoog iyo š 
bacad iyo habaas iyo 
bacow iyo qaniin iyo 
badso iyo shirqool iyo 
burso iyo khiyaaniyo 
beeraadka samihiyo 

u buseelka godobtiyo 
boqon goynta nabaddiyo 
booraanta jarankiyo ` 
boholaha asaydiyo 

cabsi iyo ma been baa ? 


Biyaheedu dhiig iyo 
xinjir bururinteediyo 
ma baroorta dumarkaa ? 


Balka iyo sabuulkuna 
ma banbaane ololiyo 
waran iyo billaawiyo 
baaruudda huguntiyo 
birta lagu idlaadaa ? 


Baaq baaqu daab iyo 
bishil iyo ma soofaa ? 


Waxa laga bislaystiyo 
badarkeedu dhimashiyo 
baga iyo ku digashiyo 
ma busaarad dhegalaa ? 


Bahalow shebeelow 

hoy bara baraalow 
waaryaa nin buureed 
bulsho waxay ku leedahay, 
beryahaagan ka horow 
bahda habar-dugaag yahay 
marka ay biciidkiyo 

koran buuran loogtaan, 
inta boodhku qariyaa 
waxba yay badhkoodiyo 
helin bawdo hiliblee 
kolay biixii ruugaan 
marka biidhi-qaatiyo 
qawluhu is-boobaan 

mid afkii ka buux samay 
wax ka bililiqaystaan 
badanaa ma qadi jirin 
raqda baallaheediyo 
badka kama maqnaan jirin 
saw tan Buulalleydii 

ku bakhtiday ag-taadii . 


Burrusow Dameerow 
biyo-ceel ma keenow 
hadba dhaan ku biirow 
beelaha aroorka ah 

iska daba boqoolow 
bulsho waxay ku leedahay 
geela baadi soocdiyo 
bisha iyo hareedkiyo 
sumaddiyo birqaabka leh 
boodaanta wada xidhan 
meeyey baargabkiisii 
baqal looma tu'iyee 

yaa baacso kugu yidhi ? 

Bahalow shabeelow 
hoy bara baraalow 
waaryaa nin bureed 
bulsho waxay ku leedahay, 
bilahaaga jiilaal 
in berdaan-is-celisiyo 
bogol iyo labiyo laba 
wax kalaa ku biiree 
adoo baaqday dhawr jeer 
ka bursaday shinkaagii 
misna bixitinkaagiyo 
is ballaadhintaadani 
kala baab fogaadoo 
iyagaa is buriyoo 
adigiyo baxnaanadu 
igu bayda furatee 
haddaad ii bushaareyn 
ama baanahaagii 
bacarida ahaan jirey 
igu badawsanaysoo 
ballankaagu weli yahay 
berritiyo is araggeen 
horaan kuu bilkeedoo 
barashaa ku filan quus. 


Siday buugag sheegeen 
intii baaca waayaha 
Bani Aadmi soo Jirey 
baahida ma dheregtada 
iyo boogta keli talis 

bir afaysan mooyee 

wax bogsiiya lama arag. 


Dadku inu baraarugey 
birmadkana isku og-yahay 
baqdintiina laga koray 
bullashada Hargeysiyo 
baagaad ka garataa. 


Bahalow shabeelow 
hooy bara baraalow 
waaryaa nin buureed 


bulsho waxay ku leedahay, 
aafaadka buubaa 

intuu buulal soo gubey 
ama burunji xaabsaday 
ama buun ku tumay reer 
baashaal iskaga jira 

ama baday asaaggaa 
Bacalluul,is-weydii. 


Adaa beri-samaadkiyo 
berrinsadey ladnaantee 
ilaa barashadaadii 

ba'u sow ma taagneyn? 
Adigoo bedgaba sow 

dad bayaafka kuma lumin? 


Haddaad baaji leedahay 
basan baaska ku hor yimi 
barbarkaaga mooyee 

baro uu ku laabtoo 
galladuu burburiyiyo 

ku og-yahay wax baaqsaday 
miyay beeshu leedahay? 


Baryo-nacasle maalmahan 
bunka waxad u dubataa 
wed inaad ka baridoo 
subax nool beddelashada 
shil barbaaray noqotoo 
malaa waad u baahnayd 
inaad sii badbaaddee 

belo laba qaddaan jirin! 


Bahalow shabeelow 

hooy bara baraalow 
waaryaa nin buureed 
bulsho waxay ku leedahay, 
haddaad geesi ba'an tahay 
bara-dheer asaaggii 
boolaystay keligii 

buro iyo dakano qaba 
godobtiisu badan tahay 
marka buuro daataan 
badda mawjaddeediyo 

duufaan is-beegsaday 
is-baxaalli jiidhaan 

umal biiray sara-kaco 
lama barag-nuglaadee 
burddayohow cabbanidaa 
burjigiyo kulkii mee? 

Ha ka boodin doontee 
horta yeedhi bigillada. 


Haddaad baaci leedahay 
wiyil furatay baydaha 
biimayntu xoogaad 
ban-dhigayso maahee 
meel looga baydhiyo 
waxan jirin bannaan furan. 


Dab ku kacay shin buuxsamey 
isna lama bakhtiin karo, 
indho bururay talo ma leh, 
bixisana ka hadal ma leh, 

nin is-bidayba soo liic, 
inkastay buruudkii 
Baaweeye' yeeshaan 
bogorrana hungo u daa. 


Weligaaba bood bood 
Bullo iyo Wilwilo“tumo 
bulxankana is-moodsii 
inad tahay badraan nool 
dhinacayga Baabbow 
beri hore jiraad tahay. 


Haddaan been la sheegayn 
runta lagu bakhaylayn 
burburkaaga kama nixin 
bud-dhiggaaga ruuxii 
wax-ku-beelay yeelkiis, 
bulshadiyo dadweynaha 
is-bogaadin mooyee 

kuma lihid baroor-diiq 
biya raro nin jeedow. 


PAALACAN 


Ma da’ furin ogaalkay 
xaska dabada maan gelin 
derejada ilhaamkiyo 
hibadii dalaysnayd 

uma dhiibin duuduub 
weli dalawadaydii 
doobigeedi may dhimin 
dib u dhigasho mooyee 
wax is doorshey may dhicin. 
Afartaa xan durugtiyo 
danni jira wax sheegii. 


Rag hadduu dagaal galo 
danta guud xilkeediyo 

u dareero fuullaan 
ashkir deeddan badiyaan 
xakamaha la doontaa 
duullaanka kama hadho. 
Gaarriyow duggaalkiyo 
shaxda damalka taallee 
daawashiyo ciyaarba leh 
sir ma qabe ku diirsaday 
aniguna hog baan degey. 
digba waa digteedee 
Deelleydu waa laba. 


Afartaasi waa duud 
arrin wadata diirkeed 
dulmar gabaygu leeyahay. 


Marka dooddu kulushahay 
daldaloollo muuqdaan 
doogaha qabiilkiyo 

dacar iyo ladh soo kaco 
nabarradu dillaacaan 
dadku kala qaloodaan 
marka dhidar ku daaddego 
booraan dahsoono 

hilbo laga diqoodoo 

damac beelay yaalliin 
dabadeedna uuskiyo 
duufkiyo xumaystii 
dibadda ula soo baxo 
dadku shaamareeraan 
neecaw delleganoo 
doorsoontay uriyaan 
waxan ahay dareenkii 
noqon jirey daruurtee 
sida roobka di'i jirey 
dalka wada dhammayn jirey. 


In dhaweyto daaf iyo 
cudur daansho socodoo 
duulduulay baa jirey 
daacuunse maahee 

asal tiro ma doorshuhu 
dureygey abuureen 

ma ogtahay nin doorkiyo 
inta neceb dirsoocee 
derejeysa qarankiyo 
durdurrada aqoontiyo 
qalinkiyo dawaaddiyo 
Deelleyda curatiyo 
innagaa ka daba tegi 
durbaankay tuntumayaan 
dawankaynu sidannaa 
sida danab u baabi'in. 
Dugsadaha qabiilkiyo 
dib ka naaxa shaac baxay 
digo-rogashadeennii 

iyo dawladnimadii 

dib inay u celiyaan 
qorshahayga kuma darin. 
Nin kastaa ha duudsiyo 
ama dala'si haw xado 
ama duurka haw xulo 
ama dabino haw xidho 
ama duhur ha weeraro 
ama damac ha dhaafsado 
gobannimadu waa degel 
dayax iyo iftiin nool 

dumi mayso weligeed 


anigaa dabkow sida 
daljirkeedi baan ahay. 


Ninka xagal ka daac iyo 
gol daloolo iga hela 
isagiyo digtoonkii 
anigiyo dagnaantay 
taariikhdu duuggeed 
diiwaanka qarankiyo 
wixii deyn cad ii qoran 
dirirtiyo rogaalkay. 


Dahabka iyo maadhkiyo 
lacag aan dur wadannoo 
laba daabac sidatiyo 
dalagga iyo beeraha 
dacallada Shabeelliyo 
webiyada dugsanayee 
dambarsada labeentee 
diriradu habaaskiyo 
dusha sare ka maydhaan 
daaraha casuustiyo 
kolba midab la doortiyo 
diibka lagu marriimee 
shanta Daatsan yaalliin 
hanti aan dal dheer iyo 
laga keenin dibadaha 
karti iyo dedaal iyo 
dardar lagula soo bixin 
duullaana loo gelin 
duco waalid soo hoyn 
carshigana ka soo degin 
deeqdaas la yaabka leh 
ninka weel darsanayee 
digashada saboolkiyo 
ku darsaday badheedhaha 
miyaan eedi daba ool ? 
Godobtiisu dedanaa. 


Bulshadeennu waa duul 
daacad iyo xishood badan 
dun xariira weeyaan 

qofna uma darraadaan 
dar Allay ku dhaqantaa 
dareen waw dhegweyn tahay 
ogow dogonse maahee. 
ninka maamul dalabliyo 
dabbaal joogto hoosiyo 
dibindaabyo ugu maqan 
degdeg uma tilmaamaan 
nabar kulama duulaan 
dib bay ugu muddeysaa 
dulmigiisu waw kayd. 


Afartaa dun quruxliyo 
diillimaha biciidkiyo 
dildillaha farshaxankiyo 
sida delebka maw dhigay 
mid kalaase ii dihin 

weli dooddu ii furan. 


Maansadan dabayshiyo 
duufaan sidiisii 
dalandool u socotee 
dalladdii qabiilkiyo 
xidhan waranki deylaa 
laga furay daboolkee 
lagu gado dukaannada 
miyaan xeer dabbaaliyo 
sharci laba dibleeyiyo 
dar u qaybsan loo hayn ? 
Tolow daaya yaa yidhi ? 
Duumadan xanuunka leh 
kuwa luuqda daba dhigay 
dembi miyaanu qabanayn ? 


Dulucdiyo ujeeddada 
runta aan u daadego 
duxda hadalku waa hee:- 
Inta gaajo doob tahay 
derbi tahay laxaad weyn 
dufan jecesha ururtiyo 
dabatadu sed roon tahay 
dibna leefta tarantee 


doorkan maanta soo baxay 
waxa yaal daldalayaan 
danyartiyo saboolkuna 
diingaraaro jiifaan 

dadku kala sarreeyaan 

in qabiilku dabar go'o 
ama dumo ha eegina. 
Cilmi diiddan baa jira. 


Deegaanta noloshiyo 
darantiyo samaantana 
ninkii doonayow taas 
daw loo maraa jira. 


Ummadyahay daryeelkaa 
isku duubnidaadiyo 

madak daacad noqotiyo 
adigiyo dedaalkaa 
dawadaadu waa taas 

dhan hadday ka debecdana 
gabbalkaa dam weeyaan 
ma dardaaran baa hadhay ? 
Deexashada tusaalaha 
ama talada deeqda ah 
miyaad dood ka leedahay ? 


Geenyadaydi Daalacan 
dabar saari maayee 

dibso aan idhaahdoo 
dagagaro ayaamee 
sumalkii darbane mee ? 
Dalandaaliska naylaha 
doonnanteenna boqorka leh 
Deelleyda baaqa ah 

darka laaska beeshiyo 
duunyadu isugu timid 
dalbashada wadaantiyo 
adaa doojinteediyo 

haya dawliskeedoo 
dunqulaalka xanankiyo 
dogobta iyo ruuddiyo 
waxaad tahay bir daaqeen 

ardadiisa dooddiyo 


deeqsiiya hadalkee | H A H A R 
sangahaagi Doolaal f 

mar labaad ha dananee 
majaraha u sii daa 
sheekadu ha durugtee 
dawi Maxamed Xaashow. 


Aniguna ku dayashada 
haddaan dayro kaa dhigo 
anaa daawadii furay, 
waynoo dantaas guud 
deelka xeel la'aaneed 
carrab dalab la'aaneed. 


Dhamme Maxamed Xaashow 
Ina Xaashi Dhamacow 
dhaadmada dareenkiyo 
dacdada iyo waayaha 

ninka ila dhadhamiyow 
jiilaalku dheeraa 

dhulka xaabki ka idlaa 
dhalma deys cirkii nogoy 
dabka dherigi saarraa 
dhagxantii bislayn waa 
inkastoo dhir xoogliyo 
dhamac yaab leh lagu shiday 
ma dhadhaab nuglaadoo 
sida dhaylo suulkiyo 

lagu goosto dhooshoo 

hilib laga dhishaa jira. 


Dhamme Maxamed Xaashow 
Ina Xaashi Dhamacow 
Dhahar waa ninkiisii 
garashadu dhibtiisiyo 
dhaawaciisa weeyaan 
dhalanteedka beentiyo 
dhaymihiisu waa faan 

shilka dhacay ma moogee 
isagiyo dhangalantada 
dhacantaa u kala rogan. 


Wuru yidhi "dhibaa jira 
dadku baahi dhigatoo 
lafahooda dhuuxdiyo 
dhugatay la jiifaan 

arrin aan dhegeystoo 

i dhacaysa maahee, 

waxa aad dhafoorkiyo 
dhabannada la haysaan 
maqashay ka dhegalee, 
hadday tahay dhagaaliyo 
hadday tahay dhismaa guud 
ka dardaarmay dhawr jeer, 

hadal kuma dhabcaalayn 
dharaartiyo habeenkii 
dhawaagaygu ma hakado 
waxaa weliba ii dheer 
dhanbaalkiyo wareegtadu 
weligood is-may dhimin. 


Anaa guusha dhaliyee 
dadka wada dhergaan idhi 
waxa hadha dhigtaan idhi 
dhadig iyo lab waan simay 
dhux-dhux iyo faq hoosiyo 
dhagar qabe ha joogee 
weli ruux dhammaysoo 

i dhalliila maan arag. 
Dhugashada kormeerkiyo 
dhaabaddiyo fagaaraha 
dadku sacab is-dhaafiyo 


dhag-dhag iyo mashxarad bay 


igu soo dhoweeyaan. 
Dhan kastaba magaalada 
inta ay sar dheer iyo 
dhabbo iyo jid leedahay 
waxa dheeh farshaxan iyo 
sawir wada dhalaaliyo 
wana ligu dhigan faan 
dhaayihiinnu ha arkaan. 


Dhug u yeesha maansada 
dhubbad-qaadka heesaha 
abwaan dhaartay suu yidhi 
"miyaa ruux i dhaamoo 
lay dhaafsho haysaan ?” 


“Dhallinyariyo waayeel 
dhabba aan u hadallee 
haddaan dhigo xilkaan sido 
yaa u dhiibanaysaan”? 


Dhamme Maxamed Xaashow 
Ina Xaashi Dhamacow 
kolley buuxsan dhiilkii 


toban saniyo dheeraad 

lagu dhurayey ctilkoo 

lugtu jeeni dhaaftee 
dhaadashadu ma sugantahay 
dhumuc iyo ma xoog baa? 


Dhillowyahankan geedkii 
lagu beeray dhiiggiyo 
dheecaanka wadhatada 
dhexda tolow iskaga maray 
dhirta maw abtiriyaa 

sida dhalashadeediyo 
dhaqankeedu kala yahay? 
Mise wuxuu ka dhigan yahay 
habartii mar dhooftee 
doonnidu la dhacantee 
badda dheelligeediyo 
dhaxantiyo dabaylaha 
dhawawalan ka gaaddee 
iyadooy dhaqaaliyo 

nafba kala dhaqaaqeen 

ka dib dhawr ayaamood 
salka dhigatay ciiddee 
dhulow kaama kaco tidhi. 


Dhamme Maxamed Xaashow 
Ina Xaashi Dhamacow 
cashaday dhaharatee 

geelu dhimo hadhuubkee 
dhagayiyo galoof yahay 

rag ka dhoofa baa jira. 


Dhamac iyo hannaan iyo 
saddex dhaqan wadaagtoo 
isu dheelli-tirantaa 

dhuuni lagu bislaystaa 
Gaarriyow dhardhaarrada 
kol haddii mid laga dhigo 
rag dhuyaala baa jira. 


Maalintay dhanaan tahay 
rag dhirbaaxo quudheed 

inta ay ku dhaashtaan 
xiddigaha is-dhalan roga 
u dhufaanan baa jira. 


Inta qaran dhiskiisiyo 
dhidibkiisu taagnaa 
dheeraad nin dooniyo 
nin ku dhega xaqiisoo 
dhacsanaayey baa jirey. 


Dhederbiga colaaddiyo 
rag hadduu dhabiiltamo 
fule dhimashadiisaa 
dhawr jeer noqnoqotee 
wax la yidhi dharaartaas 
ninka dhiirran geeridu 
isagay la dhalatee 

hasha dhaxal-wareegtiyo 
dheeha furashadeedana 
keligeen dhunkaashiyo 
higta caara dhuubtiyo 
dhugtan kuma go'aynee 
haddii laysu jilib dhigo 
kumanyaal dhigeenoo 
waxba dhawrsanaynoo 
sida awrka dhaameel 
dhoomuhu gubeenoo 
dhibta kula wadaagoo 
isu dhaarsan baa jira. 


Dhamme Maxamed Xaashow 
ina Xaashi Dhamacow 
dhidarkuba xabaalaha 
kuma dhaadhaceenoo 
kuma dhiirradeen ruux 
celinkara dhawaagee 
kolkuu meydka dhiilliyo 
dhagdhagaaq ka wayuu 
hore ugu dhowaadaa 
dhinacyadiyo feedhaha 
murugyada ka dheegtaa. 


Kol hadduu dhawaaqii 
dhicisoobey gabaygii 
dheg-ka-maqal ha joogee 
lumay dhaqan-galkiisii 
sheekadu Dheg Dheer iyo 
dhoor-daalis noqotee 
Gaarriyow dhammaadkiyo 
halka ay ka dhowdahay 
dhakhso mawgu gudubnaa. 


Bulbullahan dhabbacashada 
ku madhsaday dhallaankii, 
lafta dhabarka ka habsadey 
waayuhu dhirbaaxeen 
dhaadhaada taahiyo 
dhuun-yeedhis mooyee 

sida kale u tamar dhigay 
beri buu dhinbiil iyo 

dhuxul daba ka kululaa 

weli lagaga dhawrsado 
xaajadu ha dhabagdee 
dhabba maw abbaarnaa 
dadka dhiillo culus iyo 
dhakafaar ma gelinaa 
wedka maw dhadhaminaa 
dhagar maw badheedhnaa ? 

BULSHO 


'Talooy go'an baydahaa 

xujooy taran bedenbedkaa 
hawooy balaggaa furfuran 
sengow dhimey badalligaa 
biddow camalkaa ku sheeg. 


Badeey adigana muggaa 
hirkaagiyo baaxaddii 
buraashad miyaan ku dhuray 
ballaadhkiyo mawjaddii 
bilaale miyaan dardaray 
shantaa hore bidix lisee. 


Caroog kulul baa balwadey 
babtiisii baa la naxay 

dad baa isu soo bulladay 
dhankee babbisadu jirtaa 
baquhu yuu saaran yahay 
ninkee boholaha Xargega 
balbalo u daboolan tahay?. 


Bulshaale wed buu sidaa 
Bahdoon buu maaggan yahay 
ul boocuu ugu tukubey 
berdaa lagu kala negaa 
dhexdoodii buu ka baxay 
dhammaa beybeysigii 

ban weyn baa layska helay 
fallaadhuhu gun iyo baar 
bartii shiishkay hayaan 
biciidkuna wuu arkaa 
xaggeese la beegsadaa 
badbaado miyay dhacdaa?. 


Belaayadu yaab lahaa 

wax bay buunbuunisaa 

nin jeeday bararisaa 
shantaana ballaysinkii dheh. 

Bulshooy adigaa milga leh 
ninkii boojimo ku yidhi 
shalaad barataannu nidhi 
bayluulida haw furfurin 
bariidana kaama geyo. 


Ninkii ballankaaga qaaday 
ka baagday xilkaad u dhiibtey 
ka baydhay ujeeddadaada 
ku boobay adoo sabool ah 
ku wiirsadey baabba'aaga 
adoo bogan waayey taada 
ninkii u buseelay raaxo 
huwadey bulbushii libaaxa 
buruudkiyo shaashka gaatay 
u boodey cirkaas dusheenna 
bilkeedey laboontidiisa 
buurtuu koray waarin mayso 
heddiisana baajin mayso 
kub iyo bawduu ka jabay. 


Shantaas umal fool bashiishtay 
berdaanka xusuusta ii dheh. 


Bulshooy adigay bokhraday 
beerkayga adaa gogladey 
bogeyga adaa huwadey 
wadnaha adigaa barkaday 
bishmaha adigaa furfura. 


Baxaalliga hawlahaaga 
bidhaansiga waayahaagaa 
bisaylkaba iigu wacan. 


Markii lagu bililigaysto 
markii baagaagu yeedho 
ayaan boholyow gabyaa 
dareenku baraarugaa. 


Bulshooy adigay bokhraday 
adaa bili igu shakalay 
buruudka adaygu xidhay 

haddaan ahay wiil bir kulul 
burjiga adigaa iska leh. 


Badheedhka adaa i faray 
dagaalka adaa i baday 
belaayo haddaanay dhicin 
dantaada haddaan la bi'in 
haddaan baradaadu guban 
garsoorka haddaan la burin 
agoontu baraar shishiyin 
kacaannimo lagu beddelin 
miyaynu is baran lahayn. 


Haddaan wanka badhida weyn 
baraarkana loo qalqalin 

ninkii cunay booligaaga 
haddaan buro loogu darin 
saboolka haddaan la badin 
haddaan bogol ruux la korin 
dhulkii beeraha lahaa 
haddaan basan baas ka dhicin 
bal iyo xaab laga idlayn 

dadkii qabey beri-samaadka 
haddaan badhax loo shushubin 
barwaaqadu tuugsi noqon 
haddaan badar loo kaltamay 
biyaha sixin looga dhigin 
basaasta ninkii huwadey 
badhaadhnay haddaanu odhan 
naftiisana been ku furan 
miyaynu is baran lahayn. 


Haddaan waa kuu beryaa 
bayuur iyo umal ku tarin 
haddaan berritiyo sed magan 
bushaara lagaaga dhigin 
baxnaanadu kugu adkaan 
haddaan sida baar caddaa 
baloolliyo badowyaley 

naftaadu ku ciil belbelin 
qabiilka haddaan la bilin 
haddaan boodhka laga tuntumin 


haddaan is bahaysigaaga 
is-biirsiga wada-jirkaaga 
budh iyo xoog lagu furfurin 
bartaada haddaan la dhicin 
bukaanka haddaan la nicin 
haddaan bogso lagu daweyn 
miyaynu is-baran lahayn. 


Barbaarta haddaan la layn 
billaawuhu dhiig mantagin 
ninkii ku bud dhigi lahaa 
haddaan bagayuhu ku lalin 
halyeyga badbaadadaada 


haddaan bahaluhu ku shirin 
haddaan bir ma geydadaada 
rasaas loo beretansiin 
waraabuhu baan ka dhigan 
baroorta qofkii lahaa 
haddaanu u rogan bil-khayr 
belaayo xijaab ka dhigan 
wirit hadhay baylahdaada 
haddaan buntukh loogu talin 
xanuun lagu baraq nuglayn 
nin bayr lihi salow ku gelin 
miyaynu is baran lahayn. 


Basaas iyo oon dartii 
haddaan dhulku baali nogon 
haddaan sida bagagidii 
Banaadir indhuu ka nixin 
bariiso haddaan la qixin 
boqoolku is-daba taxnaan 
bugaan bugtu gelin Xijaas 
badroolka haddaan la yu'an 
hablii bogorkiyo dhaclaa 
baftada lagu wada yiqiin 
Baxreyn laga soo gabgaban 
haddaan boqorrada Carbeed 
Amiirrada baalka xidhan 
kun jeer baryo loola tegin 
miyaynu is baran lahayn. 

` Haddaan Bari ina qalayn 


haddaan Bogox ina fantayn 
beelaa agaheenna yaal 
haddaynaan buro ku noqon 
tukii baallaha caddaa 
adduunyadu baadideenna 
bannaannada kaga xeroon 
boogteenniyo dhaawaceenna 
haddaan baga layna odhan 
miyaynu is baran lahayn. 


QUDURO 


Culayskii iyo xanuunkii shacbiga soomaaliyeed kaga yimi nidaamka 
h, ayaa waxaa lagama maarmaan nogotay in la helo xal iyo 
gu furdaamiyo xanuunkaas. 


cadowga ah 


farsamooyin la 
Wakhtigaas Maansadan Quduro soo baxday, bishii Oktoobar 1980kii, 


aainkamidah shacbiga oo xaqiiqo ka carar ahi waxay xalkii masiibad 
a Ika iyo dadkaba ku habsatey lagaga bixi lahaa ka raadisey dhul khalad 


ah. Waajibaa 


halleeyeen ci 


Weli Hebel, foox iyo riyo. 


Cabdi Aadan Qaysow 

qolfi soconayaan ahay 
qaro iyo laxaad iyo 

qoton waa halkoodee 

ul qallalan umaan dhalan 
qurux kama madhnaan jirin 
hana qaad filkaygiyo 

ka da’weyni qayrkay. 


Hilbahayga qoonmiyo 
qayaxnaanta jaahiyo 

sida qaansadii godan 
jooggan soo qandoodsadey 
qutubsiga tallaabada 
qalqalloocan igu dhacay 
ma lahayn qallaafee 
qoontayda hoosiyo 

waxa qaabkan iga dhigay 
qisadaas ma haysaa? 


Maxaa iga qabyo ah hawl 
wax ka qabashadeeduna 
qayrkay ku xidhan tahay. 


Maxaa galinku sheekiyo 
qubanaha dharaartiyo 

kolba qodob la yaabliyo 
mahadhooyin qorayaa! 


dkii uu qofka nooli lahaa ayaa waxay ugu yeedheen ama ku 
d aan waxba ka qaban karin, sida qabuuraha, Sheekh Hebel, 

Maxaa feedho qaaxiyo 
qulub kala kexeeyeen 
qoomammadu damgaysaa. 


Maxaa ciin la qooshiyo 
waabay gadhaadhoo 
dacar lagu qasaasiley 
iyo quudhsi dabayaal 
afar aan is qabannoo 
ninna hore u qaayibin 
cabsi loogu qumayaa. 


Qamuunyada dibnaha iyo 
qacda labada fool iyo 
maxay gaawinta ilkuhu 
qanja barar isku hayaan. 


Maxaa qiiro hoosiyo 
ilmo qubatay gocashadu 
ha i qarin ku leedahay 
isaguna qabaal iyo 
qaba dheer ku shubayaa. 


Maxaa ruux qaldhebayoo 
qormadii rugtiisiyo 
qudha laga toleeyoo 
misna quusan waayoo 
nafta quudhi waayoo 
qarandida sideedii 
qodanaaya booraan 
godka meel garkiisa ah 
qoobley ordaysiyo 

fardo qaxay ku Jiidheen. 


Maxaa seefo qawliyo 
gudmo lagu qadhaabtaa 
damal adag qarqooreen. 


Dadku dhagar qaboobaa 
qaantoodu fududaa 
qarqarsigu ku adakaa 
ninka qoofashee yidhi 


qoorta hoos u wada roga 
qoontooda badiyee. 


Iyagoo qiyaamiyo 

bad qaloonbiyaysiyo 
ku dhex jira tog qawlay 
qoyanaanta diidaan. 


Iyagoo qaldhebayoo 
qatannoo arradanoo 
gabaddano qadhqadhayoo 
nolol qaawan joogay 
burka qaraf ka dhawraan. 


Qawdhan waa nin keliyee 
haddaan qaybta loo burin 
wiyil qoodh ah laga dhigin 
qaran kuma hoggaansheen 
qaadhaan gumaystiyo 
qalle lagu hungoobiyo 
qalam jalam hadoodilan. 


ma lafaa qandoodiyo 
saadaal qallalanoo 
lagu qiil banaystiyo 
riyo qabaxtankeediyo 
qaadaa dhiggeediyo 
qashar iyo salool baan 
qalalaasahaan gabay. 
ii qumiya leeyahay. 


Ma quruumo ciiddiyo 
qawlallada aboorkiyo 
inta dulin qadhaabtiyo 
qablantadu ku kulantee 
canka lagu qadhiidhiyo 
qabri laga ducaystay 
qabyaday ku xidhan tahay. 


Ma qorshaa badheedhkiyo 
quxub lagu hirgeliyee 
qori tuurka Saadooy 

lagu kala sed gaatay 
qadder dhacay u haystaan? 


Jidku qarar xidhiidhiyo 
qodax iyo dhib badanaa 
qarnigaynu joogniyo 
qarda-jeexa yays baray? 
Dadka yaa qareenkiyo 

qolo qolo u kala raray 
qoqobbada dhex yaalliyo 
tolow qalada yaa baray? 
Qarannimada waa tii 
qoor-g00yo laqan iyo 
qaryad weer cad xidhatiyo 
lagu helay gisaastee 
hadmaa gaabkan loo rogey? 
bulsho qudha la saanyadey 
qaydar iyo galool iyo 
qansax miidhan laga dhigay? 


Qandigiyo mareegtaay 
qalwadiyo sursuurtaay 
iyadoo gaskaagiyo 
raggii aad qalgalatee 
qawlaha u loogtee 

tidhi qaybi dacawada 
qoyan tahay raqdoodii 
qummanii degaankiyo 
qadhadheytidiisii 
qumanyada dabkeediyo 
lagu shiilay qaxankee 
qunbeyaasha lagu shubay 
adigoo qudhqudhiyoo 

ku qubeystey dhiiggii 
iyadoo qalfoofkiyo 
hadhadoodu quban tahay 
haddaad soo quturan tahay 
ama weli qor kuu hadhay 
goysku waa hadhiinoo 
qabku maaha beentaa. 


Qudha loo kal tiriyaa 
qusur kama fogaatee 

Ina Qayte yeelkii 

ha qudhqudhiyo caanaha 
gadda-riixna haw dhamo 
haddaan qaamudkay gelin 
anigiyo rag ila qaba 
qoomaasha murugada 
qodkan bixiyey laamuhu 
danba wuu u qolof dhici. 


Qaybdiid haddii uu 
qado wadari leedahay 
qoondaystay keligii 
Gaarriyow nin qadanaa 
qiimeeya noloshoo 
weligii qadderiyee, 
qaska iyo colaaddiyo 
kama naxo qulquladaha, 
qarfihiyo abaaraha 
rati qooqan baan ahay, 
maskaxdayda qayliyo 
qiiq baa ka baxayoo 
bulsho qawqab diiddaan 
bal inay gamaamaan 
qabqabaha u tumayaa. 
Nin qab ii dhigaayaan 
anna qool u xidhayaa 
qoortaydu waa iib 
wax ka qaaya-weynoo 
u qalmaan u hurayaa. 

Googgaa libaaxow 
gaaddadaada dhiiggiyo 
xinjiraha galshaystee 
gaasheeyey laabtiyo 
gocomada da'aayiyo 

waa maxay gal-dhiidhigu 
yaa fallaadha kugu ganay? 


Waa maxay gabiibtiyo 
gegidiyo dabayshiyo 
dhaxanta iyo gawraha 
gabayooxa dhacayaa 
geriyaadkan maadaa 
gawdiida keligaa? 


Waxan idhi ”gubtah 
anyada 
maxaad uga gol ahay pap 


Wuru yidhi "miya. 

wixii ila Pasa BEE 
maanigaa gabaabsiye' 
gudan waayey taydii 4 
mise gumaradaydiyo 

giddi habar dugaag baa 
libta geesigoodiyo 

lira guulihiisoo 

gantaday u siibaan 
geedkay hadhsanayaan”? 


Waxan idhi "mi 
yaad ga 
waxa goobtan kugu far ay”? 


Wuxu yidhi ” guddoonsadey 
saymaha go'doonka ah 
gocashaase igu magan”. 


Waxan idhi "ka soo gudub 

gooraanka taahoo 

ka gadaal sarbeebtaas 

warka aan Galaalow 

googoos ka dhigannoo 

is la sii gorfaynoo 

sii gaasa bixinnee, 

guul guulka kugu dhacay 
haddaad mooddey gaadmiyo 
kamma’ uu wed geystiyo 
wax ku yimi garaad li'i 
gaban iyo falaadkii 
haaway is guratiyo 
nacab iyo giniis iyo 
hadhadii gumestiyo 

intii gaalku reebaa 
shilka wada gorfaysoo 
nabarrada ku gaadhiyo 
gawl gawlka xagashada 
waa laguu guddoonshee, 
haddaad geesi leedahay 
maxaa laygu gaasiray? 
Garta anigu maan nigin 
taladana wax kama goyn 
godobtana wax kuma lihi”. 


”Anaa goobta joog00 
waxa dhacay guntaayee 
kuma gabin bahdaadii 
bulshadaadu kuma goyn”. 


"Geeridaadi sawili 
gobollada dalkoo idil 
dadku wada gadoodee 
la gilgiley fallaagada pia 

"Waxa Deeqa!5 lagu galay 
ama gaadhey awgaa 
ma ogtahay Galaalow” ? 


"Gabadhaada sawtii 
gooheeda yeedhiyo 
guubaabadeedii 
galowgii ku sara kacay”! 


"Gabadhaadu sawtii 
garba-saarta xoortee 
ganbadii ka carartee 
marta sare u guratee 
saqda-dhexe gadoodiga 
gacan dhiigla-yaashii 
ku garaacday aqallada. 


Sawtii la gawdhshee 
seefaha gardiidka ah 
galka lagala soo baxay”. 


"Gabadhaadu sawtii 
gumucyada rasaasta ah 
warankiyo gamuunkii 

hadh cad lagugu soo ganay 
u daruurtay gaashaan”. 


"Gabadhaada sawtii 
iyadoon Galaalow 

u gargaariddaadiyo 
gurmadkaaga mooyee 
gef kaleeto loo hayn 
garka lagu muquunshee 
xilka laga guddoontee 
cidla’ lagu galaaftee 
lagu goobtay keligeed”. 


"Gabadhaada sawtii 
ilmadii ka gabax tidhi 

naxashkaad Galaalow 
gudihiisa jiiftiyo 
kafantii ku gobo tidhi”. 


"Hibashada guhaaddiyo 
gedgeddoonka ciilkiyo 
goroddaad lulaysaa 
kugu gooni maahee 
waxa kula gudboon taas 
gobannimada ciirtiyo 
qarannimada guurtiyo 
himilada gablooshiyo 
danta gebi dhacaysiyo 
runta galan galcawdoo 
geba geba is dhaafiyo 
guri laga baroortiyo 

naf gunaanad weydiyo 
guurti cayn wareegtiyo 
gebi ruga sidaadiyo 
immisaa gulcubo dhacay 
geeskeennu Muusow 
immisuu gurracan iyo 
gudcur soo hawaariyo 
gabbal dumey u taagnaa”? 


"Haddaad geesi leedahay 
maa la ii abaal gudo 
horta yaa Galaalow 
geesoole geel baray”? 


"Goormaad ogsooneyd 
dawac gooddi joogiyo 

wan baruuri goobtoo 
gacalnimo ku wada nool”? 


"Goormaad ogsoonayd 
gendigiyo dhukaankiyo 
guudaanka cudurkiyo 
gawracato raacdoo 

geel bukooday lagu dhayo”? 

"Goormaad ogsoonayd 
faras gedaha duullaan 
gurmashada ku caan baxay 
iyo geeddigii dheer 
bagal aan geyoonoo 
guluf gudha ku wada jira” ? 


"Goormaad ogsoonayd 
goonbaarta dumarkoo 
gaarida haweenka ah 
garab siisa Muusow”? 


"Goormaad ogsoonayd 


gliryaale fulaygoo 
weheshada nin geesiya”? 


"Ma ogtahay Galaalow 
waxa lagugu gaasiray 
goldaloolo maahee 
waa geyfanaantiyo 
gudashada xilkaagoo 
guumeys masayrtoo 
gumartiyo dharkaynkiyo 
garaska iyo boocdiyo 
gocondhada wax saydhiyo 
gommoshaaga jeceloo 
dhebigiyo galoolkiyo 
gobka iyo madheedhkiyo 
inta geed san neceboo 
dhirta gaara ximisaa 
kugu soo galgalatee 
ha ka guban tummaatida 

hana gocan abwaankow 
"ha u dudin Galaalow 
dhidar meydka daba gura”. 


"Galab qudha nin noolaa 
galabtiina Muusow 

gashi iyo dadkiisii 

gacmo qaawan kala tegey 
wuxu galabsadaa yaal 
murugada gadhoodhka ah 
ninkii gaaxsadaa shuban”. 


Godku wuxu canaantaa 
ama gogol ku ciilaa 
go'a qudha ka diirtaa 
ama badi guhaadshaa 
hadba giir u kiciyaa 
gaafaha ku laastaa 
geesaha ku feedhaa 
gibilkooda loogaa 
gungumaha ku sooraa 
giiryaala-yaashoo 
goblan baa xijaabtee 
miyuu geesi hoydaa 
garashadu wed leedahay? 


Damalyohow gardhaystee 
laamaha gandoodiyo 
hoobaanta ganacda leh 
guudkiisa saaree 
dabadeed gilgilashada 
garangarinta laafyaha 
galaxyada casuusta ah 
gaankiisa hoosiyo 

inta gaararkiisiyo 
gartallawga buuxshee 
dhulka wada guduudow 
gedo iyo fac labadaba 
ummad kala gu'weynoo 
galab noolba joogtaa, 
midhahaaga guratoo 

nin gardaadshey maamuus 
ummaddiisa guul iyo 
gallad waarta kaga tegey 
gebigeed adduunyada 
afarteeda geesood 

si kasta u galaa baxay 
geyigoo dhan joogoo 
guryahoo dhan yaallaa 
miyuu geeri leeyahay 
hilbihiisa goodkiyo 

dulin gaajo haysiyo 
miyay ciiddu geydaa? 

Ha la gabo xilkaagee 
horta yaa Galaalow 
magacaaga gadi kara 
guulahaaga garin kara 
kutubtaada gubi kara? 


Goodaaddo la hantiyo 
inta gaabinaysee 
dadka gaws danbeedkiyo 
gabbashada ku laysiyo 
fule lagu gabraartaa 
golxobbada ha ramiyeen 
ninka raga ha gaadeen. 
Reer guura raaciyo 
inta golon gol Muusow 
is gamaarinaysaa 
filanwaa ha geysteen 
gamasyada shirqoolka ah 
ha la soo gurguurteen 
nin gurrani ha kula dhaco 
af gammuurta liicdiyo 
rawisaha galoofta ah, 
Taariikhdu waa guun 
qorrax aan gaboobayn, 
ma gedmaan ayaamuhu 
giiryaale weligii 
ha gilgilo salkaagee 
gondahaaga hoosuu 
ku gataati ciiree 
aaway Galaalow 
gacantii ku ridi layd 
gudintii ku jari layd? 


Ummad goba hankeediyo 
gunnadii dadkaagiyo 
gaadh baa ku weheshee 
miyuu kaa gol roon yahay 
guuguule kugu ciyey? 


Nin kastaa ha gooddiyo 
gocorradu ha doobyeen, 
godadliyo hinaasaha 


waxad kaga gam'aysaa 
runtu waa Galaalow, 
murti garangarteediyo 
goobaha tixraaca leh 
haddii maanso loo guro 
guddigeeda khaaska ah 
gola jooga maantaas 
adigaa guddoonsha ah. 


Suugaanta guunka ah 
af gobaadsi geediyo 
gaal gaalka jiiftada 
godka hoga tusaalaha 
ninka gawda baanaha 
gaawaha hayaad tahay. 


Hawraar gahaydhiyo 
maahmaah go 'xidhatiyo 
gololada sarbeebta ah 
halka ay ku gorortiyo 
godankiyo ishaad tahay. 


Geeraar ka-hadakkii 
gabay iyo ab-tirintii 
jirridiyo guntaad tahay. 


Gaadiidka dhagankiyo 
gurgurshaaga heesaha 
garka lagu daleeyiyo 

gibishiyo figtaad tahay. 


Goobaha af tahammada 
guga doogsintiisiyo 
gudgudaa hillaaciyo 
guulaamo caratiyo 
galal buuxsamaad tahay. 


Gudcurkiyo habeenkii 
saadaasha guudkiyo 
godadkiyo xiddigiskana 
dayaxoo galshaystiyo 
gabbalaha cirkaad tahay. 

Geba gebada sheekada 
hambalyada Galaalow 
wanan kugu gelbinayaa 
marti soorka gacalkiyo 


geenyadii abaalkiyo 
mahad aan gaboobayn. 


Guntigaagu waa sharaf 
goonyahaagu waa nuur 
gogoshadu waa nabad 
guushana dadkayska leh 
dalka geesigiisiyo 
galladana adaa mudan. 


IDO 


Nin fagaare Jaan-dheer 
Jicil heesay baa yidhi, 
"inkastaad fariid tahay 
haddaan cidiba kuu furin 
fiicnaantu keligaa 

maxay kuugu filantahay”. 


"Hadalkaan farshaxannimo 
ama fiiro loo odhan, 
caanahaan fal qurux badan 
ama fiigsi loo dhamin”, 
wuxu yidhi nin faaqidey, 
”feedhahay wax yeelaan”. 


Faaraxow!” halyeygii 
Falastiin dabka u sidey 
goobihii fas-loolkee 
foolba foolka ka hor-yimi 
ficilkuu ka geystiyo 
faalladuu is daba dhigay 
haddii noole faaqido 
faahfaahin lagu daro 
xaya calal falaax dhaha 
Fatax iyo Idaajaa 

fa'du qoran warkuna furan. 


Haddaannaan fadgalalliyo 
fiilooyin qoolayn 

ama qolo ku foognayn 
ama dhiig faraa gelin 
waannaan fadhiyi karin. 


Faaraxow gumeystii 
waanwaanta faygiyo 
Jaraceeda gooyee 
fiiddiyo kurkii jaray 
xididkeeda faadh faadh 

laga feydyey maradii 

belo fuursan loo yeedh 
iyaduna fitiligtii 

Jannah orodka soo tidhi 
fartu damagday boogtii 

ku fadhidey qunbacashada 
Riigan sii faddaadee 
fidmo qoriga loo dhiib. 


Falastiin raggeedii 

geerida hab faxalnimo 

nafta ugu fideyn jirey 
Faqash!? waxay yidhaahdeen 
inta Farow sakalantahay 
Falastiin henggelantahay 
dadka lihi fongoranyahay 
belo wayska fududdahay 
imminkaabay fidhatee 

yaa fandhaal ba weli daray. 


Kol hadday fogaatoo 
faddarowdey nabaddii 
annaguna nin fara-baxay 
fasax baannu siinnee 
Faataxaannu leenahay, 
ninka cudud ku faaniyo 
Joolaad ha soo baxo 

Fido waa nagaannaa. 


Haddaa Faantom keentaan 
bado soo faruurtaan 
Beegan!” foosas soo tubo 
ciidan faylsan soo guro, 
awel baanan fiicnaan 

iyo gabin fayoobaan. 


Ninka igu fekerayaa 
inuu fooror igu helo 
fadhi quusa igu dilo 


doqonnino igu falo 
mar horaan ka faashaday. 


Cabsiyeey fur lagu geli 
Riiganow!” falkaa yeel 
baaruudda firidhiyo 
fidhadiyo dabaylaha 
Naabaal ka fara-badan 
fidh-fidh go'a hubka u diran, 
sida fadhan fadh soo lali 
Jallaadh baan cirka u diray 
fool bay la magan-tahay 
nin walowba ila filo. 

Haye dee Faqdiirow 
sharka aynu fuullee 

awrka soo faruur-xidha, 


Xaajadu falaad iyo 

umal feedha jiifoo 

furka ridey xanuunkiyo 
farsamay ku socotaa, 
hubka ficil ma lagu guray 
fooxana ma lagu ridey. 


Fud-fudaydka Geeshkii 
dhigi jirey fajicisada 
farta mawgu yeedheen, 
markii foodda lays-daray 
fagaxdiyo durduradiyo 
fahda orodka booddada 
fadal-boobka carashada 
Geeshkii cir-fanashada 
figta sare lahaan jirey 
fakadii ma laga degey 
fahma-guur ma lagu ridey 
filan-waa ma ka hor yimi, 
Jatata'a rasaastiyo 
falfaloosta Naatoo 

bir finiin-ka-Joogaa, 
fitir faatir gubatiyo 
ma ka dhigay fataatiir. 


Galaw fooridiisiyo 
fiintu maysu yeedheen. 
Geeshkii fasaadkiyo 
furashada haweenkiyo 
feenashada dhallaankiyo 
dhiigga fuugsigiisiyo 
fantasaha ku caan baxay 
fadh fadhiyo is-waalkii 
iyo feejignaantii 
dhulka loogu fidin jirey 
ma fasakhay nin diiddani, 
Sixirkiyo falkoodii 
falowgay yigiinneen 
tu ka daran ma lagu falay, 
Ma fan-jeedshey Geeshkii 
fule lagu cabsiin Jirey, 
dhabankii fayoobaa 
shan farood ma lagu dhigay, 


Caga-jiidka fiindhaha 
dib u faana-gurashada 
goobihii fantaysnaa 
ma ka faadhumaysteen. 


Beegan talo ma faaqidey 
Fagash iyo walaalkii 
Figigii gumeystaha 

ma u diray farriimaha 
falangaynta sheekada 
Jaga maysku taabteen 
Jeleggiyo xiddigihii 

Jiiro mawgu laabteen, 
xaajada faruur-xidhan 
ma furdaamin waayeen. 


Xaajada fal-nacaska ah 
Jaalkeedu bixi waa 
Jixiweydey beentii 


runta filansho-waaga ah 
ood saaro loo waa 
godob feedhanaysiyo 
Finjil iyo Fajaajuur 
faragay is-haystaan. 


Faanow waxba ha tarin 
fooxaalligii mee! 

togga soo faruurmiyo 
webiyada fatahayaa 
fooraha cartamayaa 
fadadka is-galaa baxay 
ma fidaa “igiibaa 

lagu qoray fallaaggee 
Faaraxow gumeystuhu 
beri hore faquuqee 
Jfaddaraa gar diidiyo 
far-ku-tiris ku sheegeen. 


Wedku faata-faataha 

faad faatintiisii 

hadduu meel ku foognaa 
guryo sixin fatahayuu 

ku ekeeyey foofkii 
fakabkiyo baroortii 
Falastiin ku koobnayd 
wakhtigaa fogeeyoo 
Faaraxow Talaabbiib 
firka-naxa habeenkii 

iyo labada fiid-cawl 
fooladdeedu waa weer 
meydku waa is-feedh yaal 
Gaarriyow la fara badey. 


Riigan faygarkiisii 
falkintiyo shirqoolkii 
falalkii iska hor yimi 

wuxu ceeb ku foognaa 
Jfool-xumooyinkiisii 

ma la yidhi ku fool-dhaqo? 
Boqorrada faxaaxsadey 
Jaankii duleediyo 

ma dhigeen is-fagallixis? 
Fahad iyo bahdiisii 
Falastiin cidlada dhigay 
weji-dadab ma fiigeen? 
Il-fashaqa ma dhuunteen? 
Duubkii fatooshtiyo 
shaalkii ma laga furay? 


Ma fadeexaddii baa 
laga feydey maradii? 


Ma fadeexaddii baa 
iyadoon fur saarrayn 
fooruhu ku dhacayaa? 
Ma fadeexaddii baa 
Jfiddiggeeda haaddiyo 
cayayaanku fagayaa! 
Xaajadu farraarriyo 
futo qaawan badanaa! 


Fakashada gumeystuhu 
Falastiin xilkeediyo 
nabaddii fayoobayd 

waa kii ka faaqdee 
arrintuu fogeeyee 
sakalaha Fardama sudhay 
gartu fuli ma leedahay 
dhegihii furaysnaa 
baaruud ma lagu furay. 


Isticmaarku fiix iyo 

Jin caloosha kaga yaal 
ma is.yidhi ka faraxalo 
nabarkii ma sii fiday 
sida furuq tin iyo cidhib 
ma ku faafay xididdada! 
Ma fadhiistay dhuuntiyo 
meel aan farsamo gelin. 


Fara-saarka Bayruud 
xinjir Jfaartay mooyee 
inaan faanaheediyo 


faranteeda cidi marin 
xilihii ma lagu furay 
foodho yaa car soo gala! 


Jiritaanka falasdiin 

inaan xoog furfuri karin 
Faantoomna ridi karin 
Fiitoona tiri karin 
geesigii u feydnaa 

ma ku qoray far waaweyn. 


Ma wareegey feleggii 

In la tago fagaaraha 
fursan-waa ma laga dhigay! 
Runtu maysku filan tahay 
farta dhiigga lala galay 
shaxda laysku fay go'ay 
turubkii faska ahaa 
Falastiin ma haysaa, 
Gaarriyow fajicisada 
ninkii foodda dheeraa 
fatar kiil ma lagu yidhi! 
Guul baa la filayee 
fooraddii ma lala tegey 
gobannimo ma faral baa. 


Falastiin raggeedii 
figladiyo wadaamaha 
foosba foos ma ku hubsaday 
facfac maysu dhiibeen 

filka xiga ma lagu simay 
Cartan faylka maw baxay 


Fadal maw xidh-xidhan yahay 


Faaruuq ma korayaa 
Fido uur ma leedahay 
Faaqid maw calool galay 
Faayo maw mataan tahay 
Falastiin ma geed baa 
halka faash ku laba-dhaco 
laamuhu ka foofaan. 

Falastiin ma beer baa 
wagal fool eryaayoo 
laga guro fariidkoo 
fufka dhala halyeeyada 
hadba foodda laga jaro!. 


Fooraha Lubnaan maray 
ma ku fiday adduunyada? 
fara wada ilaysiyo 

ma ku ganay fallaadhaha 
wakhti fagadh ma soo yidhi! 
firxadkii is-waayiyo 
filgantii ma urursaday! 
Falastiin salkeediyo 
fidda-baxa Amriikiyo 
Fiyat Naam dusheediyo 
Foqom iyo Rashiidow 
togga Foolgo iyo Cadan 
ilaa fayga Keeb Tawn 
fadku maysu muugdaa. 


Fegendaha gilgilashada 
Jalar falaxda laydha ah 
Judad kale ma burureen 
Jfarxaddii ma tooseen! 
Feeraarta Bari-dhexe 
Jalladhkii madoobaa 
faynuus ma sudhan-yahay 
Jilashadu ma badantahay. 


Falba waa falkiisee 

anna faaja faajada 
Jurashada Hargeysiyo 
Jooqa buuraleydiyo 
Jfanaxyada Nugaaleed 
dhulka mudug ka foorora 
Faxfax-dhuun agtiisiyo 
Faannoole iyo Xamar 
faras mawgu joogaa. 


DALLAALLIMO 


Qaranow daryeelkaa 
xorriyooy u doodkaa 
dulmiyow tilmaantaa 
duudsiyow ka murankaa 
xaqow daafacaaddaa 
danyareey u hadalkaa 
ummad yahay u digiddaa 
gabayow dakanadaa 
midnimooy u dirirkaa, 
xadhig miiggan lay diir 
dabar adagna lay sooh 
keeno laygu daadihi 
deli laygu seetee 

duddo laygu oodee 
darbo iyo guhaad iyo 
digashiyo colaad iyo 
durid iyo canbaar iyo 
inta daranba lay mari. 


Marar lay dardaar weri 
birta daabka lay geli 

ha la dilona lay yidhi 
deel-qaafna ii raac 
degelkiyo rugtaydii 

iyo dahabadaydii 
iyagana ka dibad baxay. 


Ku darsoo ha yeeshee 
degi waa ladhkaygii 
dumi waa hankaygii 
dhiman waa dareenkii 
dami waa ilayskii 
damqan weydey saantii 
deebaaqdu ima karin 
dawadiina lay waa. 


Dufan iyo sabaaliyo 
dux waxaan ku gelinayn 
doqon baa u xilatoo 
nacas baa ku dararoo 

weligii ku deexdee 
durdurrada xajiinta ah 
ku dabbaalo lay yidhi 
dadnimaanse ka xigsadey. 


Nafta haw darraannoo 

ha is-taagin daaftee 

dusha soo kor lay yidhi 

duug hadhaanse ka xigsadey. 


Dabatada is-guratiyo 
dooxatada is-wacatiyo 
xerta aaran dubatada 
daawo yeeshaa lay yidhi, 
danyar baanse ka xigsadey. 


Dabka aad shidaysiyo 
dabra-weerarkaagiyo 
debci hawsha lay yidhi 
diidey baanse ka xigsadey. 


Duunyo laygu muunee 
damac layla soo qaad 
duufna lay xalaale 

runtu door ma keentee 
been ku daakir lay yidhi, 
daacad baanse ka xigsadey. 


Demesh iyo xariir iyo 
agal daahyo dheeroo 
bilic lagu daleeyiyo 

dugsi laygu maamuus 
debed baanse ka xigsadey. 


Inta fudud dabayshiyo 
duufaan ha qaadee 

ka danayso la yidhi 

doobi buuxu lay dhiib 
daadi baanse ka xigsadey. 


Dibnahaaga haysoo 

da'fur oo ha giiroon 
galinkiyo dawaaddiyo 
Dulfiqaar dhig lay yidhi, 
Deelley baanse ka xigsadey, 


Ka deg faraska lay yidhi 
dibso 00 lugaa keen 
dulli qaayib lay yidhi, 
dirir baanse ka xigsadey. 


Tolo derejo lay yidhi 
deni noqona lay yidhi 
waxaad adigu doontiyo 
dantaa sheego lay yidhi, 
dayraanse ka xigsadey. 


Afartaas rugta u daa 
dadbay oo ka jeedladay. 
Ma dahaa ma daayaa? 
Shirwacowma dooxaa? 
dar Alle ma sheegaa 
waxay dihatey buurtii 
digta iyo hamteedii 
qabgabtiyo dayaankii 

iyo ducashadeedii, 
dunidoo dhan la hingaday? 


Duhur baa la joogaa 
damal bay malkadu tahay 
duqey baa isugu timi 
degdeg buu shirku ahaa 
anna daawashaan ahay 
iyo weriye daah xidhan 
daljir aan la filanayn 
belo aan la doonayn 
dawan iyo caroog sida 
lagu diirsan oo yimi 
madalkana si dalag iyo 
hab derderan ku soo galay. 

Daymo halacsigeediyo 
arar iyo ducaa dhacay 
dabadeed warkaas guud 
darka loo gur yeelkii 


shaxda laysla daydayey 
intaan looba daadegin 
dulucdiyo ujeeddada 
dul-ka-xaadsigii guud 
durba laysku maan dhaaf, 
duul-duulyey hadalkii 
sheekada dib loo celi 


Dooryaanle loo guur 
ninba dooda baanaha 
sida maanta doorka ah 
dacallada ka dhaaf-dhaaf 
utin duuga hibashada 
dura soo cusboonee 
deyn laysku soo 00g, 
ninba dakhar ka maahmaah 
digo hore la faadh faadh 
xaajada dorraatiyo 
Daahyaale loo riix. 
Idinkaa na daba guray 
idinkaa wax dumin jirey 
idinkaa na dagi jirey 
idinkaa dellegan iyo 
dibirooti nagu wada 
diig-diigad carasharah 
danan iyo rakaad-celin 
onkod iyo dinnaahyeyn 
wahad lays durduursii 
garta laysku daadduun. 


Door-roonayaashii 

dabin madhan ku loollame 
runta laysku deyi waa 
daacaad loo ged-bixi waa 
ninna damac ka wadi waa 
daalaa-dhac hadalkii 
carrab dalab leh mooyee 
mayal toosan loo diid 


habaglii dayeysnaa 
ninba duluglihiisii 
meel baas u dalandali 
dadabtana ku weegaar. 


Garan waayey doogtiyo 
halka xaalku deridiyo 
isha daban ka leeyahay 
doon doonayoo helay 
waxa laysku dilayaa 

in xumaa la doorshiyo 
xil - dar-yeeliddiisiyo 
dad-u-hiilin maahee 
geenyada dakaanka ah 
anna aan dul-buuxshoo 
dala'sado kolkaygoo 
daadka aan ku dhaafee 
iiga soo deg weeyaan. 


Waxan idhi, "dallaallimo,” 
dibjir baa ku sugayee 
danyar baa ku korisoo 
iyadaa ku diratee 

kulka , haamadaygiyo 
yaan darroortu kaga iman 
docda lagugu qaybsaday 
ha ka leexan dawgii 
ballankii ha sii deyn 

dab ha soo hungaacdee 
dabarkiyo xadhkaha goo 
danab dhacay sidiisii 
dhulka dakharro gaadhsii 
buuruhu ha daateen 

ha ka daahin beeshii 
wana jirana deeqsii”. 


Waxay tidhi "dedaalkay”, 
Pisku diidi maynee 
diihaalka lahashada 

dug madow habeenkii 
marka aar Dabooliyo“ 
orgob doolay kedisada 

deyrka reerka gaadmada 
dardartiyo war-ma gabtada 
halka dagan kasoo dhaco, 
dadka kii ku toosiyo 
cagta mariyo duunyada 
kuwa kale duleedkiyo 
dusha inay ka eegtaan 
hadba xeelo dihin iyo 

tab kaloo dil dila rogan 
ugu soo duggaalaan 

waa dabeecad soo tiil”. 


Hoos u daadeg baan idhi. 


Waxay tidhi "haddaan dedo” 
saddex goor nin diif iyo 
dayac iyo lur gaadho 

dalqo bahal ku jira weli 
dibin daabyo lagu wado 
diriciyo tusbaxa dheer 

iyo xeesha daba taal 
dummaddayda weeyaan”. 


Waxan idhi,” kasii durug”, 


Waxay tidhi "ha ii dudo” 
"weji dadab ha iga nazo 
afka haygu daasheen 
kuwa mililka duunkiyo 
duumada garsanayee 
cadho-umal daraaddeed 
dibnahooda cunayaa 
waabay ha daaceen 
inaan doogahoodiyo 
damgo boogahoodaan 
ugu dhaartay diintee 
damacow dhegaa furo”. 


Dadku maaha kii hee 
dawliilka beenta ah 
duubka loogu xidhan jirey. 


Dadku maaha kii hee 
salfudaydka dalagta ah 
dabinnada u geli jirey. 


Dadku maaha kii hee 
isagoon denbi lahayn 
digoxaadh la marin jirey. 


Dadku maaha kii hee 
sida duunyo weer helay 
dil-dillaan ku go'i jirey. 


Dadku maaha kii hee 
markay door sameeyaan 
gabbalkoodu dumi jirey. 


Dadku maaha kii hee 
damdamtiyo mashxaraddiyo 
ku burburay durbaannada. 


Dadku maaha kii hee 
maqli jirey daryeelkee 
arki jirey darxumadee 
saadaal ku degi jirey. 


Dadku maaha kii hee 
laga dhigay dac-wadhantiyo 
danbaskii qaboobaa. 


Dadku maaha kii hee 
dabar lagu ilaashiyo 
dooh lagu xasilin jirey. 


Dadku maaha kii hee 
dib waxay u eedaan 
marka hore ku dagan jirey. 


Dadku maaha kii hee 
gudin lagu dulbaaxsado 
daabka looga dhigan jirey. 

Dadku maaha kii hee 
carrabkoodu daaleen 
ducadoodu kici jirin. 


Dadku maaha kii hee 
darka ceelka horashada 
dalawada irmaanta ah 
afar-deeqda madida ah 
dib intay u waabshaan 
diran jirey candhoolaha. 


Dadku maaha kii hee 
midho daray had iyo jeer 
duuduub ku ligi jirey. 


dadku maaha kii hee 
sida geel ku diday kibir 
durdurada ku jabi jirey. 


dadku maaha kii hee 
laba goor dan seegee 
shalay iyo dorraad jirey. 


Dadku maaha kii hee 
intay daaf ka guuraan 
daacuun u raran jirey. 


dadku maaha kii hee 
diga-rogashadoodiyo 
dalan-doolka geeddiga 
dalka oo cadceeddiyo 
dayaxiiba joogaan 
xiddigaha dagaar iyo 
dunqulaal ku gudi Jirey. 


Doogtu maaha tii hee 
dibno lagu afuufiyo 
maryo lagu dabooliyo 
hadal lagu daweyn jirey. 


waa maxay daloonbigu 
codka lays dalbanayee 
duur-xul laysku leeyahay? 
Demman wayska huruddaa 
docda bari ka laba gura 
miyaan waagu daalicin? 


Duulka laysku haystaa 


illaa duunyo maahee 
doob kaloo hawoodiyo 
nin kaloo u dadab-gala 
ku dumaala saynsaab 
ka ilbaxe duruustaas. 


Waxay taas ka doorteen 
ama talo ku daasteen 

inay dayrtan maanta ah 
inta timaha loo dabay 
ama daraya-muus xidhan 
dalka gugan hablaa kacay 
ta u ladan ka doortaan 
cashaday dareemaan 
daacaddeeda waayaan 
dalqaddeeda siiyaan. 


Nin daruur ku dhoofiyo 
nin dabayli qaaddiyo 
nin ku duula haaddiyo 
nin diyaarad raaciyo 
nin dabbaabad fuuliyo 
nin darmaan ku boodiyo 
inta dooddiyaysaay 
daarta loo tartamayaa 
daran iyo tigaad iyo 
dirir lagu hayaamiyo 
dalag loo kaltamayoo 
laga furay daboolkoo 
dadka loogu baaqiyo 
durdurrada Firdawsiyo 
Janno dagatay maahee 
ninna waaba lagu diley 


258 


ninna waw deldelan yahay 
nin u duuban tiisow 
waxba hayska daba ridin 
deegaanta laacdee 

ma ogtahay dalluumaha 
iyo deyrka hoos yaal 

ha degdegine aashaa 
sheekada dib ugu noqo. 


Hadday debecdo qaansadu 
duullaanku kala jabo 
xagal-daac ku kala lumo 
dannigiyo is-waagiyo 
dawlis keli nin toocsaday 
door keeni maysee 

waxay daahinaysaa 

dabku inu ku sii bayo 
degelkii shufta ahaa. 


Wara iga dardaarana 
haddaan laysu soo dumin 
cududaha la kala diray 
gaarriyow dad-galatada 
isku duubni lagu ridin 
dunta bogorka shaashka leh 
lagu simin dadweynaha 
inaan daw bannaanayn 
ninka diiddan taasow 
weligaaba doon doon 
derejada carbuunta ah. 


Ka daryoo saceennii 
dibi baabu dhali jirey 
doorarkii horeetee 
daalaa-dhaciisiyo 
dacayda iyo caashiyo 
daamankaan u jeedaa 
dacar iyo dhunkaal bay 
la dunuunucaysaa, 


da'dan wasan ka bagayaa 
inuu daba-ka ruub iyo 
dabar-gooye fooshee 
doobir ii dheh Yaasiin??, 


Inta Dahab nimaan geyin 
u daddaabba xidhan tahay 
gudcurkuna damtaa yahay 
deyn maayo hadalkee 

iga qabo Dallaallimo 
iyadana ka dabagee 

dir intay wadaageen 
diiwaanka ii geli. 


===. 
20 Yassin: Waa Yassiin Axmed Xaaji Nuur 

W eriyaha socdaalkaan 
ka hayaa war subaglee 
weeye weeye ii dhaha. 
Wanankii mid baa jaban 
mid kalay wad-wadataa 
la walwaal Siyaadoo 
shan wasiir la socotaa 
laga wacay xabaashoo 
wefdi baa baxaayoo 
Waaleed u kacayee 

ku dhakhsada waraaqaha 
wararkiyo farriimaha. 


Dogobyohow walhanayaa 
malaa saaka waayuhu 
ma Sitaan wanaaggii 
shalay iyo wacnaantii 
wakhtigaaga buuxsamey 
haddii weel ceshaa jiro 
weyneyso xeedhada 
wadhidaada dib u dhigo 
dawliskii Walwaaleed 
inaan waarna kuu hadhin 
bal dadkoo dhan weydii 
wir haddaad sal adag tahay 
iska waabi geerida 
wedka adiga kuu qoran 
ku wareeji qayrkaa. 
Inaad waarto goormaa 
waxyi kuugu soo degey 
haye dee wadaadkow 

xil wareejintii hoo 

iga gabo waliinjada 

anba waalli heensaday 
wadwadkeeda geeddee 
adna sii walaandee. 


In Wilwilo ciyaar tahay 
ts waraari badan tahay 
wiglo iyo hab leedahay 


marna walax dagaal tahay 
warmo iyo hub leedahay 
wejigeedu laba yahay 
waayeelba noo sheeg. 


Walle iyo Billaan maray 
iyo wacad Ilaahay 
wershadaa saboolkiyo 
wadhatada la qaybsaday 
willay dhashaan ahay 
weeraarta hoosiyo 
waaheel rug sare furan 
marka laysu kala waco 
ninka labada waaxood 
danyar weheshadaan ahay, 
waayo waayadeed dee 
sow geel ma wadi jirin 
weris caano kama dhamin 
walacsiga nin hodaniyo 
sow wiirsi kuma korin 
sow aabbe weydiyo 

wax ma hayste ima dhalin 
Ina Walanwal maan ihi 
Hurre?! lama walaal ihi. 


Derejooy wid lagu yidhi 
wid widaanwid lagu yidhi 
walahaana kugu raran 
hantiyeyna kuma waco 
woohowna kuma dhaho 
weligeyna kuma sugo 
wed haddaanad celinayn 
nin ku sheegtay waarayn 
maxaan kuu warsanayaa? 


Waxaad aniga ii huri 
kuwa kugu werdiyayee 
sida weli ku caabuda 
ku wanaaji qayrkay 


21 Hurre, Wara halka looga jeedaa Hurre Ibraahim Warsame ,oo ah Hadraawi wa-laa 

is wanneehintaadiyo 
wadha hayla soo gelin 
weysada ha iga jebin. 


Alla weger haddana weger 
weger iyo ka waaweyn 
weger iyo ka waasacan, 
ma wadiiqo lulatiyo 
willataan mar marayaa 
mise waalallowtiyo 

waaq laan ku dhabar jabay 
ma wartaan jidka ahayn 
ma lugtaa wakala jedan 
ma warkaan tilmaanayn 
ma dhegtaan wax shubanayn 
waar hooydu badatee 
xaajadu wajaqanaa 

ma waraabihii baa 

Wadhan iyo ka ciyey Togan. 


Walbahaarka gocashada 
iyadoo wash iga tidhi 
wasa dhacay Cabbaasow?? 
ila wabax taraareen 
duni iyo wacaasheed 

iyo werinta dhiilladu 
wadnahayga shidayaan 
ku wahsadey su'aashaas 
weydiinna kula magan 
garashiyo war-celinteed 
ayaa waaya waayaha 
webiyada agoontiyo 
wacdaraha adduunyada 
wixii laysla soo maray 
taariikhda werisiyo 
waayaale hagar baxay 
wacyigayga koriyaan 
waddo ii jideeyaan. 


s= 
22 Cabbaas, Wuxu halqabsigan ugu jiraa mujaahid Axmed Cabbaas Axmed 

Waayahay Diktoorkow23 
hadday weedhu muuniyo 
walanqiyo dux leedahay 
anba sow walaalow 
wadar kale ma kaashado 
sow wawga jiiftada 
dadka waayahoodiyo 
wejigooda kama goro. 


Anigoo werwerayoo 
talo iga wansiixdoo 
waan waani lulatoo 
wiswis leeradiisii 

igu weehanaysoon 
wadha reer galbeedkiyo 
weysaaga Naatoo?? 

la walaac asqooboo 
welwel jiifi waayoon 
sida wiira wiirada 
warwareeg ku lumayoo 
hadba way ku kacayaa 
warac meel ka ciidmaa 
wax la yaable geystaa 
wahad laydho keenaa 
walwal soo afyeeshaa 
waaceeni dhalataa. 


Anigoo wadeecada 
wantataca gumeystaha 
wakinaaya socodkoo 
wiiwiida dumarkiyo 
weehaadka maatada 

la wareer sahsahayaa 
dhulka waax madoobeyd 
inta waa ku sara kaco 
qorrax Gaandi?? weheshaa 
wac ku soo tidhaahdaa 
bulsho weerka xoortaa 
anigana wajiiniyo 


TE "HA, 
23 Diktoorkow-waxaa loo jeedaa Dr. Maxamed Saalax Xasan. N ladaha Reer 
24 Naatoo, wara halkan looga jeedaa Gaashaan-buurta NATO (xulufada ciidamr mg Pa Dang g 


| ; š Ba 
SWA) Mahatma Gaandigii horseedka ka ahaa gobanima doonkii dalkaas Hindiya. 

wagal igu gadoodaa 
wahabkii i saarraa 
waanwaani dhaxashaa. 


Dunidoo wajagantoo 
cagta lagu walaagoo 
inta weerayaal iyo 
bahal iyo wareentiyo 
kun waraabe boobeen 
shan walleys u taliyeen 
dad wanaag ku ledey xalay 
inta weerar lagu furay 
lagu galay war ma-qabtada 
shil ku waabariistoo 
wadhantooda haaddii 
ku wishiirriyaysoon 
anna wadhida dhiillada 
murugada wahwahayaa 
Weyrax meel ka toosaa 
senge waalan fuulaa 
isticmaar la wiiqaa 
wabar lagula ciiraa 
waydiisa taahaa 
anigana wajaaf iyo 
warmo layga siibaa. 


Hadba laba is weydoo 
kala weecanaysoo 

nacab kala wareejoo 

weji dadab is dhaaftiyo 
sac warraaga jiilaal 
weyshiisa diidoo 
weydaartey xeradaan 
waanwaan dhex dhigayaa. 


Hadba duul wahsanayoo 
inta waayir lagu xidhay 
wadhaf lala hor joogoo 
wanshax meel la jiifaa 
wacdigaygu sooraa. 


Hadba wadar la dhacayoo 
inta ay wisiisidey 
warmaheeda gurataan 
ina wadiya leeyahay. 


Hadba wiilal baxayoo 
wacad-qabe bahdiisii 
Wallihii ku baajoo 
waddadii ka leexdiyo 
nin wabiina doontoo 
wisin magan ku duuliyo 
wagle jiibka saaraan 
wararkooda sugayaa. 


Walamsade la tuuriyo 
wadal lagu gadoodiyo 
hadba meyd la wacay baan 
digashada waddacayaa. 


Hadba wacal la toogtiyo 
dadqal cayn wareegoo 
inta wegeradkii go'ay 
waabay kabbaday baan, 
warqaddiisa jarayaa. 


Hadba waagq la ridey baan 
weylaalistiisii 

wilgaduu fadhiyi jirey 
wasakhdii ka dhagayaa. 


Hadba damal wacnaayoo 
webigii Ganaaniyo 

salka gacanka Waaheen 
waragyada ku fidiyoo 
inta wahan ka daba yimi 
wiriqyada u bixiyoo 
wakhti soo qandoodshoo 
walcan go'a lalmanayoo 
wegdihiisa laabtaan 
ubaxii ku waabnaa 

magal weyd la togantiyo 
waxaraha u tumayaa. 


Hadba Shaah la waayiyo 
boqor weer cad goostoo 
inta wiish la sara tegey 
waaq waaq ka ridey baan 
taajkiisa warasiyo 

hanti shacab wadaagiyo 
waqaf guud ka dhigayaa. 


Hadba Janan wanjalanoo 
dhulka laga wandaafshoo 
cirka looga webiyoo 

cidla dhex walhanayoo 
wedku deydeyaayaan 
waxa lumay ku darayaa. 


Hadba feleg wareegiyo 
yididiilo walacliyo 
saadaal wil furatiyo 
waaleeyo curataan 
weelkeeda culayaa. 


Wiyil dabarka goysiyo 
hadba umal wallacay baan 
werdigooda rogayaa. 


Libin fool waliishiyo 
hadba maalin weyn baan 
wanankeeda loogaa. 


Xinjir wararacdeediyo 
hadba guul washiranoo 
war wareen ku dhalataan 
walqasheeda tiriyaa. 


Onkodkiyo wannaaniga 
iyo dhibicda weedhka leh 
walanwalinta maansada 


walwallanyta geenyada 
wanqaraarka jiiftada 

waxa looga jeedaa 

ama loo wacwacayaa 
wacdaruhu u dhacayaan 
lugta waarrinaysiyo 

isha waabanaysaa 

ha ku waano qaateen 
wegenkiyo colaadaha 

nin dulmani ha weheshado. 


Waddammada adduunyada 
afarteeda waaxood 

dhibta iyo wax yeellada 
inta ila wadaagtaay 

aan heeso weriyee 

kici weerarkaagii 
iwaraabsha geedkii 
waxyigaygu saarraa. 

Gelbis dhacay, dadweynahan gabradey 
gaafka igu meersan 
Qurux ganac leh, gole dheehan iyo 
bilicdan gaashaysey 
Gargarraanta nuurkiyo shacniga 
la isku googooyey 
shir gobeedka, guurtida fadhida 
garangar waaheelan 
Marti?? gacala, mudan laysu guray 
gulufka heensaysan 
Gololada mashxaradaysa iyo 
sacabka guubaabo 
Gallada iyo rayraynta iyo 
gooha dami waayey 
Iyadoo gorfayntiyo la taxay 
doodda gudaheenna 
Guddi werisayaa iyo nin kale 
gooni hadalyaaba 
Qofba kaalin goorteed ah buu 
gaar u leeyahaye 
Anna tayda ii go'an haddaan 
galo abbaarteeda 
Ma gunaanadaayee haddaan 
Jaro garraarkeeda 
Gayaxaa haddii aan ka furo 
madida ii gaaxsan 
Godol-qaad hadday labada low 
dib u yar gaalgaasho 
Gaawaha hadday buuxissoo 
weliba gaash daato 
Ganuunkeeda xoorka leh haddaan 
madalka gaadhsiiyo 
Anigiyo garaadkay haddan 
idin guddoosiiyo 
Geestayda wuu iga dhan yahay 
galangalkaygiiye 


z5 TENGA 

26 Marti waxa halkan looga jeedaa wafdigii jabhadda xo, ta Fi ó 
£ i jat Ni yee 

martiqaad-kooda gabaygan Hadraawi ka ie, E20 ayat Naamka soocdëy ee xafladdil 


Gadaashay ninkii odhanayow 
gacanta ii haadi. 


Afartaasi waa gogol-dhig iyo 
maanso gedaheede, 

Godkaan degey, warkaas guud haddan 
kor uga sii guuro, 


xaajada gondaha laaban iyo 
godanka hooseeya, 
Gunta iyo salkeediyo haddan 
saro gunaadkeeda, 
Gawdiyo ujeeddada ladhkiyo 
caawa iyo goobtan. 
Nimanyohow gantaalaha subkee 
gamaska dhiigeeyey 
Nimanyohow galkiyo seefta yidhi 
gees u kala leexda 
Nimanyohow sidii awr gurgura 
caynku gubi waayey 
Nimanyohow garbaha buuxsadee 
raray gardaadkooda 
Nimanyohow gadoodiga bartiyo 
galow la-soo-jeedka 
Nimanyohow habeenkii gudee 
guura bahalleeyey 
Nimanyohow gadiidkii socdee 
meel hadh-geli-waayey 
Nimanyohow sariir lagu gam'iyo 
gogol ka dheeraaday 
Nimanyohow guryaha diidey iyo 
gaari lala seexdo 
Nimanyhow gasiinkii ka tegey 
gaws wan lagu qaato 
Gudcur dama’, cirkoo gibil xidhoo 
dhibic is gaadhsiiyey, 
Nimanyohow gudgude soo curtiyo 
gooxu kari waayey 
Gabaddanada nimanyow dugsadey 
gooro laga hoydey 4 
Nimanyohow gabboodkiyo fadhiga 
gelinna hayn-waayey 

Gudguduudka waagiyo saq-dhexe 
maalin kala guurtey 


Mugdi gaba’, cadceed gaasa-baxa 
waaga galacdiisa 
Nimanyohow gumaystaha ku jaray 
gaadmo iyo weerar 
Miinada gumaadkiyo xeryaha 
gaadhka lagu meershey 
Nimanyohow sidii aarka guda 
guudka kaga boodey 
Nimanyohow guddoonsadey inaan 
godobtu duugoobin 
Nimanyohow ma guurtada xuska leh 
geliyey diiwaanka. 
Haddaydaan adduunyada gilgilini 
xil ima guuleene 
Laabtayda kama soo go'een 
tix iyo geeraare 
Gocashada dareenkiyo murtida 
amase guurowga 
Waxaad geysateen buu ku yimi 
gabayga joogaaye 
Taariikhda guunka ah haddaan 
gelin wax weydiiyey 
Allaylehe Galbeed waa ku jabay 
goballadiinnaase 
Indoo-jayna geerowga qoran 
guuldarriyo hooge 
Biyaanfuu”” gulcubihii dhaciyo 
galalki dhiigoobey 
Faransiiska wiishkii la go'ay 
saw la garan maayo! 


Maantana geddii baa dhacdiyo 
tii gefkii hore'e 

gal dad-liga ul baa lagu dayaa 
lagu gun raacaaye 

Garka xadhiga loo daadshey iyo 
gedefka loo saaray 


n Fu, goobtii lagu jebiyey ciidammadii gumeysiga Faransiiska 1954 oo ku taal 


gaagaabnidiinniyo malaa 
gibil basaaskiinna 


Is gamaarintiinnii miyuu 
gorodda soo dhiibtey. 
Iyagays gunaanada intay 
qool is geliyaane 
Garanuugta laacii hodda 
goodir tiigsadaye 
Gashigii magnaa buu is yidhi 
gooshkan soo celiye 
Baariis dabkii lagu gubaa 
Waashindoon galaye 
Geyigiina oo idil ilaa 
gooddi iyo gooddi 
Gargoor baa la moodaa timaa 
ciidda guud qubane 
Galaydhyays waraabiina koor 
gorofki caydheede 
rag baruurtu goobtiyo leg iyo 
goolal baw qalane 
Gudur iyo baruur iyo mud iyo 
goonji buu cunaye 
Intaa gawracdeen iyo intii 
goobo lagu laayey 
Gorgor iyo intii baylahnimo 
haad ku gabasleeyey 
Garbaduub intaa ugu xidheen 
gararka liilaysan 
Way galabsadeen ciilka ay 
golongol tiiceene 
goldalooladay jecelyihiin 
ciday galaaftaane 
Gelin qudha ma daayaan ninkay 
gaatir ku arkaane 
Gacma hoorsi kaagama tagaan 
kumana guuraane 
Geesaabay yeeshaan haddan 
waranku giirrayne 
Dhegahay gufaystaan haddan 
geesiyaal heline 
Garta ay dhegeystaanba waa 
gumuc rasaaseede 

Gujaduu ku maalaa ninkii 
geda yagaannaaye 
Gudin iyo warmuu kaga furtaa 
gaadhi shaaximane 
Gurracnaanta, iyo maagga iyo 
laba gardaymoodka 
Gafuur taagga, iyo tookha iyo 
higilka gawdiidka 
Gabgabtiyo is waalkiyo saskiyo 
gooddigiyo faanka 
Galoof ololka way leeyihiin 
qab iyo guul guule 
Dagaal laysu soo galay haddii 
geylanku is dhaafo 
Galaayuus qaboonada horay 
gaban-rucleeyaane 
Hadhow bay sidii guuyo nugul 
gebi-dhacleeyaane 
Marka runi runteed geydo way 
gamashi-dhiigaane 
Gagsi ma leh haddii loo cuskado 
tab iyo gaalleefe 
Haddii laysku sii giijo way 
galangal-coobaane 
Gadaal bay u laabtaan haddii 
good ku soo baxo'e 
Weligoodba guul kalama tegin 
meel garaad jiro" 
Gubniyada la soo daadshey ee 
gaatan caranaaya 
Gurmad raaba-raabiyo col iyo 
guuto iyo guuto 
Wixii gaasas soo degey wixii 
geesh is daba joogey 
Ee tirada ay gaadhayaan 
ruuxna garan waayey 
Laf galluuban mooyee haddaan 
goosan laga haynin 
Maraakiibta goonyaha baddiyo 
gaafka hoganaysa 
Diyaaradaha gawdaa hayiyo 
galacda baaruudda 


Dabbaabbaadka goobyaalayee 
gurada loo buuxshey 
Garangarinta naabaalka iyo 
gabaxda riigaanka 
Gaaraa-bidhaankiyo dabkiyo 
gugaca yeedhaaya 
Galayaxa is dhaafiyo higtiyo 
guuxa iyo reenka 
Gudban iyo waxay tuurayeen 
goosatada reebban 
Waxay gaaxsadeen iyo waxay 
godol ku keeneenba 
Godannada kamboodiya tan iyo 
Laa'us gudaheeda 
Fiyatnaam galkeediyo intii 
godanka saygoona 
Indoo-jayna gees iyo ka gees 
guudka iyo hoosta 
Hub wixii galaa baxay haddaan 
meella lagu gaadhin 
Ninkiinnii gurguurtiyo intii 
naafo gabargaashey 
Ninkii gurun-gurcoodkuu dhaliyo 
gacaladiis waayey 
Nin goblamay, nimaan gaban u hadhin 
gaar nin kelidiisa 
Gallad qubatay, xooliyo dad iyo 
garangar duugowdey 
Gocashiyo xanuun ma leh wixii 
guud ahaan lumaye, 
Gobannimada waa loo dhintaa 
goor iyo ayaane 
Ummad gadata mooyee nin kale 
waa ka garanuuge 
Ma gabloosho beertii xab iyo 
dhiig ku gororaaye 
Damalkii la gooyaba mid baa 
soo gadaal baxa'e 
Guri laga baroortaba aroos 
gaafan baa xiga'e. 
Haddaan loo garraaddayninoo 
waayo lagu guulin 

Way gaagaxdaa talada aad 
gola ka fuushaaye 
Garab-qaadka faylkiyo dhismaha 
oodda gurideeda 
Gudintiyo hangoolkiyo habkiyo 
gees u wada jeedka 
Gadh-wadeenka, xeer-beegtidiyo 
gaanka wadartiinna, 
Gabadhiyo marwada heeganta ah 
ee ganbada xooray 
Gashaantida maryaha feydatee 
geyfan diriraysa 
Gaashaan-dhiggiiyo qorshaha 
ama go'aankiinna 
Guddoonkiinna hoosiyo ilaa 
gun iyo baarkiinna 
Goldaloolo kama muuqatiyo 
gobor la sheegaaye 
Xaajadu gun bay leedahiyo 
xeedho sii godane 
Farriin laysu geeyiyo ka culus 
guubis iyo baaqe 
Bulshadii gadoodaa mid bay 
dhiillo gelisaaye 
Markay gibisha xoortaa mid kale 
dabarka goysaaye 
Gobolkii xoroobaa mid buu 
gamma 'ka toos-shaaye 
Jidkaasaa go 'doonkii lumaa 
geeddi mariyaaye 
Gabbashada intii diiddan ee 
geylan diriraysa 
Galladiinnu inay nuur u tahay 
geliya maankiina. 


Waxba arartu yey ila gudbine 
wanan ku soo gooyey 
Gaar kuma tihiin hawsha iyo 
goonidiin qudhahe 
Garnaqsiga badheedhkiyo runtiyo 
godolka maahmaahda 
Golaa baanistiisiyo intii 
geed innagu raacda 


Gumaystaha intii diiddan baad 
gacal wadaagtaane 

Gammaan baynu wada saarannahay 
gu'iyo jiilaale 

Nolosha iyo geerida dirkaba 
waw gudboonnahaye, 

dhul guduudan, geediyo ugbaad 
ubax ku guud yaalla 

Xareed galac leh, galal buuxa iyo 
webiyo guureeya 

Ido gorod madow iyo fardiyo 
lo'iyo geel foofa 

Aar gooha, gool iyo shabeel 
harimcad guuxaaya 

Goobyaalka deerada mankiyo 
gurata maajeenta 

Geri jeenyo dheer iyo biciid 
goray haldhaa qooqay 

Wiyil gees leh, farow gaadda weyn 
goodirkiyo cawsha 

Maroodiga Ganaanee mirtee 
gacanka laalaadsha 

Shinbiraha galool iyo maraa 
buul ka wada goostay 

Umma goba, gabraartana u daran 
gebi ahaanteeda 

Oo waxaad gashaan iyo ogsoon 
guurtinnimadiinna 

Gacmo furan, salaan gaara iyo 
gogol idiin taalla 

Iyo guusha oo dhow haddaan 
goorna laga seexan 

Galabtaas ninkii jooga iyo 
guri yagleelkeeda. 

DAAHYALEY 


ka dib markii silsiladdii caanka ahayd ee Deelley oodaha Jabsatay, 
nidaamkii dalka ka talin jirey wuxuu si toos ah iyo si dadban labadaba 
isugu deyey inuu silsiladdaaswedka iyo waabeeyada ku nogotay u helo talo 
iyo xeel uu ku joojiyo ama farsamooyin uu ku kala daadiyo. 


Markuu sina ugu guulaysan waayey ku talo-galkiisii ee ku hungoobay 
qorshayaashii ka-hor-tagga Deelley ayuu Sdii Maarso 1980 Xuskii Ururka 
Haweenka, Golaha Murtida iyo Madaddaalada ka hanjabay Jananku, 
kuna dhaartay in ragga Deelley hormoodka ka ah ee tiriya ama maamulaya 
la layn doono, qaar kalena la xidhxidhi doono. 


Heestan Daahyaley oo soo baxday 11kii bishii 3aad, 1980, waxay ka 
jawaabeysey go'aankaa dogonka ah waxayna nidaamkaa u sheegaysaa in 
g0 'aanka shacbiga Soomaaliyeed beeninayo go 'aankiisaas. 


Daalacan warkeedii 

iyo faraski Doolaal 
dalan-doolka maansada 
dar-dartiyo wacdarihii 
sida danab u laba dhacay 
dadku magalyey shaalle. 


Dedda kaca rogaalkiyo 
Daahyaley car-caraheed 
maantana dinnaahyaha 
Dayax Weerar baa sida 


Gaarriyow ku soo durug 
malmalkiyo dab-qaadkii 
iyo weliba deebaagq. 


Dabray oo haddana furay 
misna daah kalaan rogey. 


Deelley wankeed qalan 
daaheedu waa furan 
hibashada dareen kacay 
degmadeenna beer-qaad 
sida daadka maanshee 

hal-abuurku duunkiyo 
dhul damgaday ka faalloo 
ninba garashadiis direy 
darka cagaha soo geli 

sii durugtay sheekadu 
dumarkiina” soo biir, 


Rag darmaano soo fuul 
ragna dalawadiisii 

iyo doobigii keen. 

Ragna deer-cadkiisoo 
baar-qab doobyayaa wado 
bandhigii ku soo daa. 


Nin dameero soo horay 
yaan la odhan denbuu galay 
billay duunyadiis tahay. 
Waxse iga dardaarana 
ninka daagsanaayow 
dafac laa gosheediyo 
dixda hayska joogtee 
yaanay nagu dannaaniyin 
ama geela naga didin. 
Nirgo daaddah baradaa 
derrimaha madheedhka leh 
sida digirin jiifee 

yaanay naga danbaabidhin. 


Dogon yahay masayrkiyo 
danni lagu abuuree 
deeqdii Ilaahay 
deelqaaf ka mudataay 
adigiyo dangaladaa 
da'kastaydin qooqdaan 
waxa aydin dihataan 
daratiyo ma caal baa ? 


Maansada dunteediyo 
wana lagu dir-soocdaa 
degelkiyo dhirteedee 
heellada ma danadiyo 
dibowgaa ka gurataan ? 

Murtidiinnu dakhariyo 
dalab iyo lanlleemiyo 
daldaloollo badanaa ? 
Ma dareere miirtiyo 
duddun bahal galeenaa? 
Dardartii aftahankiyo 
dilladii farshaxankiyo 
dux abwaan ma sidatoo 
diiftii saboolkiyo 

daal baa ka muuqdee 
gabaygaba ma ducashiyo 
dawersaa ku keentaan? 
Mise dagan ma dhaaftiyo 
duul baa ka gadataan 
dhul dellegan ka soo xada? 
Mise luuq dahsoon iyo 
suuga doqon ma garatiyo 
ku-dhacdaa ka dayataan? 
Marka geel dar loo horo 
diin maxawgu heestaan. 


Haddii reerku lama dego 
meel daag ka dheer yahay 
degel oomman furan yahay 
dadka guriga joogiyo 
waxay duunyo haystaan 
diihaalka wada qabo 
daruurana ka hooraan 
meel durugsan goortaas 
maxaa daanka oo qudha 
ula doogsin carartaan? 


Gudin-yahay dulbaaxdiyo 
dufan lagu afeeyee 
dareenkeedu laaciyo 
milicsiga ku deexdee 
danbarsiga cadceeddiyo 
dabayoodka luunka leh 
weligeed ku darartaa 
maxaad doodda beeshiyo 
danta qaranku leeyahay 
dusduskaaga foofkiyo 
damac uga hor marisaa? 


Noloshaba ma dirashiyo 
damgashada calooshiyo 
dalqadaa ka barateen? 


Midha daray raggiinaa 
duudduub ku ligayow 
kolley geedka duuggiyo 
taariikh la daastiyo 

laga diirto magac hadha 
sida diirta xagatoo 
dadnimada arradisee 
dib maxaa u dhigateen 
duniduba ma maantaa? 
Dab cunaannu idin nidhi. 


Maansadu dan guud iyo 
dalka hanashadiisiyo 
dadka wada-jirkiisiyo 


dawna way ku socotaa 
dawladnimo u samafala 
in kastoo dirkeediyo 
dulucdeedu saas tahay 
misna loo dardaar weri 
ka hor yimi nin diiddani 
deri iyo u yeel tuur 
dunjigeeda maydhaan 
xistigeedu daba gure. 


Dabinada shirqoolka ah 
inta boholo loo dedey 
kaga gudubtey daanshood 
digashadu ma saamayn 
dhibta waw dul leedahay 
dibindaabyo hoosiyo 
dabra.weerar caabbiya 
duullaanna waw hadhay. 


Dibso aan nidhaahnoo 
ha dekaanto mooyee 
dabarkeeda geenyada 
geedkee ka diirraa 


qorshahaba laguma darin. 

Doc wareenka sheelka ah 
iyo saymo dawdilan 
kuma dagato maansadu 
xinka way ku darartaa 
kulka way ku dirantaa 
dabka way ku carataa 
haddii jeedal lagu dayo 
deeddankay ku badisaa 
dakharada la yeeliyo 
hubka lagula daalee 

ha ku debecdo laga wadot, 
dardar bay ka qaadaa 
haddii dayro laga dhigo 
derejaabay tolataa 

calan bay deldelataa 
haddii seyga laga dilo 
doqon geesigeedii 

ninka daray billaawaha 

i dumaal tidhaahdoo 
dakanada illowdoo 
dhanka kale u durugtoo 
diga-rogata maahee 
timahaabay dabataa 
dunta waxay ku xidhataa 
wiil dardaarankeed qaba 
magaciis Dulmane yahay 
duqa dhalay sabool yahay 
danyar hooyadiis tahay 
inta xeerka dumisiyo 

deni waa ka garanuug. 


Dacwaddayda Ciinow 
dira dire umaan tirin 
deel-qaaf ka xeel dheer 
uma jeeddo daw dhaaf 
daandaansi kama wado 
ka da`weyni ruuxaas 
derejiyo xil-qaadkeed 
nin u dudaya maan ihi 
damac wayga xaaraan 
dilla gabay ku faankiyo 


doqonniino hadalkiyo 
i dayaay wax kuma falo 
maba lihi dareenkaas. 


Waxa qalinka igu diray 
dadku way tirsanayaa 
deyna waa ka maqan yahay 
dana jirena waan ahay 
danyartiyo saboolkiyo 
anigiyo dac-wadhantuna 
isku digato miihine 
daawaannu leenahay 
diilalyada cuslaysiyo 
daalaa-dhacoodaan 
aniguna damqanayaa 

xaq haddaan ku daakiro 
ma deyrkii Makaan gubey? 


Danbarkiyo karuurkiyo 
caanaha durduurta ah 
dadku haw sinnaadeen 
haddii laygu dilo taas 
taariikhdu duuggeed 
dirirrada sidkood go'ay 
door-roone haw hadho 
dibna mooyi say noqon. 


Dar Allee Dharkaynow 


haddaad maanta dagan tahay 


ninka duunyo kaa wada 
afka kama daboosheen 
maxaad deelka maansada 
dacar iyo dhunkaal iyo 
duumo ugu arkaysaa? 
Maxaad uga didaysaa 
uga dhigi wax kuu daran 
armay doorba kuu tahay? 


Haddaan waayey roob da'ay 


dayra-dhaafka jiilaal 
guri laga dugaashado 
aqal laba deryaala ah 

dadabtiisu nooshahay 
celin kara daroorraha 
docaha iyo raartiyo 

dhan kastaba ka dalab tiran 
ummadduna dugsoonkaas 
dermo qaran ku jiifaan 
bulshadoo dar hoogiyo 
taalla dooxa geerida 
haddii daad u soo galo 
miyaan waayey deelkiyo 
dareensiinta dhiillada. 


Duunyo waa la foofshaa 
daaqna waa la geeyaa 
doorna wa ilaashaa 

isha daymadeediyo 

digta luuqdu waw wehel. 
Duhurkaa la ururshaa 
tiro lagu dabbaalaa 
dabadeed la hooyaa. 

kol hadday dareeraan 
deegaanta raacaan 
dildillaan ku goosmaan 
wax daryeela waayaan 
daaha hiimammowga ah 
magal-daagda lagu tebo 
cawa-daran la raad guro 
dibjirtaye ma been baa ? 
Shilna wayna daan-weyn 
demmanaanta kama foga 
xoolaha dayacanta ah 
inuu daayoo mooyee 
kama durugsanaan karo 
doon-doonisteediyo 
day-dayashadeeduna 
darayada libaaxiyo 
ninka damalka ka hadhsaday 
Deleb waw gudboon-tahay. 


Haddan waayey doobkii 
xilka doonnantiisa ah 
dayrada u nogonlaa 
danyar habaglaheedii 


duddo bahalku kala tago 
miyaan waayey deelkiyo 
daba socodka qaylada ? 


Hayin sida dadweynaha 
dalaggiyo dhagaalaha 
duuggiyo wixii nool 
haddii layska daba galo 
hadduu aar dalaafiyo 
arko belo ku soo diran 
nafta dawdab roorka ah 
daran doorri orodkiyo 
durdurada ka buuxsado 
maatada derderan iyo 
deli iyo jar kala dhaco 
doogaan la maarayn 
dibna looga soo kaban 
didmadiisu keentee 
haddaan waayey dabarkii 
dhacdo lagu daweeyoo 
lagu dagagaraa jirin 
miyaan waayey doohdiyo 
doobirtii la odhan jirey ? 


Danta guud mudnaanteed 
gobannimo daryeelkeed 
damaciyo hankaygii 
haddaan waayey dawgaan 
is lahaa ha lagu dego 
berri degel ma dhaafaan, 
dadka wada jirkiisiyo 

isku duubnidiisii 

lagu doorshey reer reer 
kala daadsan laga dhigay, 
mus duleedku xanan yahay 
qarannimadu dagan tahay 
gudahana dab kaga kacay 
dawankiyo carooggiyo 
miyaan waayey Daalacan 
sengahayga Doolaal 

ama faras dirkiisa ah 
Dayax-weerar oo kale ? 

Ragga daawadii furay 
ama daacaddii jaray 
ama qaranka duudsiyey 
hantidii dadweynaha 
dacallada ka buuxsadey 
dalku eed ku leeyahay 
rag la deydeyaayoo 
dedan oo qarsoonoo 
damacooda xeel iyo 

ku darsaday tab hoosoo 
wixii deyn ku soo baxa 
berri diidi karayoo 
dufankiyo karriinkii 
iska duugey maahee 
sida buurta Daalood 
dal fog bay ka muuqdaan. 


Diricaasi waa kuma ? 
Dawdar weeye shalay jirey 
durba sawkan jeedladay 
dhistay aqallo daah weyn 
tolow duubka yaw xidhay 
hadmuu tobanka doonyood 
dekedaha ku soo xidhay 
hadmuu dunida gaarkeed 
intuu daawashaw tegey 
demesh iyo wixii yiil 

sida daad u soo rogey? 
kaftankaas dareenka leh 
danyartaa ku heestee 
dadka maanigaa baray 
derejada hummaaga ah 
magacyada dul-saarka ah 
dorraad soo gadaal baxay 
maxaa laygu digayaa? 


Doodda aan ku soo xidho 
bi'i waaye deylooy 

adna darayga hays dhigin 
xaajadu dalluun iyo 
dalow bay ka lulataa 


ha ka tuurin daaddeys 
anna hay dardaar werin. 


Deelleyna aan faro 
duco iyo sidii roon 
dawgaagu waa sahan 
dadku waa abbaartaa 
isku dira bahdeediyo 
kala dila ha nogonnine 
isku dara ha lagu dhaho. 
Nin xumaa daneeyoo 
waxa jira damganayee 
yaanu xagal ka daac iyo 
gol daloolo kaa helin 
xidho duubka nabadeed 
daacaddiyo runtaba sheeg 
daaraanta magacaw. 


Cadowgaagu duurkiyo 
hadduu doogga cawskiyo 
dareemada ka badan yahay 
adiguna dab baad tahay. 


Digo shidan hadduu yahay 
adna daad socdaad tahay. 

Damal adag hadduu yahay 
adna danab dhacaad tahay. 


Baaruudda duushiyo 
dubbe culus hadduu yahay 
derbi soo ceshaad tahay. 


Mugdi lagu dayoobiyo 
gudcur dama” hadduu yahay 
qorrax duluca furatiyo 
dayax buuxsamaad tahay. 


Hadduu aw dillaaliyo 
qalin duurre faashiyo 
yahay fiqi dammiinana 
cilmi durugsan baad tahay. 

28 dumarkiina (Wara la xusayaa Saado Cali oo ka qayb qaadatay Silsiladdii Deelley.) 

Dulin dhiigga miirtiyo 
dulmi hilan hadduu yahay 
xaq dillaacay baad tahay. 


Nin qabiil dafkiisiyo 

sita daramalkiisoo 

ku dan qaba hadduu yahay 
qaran dawladaad tahay. 


Hadday daana daaniyo 
dawliil ku heesaan 
waxyi soo degaad tahay. 


Inta dunidu raarkiyo 
deyrka hoose leedahay 
qof dulmani ku nool yahay 
ilays daaran baad tahay 
wed jiraana kuma dilo25. 


Anigana bir danantiyo 
dabran iyo melmelan iyo 
deldelaad ha lay sudho 
duuggaygu waa adi. 


GABADH MADOW 


Goonyahaygu waa dhagar 
guudkaygu waa xeel 
garayskaygu waa seef 
guntigaygu waa ciil 
gudahaygu waa yool 
gondahaygu waa dhiig. 


Weligay gu’ iyo dayr 
guul ooman baan ahay 
hantidayda gawriyo 
gabayooxna lagu reeb 
geriyaadna lagu beer 
dayaxay u gudubtaa 
aniguna gelgelintiyo 
garab rarato kama baxo. 
Gadh wadeennadayduna 
giddi inan-la-yaal iyo 
guur-doonno weeyaan, 
geyaankoodu waa damac 
utintayda lama gudo 
gashigayga lama bedo 
galladayda lama karo 
dibnahaa ka gaabsada 
guubaabadayduna 

kama foga guuraabaas 
Guuguule yeedhii. 


Badi waan gadoodaa 
cidda aan galaaftaa 
guurtidayda weeyaan 
anigays gunaanada 
hadba waxaan ku giirtaa 
Guuleedka ii kaca 
geeddigaygu sahan ma leh 
geenyo hadaftey baan ahay 
goobyaalka milicsiga 
gabargaalka lahashada 
gacan haadis bay diley 
iyo laba gar-daymood 
gurrantayda bidixdiyo 

garabkayga midig baan 
midba gelin u jeestaa 

ka cabsaday god naareed 
jannadana ma geli karo 
gooddigooda ku anbaday 
duniduna gabaabsiday. 


Tiradaa gedmaysoo 

i galaa baxaysee 

maxaa goolal igu magan ? 
Dheeshan laygu goobtee 
gefka lagu heshiis yahay 
mee gar-sooraheedii ? 
Geeddu xeer ma leedahay, 
mise waa lug iyo gacan 
labadaba ku garangari . 


Goohu yuu ka soo baxay, 
guurowga yaa wadey, 
maxaa keenay gabayada ? 
Inaan gabadh madow ahay 
cadrad lagu gabood falay 
malaa waad i garateen ? 


Sheeko gaaban baa tidhi:- 
"Ninay gaajo haysaa 

guri yimi duleedkii 
soddoh garasho dheeruu 
gabadheeda qabey baa 
dhito godollo sheellayd 
ugu geysey meeshii”. 
Isaguna guddoon yidhi : 
Laysu guud mar toyashada 
caanaha gadhoodhaa 
inay guurra guurraha 
weelka gaararkiisiyo 
gunta badi ku ururaan 
waa ged lagu yaqaannaa, 
godankii isugu tage. 
Isaguna ka geyn waa 

inuu dhiilka gororsado 
gacantana ma diran karo. 


Isagoo xil-gubashada 

u daruuray gaashaan 
Isma-gabe wuxuu yidhi:- 
” Markii ay na Gelayeen 
waa nala gilgilayoo 

inta nala gun-dhebey baa 
afka nalagu gaacsaday”. 


Wadnihiisu galow ma leh 
ku gadaangad ceebtii 
libintana ku geeraar 
xeeshiina lagu garey 
murti guun ah laga reeb. 


Jiiftada gar-dhaladka ah 
waxan uga gol leeyahay 
Allahayow gurracanaa 
marti goor-xun socotood 
gobannimo ku soortoo 
kugu tidhi gun baad tahay ! 


Markii aan garraaddaha 
taariikhda kala guray 
ilaa gogol-dhigginnii 
galabtaad is-wacateen 
taladana in lay galo 
Baarliin ku goyseen 

ilaa gooshkan maanta ah 
hadimada i gaadhiyo 
waxaad geysateen baan 
gocashada xusuustee 
maxaan Reer Galbeedow 
godob kaa tirsanayaa ? 
mise gabawar mooyee 
tolow maba garawdaan ! 


Maxaa gaasas duuliyo 
guutooyin xoogliyo 
gurmad leedda-fuuliyo 
guluf weerar tooxdiyo 

dabley gaatan-socotiyo 
geba-geba i saarteen ? 


Maxaan goor la saahidey 
habeenkoo gabbala-ridey 
laba gelin is-raaceen 
gaaf-meerka socotada 
iyo guura-bahallaha 
geesaaska fiintiyo 

galow fooridiisiyo 
galayaxa rasaastiyo 

col gurguuranaayiyo 
gellimaad ku sara-kacay. 


Maxaad gaade hoosiyo 
gurrac iyo shirgool iyo 
tabo igu gantoobteen. 


Maxaad garangartaydiyo 
guryahayga bi'iseen 
Gacal iyo tol wada yaal 
gobol gobol u ooddeen 
laba aan is-gooyeen 

kala goonni yeesheen. 


Maxaa laba gudboonayd 
midna garabka siiseen 
ka labaad u guusheen 
isku go'a tidhaahdeen. 


Maxaa wiilal gaammurey 
intaa ugu guduuddeen 
ha galgalan tidhaahdeen. 


Maxaa Gaanni ciidmiyo 
hanad aan gardaadshoo 
ku goblamay birayseen, 
golxobkiinnu ku afuray 
Maxaa geesi aan dhalay 
intaa gawrac mariseen 
gorgor baahan siiseen. 
Maxaa inan gashaantiya 


gayaxaha ka siibteen 
milgaheeda gawsheen 

ka xil baxay geyaankeed 
Maxaad gaari weer xidhan 
godol-qaad ku daydeen. 


Maxaa guul darraystiyo, 
godadliyo hinaasiyo 
Gocor igu hubayseen. 


Giiba saw nin ma ahayn 
geeskayga bari yimi. 


Maxaa gacan ku dhiigliyo 
gibil kala takooriyo 
garma-qaate dhegaliyo 
garac igu abuurteen. 


Maxaa good mariidliyo 
gungumiyo abeesiyo 
goodaaddo jilifliyo 
garangoorri socotiyo 
inta bahal gurguurtiyo 
belo igaga guurteen. 


Maxaa gegi dabayliyo 
gocondhaley cagaagliyo 
galoof iyo candhooliyo 
geyi lama degaaniyo 
goonbaar habaasliyo 
guban lagu asqoobiyo 
gaajada rugteediyo 
gabno igu tilmaanteen. 


Goobtii harraadkiyo 
gurigii cadceeddiyo 
geedkii saboolkiyo 

gudcur maararrawliyo 

yaa go'doonka iga dhigay, 
adduunyada geddaas faray, 
gaasiray waxaan ahay 

Maxaa gocayadiinniyo 
intaa gaawihiinnniyo 
gorof iga milaasheen 
gudhan iigu yeedheen 


Aaway guuyadaydii 
geeliyo lo'daydii 
faraskiyo gammaankii 
goolashaydii soocnaa ? 


Aaway gaaxsantaydii 
dahabkii guduudnaa 
macdantii goshaydiyo 
buuraha guntoodiyo 
gebiyada ku duugnayd ? 


Warshaddiinna guuxdaa 
midhahay gadaysiyo 
miidday guntaysiyo 
ganacsiga abeerka ah 
xaggee looga soo guray ? 


Guushkay tufaysiyo 
dheecaanka gabaxliyo 
xinjiraha galshaystiyo 
dhiigga gobo'leh yayska leh ? 


Immisaa gabaarrey iyo 
garab-cas igu koray? 


Maxaa gaatirtaydiyo 
goldalooladaydiyo 
sida lay gabraartiyo 
garka laygu laylyiyo 
gedda lay salaaxiyo 
goo0ggaa ku sabiddiyo 
gobortayda barateen? 


Dadku geed adaygiyo 
gudintay kol iyo laba 
lafa-geri ku dhuuxaan 


waxba kuma garaacdee 
miyaan tiinnu gaagixin? 


Maxaan geystey ee dhimay? 
Maxaan galabsadee falay? 
anigoo la gamashiyey 
gondahayga seetadu 
waxay haar ku gedeftiyo. 
Gurgurkii i saarraa 

bogol gu’ iyo taartaar 
anigoo gun iyo baar 

korku wada gunaad yahay 
anigoo la golongolay 

sida caynku ii gubey 
gubuxsiga tallaabada 
garba-beelay dhawr jeer, 
goob-joogna ka ahaa 
galab noolba waxa dhacay, 
anoo uur-guluuluca 

la gommodey dhibtaadii, 
adoo gacan togaalaha 
gardarriyo is-yeel yeel, 
intaasoo gef muugqdiyo 
guul darrooyin igu falay 
maxaad weli guhaaddiyo 
gaadhka iiga haysaan? 
Maxaa gumuca boodiyo 
gaaraa-bidhaankiyo, 
hubka iigu gibisheen? 


Maxaad saymo gadataa, 
dab gamaaray hurisaa 
Maxaad gawsahaagiyo 
miciyaha golxaystiyo 
ciddi wada garaara ah 
hadba shaadh u gelisaa 
maxaad gedagedeysaa 
hadba geed is-marisaa. 


Ummad geylamaysoo 
gaarkooda taladii 
inta ay gorfeeyeen 

raba inay geyoodaan 
kuwa jira gadaashana 
gaadiid u celiyaan, 

intaan gaasha-weyntiyo 
cawa-darantu soo gelin 
maxaa geeddigoodii 

gujis lama filaaniyo 

gal dad-liqa ku noqoteen? 


Hadba ruuxa goolmoon 
raba ina gunnaysaan 
ama guufaf timiriyo 
galley loogu sama-falo 
maxaa geeridiisiyo 
waran iyo gantaal iyo 
gaalleef u siisaan? 


U garbaynta noloshiyo 
gacan siinta nabaddiyo 
gudashada sidii roon 
maxaa kaa gabbaanadey? 


Afartaas god madaleed 
gola-jo0g ku naanays 
Gaarriyow ka marag nogo 
ila gudubtey sheekadu 
geba gebana doontee 

bal aan soo gunaanado. 


Ninka loo gol leeyahay 
isagaa is-garan kara 
Sida goosan weer helay 
igu gaabi tuurtuur 

igu gado sir iyo caad 
halkaad gaadho taagtaa. 


Aniguna il-galaclaha 
is-gamaarintaydiyo 
gadh-salaaxa maahdiyo 
gama’ aan hurdo ahayn 
goroddaan lalminayaa 
gabbashiyo ma aha quus 


gar-nagsaan ku jeedaa 
talaan gawda ku hayaa. 


Inkastaad gammuurteen 
geedka aan ka beerrahay 
ma qallalin guntaydii 
ganto xidid leh baan ahay 
gumar qodax leh baan ahay 
dab baan soo gadaal-celin. 


Gebi-dhaca i haystiyo 
gaalgaalka dheelliga 

ku guddoonsan maayee 
waxaan goobayaa raad 
jidkii guusha aadmiga 
gelbiskiyo mashxaradaha 
gafi maayo hawlaan 
guryo-samo ku tegi karo 
gobanimo ku hanan karo. 


Guntashada xusuusaha 
gudashada habboonkay 
gabay gabaygan ciil-tira 
u ged-baxa falaadkay 


waxaan geysto magac-dheba 


aan lahaanno goorteed. 

Higlo weeye dulin badan 
waana hoga kaliileed 
hongorraha cadceedduu 
ka hadh-galay gadhaabkii, 
haylaa ka yara dhacay 
hurdana wuu iskaga jirey. 
Hillaac wax i tus bay tidhi 
hilayguna indhaa qabey. 


Intuu soo hanbaabirey 
haab haabtay maradii 
kuye Heeliyooy toos 
iga eeg kor iyo hoos 
miyaan hoolif mooyee 
hal turxaana leeyahay? 


Halacsiga sarbeebta ah 
iyadoon u hagar bixin 
wax-ka-sheegga Haaruun 
ha ka yaabin bay tidhi. 


Huuhaadu digashiyo 
hab sabaale weeyaan 
waana lays hunda ogyahay. 


Iyadoon ku hawshoon 
wax-ka-sheegga Haaruun 
waxay hoos u sii tidhi:- 
"Nin gumeysi habayoo 
isticnaar habeeyoo 

la hal maalay baad tahay”. 


"Hamrashada xag-dhawrkiyo 
haasaawahoodana 
nin u heellan baad tahay.” 


"Markay heedhe waalaha 
hirwo kuu tuntumayaan 


hebed minaw san baad tahay”. 


"Halgan iyo waddaninnimo 
inaad heerto mooyee 
weligaa dab uma hurin”. 


"Marka aad nin hanadiyo 
hor u socod murmaysaan 
halaq laba af-laad tahay”. 


"Marka ay hufnaantiyo 
qof hagaagsan joogtee 
hebel kale la magac dhebo 
nin hinaasiyaad tahay”. 


"Garta hoga tuskeedana 
hiinraac gurracanoon 
waxba hubinnin baad tahay”. 


“Midhka hoos ka tuurka ah 
nin ragaa hilmaamee 
naxli huursan baad tahay” 


"Hadashada agoontiyo 
hinddisaha garaadkana 
hungo qaawan baad tahay”. 


"Hayntiyo dhagaalaha 
gacmo hoorsadaad tahay”. 


"Hooda iyo deeqdana 
hor Allaad ka joogtaa”. 


"Dadnimada hoggeedana 
dibaddaad ka huruddaa”. 


"Hollashada dagaalkana 
hooto rogasho maad lihid”. 

"Hayal waad ka madhan tahay 
heemaalna kaa dhimey”. 


”Abaartii Hawaariyo 
Harga cuna mar baad tahay 
marna Haarriyaad tahay”. 


”Higil nuxurla’ baad tahay 
hirrig qodax leh baad tahay 
hawo beena baad tahay 
hadal kama dhergaad tahay”. 


"Nin ammaanta heesaha 
u hamuumayaad tahay ”. 


”Hibo iyo nin madaxnnimo 
u haliilayaad tahay”. 


”Nin waxaanu hidin karin 
isku hawlayaad tahay”. 


”Nin Waxaan la heli karin 
u harraaddan baad tahay.” 


”Hawkar iyo dhib baad tahay 
habaas iyo ufaad tahay 
hummaag iyo riyaad tahay 
habeen yuururaad tahay 
mugdi hoganayaad tahay 
hafar iyo cidlaad tahay 
intaasoo hal baasoo 

is hareer socdaad tahay 
habaar biiray baad tahay”. 


Afartaas heshiiskii 
huriwaa ku magacaw 
hakad iyo tilmaan saar 
hinji nabarka qalinyohow 
hohe leebka igu mudan 
waxba hawla kala hadhin. 


Hoonbaro libaaxley 
hoosaaso badanley 
weligaa hunbaallee 
huga dhagarta laga tolay 
kolba midab ku hooshaar 
dadka hawdka wada yaal 
isma hurada kala gee 
haan haan u kala sooc 
hilgadlaha isugu dhiib 
maadhiin holcaayiyo 
hanti qaranku leeyahay 
hayin rarato guurtoon 
wax hallayn ku dabar goo 
haweenka iyo maatada 
hardafaha ku baabii” 
hebel hebel u aanee 

ma colaad hagooglliyo 
hiirtaanyo reeb bay 
hawraartu kaa tahay? 


Halse waxad ogaataa 
hiyigaaga gelisaa 
haddeer waa la joogaa 
hadhow waa la nool yahay 
hordhacii qudhqudhisee 
adigay hadhuubkii 
huubadiisu kuu taal 
waanad heensan doontaa. 


Afartaas heshiiskii 
huriwaa ku magacaw 
hakad iyo tilmaan saar 
hinji nabarka qalinyohow 
hohe leebka igu mudan 
waxba hawla kala hadhin. 


Naalleeye habacsane 
yaa horseede kaa dhigay 
hayb baabad sidataa 
maadigaa hoggaansha ah 
gobannimo hawadin kara 
haneedka gaban kara 

higsankara asaaggaa 
garannimo hitigin kara 
isku duubni hanan kara 
dad saboola hagi kara 
himilada xil furan kara 
taariikh la hadhi kara 
hal-abuurka sharafka leh 
murtidooda heli kara 
hoodaale noqon kara ? 


Maxaad boog horeetiyo 
haydaar daweysaa 
dadkii sawtan haadkiyo 
haanraawe boobeen. 


Afartaas heshiiskii 
huriwaa ku magacaw 
hakad iyo tilmaan saar 
hinji nabarka galinyohow 
hohe leebka igu mudan. 
waxba hawla kala hadhin. 


Hal kalaan xusuustee 
hogol yahay aduun baa 
ku habsadey dushaydee 
miyaan anigu heegooy 
soo haabo kugu idhi ? 


Baaruudda huguntee 
ambbatee habawdee 
habili'i sokeeyaha 

ku hawaawi duushee 
hadhka yeelataay yaad 
hungo madhan inaad tahay 
ka hadoodilaysaa ? 


Hamta iyo digtaadii 
dhulka hogag la yaabliyo 
haaray ka jeexdoo 
hanfariirka meydkaa 
hayn waayey luxudkoo 
Haabiil gilgilashada 


hangalkuu la boodoo 
hanbadii aboorkiyo 
harag iyo laf keliyaa 
hanbaberey dareenkoo 
hurdadii ka toosoo 
hiyigayga waxa galay 
nimankaad is hayseen 
kala hoyatey guushee 
Gaarriyow hireydiyo 
hayayda iyo qaylada 
dhul fog baan u haystee 
ma hareerahaygaa ?. 


Hooshaarka aarkiyo 
huntutuulka dhidarkiyo 
hangagaarka bagayaha 
handashada waraabaha 
raqda heelka taallee 
laga haagay ii sheeg. 


Hiyigayga waxa galay 
nimankaad is hayseen 
hadhadoodi weeyoo 
waxad kala hufaysee 
kala haadinaysiyo 
hirka dhiigga muuqdaa 
ma halbowlahaygaa ? 


Haybad iyo xishoodlaay 
waayeel habsooboo 
hangabsiga dhawaaqiyo 
higsanaaya beeshoo 
hollashada culayskii 
hadiwaayey socodkoo 
hindiwaas tallaabada 
hakinaaya jaantiyo 
hablo maydhax diirtiyo 
hibashada xanuunkiyo 
haydaarta xanaftiyo 

ma hadhada ajarankii 
ummul fool hallawdoo 
abidiyo hurgumadii 

hoosteeda yaalliin 
qaryad weerka hooggiyo 
hengel iyo asay xidhan 
hadal barad gurguurtoo 
hawadiisu caaniyo 
hooyo naaska joogtiyo 
habaglaha aroorkiyo 
horashada ku jeediyo 
Jidib iyo hangoolliyo 
habartana ma geydaa ? 


Hawsaryohow gurxamayaa 
hodaddaabadaadiyo 
halkaan kuugu tala galay 
hal-xidhaale noqotee 
galley iyo hadhuudh iyo 
ninka halo ku dhaafsaday 
hayntiisa kugu gaday 
hindisana ku talo galay 
inu kugu hor joogsado 
hororkiyo cadaawaha 
hawo damac ka soo galo 
hiddihiisa gobannimo 
halistana iskaga jiro 
haybaddaada gaarka ah 
ma inaad heddiisiyo 
hooggiisa joogtaa ? 


Hadimada Garoowiyo 
hanaq go'a Nugaaleed 
halka aad tummaatiday 
waxa kaga habboonaa 
dar kaloo i hawlee 
huqdaad reebtay weynaa 
hibashiyo ladh kululaa . 


Colka Bari harraatiyey 
hubka Mudug ku talax legey 
Allaylehe hubsiiniyo 

haki buu u baahnaa . 


Adigaa halyeygiyo 
hanaddada ku dabar go'ay 
himilooy u baahnaa. 


Hebelow laguu sheeg 
ummaddaad hankeediyo 
hilbaheeda gadataa 
hiilka kaaga baahnayd. 


Hawsaryohow gurxamayaa 
caku halalacdaadiyo 
habar wacashadaadee 

ku hawirantey meeshaad 
haab haabanaysee 

kor u qaad hinaasaha 
dadka haybi weligaa 
hilimmadana kala baro. 

Dhudi geenyadaydii 
dhex-yartii shakaallayd 
dhirifkiyo wisiisiga 
dharjadii ku tumatoo 
jarihii ku dhabatoo 
dhufsataye u sii daa. 


Magaceedu waa dheel 
heensaheedu waa dhiin 
shalmad dhabag-guduudiyo 
dhowloosyo dahabiyo 
sitaac dheeh leh baw xidhan 
baal dhalaalayaa sudhan 
kun hal bay u dhigantaa 
dhanbaal bay siddaa culus 
dhalandhoolka tiigta ah 
hadday maagto dheemaal 
ama dheelmad soo galo 
dhudhubaha shareerka ah 
iyo jararka dhiibta ah 
iyadaa dhanbalatoo 
dhabbadeeda falatoo 

tubta sugan ku dhacantoo 
abataqgan dhoweysee 
dhaxaad humhumatee 

ma dhan tahay Sarmaanow 229 
Isma Dhiba ku soo bood. 


Sida badowga haw dhigin 
dhiiftu way cabudhisaa 
yaanay dhaadin guul guul 
xakamaha sal uga dhawr 
ha la dhicin rakaabbada 
nabar kulul ka dheeree 
dhengeddana ha ku adkayn. 
Yaanay koora dheelliyin 


IT 
29 Sarmaan-waa magac ugu jira halkan hal- 
gamaaga naftiisa u huraya xorriyadda shacbiga Soomaaliyeed. 

dhacadiidka fara badan 
dhabarkaa ku daalee 
dhagdhagaaga tarantari 
tabahana u dhiib dhiib 
dhabdhab orodka booddada 
ha ku dhegin majiiraha. 


Hadba dhaad isugu taag 
hadba dheeg iskaga looh 
uga suul dhabaalee 

hadba dhinac u diga-rogo 
dhudhun iyo badh sii soco 
isku dhereri gaaddada 
bogga dhaxanta kaga qabo 
dhulka gacanta saar saar 
hadba dhagax ka soo qaad 
dhanka kale ka soo fuul 
hadba dhool ka muunsood 
dhoorka raanta tuurtiyo 
taataabo dhabannada. 


Dhaw-dhawda kala quban 
hal-abuurka dhabagda leh 
hawraarta kala dhiman 
tixahaan dhugta lahayn 
way ku dhega barjowdaa 
dhudda gabaygu leeyahay 
ereyada dhexroorka leh 
suugaanta dhaladka ah 
kula hadal af dhawrsoon 
ha ka dheregto maansada 
dulucdana dhacdo u yeel. 
Nin la dhawrayaad tahay 
waa lagaa dhur sugayaa 
yaan darmaantu kula dhixin 
dhakhsaheedu waa laydh 
badi soo dhirbaaxdee 
dhag-dhagtiyo xawaaraha 
yaanay dhaafin yoolkii 
Ina dhamac”” ku sugi jirey 


Tee 
30 1 Ina Dhamac-waa Maxamed Xaashi Dhamac (Gaarriye) 

isba waa dhigaygee 
Dhoodaanna “! tala geli. 


Dhugashada ayaamaha 
haddaan dheehdo waayaha 
sooyaalka dhaxalka ah 
waxay dhaayo joogeen 
hadda shalay ma dheerayn, 
waxa dhacay ma fududayn 
weli dhaar ma beenayn 
maalmihii dhanaanaa, 
wixii dhiif la soo maray 
inkastoo la dhabar jabay 
laysma dhiibin goobii 
dhederbiga la geylamey 
mana jirin qof dhawrsaday 
dhaqan iyo hiddaa jirey 
dheg la xeeriyaa tiil 
dhaqashadu hal maahayn 
dhimashadu shil maahayn 
dhiigna waa la huri jirey 
dhumuc waa la ridi jirey 
badna waa la dhuri jirey 
guulna waa la dhalin jirey 
dhiirri buu hubku ahaa 
dhaadashaa hanku ahaa 
marka dhabi dhabteed tahay 
dhidar wayska tegi jirey. 


Miyaan dheelallaysnahay, 
mise waan dhadhabayaa ? 
Dhammaan guulahaygii 
riyo iyo ma dholol baa, 

ma dhibaad nin bixiyaa ? 
Ma runtaan dhacdo ahayn 
Dhagaxtuur?? ma been baa 
labadii dharaarood 

mee ninkii is dhinac sudhay ? 
Miyaan daayey dhagartii 
mise dhiilladaan jirin 


31 2 Dhoodaan-waa Cabdillahi Macallin 


32 Dhagaxtuur-Dhacdadii taariikheed ee ] 1kii Jannaayo, 1948kii Xamar ka dhacday 

mise tolow dhalooshaa 
dhidibkeedu adag yahay ? 


Dhirta waxa ku jira geed 
wac wac iyo dhalaal badan 
dhulka hoose kama baxo 
dhuuni yaalla kama gado 
damal dhuumo maaliyo 
dhamastii hadhka lahayd 
marka dhuuxu ka engego 
ma ogtahay dhillowyahan ! 
hadduu dhaashto jiilaal 
ama dhiibsho laamaha 
naxariis la kala dhaco 
dhardharraanta quruxdiyo 
dhaaddanaanta liganyada 
si kaluu u dheegtaa. 


Maan dhabtayda faaqido 
dhubbad-qaad la daba galo 
cidla maan is kula dhaxo 
horta ooda dhacameed 
maan tilmaan ku kala dhigo 
dhalliishaydu waa tuma 
dhaymahaygu waa maxay ? 
Dhabadaan ku taagnahay 
hadday laafyo dheer tahay 
dhowrteedu badan tahay 
mid ka dhow ma helayaa ? 


Haddaan dhay la heli karin 
ama sixin la dhami karin 


maan dhunkaal ba heensado. 


Dheeraad nin haystoo 
agalkiisu dhalo yahay 
nabaddiyo ku dhaqankeed 
hadduu tuuryo dhaafsaday 
miyaan kiisa dhagax karin ! 
maan dhadhaabta xaabsado. 

Hadday dheeshu laba tahay 
anigiyo dhurwaagay 

ka dhaxaysey guushii 
dhiniciisa ka holladay 

maan dhankayga ka guntado. 
Qayla dhaanta sama doon 
nin hadhkiisa uga dhacay 
dhawaaqayga sahashadey 
inuu ii dheg taagoo 

i dhegeysto maan baro. 


Haddii awr dhufaanii 

isku saydhay dhibidii 
dhirta maan jejebiyoo 
anba dhoosha ka cartamo. 


Haddii dhoobi fara baxay 
dhoobeeyey taladii 
anba maan hengelo dhigo. 


Nin dhukani hadduu jiro 
anba maan is dhega maro. 


Nin dhibtayda magan galay 
anba dhiillo maan bado 
dhaawacayga hoog iyo 
dhimasho maan ku soo bedo. 


Ninkii Dheeha gawracay 
hadduu dhuuni qaatiyo 
hubkuu ciidda dhaafsaday 
dhan kastaba iskaga xidhay 
xilli aanu dhaadeyn 

sida jibin dhinbilo kulul 
ama danab dhanbala ridey 
ama dhibic gudgude wado 
dusha maan ka soo dhaco. 


Hadday dhooftay nabaddii 
cirka looga xero dhigay 
dhoonbir maan ku soo rogo. 


Hadday ceel dhexdiis taal 
dhiigba maan ku soo guro. 


Dhambaalkaasi waa baaq 
dhawaaq weeye joogta ah 
dhahay oo haddana dhahay 
dhigay oo haddana dhigay 
hadba dhinac ka soo diray 
hadba midad u dhalan rogey 
nin dhegaystey fara badan 
ninse dhuuxay sheekada 
wax ka dheegtey mooyaan 
anna dhaawac igu gaadh 
dhimashiyo hed mooyee 
suugaanta dhacanta leh 
dhibba hay gu nogotee 
inaan dhaafo lama sugo. 


Ma intaan dhitinayee 
arrintayda dhilayee 
dhebigeeda qorayaa 
bahalkii dhabbacan jirey 
iga galay dhufayskii. 


Dhayalsigu lur weeyee 

ma dhabiibyey nabarkaan 
dusha sare ka dhayi jirey!. 
Dhulka iyo dadkiisii 

intay dhiillo saarrayd 
toban iyo ma dhawr baa! 
Dhagaag joogsigaygii 
sannad kale dib may dhigay. 


Intaan hawlo kala dhiman 
dhirin-dhiris ku foognaa 
maygu dhalatay Jiitami? 
Dhaylo dubato caawana 
ma ku iiddey dheel-dheel!!. 


as 
33 Jiitama-waxaa looga jeedaa 21ka Oktoobar 1969 kii talisku toobay xykunka. 

Goobtu dhaygag badanaa, 
meydna waa dhex-yaallaa 
dhiigna waa qulqulayaa 
dhabataa la cunayaa 
dhamac baa la tuban yahay 
dheella waa la tumayaa. 


Ma bishii dhabcaalkiyo 
dhaar jiidhka fuleyga ah 
dharaar-maalka tuugga ah 
nin gumeysi dhaansado 
taladii u dhiibtaa!!!. 


Ma bishii ma dheregtada 
iyo dhaysa weyntii 
gobanimada dhaawacay 
nimaan dheefta mooyee 
dhiska qaran ku hawshoon 
dheeraadka siisaa. 


Ma bishaan dhoweystee 
dhololee ku dhololee 
dhawraayey sebenkee 
sugey dhalashadeedee 
dhiciddeeda raadshaa. 


Ma bishaan ku dhaatee 
dhidibkeeda taagee 
dhismaheeda ficilkiyo 
dhudhunkiyo laxaadkiyo 
ku dhabeeyey kaarkee 
dhoobadeeda ciidda ah 
dheecaanka seeddiyo 

ku waraabshey dhididkee 
dharan igu bannaysaa . 


Ma bishaan u dhacartee 
u kal tiriyey dhaaxee 
dhiilkeeda tolayee 
ceeryaamo dhacantiyo 
dhedo lagu hungoobiyo 
dhalanteedka beenta ah 


dhibicdeedu noqotee 
dhicisce is nuugtee 
waxba dhiiqi weydaa. 


Ma bishii dhallaankiyo 
dhallinyariyo waayeel 
dhaddig iyo lab labadaba 
dhammidood qalgalatee 
waxba dhaafi weydaa. 


Ma bishii dhaqaaliyo 
dhaqankii burburisee 
isku dhuugqday labadaa. 


Ma bishii dhadhamadiyo 
dhafandhaafka hogoshiyo 
wax la mariyo dhuuntiyo 
garan lagu dhillaystiyo 
dharabbada u xilatee 
dhulka lacag ku gadatee 
dhirta wada arradisee 
dalku dhaxal wareegaa. 


Ma bishii la dhuuntee 
sida eeri dhabankii 
dhabbadiyo jidaashiyo 
lagu jiitay dhoofkee 
dalka laga dhuyaalaa. 


Ma bishii dhangalankiyo 
dhawa-welanka hooggiyo 
xabbad dheelli socotiyo 
qabri laysku dhacanshiyo 
xabsi lagu dhabriiriyo 
dhaca iyo colaaddiyo 
dhagartiyo shirqoolkiyo 
dhimashada jideysaa. 


Ma bishii laf dhabarkiyo 
afarteede kala dhigan 
udubkiyo dhigtiisii 
dhoomihii is celin jirey 

dhaayihii is tebi jirey 
gacal wada dhagnaan jirey 
hilbihii is wada dhalay 

dab dhexdooda gelisee 
dadku kala dhaqaagaa. 


Dhugucdada xajiinta leh 
waxa loo dhab dhabayaa 
toddobaatan iyo dhowr 
ama boqol dharaarood 
ama tiro wax sii dheer 
nafta loogu dhibayaa 
dadka loogu dhacayaa 
dhaxan loogu joogaa 
dhafar iyo hurdo la'aan 
dibad loogu dhaxayaa 
dalka oo dhan nuurkiyo 
dharka loogu xidhayaa 
dhaanto loogu tumayaa 
dhaldhalaalka beenta ah 
ayaan dhuux ka hoosayn. 


Dheeha muuqa guudkaa 
nuxur looga dhigayaa 
haddii ay dhabeel tahay 
dadka lihi ku dhaataan 
wuxuun dheefa lagu qabo 
dhag dhag iyo durbaan iyo 
dharba looma baahdeen. 


Ninka dhacanta jiitow 
dharka ceebta qariyaa 
hadal iyo dheh maahee 
dhaqan suubban weeyaan. 


Dhimashadu xabaashiyo 
kafan laba dhudoodiyo 
rubaddoo ku dhaaftiyo 
til dhexdiisa maahee. 
Dhilashada jidhkaagiyo 
sharafkoo dhantaalmiyo 
dheg xumaanta weeyaan. 


Haddaad dhuuxday bawdyaha 
miyaa dhawrsi kuu hadhay, 
Ma xanuun la dhaadoo 

lala dheellintaa magan. 


Dhib waxaan ku marinlaa 
adigaa dhammaystee 
haddii dhoof ku soo galo 
adigaan is dhalan rogin 
ama dhuuman saas yeel. 


Haddii mawdku kugu dhego 
dhabagsigu ku sii hodo 
dhamme kuugu soo galo 
dhakhso iyo si kedisa ah 
isha oo ku dhugatoo 

ku dhalliisha mooyee 
dhoonbirkaygu kuma geyo 
nabar geesi kaa dheer 
birsol kaa dharaarow 
kuma darin dhallaankiyo 
dhasha oo ku ximisoo 
dheesha maararrowga ah 
kugu jiidha dhoohnaan 
iyo dhoobo digasha ah. 


Dhinbilaha i shidayaa 
dhiciddaada maahee 
dhulluxaad abuurtiyo 
dhidhkaad reebtay baa badan 
dhiilladaydu waa taas. 


Hadal iyo dhammaantii 
bal aan dhaarsho heestee 
waxay dhaabaddii tahay 
marka dhamac la huriyee 
dhuxul iyo dab ololee 
dhirta nooli gubataa 
gari dhaaya furataa, 
dhafoor taabashada qaar 
ha is dhigan nin diidow 
ha u dhuran waraabii 
laftuu dhuuxay eersaday. 

Adoo dhiibey hayntaa 
dhaxdin iyo dalkii huray 
adigoo dhashaadii 
dhawagiyo codkoodii 

ku dhagaajin waayeen 
yaan ninkii ku dhaxal tiray 
adoo caara dhuubtiyo 
dhulka nabarku kaa yaal 
dhaxan kaaga daba iman 
dhillistiisa kugu dilin. 


Yaan lagaaga soo dhicin 
dhinacaan is birin karin 
dhacadiid iska ogow 
dhagartana is weheshada. 


hayska dhiman sidii neef 
horta dhiig ku faraxalo 
dhudhun kaa hor jeedaa 
ku dhirbaaxi maayee. 
Dhumucdaadu waar hooy 
dhumucdaadu hooy hooy 
dhumucdaadu yay hooy 
dharab-roorka kugu jebin. 


Inantaada dhega culus 
dhiidhiibso kula tali 


gacan baa wax dhalisee 
ha dhur sugin ayaamaha 
hana dhawrin maalmaha, 
dheeshu xeego maahee 
waa dhabiiltan gobannimo 
dhidar fule gashaantida 
boqorkiyo dhaclaa xidhan 
yaanu kaaga dheerayn. 


Daadi dhiilka buuxsamey 
dhici guusha maganta ah 
nidarkiina dhaqan geli. 


QAYBTA AFRAAD 

Garan waayey sheekada 
waxay gacallayaashay 
Geed?” iigu bixiyeen. 
Dhirtu waysku gogol qudha 
mase wada gudboonee 
giddi maysku qaadaa 

kay gaar u jeedaan 

may goonni sheegaan, 
maxay uga gabbanayaan ? 


Gudub magacu waa hore 
galbay oo la wada magal 
dunidoo dhan wada gaadh 
gabdhihiina loo sheeg 
iyadaan god loo deyn. 


Gibishay i saareen 

geestee u duubaa ? 

Go'a lay huwinayaa 

ma dhalliil gurracan baa ? 
Gumar iyo ma ciin baa ? 
Ma ganboor sunaan ahay, 
mise lagu go'aankiyo 
gawracatadaan ahay ? 
Gaagaabka cilinka ah, 

ma gadaal bax baan ahay ? 
Mise gocondhadaan ahay ? 
Mise gawlallaan ahay ? 


Ma ammaan gayaxan baa ? 
Gabre iyo madheedh iyo 
ma galool mudhaan ahay ? 
Mise tolow gobkaan ahay ? 
iyo lama garaacaan ? 


y>  ——ər s.— > 
34 Geed-waa magac ay ugu yeedhaan Hadraawi asxaabtiisa gaar ahaaneed. 

PN 
35 Maarkoos-waa Ferdina 
kacdoonkii shacbi 1986kii. 

Ha ka guban mar baan idhi 
gacan baaban u holladay 
inaan geysto dhawr jeer 
misna waxaan guddoonsadey 
horta inaan u kuur-galo 
halka loo gol-leeyahay. 

Waa goorma goorteed 

gef dhacaan u haystoo 
godob baan tirsanayee 

sow waa gartoodee 

Garas jilif leh baan ahay. 


Guudkayga boqorrada 
garaareeya heesaha 
gallad qurux cod iyo luuq 
shimbiraha u gaarka ah 
gashan labada qaybood 
haddii ay galaydhkiyo 
galgalkiyo fadhiistaan 
geesigooda caan baxay 
gunta iyo salkaygana 
goodaaddo nacabiyo 
maska goodka halista ah 
inta bahal gurguurtiyo 
gungumaa ku Shiri kara. 


Waxaan ahay ma guuraan 
gantadaydu adakaa 
gaashaan biraan ahay 
goblan tala adduunyooy 
gabay jaaba-jaaba ah 
Jajab iyo guraangura 
geel-kiiska maansada 
Suugaanta gocorka ah 
xulka inan gumeedka ah 
ninka maalin gelinkeed 
Maarkoos ka gurayee 
garcan waayey baan ahay; 
Alla gaarisaniyaa. 


ndo Marcos, keli-taliyihii xukumi Jirey dalka Filibiin (Philipine) ee lagu ridey 


Oo maxaase iga galay 
intuu Gaasir ii wadey 
googaalihiisii 

anba ways gujinayoo 
markuu gooddi meershaba 
garashaan ku dirayee. 


Ninku ways galaalee 
murti wax ka soo go'ay 
bal aan soo godlee qabo. 


Isagoo galgaladkii 
la hadlaaya gabadhii 
wuxuu yidhi guddoonshuhu:- 


"Samirkiyo dulqaadkiyo 
naxariista badan bay 
dadku igu ogaadeen 
nafta aad sugaysaan 
ma awoodahaygaa 
yamyam iyo qadaad weyn 
xataa caanaleydii 
booc ugu tukubayaan 
markaan diiri waayaa 
laysii qodqodayaa”. 
"Doofaarka ficil Wi 
naar loogu daayimi 
kol haddii dubbiyo waran 
duunkay ga lala dhacay 
yaa dabarka igu xidhay 
horta maan dagaallamo 
anigu maan is daafaco”. 


”Sow duruustu maahayn 
mudankiyo hal doorkiyo 
marka geesi laga dilo 
dadku inay fadhiistaan 
waatan geenyadii Diran 
iska soo durdurisee 
duufaanka wadatee 

ma la waayey dabar adag 
iyo wiil dardara qaba 

ma inaan dumaalay 
dantu igu khasbaysaa ” ? 


Dugu wuxuu u haystaa 
dilku inu qardhaas yahay 
dulmi lagu adkayn karo. 
Duqu waxaanu garanayn 
inuu dhiigga daataa 
yahay dogobbo waaweyn 
iyo xaabo lagu daro 
dabka qaran kulaalee 
lagu shido dareen guud. 


Isagoo galgalad kale 
la hadlaaya gabadhii 
wuxuu yidhi guddoonshuhu:- 


"Soddoh-yahay la duufsaday 
sowdigaan bannaankiyo 
dibadaha u bixi jirin 
sowdigii dusuuddiyo 
weelkaaga xalan jirey 
yaa ciyaarta kugu daray 
kugu yidhi ku soo bood 
yaase kuu cimaamaday ? 


Ma Rashiid Gadh-weynaa? 
kugu yidhi ganbooley 

iyo guurti waayeel 

garta waa u simanyiin”? 
"Ma ogtahay xilkaan sido 
ruuxa soo damaaciya 

inuu kiis bileys yahay. 
Meesha yaan habaaskiyo 
gabayooxu kugu dilin 


"Haddaad doonto gaadhsii 


Gurxan?” iyo Burhaan3iyo 
ninkay Guush?? yidhaahdaan 
ama Boobe” ugu gee 
gurigiisa Taywaan 

bal aniga wax iga gura. 
Horta garanba maynee 
fara geliya yaa yidhi 
arrimaha gudahayaga 
xaggee bay ka kululyiin 
may shagaalahaygiyo 
xaajiyo khamsiintiyo 

caasi waalideyntiyo 

Jinka naagihiisiyo 

anigiyo darmaanaha 

isu kaaya daayaan 

jaas aanu dheellee 

nin la soo kiraystoo 

lacag doona baan nacay”. 


Duqu wuxu jeclaan laa 
ninkuu doono mooyee 
dar kaloo ka geesii 
daf inaanay soo odhan 
dalan doolka Filibbiin. 


Isba waxa ku dacal jira 
dubatada dhallaankiyo 
diin laawa-yaashee 
wuxuu ii durkinayaa 
wuxuu ii arkaa dool 
nin dabaylo keeneen. 


Duqu waxaanu garanayn 
dunidaba sal iyo baar 
inaan deyrku kala xidhin 
ama diirku kala gurin 

in dagaalka joogiyo 
dadku laba bahood yahay. 


Gaarriyiyo Hadraawiyo 
== =. 
37 Gurxan-waa Xasan Gurxan Ibraahim 
x Qasa Burhaan Daahir Afrax 
a | suush-waa Cali Jaamac Basaale 
36 Rashiid Gadh-weyne waa Rashiid sheekh Cabdillaahi X. Axmed. 40 Boobe-waa Cabdi Viuf Dacaale. 

Isagoo galgalad kale 
dadka gooni ula shiray 
wuxu yidhi guddoonshuhu:- 


"Oarafsiga aroortii 
qadhaab doonashada guud 
qofna looma diidee 

haddii aan quwaax helo 
dadka kalena wada qado 
maxaa lay qaleeyaa ? 

Ma wax baan galloocshoo 
qarankiyo dalkaan dhacay 
ma wax qiiro kiciyoo 

laga qoomammoodaa ”? 


dalku lacag ma haystee 
shilimada ka soo baxa 

qof haddaan la wada siin 
qiyaash maashka ugu weyn 
miyay qaybsamaysaa ? 
haddii laysku wada dilo 
hadhow yaa mas'uul ka ah?. 


Haddii berrito lay rido 
ama geeshku igu kaco 
anigaan wax meel dhigan 
sidaan yeeli doonaa 
miyaan tuugsan doonaa 
ma waxaydin jeceshiin 
inaan daasad qaatoo 
ceebeeyo Filibbiin?. 


Intii ay dhul weynaha 
raggii dhoofay haysteen 
sida awr dhufaanaa 
usha laygu dhaqayoo 
labadayda dhaban baan 
mid markay dhirbaaxaan 


ka labaad u dhigayoo 
intaas waan dhursugayee 
inta dhiisha qabada ah 


wuxuun iigu dhacayaan 
idinna maa i dhawrtaan ?, 


Wixii roob ku di'i jirey 
wuxuu doog jilbaha dhigay 
Diihaal ma laganyoon 
dibnahaa qallalan weli. 


Duqu wuxu ka marag kacay 
danni horeba loo qabey 

in dorraad gumaystuhu 
dusha sare ka raran jirey. 
Duqu waxaanu garanayn 
kol haddii dabuubtaas 
dibnihiisa laga helay 
denbi kale inay tahay. 


Isagoo galgalad kale 
la hadlaaya gabadhii 
dadka guud ahaantii 
wusu yidhi guddoonshuhu:- 


"Tartan xaashi tiris galay 
xujo socota weeyee 
xabbad baaban haystaa 
ma xashiish cab baan aha 
bilaash-xaytayaashiyo 
markaan naag asay xidhan 
xilka anigu aan sido 

u xayuubbinaayee 
xafiiskayga kuul iyo 
xinne iyo huruud iyo 

lala tegayo googarad”. 


"Danyartay wad-wadatiyo 
naagtan waalaneey magal 
dadka kuu gurmanayaa 
shalay daahir yaa shamis 
sawtay i doorteen 

wuru diino badanaa”. 

”Doorashadu mar weeyaan 
nin la doortay baan ahay 
sidii baan u doorrahay 
doorashoo dhan waan xidhay 
dabadayna lama furo 
haddii kale dab baa kacay 
imminkana digtoonow 

dib u jeesta oo taga 

ka su'aal ka keenow 
magacaaga ii sheeg 

amar diiddo weeyee 
anti baan ku qorayaa”. 


Duqu wuxu jeclaan laa 
midho daray had iyo jeer 
duuduub in lagu ligo 
waxse aanu kuba darin 
in la yidhi ha laga dayo 
dirxi inu ku hoos jiro. 


Isagoo galgalad kale 
la hadlaaya gabadhii 
wuxu yidhi guddoonshuhu:- 


"Madaxnimada Filibbiin 
ma dadkay u siman tahay 
miyaan aniga lay siin 
miyaan Riigan odhan hay 
kun miyaanan shalay dilin 
kuman kalena dhaawicin 
kumanyaal xabsiga dhigin 
duga iga sarreeyaa 
markii uu warkaas helay 
sowkii mafsuudee 
hambalyada goraalka ah 
deg deg iigu soo diray 
hubka yidhi ha loo raro. 
Haddii aanan toosnayn 
sow muu cadhoodeen 


anna ima canaanteen 
ma duruusihiisaad 
igu beeninaysaa”? 


Dal hadday ku badan tahay 
deldelaadda dhimashadu 
dabar go'u bannaan yahay 
hub markaaba soo dega 
dawladdiisu waa caan 
inaan doorkan maanta ah 
deeqdaas cid kale bixin 
dunidu way ogsoon tahay. 


Duqu waxaanu weli garan 
dabka Riigan bixiyaa 
dadka inu garaad taro. 


Isagoo galgalad kale 
la hadlaaya gabadhii 
wuxu yidhi guddoonshuhu:- 


"Naagtu qaylo badanaa 
Ka fadhiisan weynee 
miyaa nalagu soo falay”?. 


"Qoftan waalan yaa qaba 
tolow mee ninkeedii 
muxuu noogu soo diray 
hadba gees u carartee 
ma carsaanyo falan baa? 


miyaan kabuhu goynayn 
haddii aan xanaaqoon 
diinteeda caayana 
hadhow baa islaantaas 
loo barooran doonaa”. 


"Doollarkiyo waxaan xaday 
maxaa adiga kaa galay 

yaa xisaabi kugu yidhi 
hanti-dhawr miyaad tahay 

horta anigu yaabee 

ma basaasad baad tahay 
sheekhayga lacagtiyo 
sirahayga gaarka ah 

ha sheeg-sheegin adiguye 
shugulkaaga maahee 
shalmadaha xariirta ah 
kunka aqalka kuu yaal 
meesha aad ka keentiyo 
halka lagu sameeyiyo 
qofka kaaga soo diray 
bal cabbaar ka sheekee. 


Dugu wuxu u haystaa 
dabka ruuxa shidayaa 
inuu Daado qudha yahay. 


Dugu waxaanu garanayn 
hadday deyso gabadhani 
weli inaanay degin talo 
degelkuna sawaxan iyo 
dabra weerar jiidhiyo 
dad cadhaysan waayeyn. 


Isagoo galgalad kale 
la hadlaaya gabadhii 
wuxu yidhi guddoonshuhu:- 


"Adigays cajabiyee 

car miyaynu simannahay 
dhexir baabad sidataa 
miyaad dhaadashada guud 
Maarkoos u dhigantaa? 
ab-tirsoo ayaad tahay 
hooyadaa ma inan baa 
aabbahaase magaciis 
adigu maadigaad tahay 
horta adigu yaad tahay”? 
“miyaad Janan ahayd beri? 
xiddigiyo ma leedahay 
billadiyo wax dereja ah? | 
Ragga iyo haweenkuba 


haddii ay ku doortaan 
meel laguugu soo shiro 
maxaad sheegi doontaa? 
Ma buraanbur tuuga ah! 
maxaad keeni doontaa 
dekedaha ka soo rogi 

ma kensheliyo fara badan 
biinan iyo muraayado 
iyo toobab dhaadheer. 
Sharikadina baabuur 
kaa iibin maysee 
maxaad fuuli doontaa? 
Ma dameer la soo xaday”. 


"Miyaad suudhadh leedahay 
niigtayno shucuba leh? 
Miyaad Riigan keligaa 

la qadeyn karaysaa? 

hor fadhiisanaysaa? 
Miyaad sheeko qurux badan 
qosol loola wada dhaco 
qaadaa dhigaysaa ” ?. 


"Ma dharkii ninkaagaad 
igu harowsanaysaa? 
Maxaad aniga huunnooy 

ii khashiinsanaysaa? 

Orod shaadhadh soo tolo 
dheddigyohow lab soo tumo 
dabadeedna goortaas 
kaalay aynu murannee”. 


"Bal calaacalaa daya 
cagihiyo tafeenaha 
ciddiyaha sibbaaga leh 
intay soo buskuxisoo 

isa soo birkicisay 

dadkan gelinba caynka ah 
caashaqa digaaga ah 
caammadan la soo xulay 
i calmada ku leedahay. 
Iyadoo cusburatoo 

weliba cuudna shidatay 
cugashiyo u socotaa 
carshigiyo kursiga sare”. 


"Carmal yahay garoob yahay 
Taadjar baa ku dhaantoo 
meelahaas ka hadashee 
waxaan kaa codsanayaa 
gqarankana ha ceebayn 
calankana ha shaashayn. 


Isba dahabadiisuu 

u dedaalis badan yahay 
inay duugga dhaxashee 
Dulmar inay haween tahay 
gol daloolo maahee 

wana uu u durayaa 

damaq wuxu is leeyahay 
goddobtii dorraad tiil. 
Dirir baanu kaba filan 
dermaduu xidh xidhay shalay 
weli waxaan ka daadegin 
dakharrada ku dhacayaa 
misna inay docdii tahay 
rugtii daaha loo rogey. 


Duqu waxaanu garanayn 
qof dadkiisu geenyada 

u dallaallimeeyeen 

inaan loo dardaar werin. 


Isagoo galgalad kale 
la hadlaaya gabadhii 
wuxu yidhi guddoonshuhu:- 


"Hunguraa ku qaadoo 
sawir baad run mooddoo 
waxba war uma hayside 
aqalkaad ku socotaa 
Janno dagatay maahee 
god waraabe weeyaan 
orod arag lafaa yaal 


iyo meydka kala quban 
wacadkii Ilaahay 
haddaad aragto saamaha 
madaxyada is biirsaday 
inuu baalku kaa qoyi. 
Meesha quud ma yaallee 


yaan dhilmaanyo kugu cunin”. 


Duga waa wadhiisii 
waa kaas derderey buur 
iyo meelan loo diran 
dadgalnimada falatiyo 
dufankuu u haystaa 
diricnimo inay tahay. 


Duqu waxaanu garanayn 
meydka daarta yaallee 

ku dib jirey agtiisiyo 
madaxyada duggaashadey 
inay deyn ku magan tahay. 


Isagoo galgaladkii 
la hadlaaya gabadhii 
wuxu yidhi guddoonshuhu:- 


"Haweeney xun baad tahay 
hooyo baagataad tahay 
huryo waalan baad tahay 
hed la soo diraad tahay 
belo hooliflaad tahay 
huudhaydh ayaad tahay 
seexaarad laga guray 
hargab soconayaad tahay 
hindhisiyo wax baad tahay 
haddeer aanan sheegayn 
biif-baaf ayaad tahay 
koolba aariyaad tahay 
isnidaamis baad tahay”. 


"Habar xaabo keentoo 
intay qaar ka biisheen 
laga wada amaahdoo 

galabtii carrawdoo 
kiishash madhan la nogotoo 
isla sii murmaysoo 

toban fooq dhisaysoo 

is illowsan baad tahay”. 


"Malmalaado qubatoo 
waxar caana nuugii 
faddareeyey baad tahay”. 


"Wadhatiyo biyooley 
laysku soo hoggaanshoo 
mid caloola karisaa 
firinbiga u haysoo 
intay feedh tabciyo laad 
isku wada dagiiqeen 
daaduunki xiiqoo 
hal cabbaara dabadeed 
isku laba kacleeyoo 
intay beer caddaadeen 
cagahays la dhacayoo 
ciid miidhanaad tahay”. 


"Dumar wada wallacayoo 
cuntadii ka dhaartoo 
intay liin cusbaysteen 
dhuxul ruugayaad tahay”. 


"Qolo aanan sheegeyn 
duqda lagu mannaystee 
gurigooda joogtee 

dharka maydha baad tahay 
midda xoogga weynlee 
dhulka xaadha baad tahay 
labadoo kallahayoo 

is hareer socdaad tahay. 
Intaas oo dhan baad tahay 
wax ka sii xun baad tahay 
haash biiray baad tahay”. 


"Ereyada an kuu xulay 
waan kuu khafiifshee 


waxaan hoos u leeyahay 
magli maysid adiguye 
duuduub ku qaadoo 
hooygeeda ma xaslada 
hengel baabad sidataa 
maadigaa hoggaansha ah 
nin halyey ah ridi kara 
qaban kara halkiisii 
midnimada burburin kara 
dadka kala kaxayn kara 
qolo qolo ka dhigi kara 
hadba qoys ku tuman kara 
qofkaad doonto cuni kara 
sharcigoo dhan burin kara 
sidaad doonto fali kara ? 
hadda guulahaygaad 
malaa sheegan doontaa” 


Duga waxan is leeyahay 
dura iyo isguulkii 

markuu diinta baran jirey 
diiwaanka gabayada 

iyo looxa doodaha 

waxa loogu daabaco 
dibadduu ka qaban jirey 
show muxuu dudubin jirey 
cilmigiyo daliillada. 


Duga waxaan is leeyahay 
berigaas da 'diisii 

isagaa dafka u sidey 
nacas iyo damiin iyo 

kuwa daata maahayn 

Alla muxuu diin abaahiyey. 
Durba guulihiisii 

deg deg buu u wada maray 
erey beena kuma darin. 


Duqu waxaanu magac dhebin 
rag Allow duruustaas 
dugsiguu ku baran jirey. 

Isagoo galgalad kale 
ka hor yimi gadood dhacay 
wuxu yidhi guddoonshuhu:- 


"Sanad guuradaydii 

la i doortay maahoo 
maalintii xorriyaddiyo 
gobannimada maahee 
dadkan soo bannaan baxay 
feesteeya yaa yidhi ? 
Madax-weynenimadiyo 
Maarshaal labeeyaan 
muddo badan ku joogee 
mugga waan dallacayaa 
Bogor inaan nogdaa baa 
saarkaygu doonoo 

in la ii ciyaaroo 

dadku wada raxleeyaan 
u tabaabulshaystee 
waxaad yeeli doontaan 
keeg baa la dubayaa 
billadaa la tumayaa 
badda iyo dhulkeenniyo 
samadaas dusheennaa 
dhal-dhalaal la sudhayaa 
kooxihii ciyaartiyo 

ubaxii kacaankaa 

maryo loo toltolayaa 
dunidaa la wacayaa 
maalintaa la yaabka leh 
u diyaar-garooboo 
farxaddiyo bakhaanbakha 
cishadaa ha la la sugo.” 


Duqu wuxu u haystaa 

in dabbaaldeggiisii 
dadku farax u soo baxay. 
Waxse aanu kuba darin 
dhanka uu degmada yidhi 
haw dareero geeddigu 
inaan looba diga-rogan. 


Isagoo galgalad kale 
la hadlaaya gabadhii 
wuxu yidhi Guddoonshuhu:- 


bishan iyo bisheedii 
belaad soo eryeysoo 

soo baacsanaysee 
baradaydu Silimmiyo 

ma bar laysku jiidhiyo 
baytu Abu Sufyaan baa?” 


Adna buuse naag yahay 
"Malyannadan dar-leefka ah 
adigaa magaaliyo 
miyigaba ka keenoo 
keligaa macsuumee 
milicdiyo habaaskiyo 
ha meermeerin suuqee 
"Anba mudanayaal baan 
marti-qaad u fidiyoon 
maraq iyo digaag iyo 
macmacaan u kariyee 
haddaad igu masayrtood 
muraad iyo xus leedahay 
masaakiintan kabaha la' 
wada meehannawga ah 
minankayga cadarkiyo 
maaweredka lagu shubay 
ha ku soo magiigine 
makhsinkaagi orod gee 
marxuunkii ku gabi jirey 
u akhriya dheh Mawliid”. 


"Hadday muufo waayeen 
maanigaa kasoo xaday 
haddii tuug u soo dhacay 
denbigooda weeyee 

may jikooyinkoodiyo 
kushinkooda ootaan 
Bileyskaan dalbanayaa 
ha la baadho aqgallada 
kaygana ha lagu daro 

muufaad ka hadashee 
balin rooti laga helo 
af-lagaaddo badanaa 
maba cuno hadhuudhkee 
maxaad ii hafraysaa?” 


Duqu ways nasakhayaa 
dabbaal saasa maahee 
dulucdiisa maahda ah 
wuxuu duurxul uga dhigay 
dundumuu u haystaa 
dadka tuban hortiisoo 
dala 'saa ku jira weli, 
waxse aanu kuba darin 
inay dooddu xidhan tahay. 


Isagoo galgalad kale 
la hadlaaya gabadhii 
wuxu yidhi Guddoonshuhu:- 


“Nin ku qaba sidaan ahay 
kiradiyo ijaarkiyo 

la baxsaday masruufkii 

ku khammaaray biilkii 
ama xaafad kale tegey 
gabdho kale shukaansaday 
maxaad iigu maran tahay? 
Hooy hooy wadaaddaay 
bilcan yahay dabbaal yahay 
bilis yahay inkaar yahay 
qaadka adigu naag yahay 
lima aanad qaadine 
qashgqashaadda iga dhaaf 
qujbal”! baan ku leeyahay 
haddaad quusan weydoo 
weli soo quturan tahay 
waa yahaye bal soo daa 
dirridiina waa taas. 

Wey diririg leedahay 

wey dig iyo damleedahay. 


Dheeshu xeego weeyee 
ulihii inoo keen 
iyo siidhi-walayaal 
dadkuna hayna daawado 
raggu aniga weeyee 
adna xaawaleydoon 
Ubax iyo Ayaan iyo 
Ururrada Haweenkiyo 
marwadayda lagu darin 
tigidhada u soo goo 
mahadhooyinkaan dhigo 
haddii aan wargeysyada 
Xiddigtiyo Ogaal qorin 
waxaan sheegay waa been”. 


"Si Allaaba badanoo 
taariikhda seben hore 
soddoh baa nin legeddee 
haddii aan sabbeeyood 
iga gacan sarraysana 
ma inaan baxsanayay 
caqligaaga kula tahay? 
Gobanimo-u-dirir baan 
kuu samaysan doonaa. 
Jabhadaha Uniitiyo3 
Birigaato Roosaan“ 
hub ka keensan doonaa 
Birarna waaban haystaa 
aan wiilal biima ah 
Biljam iyo Isbeen iyo 
kaga keeno Baariis 
kuwa lagu badhaadhee 
nin dulmani u yeedhee 
qarannimada daafaca. 


Ma oggoli dabuubtaas 
sida damasha qaarkeed 
dad ma soo cawaal baxo 


EEEREN 7 
42 Xiddigtiyo Ogaal-Waa wargeysyada Taliska diktatooriga ah ee Soomaaliya: 


a a My NG 
41 qujbal-waa Af Amxaari, macnihiisuna ik 43 UNITA-jabhad ka ji 
A I Jirta dalka Angoola. K Fa 
waa fadhiiso 44 Birigaato Roosaa-Koox argagixiso ah oo dalka Talyaaniga ka jirta. 

dal goblamayna lama magal 


gabbal dumeyba waa beri. 


Dugu waxaanu weli garan 
inaan dawga noloshiyo 
taariikhdu dib u nogon. 


Isagoo galgalad kale 
dadka goonni ugu digey 


wuxu yidhi guddoonshuhu.- 


"Wax la duufsanaayoo 
Jaddaroobey weeyaan 
miyuu dhaafay hadalkaan 
ku celceliyey dhawr jeer”. 

"Ha gamaaminaan idhi 
qunyar seexda baan idhi 
is-qaboojiyaan idhi 
hantideennu keligey 
anba iguma aaddee 
iska quusta baan idhi 
qalbigaa ku naaxee 
heeso qaada baan idhi 
qof hadduu bulshada xado 
waa loo zil qariyaa 
qaladkiyo waxaan falo 
haygu gabanninaan idhi, 
aakhiraa la tegayaa 
Jannaday ka buuxaan 
midhihii Fardawsee 
samir gooshta baan idhi, 
ku qadeeya baan idhi, 
dulmigana gastaan idhi, 
ku qaxweeya baan idhi, 
dhimashadu xaq weeyee 
hilbihiinna bahalkiyo 
yaanay haaddu gurannine 
xabaalaha qotaan idhi, 
ilka qayta baan idhi, 
qiyaamaa danbeeyee 
ka xorooba noloshoo 
cibaadada badshaan idhi, 
cunto looma ooyee 


waxa sharafka dhaawaca 
ha sheeg sheeginaan idhi, 
nafta waa la laylyaa 
qadoodiga bartaan idhi, 
waa lagu cadaabaa 
qofka dahabka kaydshee 
waxaad qaali haysaan 
qiimihiisu badan yahay 
iska soo qubaan idhi, 
qofka aniga iga dhana 
ruuxa iiga hiishaa 

ajar buu ka helayaa 

ka i neceb qabtaan idhi, 
anbiyada la doortaa 
ruuxaan wax xaasidin 

u shafeeca qaaddee 
marka kharash i soo galo 
illaa waan shaqaystee 
hambalyada i siiyoo 

i shaxaada baan idhi, 
cashadaan wax laayee 
meydkiinnu badan yahay 
denbigaa ku maydhmee 
iska wada qoslaan idhi. 


Weli kaashifaan ahay 
waa lay siyaartaa 
habeenka iyo maantii 
intaas waan siraataa 

ha i xamanninaan idhi, 
haddaad yeeli weydaan 
jaajuur noqdaan idhi. 
Haddii aad dhibaatada 
u adkaysan weydaan 
dhuumaha saliiddiyo 
dhulka Carabta aadoo 
iska dhoofa baan idhi. 
Dhidid waxa ku hoysaan 
ama muruq ku dheeftaan 
anaa meelo kala dhiman 
ku dhammaysanaayee 
Baanka soo dhigaan idhi, 

Aniguba ma caasiyo 
casharrada raggaygiyo 
codka macallinkaygee 
cilmiyada afkaygiyo 
carrabkiyo tusaalaha 
ku celceliya baan idhi. 
Intaasoo dhan baan idhi 
qawlkaa san baan idhi. 


"Dadkan joogi waayee 
millaterigi aan diray 

la dagaallamaayaa 
af-dhalaalka keenee 

haddii gaammudkood galay 
in tacshiirad lagu furo 
abaalkooda weeyee 
maanigaa wax-saarka leh”. 


Duga waa runtiisee 

dar Allee sidaas yidhi, 
hadda wuu iskuna deyey 
inaan diidey cidi odhan. 


Duqu waxaanu weli garan 
inaan saas dad laga helin. 


Isagoo galgalad kale 
la hadlaaya gabadhii 
wuxu yidhi Guddoonshuhu:- 


“Sida ruux i caashagay 
doondoonis badaneey 
haddii aad i neceb tahay 
anba waan ku shuufee 
rida rida haddaad tidhi 
habaar weeye saasiye 
cudud laysu sheegtiyo 
carrab iyo ishaariyo 
markay baadh canaad tahay 
nin waliba ciddiisuu 
cuskadaa u yeedhaa 
kuwo laga ducaystoon 


isha loo mar-maran baa 
i hareera joogee, 

anna bogorki Shaah iyo 
Xusni iyo Xuseen iyo 
Xasankii ku biiriyo 
rooxaanta Bari Dhexe 
ku bariisanaysee 
Bahda Fahad u weyn tahay 
Barre iyo Mabuutiyo 
jacfar iyo Bukaasiyo 
Beegan iyo Samoosiyo 
Diktoor Baandaheediyo 
Baaderiga Roomiyo 
burjigiyo karaamada 
ninka lagu barriijee 


Baakistaan u taliyiyo 
Bootaan cuskanayaa 

iyo weliba Beeriis 

ha dhacdaannu leenahay 
gabayohow ha beenaan 
naagta beerka kala goo 


Duqu wuxu cuskanayaa 
dawliskii bahdiisiyo 
xunbo daad la socotoo 
digaduu dhir moodee. 
Waxse aanu kuba darin 
isagiyo dirkiisiyo 

inaan dayro fara-madhan 
ducadooda la agbalin. 


Isagoo galgalad kale 
la hadlaaya gabadhii 
wuxu yidhi guddoonshuhu:- 


"In dhoweyto suuqii 
kaa xaabi waayee 
haddii aanad iga tegin 
waxa igu Wallaahiya 
intaan kookayaashiyo 
Jaariyadahaygiyo 

naagtayda kugu diro 
inay xaaqin kula dhici 
iyo baafaf waaweyn. 


Bal cajuusaddaa daya 
hadhka galay hadmaa dumar 
Madaxweyne noqon jirey 
makarafoon sidsidan jirey 
shir jaraa'id qaban jirey”. 


"Horta anigu yaabee 
dawladnimo ma Baastaa 
ma quraac la dubayaa 
mayska galin daraalaa 
habartuna ma geydaa 
muslinyohow islaameed 
kursigani ma doonnaa 
ma bas buu ku yaallaa 
kiro iyo ma lacag baa, 
miyaa layska ka korayaa”? 
Waynaan dareemine 
dadka naagahaw daran 
dillaal iyo mallaal iyo 
dib u socodna wayaga”. 


"Waddankaa cuslaadoon 
shicib ila walwaaliyo 
markab gaada waayee 
miyaa subaxan saaka ah 
kibir iyo is-yeelyeel 

cidi iila imanlayd”. 


Duqu wuxu ka kulul yahay 
doonniduu ku joogaa 
doobigeedi buuxsamey. 
Didmaday la booddiyo 
dildillaanka ruxankuu 
dawannada ku sara-kacay. 


Duufaanka dhacayiyo 
danabkuu ku selelee 
miyay doobir leedahay 
xaggee doohdu joogtaa ? 


Duqu waxaanu weli garan 
kol hadday dillaacaan 
dakhalkiyo shiraagyadu 
inaan qiilba loo deyin. 


Isagoon garaysnayn 

dadku inay gadoodkii 

kaga gacan sarreeyeen 
wuxu yidhi Guddoonshuhu:- 


"Weligood ha dhaarteen 
dhoobo hays marmariyeen 
iyo dhiilo aan jirin 
dhagxan iyo ha qaateen 
dhalo iyo faraajiin 

guryo laga caraabiyo 
saro madhan ha shiideen 
laamiyada ha oodeen 
intay taayir oloshaan 
dabadeed ha dhuunteen”. 
Kibirkaan dhutinayiyo 
ma dheeldheelligaygay 
inaan dhacayo moodeen”? 


"Madaxweynahaan ahay 
anigaa guddoonshe ah 
indhihii dadkaan ahay 
dhegihii dadkaan ahay 
maskaxdii dadkaan ahay 
barihii dadkaan ahay 
aabihii dadkaan ahay 
keligay dalkoo idil 
anigaa ka kaabba ah 
dhici maayo weligey. 


Dirqi buu ku yidhi saas 
duqu wayska laban yahay 
si xun bay u daareen 
dafiraadda fara badan 
denigaa ku dhalay saas. 

Hadda garo daldalankiyo 
duryankiisa guusta ah 
halka uu ka dirayaa 

waa diyaarad guudkeed. 


Waxse aanu kuba darin 
inay duushay geeddii. 
waa daruuro guudkood 
duqu ways xansanayaa”. 


"Dunidu hawlo badanaa 
tanna laysu dacaree 
caawaba ma dibad baa ! 
Tolow dawlad dhega-xidhan 
dummaddayda lagu qoro 
dal tolow habeensadey 
geyi aan dab laga shidan 
dayaxuna u soo bixin 
qorraxduna dellegan tahay 
dugsi iyo agoon iyo 
garashiyo dareen iyo 
dadnimiyo xishood iyo 
dastuur iyo xisaab iyo 
dacwad iyo garsoor iyo 
tartan iyo dardaan iyo 
dibjir iyo wax buuqiyo 
danyar gaylisaa jirin 
dimuqraaddinimadiyo 
xaga cidina daaficin 
taliyaha la daba gelin 
denbi dhacay la faallayn 
dulmi laga calaacalin 
dilka iyo xasuuqiyo 
deldelaaddu furan tahay 
ammaantaydu diin tahay 
Deeleyna laga tirin, 
raggu daakirraaddii 
sida adhiga daaq tago 
dumarkana la dhaansado 
dadku wada nasakhan yahay 
xaggee baan ka doontaa”? 


Dabbaal maaha Xaajigu 
duqu waa ogsoon yahay 

in dastuurka qarankiyo 
dugsigiyo aqoontiyo 
dareenkiyo xishoodkiyo 
dimugraaddinimadiyo 
wasa ridey dadnimo tahay. 


Duqu waa ogsoon yahay 
inaan daayin abidkii 
dawladdaas la yaabka leh 
damaciisu siinayn 
duniduuse barayaa 

sida uu dastuurkiyo 
dugsigiyo aqoontiyo 
dareenkiyo xishoodkiyo 
daacaddiyo sinnaantiyo 
dimugraaddinimadiyo 
dadnimada u neceb yahay, 
dar kalaa la qaba saas. 


Duqu waxaanu garanayn 
duulka uu tilmaantiyo 
haddii uu dalkaas helo 
isna inu dameer yahay. 


Duqu waxaanu weli maqal 
Dun Carbeed inuu yidhi 
diric keli ahaantii 

daleel guusha kama helo 
dadkaa geesi lagu yahay. 


Qofba wuxu ku dagan yahay 
halkuu daacad kaga hadho. 


Duqii Maarkos waa kaa 
waddadii dayacan koray 
jidka aaran dubatadu 

ku dambayso weeyaan. 
Dawga weeye loo maro 
sannadaha dul-saarka ah 
iyo nolosha daalka leh. 

Dawga weeye loo maro 
duni aan tilmaannayn 
duuggeedu male yahay 
gof ku daaya mooyee 
gof ku doonayaa jirin. 


Cudurrada dad leeyahay 
dawadoodu gaar bay 
dacar iyo dhunkaal tahay. 
Qof hadduu mar kaga daro 
sida doorku ugu jiro 

sida daranba loo yeel. 


Nin is doortay keligii 
in la doorsho mooyee 
isma doorsho weligii. 


Nin dushiisa lagu shaxay 
wax inuu durduriyoo 

bal si uun u didi karo 

ka dareen qabaan jirin. 
Duudsi baa ku dhacay culus 


dibindaabyo lagu falay 
waxa loogu daray nacas 
damqashadu ka dheer tahay 
dirir buuse ku hubsaday 
inuu diidi karo taas. 


Nin kastoo dardara kulul 
dabar lagu ceshaa jira 
Diin kastuu la soo shiro 
dacwad baa ka furan kale. 


Cirka sare nin degeshadey 
dayaxiyo marmari Jirey 
xiddigaha la deriska ah 
markuu hoos u soo dego 
dhulku wuu dir soocaa 
digashada ku fara badan 
dantaan dhuux ku odhanayn 
halka loogu daran yahay 


daymadiisu kuma foga 
wuxu daawadaa meel 
dura loogu roonaa, 

dib hadduu u nogon laa 
dal tabyaan ku beerrayn. 


Dunta bili nin lagu xidhay 
dabin loogu yimi bahal 
haddii aano loo dilo 
doqonniino ugu filan. 


Dar xumooy nin kula cola 
dadna kuugu dhow dhow 
dannigiisu badanaa 
hadduu daawo kula galay 
muxuu kuugu dudyaa? 
Daryeel maadigaa dhala? 

Habeenada weysha 
dhurwaa habarteeda 
dorraad ku hiraabtay 
haabhaabadka naaska 
haaneed ka deyeysa. 


Nirgaa hugun yuuska 
halkii lagu ooday 
hamuunta ka yaw leh 
riyaa hoganaaya 
idaa tuban heelka 
cadceedda hagoogtey 
haleelada weydda 
dhagaaq hidin waaga 
hareeriga taagan 
dantaa ku habsiisey 
inay hakadaane, 
dhulkoo hanad joogo 
intaan gadadh heerin 
ka sii degin heerka 
haddeer la yagaanno. 


Intaan habgan beeshu 
huluulaha oodan 

ku saan go'in hawdka 
intaan habac jiitan 
badhkeed ku hallaabin 
markay habaq baahdo 
dugaaggu hilbaysan 
intaan hawa-boodka 
fardaa higil raacay 
kuwii higsanaayey 
hummaaggu ka reebin 
xayeeshku habaabin 
intaan halladaadka 
hayaanku is waayin 
habeenku dhex qaadin 
hadhow la shallaayin. 


Hadaadunka naaftay 
sidii habas daalka 
hawaarsadey ciidda 
anaa hiddiddiida 
hobey hobe hooda 
durbaankiyo heesta, 
ku soo hoga geyne 
adaa hal-abuurka 
tixraaca ha 'leyda 
ujeeddada hoose 
hawaala yagaanne 
haruu orod Faarax 
horweynka jiciirtay 
hadhaaga u jooji. 


Haydaartiyo doogta 
hantaagada ciilka 
dareenka huqdiisa 
qamuunyada haarta 
caloosha hugmaysa 
hiirtaanyada raagtey. 
Dhinbiisha hulaaqday 
dabkaan hurin doono 
colkaan humin doono 
hargaa igu laalan 
dhowaan henggel baasta 
ninkaan huwin doono. 


Sabaanka hagaagey 
barwaaqada hoortay 
daruur iyo heego 
waxaa hogol gaaxsan 
hadhaysay dushayda 
harooyinka buuxa 
hoobaanta bislaatay 
haraaciga daadka 
caleenta hiraysa 
indhaa halacdooda 
hibaagiyo laaca 
naftayda hankeeda 
waxay hibanayso 
haddii wedku daayo 

inay heli doonto 
anaa huba taase. 


Hambaaber dhowaanta 
dareen ma hurdaana 
dagaal wata heeso 
hidday u lahayde 
Hargeysi ma toostay 
hoggaanka ma diiddey 
harqoodka ma tuurtay 
inaanay hummaagga 
hadoodilan yeelin 
sidii hebed geel ah 
heshii Nebi Saalax 
horaaddada dhiiban 
hankeedu ma siiyey 
waxay hibanayso 
ninkay la hadlayso 
hagaag ma u sheegtay 
hadday sama weydo 
inay hantideeda 
nafteeda hurayso 
hubaal ma caddaysay. 


Allaylehe waa hog 
shax aan la hilmaamin. 
Malaa Hugur tiisa 
waxaabu u haystey 
inaan hayal toosan 
harraati aqoonne 
maskii Hilqadaale 

ma soo hardaf boodey. 


Horaanse u sheegay 
inaan hadda beeshu 
hadhiino ahayne 
haddeer waxa jooga 
hadmaan ka afeeftay. 


Hasaasaha muuqda 
wallee hagar daamo 
Jalkaagu habeensey 
higlooy gabbalkaa dhac. 


Hangaalli hungaalli 
hegaan hega gaalli 
hunjaalli hantoolli 
bidhaan had-hadowga 
hiwaali hahoodka 
jibaanjib hunnuunnu 
huraalka hiraalka 
hambaaber mardaadi 
hadeedab haraanhar 
kallaal himbiriirsi 
hawaawir hayaayir 
sadaad herimooya 
hunnuushle hannaashle 
sareedo hamboorri 
hankooble hayoosle 
falaad habbabbaale 
hanquusle halowle 
garaad himhimowle. 


Hayaayub xumaanta 
humbaalle dhaqaaqga 
hallaallimo soofka 
hallaasiga sheelka 
harawsiga qaawan 
hiliiliga jeexa 
higiishis bogoolka 
Galbeed hiyi raaca 
Maraykan ku hiilka 
shirgool la hadaafka 
habheeb alalaaska 
hinraag qayayaabka 
haraaryada neefta 
hantaatac ergeynta 
hagaas caga jiidka 
walaac haghagoodka 
tawaawac higgoodka 
hamuun taltallawga 
calaacal hungowga 
heshiis macaluulka 
hunfey salsalaaxa 
hinfaal wax u sheegga 
wastirro habaynta 
hoggaanno samaynta 

hadhuubada daatay 
hareero ka leefka 
jalbeebta hal leyda 
rogaal halalleyda 
hemaal shaqgalkeeda 
higgaadda shanlleyda 
halkaan ka abbaaray 
hadhuudhku Carraale 
huftoo hufmi waaye 
maxaad kala haadin?. 


Intaas haqab beelka 
badhaadho horteed dheh 
hal baase xusuus ah. 


Nin tiisa u heellan 
haddaan taladayda 
hayaankiyo beesha 
hoggaami idhaahdo 
in taydi hallawday, 
anaa huba taase 
hadhow iyo fuullan 
waxaanan huraynin 
inaan hadda yeelo 
ayaa ka haggaagsan. 


Qabiil ku hadaaga 
hobsheyntiyo faanka 
masayrkiyo haybta 
hinaase la boodka 
holayntiyo maagga 
hirrooda gab dhaafka 
tollaay hebel meeyey 
sidii horor waalan 
hilbaa igu yaalla 
halgaad kula duulka 
colaad hurgumootey 
u sii hangaggaarka 
heleysada dhiiggu 
markuu heleleyda 
sidii harawaati 
hamuun tiro ciidda 


dagaal lagu hoobtay 
halyey ku idlaaday 
ka soo hindiwaaska, 
tabaalada huursan 
hangoollada qaybta 
fulaa halistiisa 
inaan hagartiisa 

u sii gacan haadsho 
halkay godobtaydu 
ka soo habqamayso 
ninkay huntutuulka 
ku soo hullanayso 
inaan dib u haybsho 
hillaabta ka qaado 
ayaa ka hagaagsan. 


Shirqgool hadiwaaga 
higlaynta riyaaqa 
hubsiino la 'aanta 
haloosiga luugda 
hawaawi la boodka 
hanuun la jibboodka 
dhurwaa halab saarka 
waraabe u heeska 
hufnaanta kashayda 
nin aan hibo saaray 
xariir ku habsiiyey 
markuu hal haleelka 
sidii hurin yey ah 

u soo hal haliilo 
anoo hadhsan waayey 
i soo hungureeyo 
inaan hanqalkayga 
sidii habla weynta 

u soo rogo hoosta 
inaan af-lahaarka 
harraati ku diido 
ayaa ka hagaagsan. 


Hanraawe i boobay 
markuu iga haago 
inuu hadhadaydu 
hafeefta xanuunka 

markay hurgumooto 
hoosaaso afuufo 
halbawlaha kayga 
sidaas kula hoydo, 
nin haad i cunsiiyey 
inaan horor siiyo 
ayaa ka hagaagsan. 


Hawraar iyo sheeko 
haween laga reebay 
beraa habar guurtey 
hayaan rareygeeda 
culaab iyo haamo 
waxay hilif saartay 
haldhaa kici waayey 
hiyeeda gadh jiidka 
markuu hollan waayey 
ayey hindiskeeda 
halaanhal ku keentay 
midaan kolla haabka 
markaa lagu haynin. 


Waxay tidhi "hoogey 
hayaay Cabdul-Qaadir. 
hareer gabo awrka”. 


Markuu hayinkeedu 
hagaag isu taagey 
ayay tidhi "haakah”. 


Hebloo gabanteed ah 
hilowna basteeda 
malaa u han weynna 
karaamadan hiirta 
ku soo hormanaysa 
hilmaamina weydey 
wadaadka hoggiisa 
ka soo hangallaystay 
siduu ugu hiishey 
ayaa tidhi "hooyo 
muxuu horta sheekhu 
tnoo yahay haybta”? 


Waxay tidhi "heedhe 
Hibooy ratigeennu 
markuu hingan waayo 
ayaan huriwaaga 
haleel cuskadaaye 
habeen ma wadaagno 
haddaan magaciisa 
dantaydu higgaadin 
ma soo hadal qaado”. 


Ujeeddiyo haatan 

nin tiisa u heegan 
halyeynimadiisa 
hashiisa ku dheelmay 
iddiisa ku hoystey 
inuu hantidayda 
habaynta xilkayga 
dhismaa hodankayga 
hiddaa sharafkayga 
waxaan nolol haysto 
horseed ka ahaado 
inaan ka habaaro 

ka haayir idhaahdo 
ayaa ka hagaagsan. 


Hashayda nin maalay 
markuu hordhaceeda 
habniin kaga daalo 
inaan hanbadiisa 
hafriinyaha beenta 
habeedda qalaysan 
ku hoorsado weelka 
Gobaad ka hillaabto 
inaan ku hagoogto 
ayaa ka hagaagsan. 


Anoo qaba hawsha 
habeen iyo maalin 
intaas sida heeryo 
habaaska i fuushan 
inaan ku hungoobo 
hulleelka madhnaanta 

hamaansiga guusta 
hamuun la carrawga 
heshiis ku ahaado 
naftayda ka hiisho 
hugaas dogonnino 
Hurrow nin i saaray 
inaanan u hoogin 
calaacal harraaddan 
xaqayga ku haybsho 
ayaa ka hagaagsan. 


Habkii xidinxiidka 
dugaag huwantiisa 
heshiis lagu duuley 
horyaal ka ahaaye 
markii hankakoobka 
la soo helay guusha 
libtii lala hoydey 
tukaa yidhi "hoy day 
hashaan qalay saami 
hagaagna u gaybi 
hadhowna i toosi”. 


Tukow hayedaadu 
waxbay huwanayde 
dantiisa ka haybi 
qorshii hiyigiisa 
halkay talo joogtey 
ka sii wadey hawsha 
ninkiina halmaanyey. 


Saqdii dhexe hawda 
ninkii hurdey toosyey 
hareeraha eegyey 
ragdii ku hungowyey 
hangaar warwareegga 
hankaag jaljalleeca 
hagdii samri waayey, 
tukii hanfariirka 
waldeys kula haadyey 
gar laysu hankaabsey. 


Hamuun gorayaale 
ninkii Halac-dheere 
wuxuu yidhi "hoo war 
intaan hana gaaday 
haddeer iyo caawa 
haddee weligayba 
inaanan hanbaynin 
horaad u ogayde 
maxaad igu hiifi” ?. 


Ninkayse ka hoostay 
mar bay hawireene 
ka soo kabey haarta 
bahaysiga haadda 


hilbaa cuniddooda 
habeen gama 'iisa 
inaanu haweysan 
ayuu han fogaanta 
halkii kaga dhaartay. 


Ujeeddiyo haatan 
rag waa hal adayge 
heddeyda wedkeyga 
inaan hanbalyeeyo 
tubaa halaq yaalka 
hog layga qaniiney 
ku sii hiradkiisa 

ka haarri agtiisa 
ayaa ka hagaagsan. 


Haddaanan haddaanan 
haddaanan dhawaaga 
hireyda wireyda 

hayay ka kacayda 
Jjihaadka Hargeysa 
barbaartu hagayso 
haweenka gadoodey 
ka qayb gelin hawsha. 


Haddaanan haddaanan 
intii isku hiila 

Hargeysiyo Bayla' 
intii la hal maasha 
Bakool hilinkeeda 
heeraarta Kismaayo 
ilaa Hobyo geynin 
Hiiraan u tallaabin. 


Runtay la hudmeene 
haddaanan haddaanan 
haddaanan dhawaaga 
sidii hangar yeedha 
hillaac iyo maayad 
dhulkoo dhan hadhaynin 
Banaadir ka heesin 
wixii hurda toosin 
halyeeyada ciilka 

ka haajirey ciidda 
halkay talo joogto 

u sii farin haadda. 


Haddaanan haddaanan 
waxaan huro caawa 
dhammaan huga xaaska 
haylaa maryahayga 
sariirta hanbaadha 
kuraasta hagoogan 
ashuunka hunbuuca 
haraaq iyo daahyo 
waxaan jaqaf haysto 
haddaanan xaraashin 
waxay hanti goyso 
intaan hub u siiyo 
dadkayga habaynin 
dagaal u hormaynin 

la soo hadhin guusha 
hawraartiyo luuqdu 
Cabdow hadalkaygu 
hawaawi kac weeye 
ninkii hebel miihi. 


DIBADYAAL 


Deelley karaankeed 

in kastaanay duuduub 
demmanaha wax ugu odhan 
hadalkana u duur xulin 
ama daagsin geel marin 
doc qudhay shifaysee 
dhanka kale ma daaweyn 
nin sharaystay kuma duxin 
dhego debecsan kama helin. 


Ma hirgelin dabuubtii 
dooddiina lama garan 
ama waa la dala'sadey 
lama baanan doogtii 
dakharkiina lama dhayin 
wuu sii darsanayaa 
daldaloolkii sii korodh 
Daba-keenna faalkii 

ku dayow xiddigiskii 
dugtey xeegadiisii. 


Dildillaaca maradii 

wax la sii daneeyoo 

la dugsado ka weynaa 
misna deylo bixisada 
dhaw dhawdu kama degin 
Gaarriyow dabuubtiyo 

la dardaaran keenii 
doolaalo dheeraan 

dira dire ka soo qaad. 


Dabaqyada dhunkaasha ah 
ninkii duubi kala baxay 
durba soo rogaal celi 
dooraalayaashii 

weli ways dalbanayaan 
damaciyo hungurigii 

sii durug hankoodii 

darka laysu mari waa 
xaajada delleganata ah 

weli dawliskeedii 
dandan buu ku dhacayaa. 


Qalinkiyo dawaaddii 
weli ways dul-yaalliin 
Dul-fiqaarna lama dhigin 
qubanaha la duudsiyey 
isagana dagaal faran. 


Dayeerku laan buu 

weli dacalka haystaa 
bahal ceedhin deyn waa 
anna waxa la ii diray 
daaraanta godobtoo 
nabarrada damqanayaan 
hadba dacar ku noolayn 
ilaa dayin abidkay 
dawankaan ruxruxayaa 
falla waan ku darayaa 
marka doobi buuxsamo. 


Intaan deebshey gaawaha 
danbarsaday irmaantaas. 


Adigaa hal doorkiyo 
suugaanta derida leh 

dir ku kala kexeeyoo 
midba dara-dhigiisiyo 
dhirta looga diiriyo 

dillo ugu abtiriyoo 

dantu waxay u magan tahay 
darka fayl is dhaafiyo 
daran doorri shubiddee 
inta aynu dirirtiyo 

dood wadaagga leenahay 
dabra celinta xeeshiyo 
shax dalaynta togashada 
hindisaha godkaan dego 
ku danbee Rashiidowt 
Jire waa ii duufaa 

Jarta haygu sii deyn. 


=== an 
45 Rashiid-waa Rashiid sh. C. abdillaahi 


Intaa deebshey gaawaha 
danbarsaday irmaantaas. 


Wax la yidhi nin dooloo 
beryo dibada meeroo 
dani baajin weydaa 
caal waa dib ugu kacay 
degelkuu cid ku ogaa. 


Fadalkiyo durduraddii 
wuxu dacal ka soo galay 
dooryaanle waagii 
didibkii la oollaa. 
Daagsin buu ka halacsaday 
dayra-dhaaf nin jiilaal 
shitay dogobbo waaweyn 
waxa duunka hoosiyo 
damaciisu kula fagay 
ninkaas daartay xaabada 
wax u dagamsan baa jira. 


Lugihii degdegayuu 

u duwadey dhankiisii 
isla doonasho llaah 
doobku waa walaalkii 
waa ninkuu dad iyo maal 
dummaddiisa kaga tegey. 


Durba laysku soo bood 
degdeg laysu gacan qaad 
wuxu yidhi "bal soo durug 
hadalkana i deegsii 
marmar baan daraaddiin 
degdeggiyo kalgacalada 
odhan jirey ma duushaa 
meel bay dalooshoo 

dal tabyaa i haysee, 

duni waa ku dhagannoo 
dareen lagama waayee 
degmadii ma nabad baa”? 

Wuxu yidhi "dareen ma leh 
degmadana shil kama dhicin 
dadna waa fayow yahay”. 


kuye "dooddigaygii 
dardartaan u yeellaa 
imminkaan debcinayaa”. 


Ninba dabada meel saar 
warku sii dabayl raac 
laysu daaddeg toyashada. 


Wuxu yidhi "hal ii daran 
goraygii dufka lahaa 
ma rakaatay doobtii 
shinbiraha ma didiyaa”? 


Wuru yidhi "ku daayaa”. 
Maxaa daaray “buu yidhi”? 


Wuru yidhi "dabbaalkii 
lafii Daabbad qaarkood 
sow duleedka kama helin 
duf ku bexe wedkiisii 
doqonniino gurayaa 
nacasnimo daldalayaa 
dabadeeto eedyaa”. 


Wuru yidhi "dul badanii 
doonnidii la raran Jirey 

ma naf baa ka daydeen 

mise wuu dibboodoo 
dugaag caydha baa helay”? 


Kuye "daayinkiisii 
denbi dhaaf ha siiyee 
sawti duugti loo qalay 
ducadii adoogeen”. 


Wuru yidhi ”duqeennii 
degta magu sidi jirey 
saguna ma dubuq yidhi”. 


kuye ”seben ummulo doox 
dabayaaqadiisii 

intii aan duqduba hoyan 
dabra weerar nagu dhacay 
duullaan ku dhimayaa”. 


Wuxu yidhi "ma Daadana”? 
kuye "daad la orodyaa 
daaddeys ka xooryaa 

intaan danabadaadii 
ubadkiyo durriyaddii 
dahrigaaga laga jaray 
subax keliya duudduub 

lagu darin xabaalaha”. 


Wuxu yidhi "dabayshaday 
dayaxay madoobaa 
gabbalkay dam weeyaan 
da 'yartii cuddoonayd 
iyagana docdoodii 

ma daleel bannaan baa”? 


Kuye "duumo xaaqadaa 
intaan Dahabadaadii 
duulal raacay loo tirin 
iyagana ka daba gee 
wixii aakhiraw degey”. 


Kuye "Dahabadaydii 
iyaduna ma duug baa 
maxaa loogu daw-galay”? 


Ma dumaashiday baa? 
Kuye "waaban daalee 
sawtii Duleedow 
daandaansi keentee 

Jin dagaagay maagtee 
aqalkii ka dumisee 

lagu helay denbiga culus 
sawtii la doorshee 

dalandoolli laga dhigay 
intaan xoolo dabar go'in. 


Duugowyey xiisti 
dirgan waayey hadalkii 
indhuhuna is daydaye. 


Wuxu yidhi "dad yaa hadhay 
maxaa duunyo weli nool” ? 


Kuye "duunyadeennii 
daratiyo kud weydii 
dadna waa anoo qudha”. 


Duleedoo yaqiinsaday 
inaan guul danbaysoo 
lagu diirsadaa hadhin 
ayaa daymo muruga ah 
dibno jiitamaayiyo 
deelqaaf ku yidhi ciil 
danab iyo wajaaf iyo 
daacuun ku kala goo!!! 
reerkan daaha loo rogey 
dubbihii Iaahay 
darandoorri ugu dhacay 
dam daguugan laga dhigay 
miyaad guul darraystow 
nabad iyo dardaan iyo 
igu tidhi dareen ma leh 
waxa duur-xulkaagani 
kaa daarran yahay sheeg! 


Dibadyaal kal adakaa 
naxariisi kuma duxin 
damgashada walaalkii 
weji duban ku baabi'i 

af daboolan kula hadal 

ma degdegin jawaabtii 
docdan iyo docdaas dhawr 
dib xusuuso ugu noqoy 
dabkii xaabo saarsaar 
madax diiran baagbaag 


taataabey dakharrada 
qosol buu ku yara daray 
wayska dagagar jiifee 
deexashuu la soo kacay, 


Wuxu yidhi "degmadayda 
dugsi keliya baa jira 
diric keliya dhiga 

dersi baanu baranaa 
dulliga iyo beentiyo 
doqonniino faankiyo 
qoqobkiyo dirsoociyo 
ducadiyo yaboohdiyo 
inta laga diqoodiyo 
dawersigu ka kow yahay 
digashadu u mudan tahay. 
Marka galin daraalaha 
dilla shegga la cuskado 
intixaanka loo dego 

ka dul dhiga jawaabtiyo 
doorkiyo wax-garadkaa 
inta daadata u badan”. 


Wuxu yidhi "degmadayada 
dibnahaa la cunayaa 
qosolkaa la deexdaa 
adigoo il dabayaa 

dadku inaanay kaa garan 
misna lagu dedaalaa 
marka aad Duleedow 
sidaad doonto weydaad 
sidaad diiddey yeeshaa”. 


Wuxu yidhi "degmadayada 
si dareenka garashadu 
aanu nooga noqon dung 
dawrigaan hayin ahayn 
ma dagmaha indhaa qaba 
tiisa waw daboollaa 
waanu daadahaynaa 
wuxuu daymo boganlaa 
dulmar bay ku gaadhaan. 

Ka dheguu daloolaan 
daba gala wixii dhacay 
xanta durugsan heli kara 
dooca waw gufaynaa 
deeqsiinta hadalkana 
farahaannu dirannaa 
iyagaa ka door roon 
dibno sheega godobaha 
hayska dagamsanaatee 
yeedhow dam weeyaan”. 


Wuru yidhi "degmayada 
roobabkii ka di'i jirey 
dirirradu ma baahaan 
dalka uma sinnaadaan 
annagaa daruuraha 
deebaanka haynnoo 
meeshaanu doonnaa 
lagu soo dabbaalaa. 
Dooxaannu seerraa 
deyr ooda marinaa 
hogolaha darrooraa 
marka ay ku daataan 
deegaan ka saaraan 
wana doog ka soo baxa 
yaa daaqa ma ogtahay ? 


Inta duunyo dhaqatadu 
docol ruug tidhaahdee 
markay xaabka daaftiyo 
inta dacaydu gaadhiyo 
daab gaabta laastaan 
dhirta hoose diirtaan 
xoolaha dar-leefka ah 
Jeenyaha dul-saaree 
laamaha duxleyda ah 
damac fuul ku goostee 
daamankaan wax sii marin 
dira waxay haleelaan 
gawsaha dalqada ku leh”. 


Wuxu yidhi "degmadayada 
ninka ragga daryeelkiis 
ama duubka sharafkiyo 
derejada la siiyaa 

dabar iyo nac weeyaan 
darbbo waw ma dhaafaan 
deldelaaddu xeer ma leh 
kol haddaan xaq lagu dilin 
denbbi meesha kama dhicin 
deero deero ma hirddiyin 
Sama-diidna loo qaad 
meydka waw baroor diig 
dumarkana hugoodiyo 
diibkoodu waa weer 

dacar bay ku dhaashtaan ”. 


Wuru yidhi "degmadayadu 
boobka way la dirirtaa 
in la duro garsoorkiyo 
in la dumiyo ma oggola 
badi waxay danaysaa 
dadku inay sinnaadaan 
kefedaha dalooliyo 
miisaanka dalabta leh 
waxa laysu dacal sudhay 
dibindaabyo maahee 
waa daryeel sida u yaal 
danyar loogu tala galay. 
Si aan laysu daba gurin 
dulmiguna xaqa u cunin 
dayaxaannu awdnaa 
qorraxdaannu daahnaa 
nuurkaannu daminaa 
mugdigaannu daarnaa 
dabadeeto fulinaa 
sharcigii dalka u yiil 
cir da'furay habeenkii 
dallad baa la qaataa”. 


Wuru yidhi ”degmadayada 
dahab baanu shiillaa 

lafta dhagax dixeedkiyo 
bir-lab aan dubnixinoo 

debcin baannu shiidnaa 
derbiyaannu fanannaa 
daaraannu taagnaa 
digir iyo galley iyo 
dalag baanu keennaa 
daacaddaannu beerraa 
in yar oo dalxiiskiyo 
weriyaha dan-fulintiyo 
marti daansha socotiyo 
ragaan loo darraan karin 
lagu dararsho mooyee 
isku duubnideedaa 
dekedaha la geeyaa 
duniday u dhooftaa 
dulmigaannu gadannaa 
dibadaha ka keennaa 
waa daba qabsiye garo. 


Qabqabtiyo durbaannada 
daran doorri dhacayaa 
diihaal ma reebaan 
dayac beel ma haynee 
dundumaanu maydhnaa 
sida ogaxda diinkaa 
daymadu na korisaa”. 


Wuxu yidhi ”degmadayada 
cudurrada dillaacee 
aayaadka diintiyo 

dadku uu Quraankiyo 

Daa 'inkay ka magan galay 
waaba lagu ducaystaa. 


Haddaannaan dagaal ridin 
ama clidan soo dumin 
dawliil ku naalloon 

ama duul xeryo u goyn 
ama keenin daacuun 

ama daadad soo rogin 
webiyada durdurayaa 
Jiilaal wax naga dilin 
Daba-dheer na salabayn 


diigaanyo nagu dhaban 
miyaa daasdaa madhan 
Dirham noogu dhacayaa”? 


Wuru yidhi "degmadayada 
ruuxii la duugaa 

marka laga dareeruu 
dardar soo ceshaayoo 

dib u soo dhashaayoo 
durba loo mashxaradaa”. 


Wuru yidhi "degmadayada 
dadku waxay la yaabaan 
dan quntaa u fara badan”. 


Wuru yidhi "degmadayadu 
duleed joogta magashiyo 
ka hagrada ma durugtada 
ayay geel u dirataa”. 


Wuru yidhi "degmadayada 
dibida iyo weylaha 
warna dhala dameeraha”. 


Wuru yidhi “degmadayada 
waxa jira Duleedow 
habar doobir kululoo 
dhererkana Dijaal le'eg 
dadabkiyo ballaadhkana 
dhirta daray ka xo0g-weyn 
dhakaday il daaftoon 
dawo karin ku leedahay 
mar inay wax dihatoo 
ubad daaddahaysay 

si kastaba u doontoo 
markay ciil dellegantee 
toddobaatan dayrood 
dedan iyo si daalacan 
nafta damac u gelisee 
baryadii ka daashaa 

Rabbi deeqsi weeyee 
ducadeedi ka agbalay”. 


"Da 'baa wiil gurracano 
falanoo derderanoo 

denbi iyo xasarad badan, 
curad guri danbbaysna ah 
dirgi iyo si fool adag 
hoosteeda laga deyey”. 


Iyadoo ha dagantii 

digta qalabka reenka leh 
kaga dananinaysoo 
Demman guulaheedii 

u dabbaal degeysaa 

Suul Cayn durduriyoo 
Dubur buu ka xulay Hawd”. 


"Damdamtiyo mashxaraddii 
iyo darammalkeedii 

miyaa dhiillo darartiyo 
dugey lagu gunaanadey”. 


"Daadduunka ciilkii 

dib waxaan u dhici karin 
duqdu sow khalaawaha 
wax kastaba iskuma deyin 
dulucana umay xidhan”. 


"Kolba daw shixnadan bay 
sangadhaha docdeeda ah 
hadba ruux la duushaa 
markay dayma bogashada 
weji dadabka quusta ah 

isha daawisiisay 

qofkaan duud carrale noqon 
daad xoor ku tuurtaa”. 


"Iaa maalintii dura 
sidii bay Duleedow 
xaajadu dudduuc iyo 
deji iyo dul gee tahay”. 


Ninka dalawadiisii 
duhur geed ka seexdee 
dib-Jirtee habeenkii 
bahaluhu durdduurteen 
dildillaaca waaberi, 
markuu daydaygeedii 
dalag dalagta raacdada 
ka dul dhacay raqdeedii 
runta Magan is diidsii 
indhahana dib ula noqoy 
ruuxeeda doon doon 
dad kaleeto weyddii. 


Wuru yidhi "degmadayada 
danbbar laguma maalee 
dar-xumaa ka oloshoo 
dalawadu nin moogow 
may gabin dadkeedee 
waxa loogu daw galay 
ninaan daawo xidhinoo 
ilaa dalan-dalkiisii 
doofaaro dhigi jirey”. 


”Duluglaha is haystiyo 
dibiyada herdamayaa 
dixda ay ku shaxayaan 
waxa damashi weyneyd 
dhirta looga dabar jaray 
durba haysu muugqdeen 
kibir haysu dooxeen 
dacawaa basaastoo 
dufan looga shubayaa. 


Dooh doohdu waa been 
nin dalaafsan baa yidhi 
waxay daarran tahay waa 
isku didi ibleysow 

mid ahaan duxdiisiyo 
daribtiisa noo loog. 


Degelkaad xusaysaa 
ma dal buu ka weyn yahay 


369 


370 


naf adaa u dudayee 
afka sow ma hadal deyn”. 


Kuye "daba-likaalow 
Allaylehe dad baa ba'ay. 


Waxaan doogsin cararkii 
diihaal la orodkii 
habeenkoo dalool tegey 
socodkiyo dawaafkii 
didmo caymadkaygii 

deli iyo jar kala dhacay, 
wixii doox rogmmanayaa 
igu daray badweyntee 
daad-xoorta iga dhigay 
waxaan reer i diir neceb 
ku dib jirey agtiisee 
da'dey gacanta hoos dhigay 
qalo iyo dir-sooc iyo 
waxaan diif la golongolay 
dalan dool u yeellaa 
daalaa dhacaygii 

rugtaan soo duggaashadey 
miyaa ii darraatoon 

ugu imi dardaar werin 
maantana degaankay 

ma Dagaar u guur baa 
iyo diillintii Gurey”? 


Wuxu yidhi ”Duleedow 
dilalyada ku haysaa 
ambba iima dihinoo 
intii ay dabayluhu 
hadba meel deleeliyo 
daaddeys ku dhigayeen 
wixii daad mahiigaan 
dal shisheeye kugu furay 
dabataan ku noolaa 
dhaxan baan dugsanayoo 
anbba dayro ku ahaa 
Dibadyaalla kula baxay 
dooyeysigaygiyo 
dunqulaalka hoosiyo 
digsigaan babbinayaa 


gacma daalis weeyee 
dux inaanan kala bixin 
malaa daawashada guud 
dunjigaygu kugu filan”. 


”Haddaad diidday maandhow 
bal ninkaad u tahay deni 

iyo xaaji soo degey 
saadaasha kugu daray 

isna tiisa daymood”. 


Ninkii duurka caydha ah 
duufaan ku soo ridey 
halkuu daalac heli laa 
markii deyn ku sii go'ay 
intuu doobi guusiyo 

dib u ligay candhuuftii 
dirri-xaradh ku hawshoo. 


Wuru yidhi "dulmanidaa 
misna gacan degganidaa 
aaway dawladnimadii 
iyo doorarkeedii 

ma dad baan arllada jirin 
ma nin baa daraaddii 

u daddaabba xidhantiin 
caku aaran dubatada 

iyo dooxatada baas 
dabar maa u goysaan 
xadhig maa u diirtaan 
dibso maa tidhaahdaan 
colka wadhaf ku daydaan 
nafta deeq u bixisaan”? 


Wuru yidhi "degmadaydu 
dareen way ka siman tahay 
doogna way gudboon tahay 
doorna waw midowdaa 
libna way ku dirirtaa 

xilla way daryeeshaa 

daba gelisyadiisiyo 
dad-qal way ka adag tahay 

danna way wadaagtaa 
duddadaa u kala rogan 
mana kala dab gaataan 
dadab baa ku kala xidhan 
kala durugsanaantiyo 
digadana nin baa shiday 
dawaduu ku huriyaa 

rag inay ku damiyaan 
dannigoodu farayaa 
gaas bay ku darayaan 
meel daad u baahnayd”. 


"Waxse jira Duleedow 
dibirrooti kulul baa 
dingaraaradiisii 

xaska lagula daatee 
duugoobi maayaan 
dakharrada la geystoo 
waa daanno culusoo 

rag iskaga danbbeeyaa”. 


Malaa wayla durugtee 
aan soo dabbaale 

tartan laba ku dirireen 
dahab loogu beretamey 
in la seexsho dacawada 
danta laga lahaa waa 
inuu diinku guul helo 
dulmarkiyo ujeeddadu 
dadka waxay baraysaa, 
in dedaalku wacan yahay 
dhanna dulucda sheekada 
duur-xul baa ku yara jira 
iyo dala'si laga wado 
duqu inaanu dheerayn. 


Sida loogu daran yahay 
iyadoo ka diimmoon 
dayo moog habaarkaas 
awgiis ma daaree 

isna duubka hibada ah 
doomaarta cawskiyo 
daristuu ka jecel yahay. 


Doqonniino lama dhayo 
hedna lama daweyn karo, 


Dadka aad ka dhalatiyo 
dalka aad u dhalatiyo 
nin la yidhi danta u tali 
hanad laga dab gaatiyo 
diric iyo fariid nogo, 
dibin daabyo ka ogow 
duco iyo xusuus iyo 
duug aad ka dhaxashide 
xilka daacad ugu hay 
ha dullayne gaadhsii 
meeshay daraaddeed 

u galeen dagaalkii 
diiftiyo kulka lahaa 

dib u dhaca ka maaree 
dumar iyo rag hawl geli 
kartidooda deeqsii 
derejow sugnaatoo 
guul baa u dagatee 
Alla doori saw kaa 
darka jiidhay Maaweel!. 


Waxan dooddi kaga baxay 
hadalkana ku daa idhi 

nin dab ligay Rashiidow 
dhuxul buu ka daacaa!!! 
Ma darmaanta booddee 
didday baan u jeedaa? 

ma dalilka muugdiyo 
dhamac hoos ka darartoo 
is -dallaallimaysiyo 
danbas baan agaannaa? 
halka deyr wakhtigu dhigo 
dib baa looga sheekayn 
Kaddaraa* u magac birin! 


HQ 
46 Kaddare -Waa Xuseen Sh. Axmed 

GOL JANNO 


Wakhtigaa is-gurayo0 
hadba xaajo godadliyo 
ged la soo baxaayoo 
garashada damgaayoo, 
gudgudaa hillaaciyo 
geydha iyo fooraha 
Xasan Ganey”” ladhkiisii 
Gol jannaa ka dhalatoo 
galabta iyo sheekada 
gorgor yimi Hargeysiyo 
geeskaannu joognaa. 


In dhoweyd guhaankii 
gulcub buu dhalaayoo 
gorgor iyo wax yaabliyo 
tuke hilib gadaayiyo 
xuunsho geel la joogtiyo 
golli heeryo sidatiyo 

rati gorod madow iyo 
geesoole bogqoriyo 
saadaal gurracanoo 
gurran waa la filayee, 
ninkii beesha soo galay 
gonda-dhigashadiisii 

ri‘ garbaa iskaga taag, 
marna saaryey gaaddada. 
Mar gadhkeeda feedh feedh 
afka godan ku kaakici 
marna geesaheediyo 
kaga weehay goonyaha 
marna caws u soo goo 
marna sheemi gaarkeed 
ka takooryey gacalkeed. 


Gabankiyo haweenkii 
iyo gurungurcoodkii 

gurxan iyo colaad iyo 
guulguul u saar-saar 


47 Xasan Ganey-waa Xasan Xaaji Cabdillaahi 

ku gadoodyey beeshii 
habeenkiina gaadhkiyo 
gaaf-meerka tarantari. 


Warka lays galaa-bixi 
dabadeeto goobtii 
gurmadkii isugu tegey 
afka gacanta wada saar. 


Mar la yidhi ridaa guul 
gallad hoose wadatoo 
cidi aanay garanayn. 


Marna gacal xijaabtoo 
gunno iyo xusuus iyo 
laga gooyey samahoo 
godka lagu illaawoo 
isa-soo galluubtiyo 

nin gargaar u dudayoo 
gibil doorsan lagu sheeg. 


Marna aayad gaaroo 
xidid iyo gun dheeroo 
Rabbi soo guddoonshiyo 
ged la yaab leh lagu sheeg. 


Marna duni gablooshoo 
isa-soo gurays00 
socotoo gudbaysoo 
guuraysa lagu sheeg. 


Marna caashaq guunoo 
goobaayey beeshoo 

rida Garo jeclaadoo 
guur-doon ah lagu sheeg. 


Googaadu badatee 
Xasan Ganeyna tiisii 
biyo gebi ka soo degey 
galka ay ku jeedaan, 
gurdankooda sii raac 
godankiyo ishii doon 
gunta hoos u sii baadh. 

Gorgorkii xammuurraa 
gacan haadis ugu yeedh 
dadka goonni uga saar 
gole xaadhan soo taag 
googoos u kala bixi 
gobannimo ku sooryee 
gelbi oo lugaysii 4 
geyigoo dhan soo mari 
gobolkana wax uga sheeg 
guji o0 wax weydii 
Juley baa wax gaadee 
go'e yidhi iskeen sii 
xaajada gun iyo baar 
geeraar ku xadantee 
gudhi oo is dhaafsii 
hal-abuurka gaadhsii 
ragna galangal soo celi 
gabayana ka daba tiri. 


Gudcur baa arlada jira 
gogoshaa la jiifaa 

gama’ waa la magan yahay 
goonyaha cabaad iyo 
gurxan baa ka baxayoo 
reerihii badh baa gudey 

in la guuro weeyaan 
gaadiid ma laylyana 
gadh-wadeenka beeshuna 
gabadh buu ku xidhan yahay 
iyaduna galbeed iyo 

dhul fog bay go'doonkiyo 
gocashada ku joogtaa 
wakhti waa is gurayaa. 


Goor danboo xisaabtii 
geba geba ku dhowdahay 
ayaa Gaarriyow qaar 
gabrantii dayeysnayd 
garaadkii ku soo degey. 


Talo laysu geegee 
dadku hawlo gaaxdiyo 
gale baadi doonkii 
Gudcur laysla soo taag 
gabadhii la weydii 
geedka aan tagnuu yidhi 
garta jilibka loo laab 
hadalkiina go'i waa. 


Gudcur baanihiisii 
markuu soo gunaanadey 
guuyo keena buu yidhi. 


Gucle orod la soo roor 
goolal soocan loo miidh 
ahminkiina loo gee. 
Gudcur baa hadana yidhi 
"waxaa goobta keenteen 
magtii Giibba maahee 
gashigii badh baa hadhay 
hasha gabanku maaliyo 
gaadiiidka beeshiyo 
geyigiyo dhulkoo idil 
waxa geelal joogiyo 

inta gorod madowliyo 
geesleyda soo tuba”. 


Iyadoon la kala gurin 
hanti oo dhan loo gee 
lagu yidhi guddoon hoo 
inantii ma gadan tahay. 


”Yaa is gaadhey” buu yidhi. 
Googaradda dumarkiyo 
waxa aad go” haysaan 

iyo googo' lacageed 

iska soo guruu ”yidhi”. 


Guryihii la baadh baadh 


guntintii danbaysiyo 
kawlkiina loo gee. 

Gudcur baa haddana yidhi 
"xinjir gaatamaysiyo 
cadraddiyo gashaantida 
inta wiil gantaashiyo 
gaashaanka hanatiyo 
ordoo geesigiinniyo 
gaaridiinna labadaba 
goobtan keena "buu yidhi. 


Codsigaasna loo gee 
wuxu yidhi guddoonsadey 
gabadhiina waa taas. 


Guul-Allaa la wada yidhi 
gaaridii la soo hoy 
geesigiina loo door 
guurkeeda hananlaa 
gobolkana xilkiisiyo 
geeddigiisa koowaad 
gadh wadeenka noqonlaa. 


Golihii la dheehee 
harrarrada la goobiyo 
googooska lagu xidhay, 
gelbiskii rugtii yimi. 
Gurxankiyo mashxaradii 
dadku gooli baadhkii 
gumucyada rasaasta ah 
sida galayax loo tuur 
isna goobta quruxda leh 
hadba gees u daymoo 
guurtidii isugu timi 
mahad celin ku gaalgaal. 


Markii waagu guubaha 
iyo furay garayskii 
gaafkiyo xusuustii 

inta ubax guduutiyo 
duco lagu gunaanadey 


Gaarriyow halyeygii 
hanbalyada la saadhsii 
gacan gaadka lagu dhaaf. 


Ka gadaala wiilkii 

intuu gaadh u diray qaar 
gargaraacyey aqalkii 
soo gal baana lagu yidhi. 


Gobaad foolku ka hor yimi 
isha laysku galac sii 
garashaa fogeysoo 
gabadhuba ma heellana 
wejigeeda guul iyo 
gacaltooyo kuma taal. 


Gacan gaawan soo fiiq 
"kaa geysan” bay tidhi 
xlisihii ka gaagaxay 
hogashada gandoodkii 
soo laabtay goroddii 
isaguna guhaaddiyo 
guul guulka ka hor yimi 
gabbashada is weydii. 


Waxay tidhi ” guntiga xidho” 
gora iga fur ”buu yidhi 
gudin iyo hanggool iyo 
garab qaad is weheshay 
tidhi "gabo guddoonshow” 
gogol buu ku ”yidhi” keen 
ginbir bay ku "tidhi hoo”. 


Gargariirka lahashada 
cabashada is gabangabi 
milligsiga galaa bixi 
durba gaajo soo qaad. 


Dib u guratay Joogdheer 
eeg eegtay gurigii 

gudur meel halkana yaal 
iyo gocay hadoodilan 

ugu geysey meeshii 
Gurracow ku tidhi hoo 
isaguna guddoon yidhi. 


Baahiduu u golon golay 
gunnadii xujaysnayd 
markii uu gondaa dhigay, 
galladii ku rayray 
hadduu guur xil leeyahay 
gabadhiiba kuma lurin 
kaba goosey hadalkii. 


Dadkii soo gadaal noqoy 
hadba goosan soo biir 
higsi laysku soo gaadh 
gawraha duleedkii 
gacalkii isugu yimi 
golihii la weynee 
dhagxan laysu soo gurey 
shaxda loo garraaddee 
lagu guulyey meeshii 
sheekadu gabaabsiday 


badh gataatigii ciir 
galaayuuska hibashada 
guuxa hoos ka tuurka ah 
gocashada kor loo qaad. 


Goray baa ka ciyey meel 
"Gurayow war lagu sii 
gobanimadi waa halis 
geesku baylah weeyaan”. 


"Kaalay gawrac neefkaa”?. 


"Gurigiina dadab ma leh 
laga gurey wixii yiil 
dadkii waa la gaasiray 
lama gudin xilkoodii”. 


"Goosaradihii qaar 
Gurrac kuuma dhiginaa”. 


"Gabadhiina waa ugub 
iyaduna geyaankeed 
guumeys ka noqotoo 
guudkaa u daban weli”, 


” Sarar gool wan shilisoo 
geedeysan hooyaa”?, 


Goraygiina yaabyoo 
ka gur Qaafo buu yidhi. 


Guray oo xuslinayoo 
baahi geylameysiyo 
gabaddano eryeysaa 
gooddiga ka soo kudey. 


Gobaad leexadiisay 
meel dheer ka garatoo, 
waa gaal la jooggii 
yaradkiyo gabbaatiga 
gudcur siiyey berigii 
waa ninkii gumeystuhu 
marka uu gabraar tago 
garanuugta celin jirey. 


Isna soo galaydhyee 
iyadana talaw go'an. 
haan bay garays iyo 
ganbo iyo hagoog iyo 
googgarad jacfaaniyo 
maryo dumar u gelisoo 
gunta iyo furkii bay 
xinne ugu guduuddoo 
waxay tidhi Gadaan Dheer 
ninka soo gurdamayaa 
gabadh doonimaayoo 
gogol looma fidiyee 
guushkiyo qadhaabkiyo 
gawska ugu roonow 

dhaxantana wax uga geli 
aniguna gadaashiyo 
guradaan ka baxayaa 
gurigiina waa kaas. 


Geyllankii xawaaraha 
gurma go'an xaskeediyo 
gubad raran leh soo jiidh 
dadkii qaar galaafaha 
gaaddada ku soo qaad 
gurigii ku soo biir 


Gurrac xadhig ku taandhee 
ku gaggabi tummaatida 
garba duub iskaga reeb 
ginbirkiina soo fuul. 


Yidhi yidhi Gobaad yidhi 
gacan dhiig leh soo taag 
laye gooha soo reen 
haantiina kama gurin. 


kol hadduu gabbood iyo 
goosarado caammiya 

is la helay ninkii Gurey 
cidi lama gudboonee 
hanbaddii ku gooraan 
gufarkii ku naallo 
hadba goobo soo qaad 
ku gufee calooshii. 


Haki Maxamed geenyada 


hasha Garow u yeedh yeedh 
godol oo u gaal gaal 
gabantana ka yara celi. 


Wax la yidhi guyaal hore 
Bahal geed -is marisaa 
maglay gobol Islaamoo 
wadaad gaasa- baxay raba. 


Gadh intuu samaystuu 
kutub garabka soo sudhay 
soo gaadhyey beeshii. 


Hadba dadabta loo goo 
hadba goolal loo loog 
badhi iyo leg loo gee 
gallad loogu roonaa 
hoosna gaadhku kala socoy. 


Gahan gaha abaaraha 
sida weerka guuree 

hadba reer ku soo gaas 
hadba galab carraabaha, 
masallaha gabboodkiyo 
hoos galbeedka soo dhigey 
gelin qudha magnaan waa 
guryihii ku fara badey 

gal gal iyo xasarad keen 
gacan dhaafna lagu arag. 


Gungunuuska beenta ah 
ku galgaley Quraankii 
guudaanki dhayi waa 
goosan lumay bariin waa 
lagu barey geddiisiyo 
inaan Geeddi Baabow 
naf gunaanadkeediyo 
garshada ku dheerayn 
misna gogosha loo badi. 


Isna laba gar-daaqii 
hadba taako sii gudub 
ganacsiga ku sii durug. 


Guul- darraa ka salaglee 
galab buu ka kacay meel 
gegi laysu soo baxay 
dadkii joogey goobtaas 
kadin geela weydii. 

warka Geeddi Baabbow 
gujo iyo faq hoosiyo 
insha laysku gaadhsii 
waa dad soo gubtoo jabay 
dhegahay gufaysteen. 


sii garooc hankiisii 
gu‘ rin qaalinuu yidhi 
yaa godkiisa hoosiyo 
geysanaaya aakhiro?. 


Shirka ruux garaaboo 
gacan taaga laga waa. 


Iyadana ka sii gudub 
kuye gacallayaalow 
bogol shilin ha lay guro. 


Goroddaa la wada lulay 
ku go" baana lagu yidhi. 


Gonduhuu u sii degey 
kuye geed -is mariskii 
gini lacaga yaa hura? 


laga gaabsey hadalkii. 


wuxu yidhi galkiisiyo 
yaa kitabka naga gada? 


Gaw baa la wada yidhi 
go'a boodhka laga tumey 
la bannee gawaankii 
dadku galab carrabaha 
badhba gees u siigee 
raabe raabe loo guran 
golihi ku nogoy keli 
goobtaas la kala dhimey. 


Isna Geeddi Baabbow 
galalkiyo khamiiskiyo 


garan gari kitaabkii 
ged kaluu u diga rogey 
miciyii gahaydhiyo 
daba goojinaysiyo 
gawsihii u sheellaa 
gibishii u duubnayd 
gashey saamihiisii 
gaaleemadii tuur 

gafi waa runtiisii. 


dadku gacan macaanaa 
gobsanaa furfuranaa 
gacaltooyo badana 
Gaarriyow shabeelkaas, 
gabbal iyo galaal iyo 
maxaa gaasho loo qalay, 
maxaa goobo loo shiray 
maxaa guulo loo qoray 
taariikhda guunka ah 
maxaa baalal loo gubey 
immisaa garaaddiyo 
billad gaara lagu tolay 
immisaa go 'sharafliyo 


shaal guduudan lagu xidhay!. 


Gurey baynu haynee 
hadda goosh labaakii 
aynnu guulihisii 

isla sii gorfaynoo 
gurigii ku noqonnee 
markuu guufakii ligay 
ayuu daaca goodlaha 
guulaamo kiciyoo 

geeri buu ku yidhi tali 
waxay tidhi dadku ha gudo 
golxobkana u diro sahan. 


Dadka gees biciid dheer 
guubaabo ugu lali 
gurgurshaaga loo yeedh 
lagu giiji canykii 

guryo samo allahayow 
ku dareeryey geelii. 

Luuqduu ku garan jirey 
gosha lagu hayaanshee 
goonbaarta wadatiyo 
guuguuda hugunkiyo 
goofaadhtankii yaab, 
codka gaban ka xoorka ah 
hadba soo gadaal eeg. 


Beeshu waa gawaan raac 
dayax rogey gadaafaha 
gudcurkiina sii baah 

la is waa go “doonkii 
gelliyada dugaagga leh 
hadba goosan lagu dhaaf 
hadba guura raacii 

laba guuto loo reeb 
gamas iyo warmaa raran 


halkan gaban yar baa galan 
halkan geesi baa yaal 
halkan gaari baa wadhan 
halkan waxa ku gawracan 
guurtidii xulka ahayd 
dhankan culimo gaariyo 
gadh- cas iyo wadaad iyo 
golfof iyo raq baa quban 
gaadiidku waa naxash 
gadh hayuuna waa mawd 
waxa geeddi lagu degey 
godadkiyo xabaalaha 
dhulka hoose loo guur. 


Wax la yidhi duq guunoo 
golxoshoo idlaadoo 
lafta dheeri godatoo 
gaabshey oo cuslaadaa 
guudadley ku soo baxay 
mayracaysa galab adhi. 


Gooli baadhka sheekada 
haasaawe goo goo 
hadalkii gar adag iyo 


gendel iyo alool saar 
hadba garangar oodee 
hadba gooddi kala bixi 
galka ulo ku baadh baadh. 


Goobyaalka inantii 
garan weydey baanuhu 
geesuu u dhacayoo 
waxay tidhi geddaa hadal. 


Aan is guursannuu yidhi 
Alla yay gujay tidhi. 

Kol hadduu gedmado hadal 
goobta waan ka dheelmaa 
ayay gololadii ”tidhi”. 


Wuxu yidhi god bay hadhay 
waxay tidhi Gadh -cawsow 
adhigaa galbanayee 

aan gadaal u soo rogo”. 


Isna yidhi ka gaadhsii 
guusha maanta kuu dagan 
gol -dalooladiisiyo 

guga faraga haystiyo 
gedihiisa gari yidhi 
ganbaraashka sii luud 
gumar buu ka jaray qodax 
geed kaluu ku soo mudey 
gabbashada ku soo nogoy 
ku soo laabey goobtii 
gabadhiina ugu timi. 


Gol castii dhacaysuu 

go'a sare hagoogtiyo 
gacantiisa ka hadhsaday 
wuxu yidhi "galoolkaas 
maxaa gaari dumareey 
gunta hoose kaga mudan? 
ma gammuun ku jabay baa 
ma fallaadh ku ganan baa 
ma gafuur maxaadh baa 

ma atoor gadoodaa 
geesihii mid kaga tegey”? 


Geedka way u jeedaa 
waxa gaar u raacee 
guur -doonku sheegee 
gunta hoose kaga mudan 
indhaheedu gabadhii 
markay gaadhi waayeen 
waxay tidhi inoo gee 
runta aynu gunudnee. 


Fadalkaa la wada guray 
garo oo barbbaarkii 
gabgabtiyo is waalkii 
wuxuu guudka kaga dhacay 
hal fadhida gelgelin show 
ka sokaysa geedkii. 


Qosol guuli keentay 
hayn weydey gabadhii. 


Isaguna gilgilashada 

gebi dhaca is yidhi toos 
misna gudub u soo ciir 
gabaxdii is qaban waa 
gadhka ciidda kula duul 
show illayn gardaadkiyo 
garab iyo shanshaa jaban. 


Jaljalleecday gegiduu 
ku burburay geyaankeed 
laye guud haldhaaley 
garangarisay laafyaha. 


Isna gocasho sii dhawr 
baalal goof ku yaalliyo 
indha gudhay ka daba tuur 
dabadeed galgashda 

la gurguurey boodhkii 


gawdiidsey meeshii 
salka dhigey go“doonkii 
ku wadh wadhey gabaahiir. 


Waxa hodey garaaraha 
golxadiyo cabbadhyaha. 
Goobtaasi hadal ma leh 
goolkaasi dhalan waa 
guurkaasi beenow 

gabow baa da‘ mehersaday. 


Gurey baan xusuustee 
gobor iyo turxaan iyo 
ninku gaatir badanaa 
qudhun buu far geliyaa 
marka gacal la yaabuu 
guudkiisa mariyaa 
Gaariyouw na naagtii 
loo Maydhay gacantiyo 
gambadii la sheegiyo 
gabaygii la tiriyaa!!! 


Gol jannaan ka shaxayee 
goormaan dawaafkii 
tegey webi Ganaaniyo 
gabbala dusheenna ah?. 
waxba yaan ku raad gadan 
nabarrada i gubayee 
gorof legedka hoosiyo 
gunta aan u soo dego 
xaajadu galoof iyo 

nin gawaan ordaayoo 
cidla‘ gelelefaayo 
Geriyaad jafaayoo 
garab maray abbaartoo 
iska gola- ka -fuuliyo 
garo iyo jacayl iyo 
gorgor iyo ri“ maahee 
murti gooli baadhiyo 
gibil saaran weeyaan 
gudban iyo shax weeyaan 
gunaad biiray weeyo 

gumuc lala dhacaayoo 
umal gaaxdey weeyaan 
gubashiyo ladh weeyaan 
gocashiyo dan weeyaan 
gabay iyo xil weeyaan 
bahal loo gabbanayoo 
nin geddiis yaqaannaa 

u gurguuranaayoo 
gaadaayo weeyaan. 


Xasan Ganey tummaatida 
ummaddana guddoonsii 
gocorkana ku naafee 
gunta taabey eelkii 
maansada gef kuma jiro 
hasha Goray sideedaba, 
waxaa loo gayaxa maray 
inay Geeska deeqdoo 
saameesho gaawaha 

ama garo ama ha garan. 


Rag gudboon sal iyo baar 
haddii geel isugu jiro 
gar magaate dhega li'i 
g0'aan wadari leedahay 
hadduu goonidiisiyo 
gaarkiis u maamulo 
keligii nin goba yahay 
inta badan gun hoosiyo 
garas iyo qadhoon iyo 
gaagaab ka wada dhigo 
marka loo ged sheegtana 
galka seefta kala baxo 
wuxuu goosto keligii 
ama geysto dabadeed 
garashaa ku tidhi yeel. 


Ninka kale gilgilashada 
hadduu giirto hibashada 
ama goosto dabadeed 
gacan inu ku ciil baxo 
dala'siga la gaasiray 
garashaa ku tidhi diid. 


Dabadeeto goobtaas 
dibno foolku goostiyo 
gogoshoo la laaliyo 
gama! oo la dayrshiyo 
dhulka 00 guhaad iyo 
gubashiyo xanuun iyo 
gulcub lala xarriigiyo 
godob baa ka dhalatoo. 


Iyadana go'ann iyo 
guubaabo tarantiyo 
gurmashaa ka dhalatoo. 
Iyadana gantaal iyo 
gaashaan is jiidhiyo 
baadidoo is guratiyo 
gocondhaa ka dhalatoo. 


Iyadana col gulufiyo 
galow fooridiisiyo 
geesi haadku loogtiyo 
gaaridoo hengelatiyo 
guryo laga baroortiyo 
goblan iyo xabaal iyo 
geeri baa ka dhalatoo. 


Iyadana go “doon iyo 
gocashiyo hagoog iyo 
gacal kala fogaadoo 
weji gabax is dhaafiyo 
nabaddoo gurracantiyo 
hantidoo gablooshiyo 
gob jabtaa ka dhalatee 
iga gunud Rashiidow. 


Geba gebada heestiyo 
gabaygaygan kama wado 
Gaax-nuug la talintii 
gabbal dhacay ka hadalkii 
hadda galabta sheekada 
waxaan uga gol-leeyahay 
samihiyo is garabsiga 
berri yaan la gees marin. 

SIRTA NOLOSHA 


Saaxiibkayow heedhe 
safar baan ka imi dheere 
marka hore salaan diirran 
marka xiga samow heedhe 
ha ka nixin si-dalagtayda 
sacab fara-madhnaantayda 
suugaanta yaabkeeda 
salka iyo fadhaa keena 
marka xiga sugnaanteeda 
socodkiyo falkaa sheega 
xeerkeedu waa saase. 


Saaxiibkayow heedhe 
anba saaka qaybteeda 
Sirsirraan ka joogaaye 
xadhiggiyo bal eeg suunka 
iyo sabarka gaadiidey 

iyo salabka ii qaaran 

iyo suudha guudkayga. 


Hilaygiyo waxaan saabka 
u gilgiley Samaw haanta 
subag inay ku dhiiqdaaye 
saasay ku badisaaye 
sannad weliba xeeshiiye 
kol hadday silloonaato 
samaheedu waa dhiige 
sumuc talada loo dhiibye 
sida sida sidaas weeye 

si la yeeli jirey weeye. 


Marka xiga Samaw heedhe 
talo sibiq dhaqaaqeeda 
soof-daran habawgeeda 
sal-fudaydka hooggiisa 
bal sallaankan fuul laalan 
iyo sagabtan heensaysan 
dhulka saas u jeedaali 
sidan iyo sidaas fiiri 

sidan iyo gadaal dheeho 

raqda solan lafaa soogan 

bal su'aal u celi meydkan 
sababtuu u go'ay raadi ! 

Bal dhegeyso saylaanka 

iyo salowga beer-qaadka 

iyo sebiga yeedhiisa 

waxad aragtayoo saasa 

waxad magashayoo saasa 
maxaad odhan lahayd Suudi 248 


Samalaho furfuriddooda 
godka seer-ma-weydaanka 
marka ay sabbuux gaadho 
si kalaan u dhigi taase. 
Saaxiibkay Waayaale 
suurtuu dhalaay heedhe 
heedhe Sahraay heedhe “? 
waxaan adiga kuu saantay 
dadka kaaga soo soocay 
Sahra kuugu yeedh-yeedhay 
siduu aabbahaa heedhe 
samo ii faraan heedhe 
kuu siinayaa heedhe 
sooyaalka taariikhdu 
iyadaan salguurayne 
murtidaan Sahraay heedhe 
sadar kuugu qorayaaye. 
Heedhee Sahraay heedhe 
curad suubbaneey heedhe, 
sumaddii Rashiid yeelo 
iyo weynidii Saado 50 

iyo sawracii hooyo 
sinjigii hablaa geeska. 


Subaxdii indhaa kuulo 
tintu saqafta yay waayin 
iyo diibka loo saaro 
subko oo hayaabayso 
korka siigo yay taaban 
ku ilaali saabuunta 


48 Suudi-halkan Rashiid Sh.Cabdillahi ayuu ugu jiraa. 


49 Sahra-waa Sahra Rashiid Sh.Cabdillaahi 
50 Saado-waa Saado Cabdi Bacad 

dharku siifad yuu yeelan 
suyac iyo bar gaasheysan 
ku ilaali saahoodka. 


Garashadu Sahraay ruuxa 
sed u gaara weeyaane 
hadduu saamigaas yeeshay 
qurux ma leh saluuggeedu. 
Dadku siigga dida maaha 
sogob iyo ri'weyn maaha 
sumal iyo laxdiis maaha 
rati iyo sabeen maaha 
falka iyo sugnaantiisa 
socodkiyo abbaartiisa 
dhaqan sida xishoodkiisa 
dabar iyo silsilad haysa 
iyo suun ma dhaafaan ah 
wuxuu soofka xoolaaba 
kaga soocanyahay weeye. 


Waxan uga socdaa heedhe 
naftu seeto yay waayin 
hana falin sidaad doonto. 


Hadalkana sar weedhiisa 
una saaf qofkii waaya 

ha ka tegin sarbeebtiisa 
hana gelin sursuur oodan 
hana lumin sargoyntiisa 
hana ligin sangaabtiisa 

ha ku saxan badheedhkiisa 
runta sogordoh haw yeelin 
ha suldaarin dooddiisa 
sisibaa wadaaggiisa 
sababee abbaartaada 

hana badin su 'aashiisa 
sarrifkiyo tilmaantiisa 
saddex erey halkii dooni 
soddon yaanay kaa qaadan 
siddi-qabaxi yay raacin 

sare haw dhig-dhigin luuqda 
gacantana ha saydh-saydhin 
hana odhan wax sawliila. 


Heedhe Sahraay heedhe 
sarta hilibka dheehaaga 
samaydaada dhererkaaga 
sarajooga muuqaaga 
sangaroorka jaahaaga 
dahab iyo xariir saaran 
uma baahna saantaadu, 
hadda silis ha xidhan maaha 
luquntana ha sudhin maaha 
waxan uga socdaa heedhe 
marka aad sunuud hayso 
wara sung mug-weyn yaalla 
ha la simin kitaab weeye. 


Hurdo iyo Sahraay jiifka 
marka hore sariir raadi 
salli iyo furaash dayday 
saddexdaba haddaad weydo 
lama seexan kari waayo 
hadda saantu qodax maaha 
suubaantu gogol weeye. 


Nin ku qaday Sahraay tiisa 
hadduu seed ligliqiddeeda 
ku saruurad goyn waayo 
subag iyo baruur doono 
sidu jecelyahaa been ah. 


Dhadhan iyo sibraar kayda 
sidig caanaheedaa leh 
badar iyo sarreen shiidan 
iyo sixin ku iidaaman 

wax la cuno sabiibbaa ah 
nin samaystay baa faan leh 
waxaad haysataa saas ah 
ka sokow intaan sheegay 
hadda soortu dacar maaha. 


Dharku Saadhi qudha maaha 
Saylooni garan maaha 

iyo sabarandaa giiran 

mana aha surwaal biid ah 

haddaan saarku kuu diidin 
saddex qaydu ceeb maaha. 


Heedhee Sahraay heedhe 
sar daruuranoo maasa 
maro Abu Sarmaantiiya 
dhacle baarka loo seesay 
bogor wada siyaakhaysan 
sindiyaal jiljila dhiibsan 
tusbax dhawr sagaal laaba 
iyo qool sunaar dheehan 
subeciyad xiddiyo laaf leh 
adigoo siddeeddaas hal 
iyo timaha 00 soohan 

ku darsaday sifaa guudka 
garashiyo sarriig sheegtay 
sinta bidix ka laafyooday 
ma qof kaa sitaa jooga. 


Hadda salamadhlow gaabi 
ha ku jabin saglaa waalan 
salow ololka hoy jooji 

ha saloolan xayndaabka 

ha ku bixin saloognaanta 

ha sariiran waayeelka 
sakatiga ka daa beesha 

saha iyo af kala qaadka, 

ha ka nixin hiddaa suubban!. 


Gabdhayohow sidee waaye ! 
Ilbaxnimadu saas maaha 
hadba suuf karkaro maaha 
sararaha bannee maaha 
qorqor suunniyaa maaha 
dhabannada sibbaaq maaha 
sanka oo la mudo maaha 
sakhrad iyo xashiish maaha 
sawir iyo riyaaq maaha 

filin iyo sarcaad maaha 
saxan reer galbeed maaha 
kabo sookal dheer maaha 
suuriyo durduro maaha 


salsalaw cid kale maaha 
qof silloon ku dayo maaha 
wax sawaaban noqo maaha 
sinta iyo lafaa duudka 
saddex goor jejebi maaha 
dhaqankaaga saydh maaha 
Soomaali diid maaha 
sidaad doonto yeel maaha 
dhulka oon ku sidi waayin 
samadoo la koro maaha. 


Xilliyada wax saareenka 
iyo saacadaa reebban 
sabadiyo rugtay joogtey 
gabadh timi ma saalloona 
ku salliya Rasuulkiinna 
salka dhiga guryaa seexda. 


Sunsun falan siddaa feyda 
sati fudud salaan sheegan 
indha suhub af geed saarrey 
hadba surin ka sheekeeya 
sidan iyo si baas yeela 
ereyada saluuggoo dhan 
kuma lihid Sahraay meella. 
Adigiyo intii seeran 

inta saahiddee dhawran 
inta gabadh sidaadaasa 
uma socoto weedhaydu. 


Sunbo iyo maraadaa leh 
inta sibiq dhaqaaqdaa leh 
sagan daaqa jiitaa leh 

inta marinka seegtaa leh 
waxba aan sugeyn baa leh 
inta sharafka saydhaa leh 
suuraafta maqan baa leh 
xadhig lama sitaan baa leh 
saca Faarsa nacay baa leh 
Barni sumal xadkeedaa leh. 

Heedhee Sahraay heedhe 
suugaantu iib maaha 

erey iyo sunnee maaha 
hugun iyo sitaad maaha 
siddi iyo i daya maaha 
sadho iyo xajiin maaha 
laba saaq ku gado maaha. 
Waxan seylad geyin weeye 
sahdi iyo dareen weeye 
bulsho saasaheed weeye 
samaheeda mudan weeye 
sawdkeeda diga weeye 
sacabkeeda kulul weeye 
marna baadi sooc weeye 
sahan iyo tilmaan weeye 
dhaxal soo jireen weeye 
wax ku saabsan meel weeye 
so'da iyo ka guro dhuuxa. 


Heedhee Sahraay heedhe 
sirta noloshu xoog maaha 
dhagar iyo suryee maaha 
surma seegto dedan maaha 
sibqi iyo hunguri maaha 
sacab iyo ka leef maaha 
sukhrad iyo fal xumo maaha 
hadba seeb u rogo maaha 
salfo iyo ku faan maaha 
damac iyo sandaho maaha 
derejiyo saldano maaha 
saro iyo dhalaal maaha 
sidan iyo sidaas maaha 
hadda sadadu lacag maaha. 


Heedhee Sahraay heedhe 
bulsho saami loo tuurtay 
shan siyood wax loo yeelay 
samir inay xigtaan maaha 
surka inay dhigtaan maaha 
sas inay didaan maaha 
inay suudalaan maaha 
sardho inay galaan maaha 
sixir inay dirtaan maaha 


inay kala saftaan maaha. 
Nin i sugayayow heedhe 
anigoo ku sugey heedhe 
maxaad ii sugtaa heedhe ? 


Heedhee Sahraay heedhe 
marka haaddu socod deyso 
dhirta sare tukuu fuulo 
gorayadu sanqadha reebto 
adna soonka xidho maaha 
mugdi talada sii maaha 
berri iyo siday doonto 

sug cadceedda maqan maaha 
saqda dhexe habeen soocan 
gudcur simay adduunkeenna 
wax siraata noqo weeye. 


Heedhee Sahraay heedhe 
saranseerka jiilaalka 
surbacaadka jaahweynta 
sumal haadka roob waaga 
iyo solanka daaduunka 
cirka oo sabaad guurey 
dhulka oo huwadey siigo 
iyo dogobbo soogsoogan 
marka beladu sooyaanto 
saadaashu beenowdo 
saca nuguli kaa leexdo 
adna sebenka raac maaha. 


Inan sabadu duugoobin 
sayax iyo ugbaad waayin 
sudda iyo degaankaagu 
surmi iyo harraad yeelan 
ama saacu guur-guurin 
sohda ceelku dheeraannin 
adaa yeeli kara saasba. 


Heedhee Sahraay heedhe 
saxariirka aafaadka 
saxallada kal-meerkooda 
sambabkuba col weeyaane 

marka saymo loo iisho 
ama soofku jaan qaado 
ushu way sabooshaaye, 


ha ku dagan sidsidadkeeda 
qalinkaa wax suureeya 
kugu sima halkaad doonto 
saaxiib kal furan weeye 
sunto fara ku hayntiisa 
weligaa ha sii deynin. 
Sisin iyo ku beer muufo 
iyo laanta saytuunka, 

ku qotomi sugnaan waarta 
iyo nabadda seeskeeda 
samo iyo ku doon heedhe 
dunidiyo sinnaanteeda. 

Ku dawee sawaaceenka 
iyo siica daacuunka 

ku burburi sarbaa mooska 
iyo soohdimaa meersan 

ku midee samuud raaca 
midabada la sooc soocay 


dadkan tobanka saamood leh. 


Weligaa ha tumin seefo 

iyo sabaradaa mowdka 

dar samaysan baa yaalla 
sancayahan gaboobaa leh 
sahankaynu diranaa leh 

nin sokeeyeheenaa leh 

ninka sida xilkeennaa leh 

ka sarjara heddeennaa leh 
salab ciiddu hayn weydey 
ninka sudhay xiddigahaa leh 
nin sabuul la aayaysto 
dhulka siib ku ridin baa leh 
nin Sahraay adduunkeenna 
saacad gubi karaa haysta 
ninka sigay kun jeer baa leh 
waxa nolosha saameeya 
sako nimaan ka bixin baa leh 
nafta saawa-saawaysan 
santi nimaan ku furan baa leh 


nin agoonta soorkeeda 

sida kale u rogey baa leh 
ninka sulubka maadhiinka 
ugu roon saboolkaa leh 

nin samaa ku adag baa leh 
nin ku filan sal guurkaa leh 
sannadkaynu caydhowney 
kaynu suus ka weynaa leh 
naftu waa sir xeel dheere 
nimaan suubin karin baa leh 
wedka qudha sameeyaa leh. 


Sula iyo xannuunkeeda 
shalay iyo sadaaddeeda 

iyo saawihii hoogga 
naxdintii badh baa suuxsan 
selelkii badh baa waashay 
dad sawaaban baa buuxa 
dumar waayey saygooda 
hengashii sidaa muuqda 
ololkii badh baan seexan 
sarihii dumaa jiifa 

qabrigii sinmaa jeexan 
waxa saaka joogow ah 
surrad baa i guud taalla 
salabkii horaa tuuran 
samadiyo dhulkaa buuxa 
baddu waa sakalo miidhan 
qalab suruc leh baa laalan 
sangadhuhu hub kacay weeye 
sabarkii dadkaa baahan 
saantii dadkaa gaawan 
weli talo ma saalloona 
waxa soo socdaa yaab leh 
wershed suufiyaa daaran 
waxay soo siddaa geeri 
midhaheedu waa saymo 
belo aan fan seeraarka 
sarar loo mar-maran weeye 
waxan ahay qof cayn saaban 
deldelaad u sudhan jeebka !. 

Allow yaa wax suureeya 
salka dunida yaa dhawra 
iyo seeska jiriddeeda 
wacanaa sansaankeedu 
badanaa sudaaddeedu 
saxanaa hannaankeedu 
Allow yaan sugnaanteeda 
saymiyo u rogin duullan 
subax noolba dhiig daata 
xadhig iyo silsilad shiilan 
Allow yaan sinnaanteeda 

ku beddelin saraar oodan 
iyo seere wiil qaytey 

dadka saaran guudkeeda 
yaan ka dhigin sabool qaawan 
iyo soobir caydh jooga 

erey sami wuxuu gooyo 
Allow yaan ku jarin soodhka 
garashada ka dhigan seefo. 


Allow yaa su'aashaasi 
sida ay u tahay yeela. 


Heedhee Sahraay heedhe 
dhulka iyo wixii saaran 

sare iyo wixii laalan 

inta sudan intii seemman 
waxa Jira sir iyo caadba 
Rabbi qudha sax weedhiisa 
Sida uu ku yidhi buuxi 

waxa hadhay salkiyo baarka 
inta sool qarsoon joogta 
inta seel xidhxidhan jiifta 
inta saydha waabayda 
maroodiga siddaa dheer leh 
wiyil iyo sah boodkeeda 

inta laga subxaanaysto 
kolay tahay libaax sayn leh 
marka aad Sahraay meel fog 
uga suul dhabaalayso 
degdeg inay sujuuddaada 
suxullada dhigtaan weeye ! 


Sidashada awooddaasi 
sahal iyo wax fudud maaha 
qofba waa si garadkiisa. 


Heedhee Sahraay heedhe 
badda iyo sulaageeda 

iyo buurta saysaaban 
onkodkiyo sawaxankiisa 
salowgiyo jibaadkiisa 
danabkiyo salsalihiisa 
sarka dhabanka duufaanka 
ha ka didin sawaxankooda, 
duni kuu sakhiran weeye 
sayid baad u tahay caana 
suubaali oo layli 

ku sasabo aqgoontaada 
senge iyo ka dhigo doonni 
sallo iyo ka dhigo oori 
gabadh weeye caad saaran 
badi saayiraaddeeda 

iyo laab salaaxeeda 

guro saadka guudkeeda 
iyo sahayda uurkeeda 
kordhi noole soorkeeda 
iyo baahi saarkeeda 

hubi nabad sugnaanteeda 
iyo sabo negaanteeda, 

ha ku deyin xannuun saaga 
ha ku badin sagaaf ciiddan 
suluf iyo colaad waarta 
ha ku saaxin naabaalka 
iyo sulubka baaruudda 

ha ku didin sabbeeyaanka 
sabareynka boodbooda 
iyo sukhula naareedka 

ha la dhicin sawaariikhda 
iyo saanadaa miiggan 

ha sumayn macaankeeda 


salabaha ha marin doogga 
ha burburin sansaankeeda 
quruxdiyo sureerkeeda 

ha sadhayn hagoogteeda 

sagalkiyo daruurteeda 

ha sukuumin uunkeeda 
saryankiyo ugaadheeda 

ha furfurin sin-dadabkeeda 
ha ka rogin dul saarkeeda 
udubbada ha siibsiibin 

ha afuufin suurkeeda 

subax qudha ha duuduubin 
sakaraadka taaheeda 

uga xilo samaanteeda 
sacabkiyo mashxaraddeeda 
garashadu mid soofaysa 

ha ka dhigin sadqaynteeda 
ha ku solo wanaaggeedu 

ku sin inan-dumaalkeeda 
kuwa saadanbee laalan. 


Heedhee Sahraay heedhe 
seben tegey xusuustiisa 
raad raaca Siinleyda 
socod barashadii doodda 
Saxarliyo abbaarteeda 
anigaan wax saaraynin 
sannad iyo garaadkiisa 
saadaashu been weeye 
waxba samir ma liileeyo 
ha sarwicin qof kaa jeeda 
hana sugin nin kaa maarmay 
hana sigan mar mooyaane 


nin ku siray ha faallaynin 
sababana ha weydiinnin 
ha u seeta dheeraynin 
hana sidin culayskiisa 
Siriq iyo ku qabo baydo 
hana falin siduu yeelay. 


Nin ku yidhi anaa saasa 
ha ku odhan sidaas weeye 
sida uu ku yidhi heedhe 
haddii ay siniin weydo 
ama sarin sanaan weydo 
waxa furan sidaas maaha 


qof saluugey maankiisa 
ama suufay muuqiisa 

ka sal kacay xaqiiqdiisa 
qabku saami ladha maaha 


nin sitaba bar baa saaran 
nin ka sii sitaa jooga 
ragannimada sooceeda 
adigoo sagaal buuxshey 
hal ku seegay baa yaalla. 


Nin salaad u kacay o0gan 
sahwi galay xalaaleeye 
adna sahankan beel loogan 


ha ka dhigin socdaal baada. 


In halkii sal hayn waayo 
laga saba rogtaa doora 
in su'aal jawaabteed leh 
lala sara kacaa fiican 


nin ku yidhi sinnaan mayno 
adna buri sarrayntiisa 
sidka waa wadaagtaane 
ma sagaashan baa tiisu. 


Selelkaba hurdaa keenta 
haba seexan goor baas leh 


han sareedo loo waayey 
in saraaye loo daayo 
sida aan u idhi weeye. 

Bela saacaddeed joogta 
sabti nabada haw riixin 


subax dhalatay caadkeeda 
ha ka bogan wax saarkeeda 
adiguba samee maanta 
berritona sargoo heedhe 
noloshaba inaad saafto 
qaabayso saabkeeda 

waxan suura gelin maaha. 


Garashiyo sugnaan hoyso 
falka sami ha kuu raaco 
mana jiro sed kaa baaqday 
ilbaxnimadu saas weeye 
sirta noloshu taas weeye. 


pAALALLEY 


Marka hore dad baan ahay 
dad dad reebay baan ahay 
dunji dhalan rogtaan ahay 
hadba fadal durkaan ahay 
nebi dooran baan ahay 
han dareersan baan ahay 
hiyi durugsan baan ahay 
da’ da'deed u talisoo 

ugu damac fog baan ahay. 
Dunidaannu wada naal 
noloshaannu deris nahay 
dalandoolka geeddiga 

dan qudhaan u jeedaa 
haddii taas mid lagu daro 
ama daadku halis yahay 
inta mudan wax doorshaan 
inta daran u leeyahay. 
Dab waxaa ku guban kara, 
inuu daaro mooyee 
nimaan xeel ku damin karin 
docse aniga way wehel 

iyo dulucda guulaha 
intaan daw ku laalla. 


Daray waarayaan ahay 
duufaanku ima lulo 
dulin hoose ima galo 
dardaraale ima rido 
digdig beena kuma ruqo 
cirka danab ka soo dhacay 
deli igama raarrido 
kuma dumo tab iyo xeel 
dibin daabyo mooyee 
digaxaadhku ima tiro 

nin danaystay ima tebo 
nin darjiidhay kama nayo 
nin u go'ay daraadday 
isba garey daraadday 

in dalleemo lagu huro. 

nin dushayda ku xajiyey 
iska daansha daanshoo 
siduu iigu diran yahay 
ayuu iigu dagan yahay 

nin Dagaar fog iga koray 
anaa daaf u soo roga 
marna waxaan dammiintaa 
nin dil iigu xidhan geed. 


Danni kuma tallaabsado 
wax dahsoonna uma tago 
demmanida shil kama dhigo 
ma agaanno digashada 
haddaan lay dardaar werin. 


Dib waxaan u dhigan karo 
degdeggeeda kuma galo 
waxaan daadshey baa jira 
intaan daastey baa badan. 
Daymadaydu waa gelin 
duur-xulkaygu waa seben 
dul-qaadkaygu waa guun 
digniintaydu waa bogol 
diidmadaydu waa kow 
hadday daahdo waa laba. 


Dardartiisa gaarka ah 
qofna iguma deeqee 
dalabtaanan moogeyn 
inaan dayro lagu mudan 
qofna xagal ka daaciyo 
dal-daloolka kuma naco 
nin la yimi dedaalkiis 
anigaa wax ugu dara 
marna waxaan daboolaa 
xubnihiisa derida leh. 


Dedda kaca hayaan dheer 
nin dekaanka ila lumay 
inaan soo duwaa furan 
hadduu daal la kala dhaco 
dul la saaro kuma gabo 


uma dudu karaankiyo 
waxaan daafad loo hayn. 


Doqonkana anaa xila 

si aan dawga uga sidho 
waracana anaa dira 

si daddaabba lagu furo 
damacana anaa dhiga 
halka dabinku ii yaal 
ninka daacad igu nacay 
duudsigayga kuma helo 
wuxuu doonayee baas. 


Ninka ii darraadow 
anba waw darsanayaa 
dibin-daabyadaadee 
tirtirsiga ha iga deyn. 


Carrab dananka laasima 
wacdi dowdab lagu yidhi 
ninka ii dudubiyow 
kuma deexdo hadalkee 
wax kaloon daneeyoon 
ku damgado ma haysaa. 


Duni aanan weli maqal 
nin i daawisiiyow 

kuma arag daraandaro 
midabbada dalxiiskiyo 
ku dalaysan dheehee 
dux la'aanta gadantee 
wax intaas ka door roon 
la dugsado ma hidisaa? 


Waxaan daanka soo marin 
dalqadaaba celisee 

wax dareenku iga jiro 
ninka ii dardarayow 

taas dameero loo sheeg 
dirxi iima dhuuntee 
midho daray nin jecelow 
ku liq adigu duuduub. 

Ninka dayday kaga dhacay 
dad intuu u xilan jirey 
noloshiisu duug ma leh. 


Bad daruuran baan ahay 
laygama dabbaashee 
ninka doonidaydii 

kala degey halkiisow 
anba doonnidaadii 

kala degey hankaygii. 


Damdamtiyo shirqoollada 
dirashada dhufaannada 
shaxda dalagta lawlaban 
waa laygu dagayaa 
xadhig qoob la duulaa 
marba lay debcinayaa, 
nin i deydeyaayow 
dhulka gaar ha iga deyin 
nin dorraad ogsoonaa 
halkii Daado lala maray 
jidh dubaaxi maayee 

nin gar iigu dudayow 
dermo haygu kala bixin, 
duhur lays hor-joogaa 
la'i deedafeeyoo 
duqaydiyo wax garadkii 
dhulka ugu da 'weyneyd 
dunbukh baan u dhiiboo 
meyd bay dul yaallee 
miyaan geedka damalka 
dooyaysan karayaa. 


Naxariisi kuma duxin 
dhegihii dorraatee 
hadday ii daloolaan 
damgashaa ku dhalisee 
dayo toobad laga filo 
denbigeedu ma oggola 
dawliilka hadalkay 

nin qabow ku durataa 
wax u dihin shar baa jira 


sharcigeeda dura baxay 
dawadaydu kuma taal, 
da'day maanta joogtana 
haddii loo kitaab dayo 
waxay daaqdo mooyee 
waxay deeqdo lama cuno 
malaa waa duqowdee 
haddii layska deyn laa 
dulmigay ku tarantoo 
dacawooyinkaa badan 
boqol baa ku daba jira! 
Intuu daalac leeyahay 
ninka doonan karayaa 
dacwad qoro ma liqi karo. 


Marka deelba deel cuno 
anaa tayda diirtee 

toban daawo lala galo 
derejiyo xil lagu taxo 

ama duunyo lagu qubo 

uma korin darmaantee 
waxaan duullan u cuskaday: 


Inaan duug ku hubin karo 
madal iyo shir ila da'a 
inaan dood ka odhan karo 


inaan daahan garan karo 
dibnahayga bari karo 
in la diidi karo yeel 


anigiyo dedaalkay 
inaan door ka filan karo 


anoo doogsin cararkii 
la durduriyey haamaha 
inaan roob i daba maray 
ufadiisu igu digan 


debeciyo is dhigashada 
haddaan duulo halabsiga 
inaan hoos u degi karo 
dersi qudha ka dhigo laba 


411 


412 


dakharrada kol igu dhacay 
misna inaanay doog nogon 


ilaa daayin igu shidan 


daribtayda malabka leh 
in dugaaggu nici karo 


inaan doogistaydiyo 
danahayga labadaba 

nin direyska igu qaba 
dummaddiisa lagu xidhin 


dad inaanu kala nogon 
dangalooyin kala jira 


si la dayaba aayaha 
dur u tuuran maayee 
dufan iyo nin jecelow 
rido adigu daabaca. 


Laba duni ku kala mudan 
doqonkaba u kala mida 
waxaan doortay taydee 
dirgan waaga hurisada 
maqashaa is dadabtoo 
dalanbaabi noqotee 
dib u guuri maayee 

nin da’ furay kalkiisow 
dalka waan aqaannaa 
bahal iga da'weynoo 
dad cunii ma joogee 
ma didee hargoolow 


haygu tumin durbaannada 


iyo daasadaa madhan. 


Talo duubka laga furay 


degdeggana wax lagu faray 


iyadaa durduro falan 
sebenkay derderan tahay 
xadhko lagu dabbaaliyo 
qabashiyo diddii ma leh 
dib waxay ka noqotaba 


below doorkan maanta ah 
adaan daacad kuu ahay 
haddii laygu kaa diro 
digashaan ka dhigayaa 
adna diid nin kula faqay, 


Samana waysu dihinnahay 
gabadh ii dambaysoo 

ii doonnan weeyaan 
waxaan dayday leeyahay 
degmo lagu aroosiyo 

gole lagu dabbaal dego. 


Dibno iima gooyaan 
dakanooyinkaygee 
laba daw mid iga xidhan 


iga dayrsan nacasnimo 
iga deyran lahashadu 
iga duuban googoos 
boholyowna iga dedan. 


Ha is deyso giil ma leh 
dushaa layska eegtaa 
dib baa laysu eedaa 
haba diillin badatee 
shaxi duud u kala rogan 
siba deleb u kala guran 
weligaa ha igu degin 
godka daraya qoolka leh 
daran doorri nabarrada 
xagga hore u dalandali 
ha durduuratee sii 

ha is daashatee lali 

ha is daasatee hubi. 


Dadna wada dad maahee 
dalladaa habeenkiyo 
danbas buu huwanayee 
sawnigii rag kala diray. 


414 


Kuwa dayrta iyo guga 
sida diinka sugayow 
anaa daaqa cawskoo 

ku higsada daruurtee 

ka hadh-gala diraacaha. 


Nimaan diiftu saarrayn 
dusha sare ka qolof dhicin 
dubatadu ku shaacnayn 
nimaan daawa shiillayn 


ama degel ku sheellayn 
ama dibad ku sheegnayn 
daymadaydu suurayn 
waxaa loogu digayaa 
dohdu Waamo maahee 
dirir baa ka socotee 
firdhisada iskaga durug. 


Marka dirir gabaabsiyo 
isma dayada dhiifta leh 
iyo duraha jiilaal 
dayawgiyo kulka is wada 
doorsoonka garashada 
daadduunka nugulkiyo 
dac ku dhiidhigeediyo 
dar-wisiisigeediyo 
danbabeera ruqankiyo 
daabaan u jedankiyo 
duul duulka Jaahweyn 
anigaa ka doogoo 
weligay danbeeyee 
dhulka deexda dharabka leh 
nin dallaallimaystow 
dad anaa ku hadhayee 
dhanka kale u diga rogo. 


Anoo daaya mooyee 
godobteyda daah iyo 
dadab yaa ku xidhi kara ? 
Anoo daadsha mooyee 
dabka yayga dhigi kara ? 


Haddaan doohba lay barin 
dibso yaa i odhan kara ? 


Rag dagaal isugu yimi 
haddaan guuli kala dirin 
ama duubi wada jabin 
isma dooda dhuuxdee 
marka dhaylo dubantee 
digsi xanan kulkaan bado 
iska rogo daboolkee 
fadhi dagagar yeeshaan 
garan dooca hadalkee 
debci qorigu hay faro. 


Dirirtaan dhanna u dhicin 
dillo aan cuskanoo 

dabar ugu badheedhaa 
docna ima hor-taallee 
waxaan dani i yeelsiin 

is dugaashan maynoo 
dalqad baa ka taallee 

ilaa laysu deyn baxo 

waa duurxul nabadduye 
anigoo wax dili kara 
duco qaadan maayoo 
nolol kuma dardaarmee 
haba diirran oloshoo 
danba haw gilgilatee 
aaway dawladdii Xamar ? 


Dugri may maqlaysaa 
daratiyo kud iyo caal 
durey iyo kul iyo daaf 
waxaad duumo hidisiyo 
waxaad hayso daacuun 
annagaa daweynee 
dabaq qudha isugu gee 
ha ka tegin duruustay 
rag isaga danbeeyeen 
isku soo daroo keen 

cirka sare badh soo dumi 
Waxad hayso soo daa! 


Dala'siga xanuunka leh 
dadnimaa ka dhalatee 
nolol aan ku dirirree 
darxumooyin nagu fala. 
Aan doombir qodannee 
durdurrada si naga dhaha. 
Dhirta aanu daaqnee 
guba dalagga beeraha 
dekedoo dhan naga xidha. 
Aan diinka galannee 
cagta mariya duunyada. 


Aan direyska jamannee 
dirka maradu leedahay 
duni yaanay nagu hadhin. 
Marka salabku deeddamo 
daran doorri laba dhaco 
ardadaa dillaantee 

dadku haysu boodee 

ku dalbada hubka is wada . 


Dawersaad ku dhagataa 
dixda dhagaxa yaalliyo 
dogob aan ku furannoo 
farsamooyin dayannee 
keen dabbaabadii hadhay. 


Cabsi iyo dardaan iyo 
dacwad iyo baroor iyo 
dugey yeedhi maysoo 
hengel waa la daayee 

ha mashxarado dumarkuye 
deldelaadda bogol boqol 
kala daran isugu xidha. 


Dacartaa ku shidantee 
ha darrooro hilibkuye 
daldaloosha xididdada. 


aa 


Marka toban la dooxaba 
annagaa kun dihannoo 
badhba diir u gelinnee 
dubta beerka caydiga. 


Dunqulaalka madagtiyo 
xoloddada ka daba hura 
annagaa ku daarroo 
qaybo degel gufeynoo 
duni kale abuurree 
duddun waayi maynee, 
idinkaa wax dumiyee 
daari yaanay taagnaan. 


Idinkaa degdegayoo 
nafta doojinaayoo 
diihaal la sahayee 

dux halkaa ku aragtaan 
dardarsada wadaamaha 
isku lura daldalalashada. 


Docolkiyo hareeriga 
annagaa ka diirree 
furta dahabka ooryaha 
iyo duluca gaarida. 
Diriciyo malkhabadaha 
kala baxa dukaannada. 


Inta lagu dekeeyiyo 
inta lagu dingiigsado 
inta daabac lagu dhigo 
in durraaxad lagu simo 
adaa dawladee guro. 


Anna weliba deeqdaas 
waxaan kuugu darayaa 
inta igu dul-saarka ah. 


Marka ay dibbootee 

nin hagraday ka dayrshee 
dugsi looga leexdaan 
daba geli aqaannaa. 

Markay ciinka daagdaan 
dabka ugu xiddigiyaa. 
Nin dumaala baan ahay 
degel fule ka bara kacay. 
Nin ku diirsadaan ahay 
maalintay u daran tahay. 


Marka daawad lala tago 
nin didsani iskaga hadho 
annagaa ku dirirroo 
halka daran ku dhicinoo 
sida loogu dabar go 'ay 
Deelley ka tirinnee 


nin debcow dhan uga guro. 


Dibadda iyo gudahaba 
dacallada hor iyo gees 
doc kastaba adoo jira 
isu baydh dad-qalatoy. 
Isku daya kas iyo maag 
inaad xeesha dalabta leh 
igu laba dibleysaan. 
Isku duuba qorigiyo 
birtaan daabka haystiyo 
midigtayda daalacan. 


Rabbi derejadiisiyo 
deeqdiisa culus iyo 
diintaan ku dhaartay. 


Culimada ducaysee 
lagu hubo daliilkee 
digridaan ku dhaartay. 


Xilka dawladnimadiyo 
dalka iyo shinkiisiyo 
dad leh baan ku dhaartay. 


Dooddigii Mandheeree 
laga qaxay dayaankiyo 
darban baan ku dhaartay. 


Dhabbad iyo Gal-dogob iyo 
digtii awrayaal iyo 
duman baan ku dhaartay. 


Birjeex deedankeedii 
laga diday kulkeediyo 
degsan baan ku dhaartay 
Lixle >! damacyadiisii 
diric Ina Saleebaan 52 
duxan baan ku dhartay. 


Ifkuu Xaamud 53 daariyo 
Khaliif?? doorrankiisiyo 
digan baan ku dhaartay. 


Hurre >> doonnantiisii 
Gurey Ina Dawaarriyo 56 
dar kalaan ku dhaartay. 


Islow 57 dara-dhigiisii 
danab Aadan Shiiniyo 38 
dadban baan ku dhaartay. 


Karuur 5? duur-xulkiisii 
iyo damalki Koosaar ? 
dedan baan ku dhaartay. 


Dil-dillaanka dhiiggiyo 
inta nacabku dooxee 
dahan baan ku dhaartay. 


51 Lixle-waa Maxamed Xaashi Diiriye 


52 Ina Saleebaan-waa Xasan Saleebaan X. Maxamed 

53 Xaammud-waa Xaammud Ibraahim Yaasiin 

54 Khaliif-waa Khaliif Sheekh Axmed 

55 Hurre-waa Maxamud Xaaji Xasan Hurre 

56 Gurey ina Dawaarre-waa Ibrahim Faarax Dawaarre 
57 Islow-waa Maxamed Axmed Maxamuud (Islaweyn) X 
58 Adan Shiine-waa Adan Sheekh Maxamed Sh.Cabdillahi 
59 Karuur-waa Cabdi Sheek Jaamac 5 

60 Koosaar-waa Cabdilqaadir Koosaar Cabdi 

Inta daaha dhagartiyo 
ku xidh-xidhan dalluuntee 
dabran baan ku dhaartay. 


Dalan-doolka caydhiyo 
dingaraarka mudankiyo 
dibjirkaan ku dhaartay. 


Inta cadowgu dayrshee 
dibadaha u hoyatee 
dulman baan ku dhaartay. 


Aqallada daloolee 
Doolaabo huruddee 
dansan baan ku dhaartay. 


Garashada dareenkiyo 
inta laga dab-qaatee 
idirtaan ku dhaartay. 


Dacar iyo ladh jiifiyo 
inta doogta kicisee 
damagdaan ku dhaartay. 


Dhulka hanad ka duuliyo 
Duriyaan ku dhaartay, 
Daalacaan ku dhaartay. 


Dar-daraa barbaartiyo 
inta dirirta geydee 
diran baan ku dhaartay. 


Dedda-ruxanka maankiyo 
daaraanta godobtiyo 
dunbukhaan ku dhaartay. 


Doodaha sinnaantiyo 
dimugraaddinimadiyo 
daacaddaan ku dhaartay. 


Deebaanka noloshiyo 
diiwaanka nabaddiyo 
duuggaan ku dhaartay. 


Dil-dillaaca waagiyo 
dabka iyo cadceeddiyo 
dayaxaan ku dhaartay. 


Qalinkiyo dawaaddiyo 
dugsiyada aqgoontiyo 
dawankaan ku dhaartay. 


Dalawada la maaliyo 
daableyda gudintiyo 
doobigaan ku dhaartay. 


Darka iyo wadaantiyo 
inta doojinaysiyo 
dawliskaan ku dhaartay. 


Digirtiyo galleydiyo 
durdurrada waraabshiyo 
dibigaan ku dhaartay. 


Inta dhididku deeqee 
dan xalaala jiratiyo 
dubbahaan ku dhaartay. 


Da'da soo kacaysee 
dummaddayda xilatee 
dagan baan ku dhaartay. 


Hirka Daalalleydiyo 
dersan iyo Rashiid iyo 
dulucdaan ku dhaartay. 


Inta diib is marisiyo 
naxariista dunidiyo 
dumarkaan ku dhaartay. 

Dab haddaad hungaacdiyo 
haddaad daacdo dhabataba 
haddaad adigu doontiyo 
haddaad adigu diiddaba 
haddaad ii darraatiyo 
haddaad ii ducaysaba 
haddaad maato dabatiyo 
haddaad doobta lalisaba 
haddaad doolli nogotiyo 
haddaad daasas fagataba 
haddaad geelal didisiyo 
haddaad deylo shabisaba 
haddaad faan dudubisiyo 
haddaad been daldalataba 
haddaad kaara ducatiyo 
haddaad geeri dihataba 
haddaad dooddi oroddiyo 
haddaad deeddan socotaba 
haddaad soo durdurisiyo 
haddaad xeel la durugtaba 
haddaad waalli duushiyo 
haddaad maan ku dirirtaba 
haddaad daad faruurtiyo 
haddaad soo da” fanataba 
haddaad duusho kicisiyo 
haddaad dawri carisaba 
haddaad dawga xidhatiyo 
haddaad deyr is marisaba 
haddaad buur la deristiyo 
haddaad dooxyo qodataba 
haddaad doobir shidatiyo 
haddaad diina taxataba 
hadduu dhiiggu daatiyo 
hadday xaydhi dixataba 
hadday guushu degatiyo 
hadday daahyo rogataba 
hadday qaanso debecdiyo 
hadday shiish dellegantaba 
hadday Daydo curatiyo 
hadday deero tebisaba. 


Adoo dool dhaqaaqiyo 
adoo daata mooyee 
damac waa halkiisii 
dabna waa dabkiisii. 


Dusduskay ku dheregtee 
haddaan daalku dheeraan 
gabbal baas u dumin nabad. 
Nin dalleensi lagu cunay 
haddaan guuto loo dilin 
dakharkiiba toban nogon. 
Nin kastoo dun iga qaba 


haddaan daab-cad lala dhicin. 


Janannada durduurta ah 
haddaan daadku soo qubin. 
Agallada derbiga dheer 
haddaan daagad laga gelin. 
Ninka dabin ka boodka ah 
haddaan diirad lagu helin. 
haddaan duubka gogoshiyo 
lagu dhuuman dalowyada. 
Haddaan shaashka derejada 
dallacaadda laga nixin. 
Dar Allay u kibirtee 
haddaan iilka lagu degin. 
Haddaan meydku duurkiyo 
derrimaha ka fara badan. 
Sangadhaa dabayshiyo 
haddaan fiinta laga didin. 
Fadhigay ku daaqdee 
haddaan soodhku dalandalin 
halka doobi lala maro 
haddaan raacdo daba gurin. 
Dacfalaanka mahaddiyo 
dardarsiga barwaaqada 

iyo doosha subagga leh 
haddaan laysu dacarayn, 
Inta daran intaw daran 
haddaan duulal lagu falin. 
Haddaan deebta gumuciyo 

lagu guban dabkaan shido. 
Duhur laysla wada jiro GUDGUDE 
haddaan guusha lay deyn 
Allay-lehe docdaydii 


Gedgedoonka i i 
ha goblamo dal weynuhu. edgedoonka maark ygd DKG 


gocasho soo boodka 
Xaajada garlayliga jartiyo 
gun-u-saluugayga 
Gibladiyo mashxaraddayda iyo 
farax la goohayga 
Gandoodkayga taahayga iyo 
goobo xaradhkayga 
Gurmadkiyo haloosiga taxmiyo 
guluf alooskayga 
Gama’ li'ida reenkayga iyo 
jiif galgaladkayga 
Goobyaalka caga-jiidka iyo 
meel-ka-gabargaalka 
Gucla orodka seeraarka iyo 
geyllan dirirkayga 
Haddaan geestan eegana cabsida 
gaarkay igu raaran 
Gabranaanta qoollaalligiyo 
mala gorfayntayda 
Gadoobnaanta yeelkayga iyo 
kala gantoobnaanta 
Garab li'ida soodhkayga iyo 
gooninnimadayda 
Goofkiyo xabaalaha shixnadan 
godadka buuxbuuxa 
Cagta go'an lugaa iyo gacmaha 
gabawar duugoobey 
Naafada garbaha kaashatee 
sumucu gaagaabshey 
Geerida shinkeed dhaaftay iyo 
Guri dambayskayga 
Goodaadsigaygiyo hiyiga 
garar tallawgiisa 
Kol haddaan wadnuhu kuu garrayn 
geydha kugu yeedhye 
no anaa kula hadlee 
gacalkayow heedhe 

Nafta gororaheediyo haddii 
galowda lays taabto 
Geesteyda waa fule ninkii 
goob ka saahidaye 
Guddoon dhacayna waa doqon ninkii 
gaar u faashadaye 
Guri ba'ayna waa cadow ninkii 
raarta sii guraye 
Gobannimana waa quus ninkii 
gawska dhaafsadaye. 
Ummad geeska loo tumay habeen 
gocasho soo jeeddo 
Haddii aan tashiga loo golayn 
amase gaashaanka 
Fallaadhiyo gabooyaha haddaan 
godobta loo taaban 
Iyadoo gadoodiya hadday 
fadal garmaammayso 
Hadba nabar gataatiya hadday 
gebi dhac tuuryayso 
Galladdeeda oo dhow hadday 
gaadhi kari weydo 
Inta gudashadeed tahay hadday 
geysan kari weydo 
Iyadoon garaysnayn haddii 
gacantu ay daasho, 
Gamaarshaa ku dhaca amase way 
gabax tidhaahdaaye 
Gabbashay ligdaa amase way 
gamashi luuddaaye 
Way kala guddaa amase way 
kala go doontaaye 
Ways gawdhisaa amase way 
feedha gurantaaye 
Guushay nacdaa amase way 
gubasho oydaaye. 


Inkastoo guddoonkii burburay 
loo gudcura joogey 

Inkastoo go'aankii dulliga 
Geesinnimo diiddey 

Inkastoo giyigu waa xormee 
gaadhka lagu meershey 


Inkastuu gaggaabkii cuslaa 
garangar duul duulay 
Xaajada god-raaca leh haddii 
loo gabbala eego 
Sida ay u kala geysan tahay 
way gun dheertahaye 
Kol haddaan garaad lagala hadhin 
galabba sheeggeeda 
Inta maanku gaajeysan-yahay 
guuli waa weliye. 
Gashigayga way dhaganyihiin 
gaasaskii qabaye 
Weli gaaf dugsoon bay hurdaan 
ganacya weyntiiye 
Dibjirkii gidaarrada hurdaa 
laysu soo guraye 
Gebegebe rag lagu keenay baa 
layga gadayaaye 
Erey gara haddii loola tago 
godol ma waayeene 
Gargaarkoodu wuu dhimi lahaa 
guul-darrada taalle 
Lafa-gerina way jebin lahayd 
maalin gudeheede 
Gobanimana way dhalin lahayd 
loo gudboonyahaye 
Gacalnimana way hubin lahayd 
aan la goyn karine. 
Weli gumucu meel baydhsan buu 
gawda ku hayaaye 
Gariirkaad maglaysaan ka dhow 
goobahaan rabaye 
Gadhqaadkeedu waa leexsanyahay 
waana gudayaaye 
Garar loo maleeguu ku ridey 
guura socodkiiye 
Guudkeedu waa wada fin iyo 
gaatir iyo booge 
Hadday gooli-baadh tahay waxaa 
gabay raggeediiye 
Guyaal iyo guyaal bay rarteen 
gocorro shaydaane 

Iyadoon goblamin baa haddana 
geelo loo hadhaye 
Gol-dalooladeedaa ka badan 
galalka ciideede 
Gelin looma wada sheegi karo 
xaajo geda weyne 
Gawdiidka iyo quusta waa 
lagu gumoobaaye 
Mar haddaan hillaab lagu gudbayn 
giriftan mooyaane 
Gabgabteedu waa xubin intay 
gawrac leedahaye 
Geeddiga cagaa daaliyaa 
lagu geyoodaaye 
Gellimaadka hayskaga Jirtiyo 
goosan habaglaaye 
Gubuxsiga mar uun bay tirsiga 
meel ka soo geliye 
Gargaraaciddeediyo ha deyn 
geed ka didinteeda. 


II 


Garashadu hadday ruux la tahay 
suu u garanaayo 
Garaadkiisu suu gabo haddii 
loola garan waayo 
Gardarruu u qaataa ninkii 
yidhi garaadkiise 
xaajadu markay gobo'da iyo 
gawda culus joogto 
keligii nin gaashaantay wuu 
gola ka fuulaaye 
Gadaashiisa uun baa durbaan 
laga garaacaaye 
Labadiisa geesood ma jiro 
ruux ku gelayaaye 
Arrin lalama guulee warkuu 
gura yidhaahdaaye 
Dadka wuxu u gacan haadiyaa 
qof iyo gaarkiise 
Gendi iyo dhukaan buu qabaa 
cudurro guumeede 


Gogol wuu ku shaashoonayaa 
| loo gudboonyahaye 

Sida goray Jallaagoobey buu 
gooni joog yahaye 

kol hadduu nin mana naga gudbadey 

i tiisa uga guuro 

Xil uun buu guddoontaye ka baydh 
gudashadiisiiye, 

ka galgaley habaar-gabe halkuu 
gool ku cuno weyne 

Nin hadduu tashiga guuto faran 
keli ganaanaysto 

Gaaraayucuuntiyo shinnida 
gurucya dhaadheerta 

Giiryaalayaashiyo fulaa 
laguma guuraanka 

Gumarta iyo maajeenta iyo 
geed-xunkiyo tuugga 

Gungunnaafka iyo maarta iyo 
gocorka aan quudhin 

kun ninoo guraangura hadduu 
goob isugu keeno 

Guufkiyo haddii hooda iyo 
giniga loo qaybsho 

Dadka kale intii gudan haddii 
gararka loo jiido, 

Ninka gaaban meel dhow haddii 
looga geda-sheegto 

Guubaabadeedii haddii 
loogu godadleeyo 

Hadallada galoofta ah haddii 
loogu mala gaaxsho 

Guryo-noqoshadeedii haddii 
lagu gawaan-raacsho 

Gabbal daye sidiisii hadday 
laba gar-daymooto 

Shimbiraha gabraartiyo hadday 
galow wax weydiiso 

kol hadday galaydh soo kallahay 
laabta uga guuxdo 

Garba-raar cadhaysani hadduu 
gooyo taladeeda 

Guulkeedu dheeraa sidii 
eenyadii Bixine??. 
Weligeed fal baa loo guntaa 
lagu guhaamaaye 
Mar uun bay gadooddaa siday 
gees lo'aad tahaye 
Galab xiisaheedaa wakhtigu 
kaga gaboobaaye 
Ninuun baa ku guuree iyada 
geeddi waw weliye 
marka wiil ku guro Naarta iyo 
godadka Yaahuuda 
Ayay kii Jannada geyn lahaa 
dayasho goobtaaye 


Marka uu galaa buu iyaga 
guba yidhaahdaaye 
Markay raar guraysaba nin bay 
gudub tidhaahdaaye 
Gabno ugubi way quusisaa 
gaawe Cumarowe33 
Garab-daar ninkii lagu bokhraa 
geedad sare waabye 
Gar-ma-qaatayaashiyo dadkaa beera 
ruux gudhane 
Ganbo nimaan la soo bixin haddii 
guulo lagu waabo 
Markuu dhaawac geystaba haddii 
loo gargarateeyo 
Isagoo canaan lagu gudbiyo 
š gaarran filanaaya 
Giblo iyo haddii sacabbo lulan 
_ _ loogu gogol-xaadho 
Keligii inuu guurti yahay 
maalintaa gunudye 
Marka uu gadaan iyo gadaan 
gacan-togaaleeyo 
Ayuun buu waxaan ganac lahayn 
sii gorgoriyaaye 


NA gga 
62 Geenyadii Bixin-waa i 
+ geenyo degel fadhi ku ahayd A k 
a ku baxday "sow geenyadu ma cablo, sow casa a a Konomin ooro loogu iman jirey; waana tii 
Cumarowe,- Waa Cumar Salaad Cilmi guma tebo". 

seetada nin goostaba 
wuxuu gesto lala yaabye, 
mar hadduu tallaabada gurguro 
gaatan iyo booddo 
Dhaaxaa gadaal laysla tebey 
wiil galbaday jeere. 
Toojaba waxaa lagu godlaa 
say u gaar tahaye 
Gurranidu mar waa dhalasho iyo 
gacanba qaabkeede 
Marna waa calool garac siddiyo 
xaal ku soo gala'e 
Kol haddaanay maankaaga gadin 
talana kaa geynin 


Gurracnaanta qiil lagu saxoo 
loo gudbaa jira’e 

Gudboonaantu way daalisaa 
ruuxa meel gurane 

Nin hadduu go'aankiyo sharciga 
gawrac ugu jiido 

Hadba goondhabaaliyo hadduu 
gooddi-furan keeno 

Gacalnimo hal loo yidhi hadduu 
gubasho sii beero 

Guudaan haddii uu ku liqo 
ereyga geedeysan 

Runta wuru u guul-guulayaa 
way gun-dheer tahaye 

Goldaloolo qudha maaha iyo 
goonnidaa taliye 

Gedaan loo filayn baa jirtiyo 
geel-la-daaq kale'e 

Hadba geed-is-maris baa u hadha 
guul dad leeyahaye 

Miyaan Geeddi-Baabbow arladu 
gelina waayeynin. 


k k * 


Gole miiggan, geed sheegan iyo 
garangar muunaysan, 

Gudban iyo cod laba geesa iyo 
guurti kala soorta, j 
Garnaqsiga mudducigoo tashiga 
gooni uga showrey, 

Geda labe maddaacaley hadloo 
dhaabad ba'an geystey, 

kala gurasho meertiyo rogaal 

la isla guur guurey, 

Maahmaaho wada guuna iyo 
gabayo raac raacay, 

Guddoon dhacay hubaal iyo go'aan 
laysku gacan gaaday, 

shan god 00 murtidu leedihiyo 
gororka suugaanta, 

Gedda hadalka loo ruga geshiyo 
marin gobaadeed dheh. 


HI 


Gobannimadu waa libin ku taxan 
geeddi nololeede 
Waa gumaro aadmigu hantiyo 
guusha ugu weyne 
Guddoonkeedu waa faral siyaal 
loo gafaa jirine 
Geduun buu ka leeyahay khalqigu 
maalintuu gado'e 
marka uu gabaabsiyo xilliga 
laga gu'weynaadey 
Ayuun baa ninkii gudan karaa 
dhan ugu guuraaye 
Qabyadeedu waa guun intay 
gaadho weligeede 
Galab noolba ooddeedu waa 
) gudinta loo hay-ye 
Nin gufeeya mooyiye ma jirin 
ruux gunaanadaye 
Gelbiskeeda oo qudha hadduu 
.. tacabku kuu gooyo 
Adigoo gadaashaday hadday 
guure kugu dhaafto 
Gommodkiyo yaboohdeedu way 
goora badataaye 


Haddii aan gantada loo adkayn 
amase gaafaanta 

Guddo iyo waxay yeelataa 
gulufo shaydaane 

Gaadaa dhexdeedaba ka kaca 
maalin gelinkeede 

Gacmaa lagu xejaa amase way 
galab dhagaagdaaye 

Waa lagu gam'aa amase way 
geeri badisaaye 

Gob baa lagu nogdaa amase waa 
lagu gumoobaaye. 

Garan maayo maalmaha intuu 
soor gad leeyahaye 

Mar hadduu gidaad bahal qabaa 
gaajo kula ciiro 

Gujo-dhaadhigeediyo hadduu 
taabo gorofkeeda 

Waxba kama go'aan ruux ku shubay 
xeedho gudaheede 

Hadduu gaar u maamulo qof 
waa geel nin leeyahaye 

Inkastoo gantaal iyo wed iyo 
gawrac lagu hooyo 

Meel loo gun-raaciyo haddaan 
gogol dhig loo yeelin 

Mar haddaan garaad loo lahayn 
wayska gubataaye 

Geedkeed ba’ waa sikir haddaan 
garasho liilayne 

Hadduu gaws dhurwaa ruugi karo 
waa laf guri taalle. 

Gunti-furey nin caashagay haddii 
guudka loo sudho'e 

Galacdeeda uun baa indhuhu 
golongol eegaane 

Giniis iyo hadday kala dhaxlaan 
gaar-la-ababkiisu 

Waa maro gargaranoo adhyaha 
lagu gabraartaaye 

Mar hadduu waraabuhu gashado 
giiro waa halise 

adoo gashaantiya sidii 

? YANG gogol dhaafay 

Guurkeedu tuuguu ahaa 
gaabsi iyo beene 

Iyadoo garoobiyo markay 
guudka fidhanaysey 

Inanuu gumeystuhu dhalaa 
gaadhka ka ahaaye 

Gabowgeeda way doonnantahay 
gedaha waayeele 

marka ay geyaan sheelataa 
garacu yeeshaaye 

Hadba wiil is gaalaynayaa 
loo gu'tiriyaaye 

Nin dharaar wuxuun laga guntay 
guushu jamataaye 

Gobannimadu ruux kuma xidhniyo 
Giib ninkii dilaye 

Agaabaynta maalmaha gudbiyo 
galaha taariikhda 

Gadood dhacayba sheekuu lahaa 
geyfan iyo raade 

Ganba-xoorka waayaha haddii 
laysu minan guursho 

Dad uun baa ma guurtada lahaa 
goobihii baxaye. 

Gurgurshaagu awr buu ka yahay 
rarasho gaadiide 

Gadh-wadeenku ruux buu ka yahay 
geylan wadareede 

Nin uun baa guddoonsha'e xil waa 
laysu gororshaaye 

Galladduna waxay saaran tahay 
wax isu geygeyne 

Inkastuu wax galo ama wax gudo 
ama wax weyn gooyo 

Inkastuu galool mudhay ka yahay 
dhiraha gaagaaban 

Hadduu geel abuuriyo hadduu 
gaas cartama beero 

Inta ruux wax gaadhsiin karaa 
way gun dhowdahaye 


Noloshana galgalaheeda iyo 
gebi ahaanteeda 

Waxaan geesi karin baa jiroon 
gaar ninaw faline, 

Xaajaba gan baa loo unkaa 
talaba waa goore 

Ummadyahay tiraa kaa gedmane 
wax isu geygeyso 

Ninkii aad garaaddiyo shaxshaxo 
saartay garabkiisa 

Kol hadduu dharaar goonya kulul 
kaa gelgelin doontay 

Waxaad galabsatuun baa jiree 
gaado kale yeelo 

Ninkii aan gondaha kaala dhayin 
gololo hawsheeda 

Gardaadkaaga yuu baran inaan 
taada lagu gaadhin 

Hadday gibili kaa saarantahay 
gocomo hooseeya 

Waxaan geedna kaa qarin indhuhu 
yay ka gabargaalin 

Hadba soo gadaal eeg ninkaad 
gadato hiilkiisa 

Gol dalooladaaduu nin ogi 
galagalaystaaye 

Aduun bayse kaa go'an yihiin 
maalmahays guraye 

Godan baa la yeeshaa xadhkaha 
haysku wada giijin 

Geyigiisa wiilkaan ahayn 
gibilka mooyaane 

Gun-dhigiisu meel kaa fog buu 
geed ku leeyahaye 

Si aad uga go 'daba ruux ku neceb 
gaarar kala yeesha 

Guushaada waa lala jiraa 
gees ha ka ahaannin 

Godobtaada meelee intaan 
gacantu kaa boobin 

Gacalnimada noolee intaan 
gocasho kaa oodin 

Guddoonkaaga reeree markay 
kula gudboonaato 
Gamaaddaada muunee haddaad 
geeri huri weydo 
Guntashana xusuusnow waxaad 

godolba soo joogtey 
Gurgurshaana haw raran nimaan 

gudasho kuu doorin 
Garashana ogsoonow inay 

xaaja badan goyso 
geeraarku waa sude hadduu 

kuu ged-bixi-waayo 
Adba goor is weydii intuu 

gabaygu kaa dhaafo. 


* * k 


Cir gadoodey, dirir gaamur da'ay 
galayax waalaystay, 

Onkodkoo gariirkii ka baxay 
galowgu yaab yaabay, 

Guulaamo sawsaba kortiyo 

dhibic garaaraysay, 

Guluuluco mareegeysey iyo 
gabadhle miish-miishtay, 

Fad godladey, mahiigaan dhex galay 
mayay ku soo gaadhey, 

Waqal gaaftey jarar soo gabradey 
gebiyo soo ciiray, 

Gibil bururtay, gale foos burburay 
galangal leexastay, 

Gurdan baxay, xareed galal jabtiyo 
godanno miilaystay, 

Dadka oo intuu nabad gogladey 
godob la'aan toosay, 

Qorraxdoo garayskiyo martii 

gees isaga xoortay, 

Dayaxoo intuu gaadh ka degey 
gacalo muunsooday, 

Tigaaddoo ganbada uunsatoo 
shidatay geed-saaqa, 

Marka geela laantiisa dheer 
gabantu soo reebto, 


Guryahoo haleelada sidkani 
gaabis kaga fooftay, 

Marka gororka naasaha fatahay 
gobo'da deyn weydo. 


Galabuu kulaylkii ka jabay 
gubayey jeedaalka, 

Qorraxdoo gollaha kuulatood 
gaari wacan mooddo, 
Gaaraabidhaankiyo markay 
taranto goobaantu, 

Caweys ay gabdhuhu boodayaan 
golaha saarreyda, 

Dayaxoo galshada meersadood 
geesi ba'an mooddo, 

Xilligay gammaankiyo ifaan 
quruxda gaarreydu, 

Dhulka oo galaaluhu simeen 
gun iyo baarkiisa, 

Cosobkoo golxada fooraroo 
laba gardhaalaystay, 
Qorraxdoo gelgelimaysatoo 
goroddu laallaaddo, 

dayaxoo go 'yaal wada cas iyo 
shaal galgala qaatay, 

gu' xasilay, gudgudayaal habsadey 
adhaxda Gaaroodi, 

Marka awrku goojada ka simo 
gaasa-baxa dhaartay 
Qorraxdoo guduud lagu bokhroo 
meel garba ah saaran 

Dayaxoo intuu garab la baxay 
gooddi uga muuqda, 

Gararkiyo taraaraha madow 
Kala geddoonkooda, 

Gabbal ururay, waa soo gurguray 
labada goorood dheh. 

IV 


Ged ninkii ogaadaba shillale 
guuto loo wacaye ` 

Inta aan gar- waaqsaday intaan 
garasho diidaayo 

Inta laygu gaad gaadayaa 
iiga geed ba'ane 

Cishaday gabnowdiyo intay 
gelinba heer joogtey 

Girif-giriftu way igu badnayd 
gu'iyo jiilaale 

Inaan gaabsho mooyiye cishana 
tayda maan gabine 

Galka seefta kuma haysan jirin 
maalin gulufeede 

Misna geeladay, gocoraday 
iiga gaws kulule 

Goonbaartu eelkay dhigtaba 
gaari baw ridhane 

Godobteedu waxay saarantahay 
meelo aan geyine 

God markaan daboolaba far baa 
laygu godayaaye 

Nin gefaaba lay tirinayaa 
garasho waa yaabe 

Waxan ahay nin lagu saan gatoon 
raadba soo geline 

Garraantayda qaar iyo lag iyo 
gaasas baa necebe 

Gabbashayda duul iyo badh iyo 
goosan baan rabine 

Haddaan gaasho yeeshana dar bay 
gawi la leedahaye 

Hadba waxaan ku guul seegayaa 
lama garaystaane 

Garba-duub waxaan ugu xidhnahay 
maan gurracaneede 

Inaan geenyo buubsaday haddii 
guuxu weli joogo 

Gadaal baaba lay eegayaa 
gool tirsaa jira'e. 


Ummadyahay dib uma guuri karo 
gooshkan maanta ahe 

Gosha hooyo waa laga koraa 
goodir kay tahaye 

Gashi baxana waa lagu dayaa 
geed ka hadalkiiye 

Hadday gudubto yeedhaydu waa 
sheeko ii gadane. 

Geyigaygu waa kow intuu 
waajib ii galo'e 

Dhulka kale intaan gaadhi karo 
waw gol leeyahaye 

Adduunyada go'doon kagama jiro 
garangar loo yaalle 

Garaadkaygu waa dhaafsan yahay 
xaajo goboleede 

Dareenkaygu gooddiga sibuu 
li gilgilayaaye 

Guhaad iyo canaan buu hiyigu 
ii gab-leeyahaye 

Inta garasho ii meel la 'dahay 
tayda maan gudane 

Hadba waxan galiilyoonayaa 
goobo lay tebaye 

Asaaggay wuxuu galo ayaan 
anigu gooyaaye 

Anigiyo kuwii lagu goblamay 
waa gudboonnahaye 

Qayrkay intuu guul suntaday 
gooni ii farane 

Nin kastoo ganbadu saarantahay 
dunida guudkeeda 

Gurmadkayga waw baahanyahay 
ruux la gaasiraye 

Taydana ninkii igu guntadey 
waw gar leeyahaye 

Marba gooha dhiillada halkii 
igu galoollaata 

Karaankayga waan geyn intaan 
geeri moogahaye 

Waxa ina rag ii guulayaa 
tiisa gaarka ahe 

Anna waxaan go 'aansaday inaan 
lay gabood faline. 
Garawshiiyo jeeraan ka helo 
gaanka dunidayda 
Jeeraan galaa baxo arllada 
gooddi iyo gooddi 
Jeeraan gufaacada ku tago 
meelo geriyaada 
Gaaliyo Islaamkaba ilaa 
taydu wada gaadho 
Barigiyo Galbeedkaba ilaa 
laygu gacan qaado 
Gurey“ iyo Islow?3 iyo Hurrow?? 
gabaygu waa beene 
Godadleysan maayee tashiga 
waan guddoonsadaye 
Waxba yaan indhaha laygu gubin 
gaabsi ma aqaanne. 


* * * 


Gudcur laga tallaabsaday ilays 
baadi lagu goobtay, 
Gamas iishay, gaashaan burburay 

gawrac laga maarmay, 
Dunidoo giblada iidsanoo 

gacal walaalowdey 
Gudboonaanta xeerkeeda iyo 

garasho nuurkeed dheh. 


= l... 
64 Gurey-Ibraahim Faarax Dawaarre(Gurey) 


65 Islow-Maxamed Ahmed Maxamuud(] [/ 
66 Hurre-Maxamuud XXasan as pao 


00 saddexdub: GA rd yA p 
Soomaaliyeed. ahaayeenmujaahidiin naftoodiiu huray, dhiiggoodiina u hibeeyey halganka Xoraynta Ummadda 

XUSUUS 
Ai 


Aadan Shiine:- 

(Aadan Sheekh Maxamuud). Wara uu ahaa sarkaal ka tirsanaan jirey 
Xoogga Dalka Soomaaliyeed. Bilowgii sannadkii 1982kii, ayuu u dibad 
baxay halganka xoraynta ummadeed. 


Aadan Shiine wuxuu ka mid ahaa saraakiisha ugu magaca weyn leh uguna 
soo horraysey Ururka Dhaq- dhaqaaqa waddaniga S oomaaliyeed. Aadan 
Shiine xilalsare oo kala duwan ayuu ka soo qabtay Ururka SNM, xilalkaas 
oo kala ahaa:- 


1. xoghayaha Ciidammada Xoraynta. 
2. Guddoomiye-ku-xigeenka Ururka sannadihii 1982-1986. 


Aadan Sheekh Maxamud, naxariistii janno Alle ha ka waraabshee 
cadowgu shirqool gaadmo ah ayuu ku diley 31/5/1987, isaga oo hawi ka 
haya goob ka mid ah goobaha dagaalka 


Af-Qalooc-Xaaji Aadan Axmed:- 

Alle ha u naxariistee wuxuu ku dhashay Gobolka Sanaag. Suugaan- yahan 
waddaniya oo xarakaddii gobanimada kaalin sheegan, gaar ahaan 
suugaanta ku lahaa buu ahaa xaajigu. Silsiladii “Siinleyda” ahaydna wu 
u ka qayb galay. Hal-abuur waayeel ah oo aad loo qaderiyo ayuu ahaa. 
Bogol iyo siyaado ayuu ku geeriyodey Xaaji Aadan. 


Aaminatu Wahab - Aamina Bintu Wahab (Ilaahay 
raalli ha ka nogdee): waa hooyadii Nebi Maxamed (nabad- gelyo iyo 
naxariisi korkiisa ha ahaatee). 


SIE 

Islow - Maxamed Axmed Maxamuud (Islaweyn): 

Wuxuu ka mid ahaa saraakiishii Ciidammada Cirka ee 1973kii la 
ruqseeyey, markii uu Siyad Barre bilaabay in shakhsiyaadka waddaniga 
ah laga safeeyo Xoogga Dalka Soomaaliyeed. Islaweyn wuruu ka mid ahaa 
saraakii- shii ciidammada ee aasaastay garabka hubaysan ee Ururka 
SSDF, muddo dheer- na wuxuu ahaa Taliyaha Aaga koonfur- eed ee 
Ururka. Laga bilaabo sannadkii 1984kii wuxuu ka mid noqday Ururka 
SNM, halkaas oo uu ku shahiidey dagaal ka dhacay Tuulada Balli-Dhiig 
(Gobolka Togdheer) 12/2/1987 isaga oo Taliye u ah Cutub SNM oo bartaa 
iyada ah weerar ku qaaday. Islaweyn wuxuu ahaa geesi waddani ah oo aad 

loo jecelyahay iyo aftahan aqoon dheer u leh hiddaha iyo suug- aanta 


Soomaaliyeed. 


aB- 


Barre- Maxamed Siyaad Barre: keli-taliyihii af-genbiga ku qabsa- day 
dalka Soomaaliya 21/10/1969. 


Beeris - Shimon Peres Ra”iisal Wasaarihii hore, Dalka Israa 'iil. 


Beegan-Manaaxem Beegan: Ra "iisal Warsaare hore. Dalka Israa 'iil. 


Bilaal-Bilaal Bin Xaaris: ` Fr P 
Wuxuu ahaa Asxaabi madow oo ka mid ah dadkii ugu hor rumeeyey Diinta 


Islaamka. Bilaal wuxuu caan ku ahaa Addimaadda. 


Boobe-Cabdi Yuusuf Ducaali: ; 

Mujaahid firinfircoon, ka mid ah dhallinyarada indheer-garadka ah. 
Boobe, wuxuu muddo dheer ka tirsanaa Ururka Dhaqdhaqaaqa 
Waddaniga Soomaaliyeed.Muddadaas gudaheeda wuxuu Ururka SNM 
hay'adihiisa sare ka soo qabtay xilal kala duwan sida:- 

1. Xoghayaha Golaha Dhexe 

2.Xoghayaha Warfaafinta. 


Boota-W.G.Botha: 
Madaxweynihii hore ee dalka koonfur Afrika ee ku caan-baxay 
siyaasadaha midab takoorka ah. 


Boodhari-Cilmi Boodhari (1908-1941): 

Waa astaanta iyo halqabsiga Jacaylka iyo Jamashada haweenka, Sidaas 
darteed waxa laga yaabaa in Jacaylka Cilmi yahay ka ugu caansan 
soomalida dhexdeeda. Wuxuu ku noolaa Ma gaalada Berbera markay 
Hodan indhuhu tuseen qiyaastii 30 nadii. Kalgacalkiisii Hodan ayaa 
caynka iyo baydda ka gooyey hibadii iyo hantidii Cilmi duunkiisa Jiiftay. 
Laakiin Hodan waxay oori u nogotay Maxamed Shabele. Wara la 
rumeysanyahay in Cilmi Boodhari Jacaylkii Hodan dartii u hoydey. 


Burhaan-Burhaan Daahir Afrax: 


Barbaar gabyaaah oo katirsanaa X 00ggaga Mucaaradka ka soo horjeeda 
nidaamkii foosha xumaa ee ka dhisnaa Soomaaliya. 

Bukaasa-Jean Bedel Bukaasa Keligii taliyihii dalka Afrikada 
Dhexe, ee af-genbiga kale lagu ridey. 


-T- 
Taadjar - Margaret Thatcher: 
Ra'iisal Wasaaradii hore ee dalka Ingiriiska iyo Hogaamiyihii Xusbiga 
Muxaafidka sannadihii 1979-1990, 


Jacfar- Jacfar Maxamed Numayri: Diktaatoor ka mid ah Diktaatoorada 
soo maray Afrika, horena muddo dheer uga talin jirey dalka Soodaan. 


-X- 

Xaamud - Xaamud Ibraahim Yaasiin: 

Mujaahid ku caan baxay geesinimo iyo xeel dagaal oo ka tirsanaa 
Ciidammada Xoraynta Ururka SNM. Xaamud Ibraahim naxariistii janno 
Alle ha ka waraabiyee wuxuu ku shahiidey goob uu mahadho ka geystey oo 
ka mid ah goobihii cadowga lagaga hor yimi sannadkii 1984kii. 


Xasan - is bokhraha dalkaa Moroko. Xasan Saleebaan - Xasan 
Saleebaan Maxamed (Ina Saleebaan Weyne): 

Sarkaal ka tirsanaan jirey Xoogga Dalka Soomaaliyeed. Xasan wuxuu 
shaadhkii Xoogga Dalka Soomaaliyeed iska xayuubiyey ka dib markuu ku 
qancay in magaca Xoogga Dalku lumiyey kalsoonidii shacbiga. Xasan 
Saleebaan wuxuu ka mid ahaa saraakiishii dhinaca Ururka SNM ee 
xabbaddii ugu horraysey ku ridey cadowga xukunka dalka boobay. Xasan 
ma ahayn sarkaal ka tirsan ciidammada oo keliya. 

Xasan Saleebaan wuxuu ahaa geesi keenadiid ah oo leh niyad bir ah. 
xasan, naxariistii Janno Alle ha ka waraabiyee wuxuu ku shahiidey 
goobihii ugu horreeyey ee cadawga lays kaga hor yimi sannadkii 1983kii. 


Xasan Ganey - Xasan Xaaji Cabdillaahi: 

Suugaanyahan aad looga yaqaano dalka Soomaaliya oo dhan, kana mid 
ah ragga ugu horreeya maansadda xilligan.Xasan Ganey wuxuu ka 
tirsanaan jirey Xoogga Dalka, gaar ahaan, kooxdii fanniga ahayd, ee loo 
yiqiin ”Jeneral Daa 'uud”, toddobaatanadii ayuu ku soo wareegey 
Hooballada Waaberi. Xasan Ganey waa nin ku xeel-dheer Afka 
Soomaaliga, kuna caan-baxay astaynta farshaxanimo, quruxda iyo 4 
adeegsiga sifooyinka dabeecada. Kasan Ganey wuxuu ka mid ahaa raggii 
kaalinta lama illaawaanka ah ka gaatay sisiladdii “Deelley”. Xasan 

Ganey wuxuu ka mid yahay ragga ku leh qayb libaax suugaanta iyo fanka 


maanta, wuxuuna ka mid yahay ragga ugu riwaayado iyo heeso badan. 


Xaliimo - Xaliimatu Sacdiya: f 
Hooyadii Alle raali ha ka nogdee nuujisey Nebi Maxamed INabad iyo 
naxariisi korkeeda ha ahaatee) ka dib markii hooyadii Aamina Bintu 


Wahab (Ilaahay raali ha ka noqdee) geeriyootay. 


Xuseen- Xuseen Bin Dalaal Bin Cabdalla: 
Waa is bokhraha dalka Urdun. 


Xusni - Maxamed Kusni Mubaarak: 
Madaxweynaha dalka Masar. 


Khaliif - Khaliif Sheekh Axmed: 

Hanad dhallin yaro ah, oo kaalin xus mudan ka qaatay halganka ka hor 
jeeda taliska foosha xun ee ka dhisan Soomaaliya. Khaliif Alle ha u 
naxariistee wuxuu madan ka ahaa Qaybta Koonfureed ee Ururka SNM, 
isaga oo dhiif diriraya ayuu ku shahiidey goob dagaal, Gobolka Bakool ee 
Soomaaliya sannadkii 1985kii. 


= [D 
Daktoor Baanda - Hastings Banda. Waa 
Diktaatoorka ka taliya dalka Malaawi (Afrikada Koonfureed). 


Dr. Maxamed Saalax -Dr.Maxamed Saalax xasan: 

Gobolka Sanaag ayuu ku dhashay. Macallinimo ayaa dalka Soomaaliya 
loogu tababaray oo kulliyadda Macallimiinta ee Lafoole ayuu ka qalin 
jebiyey. Markii danbena dalkii Jarmalka Dimuqraadiga la odhan jirey 
ayuu waxbarashadiisii ka sii watey, halkaasoo uu cilmiga taariikhda 
"Bh.D” kaga soo qaatay. Wakhtigan xaadirka ahna cilma baadhis la 
xidhiidha raad-raaca taariikhda Soomaaliyeed ayuu dalka Ingriiska u 
joogaa. 


Deega - Deega Jaamac Jibriil (Deeqa Colujoog): 

Agoonyahanad Soomaaliyeed oo ku takhasustay cilmiga bulshada. Deegi 
waxay ahayd Guddoomiyaha Akaademiyada Cilmiga, Fanka iyo 
Suugaanta wakhtigii Ilaahay naxariis- tii janno ha ka waraabiyee Muuse 

Galaal geeriyooday. Deeqi waxay si 
xilkasnimo leh isugu taxallujisay inay badbaadiso nolosho Muuse Galaal, 


Dun Carbeed - Cali Sugulle Dun Carbeed: 

Maansa-yahan ku caan ah taariikhda fanka Soomaaliyeed, kana mid ah 
ragga tiirarka u taagey Janka Soomaaliyeed ee cusub. Cali Sugulle waa 
faylasuuf aragti dheer. Wuxuu aad u hantay afka Soomaliga saddex ilaa 
afar fac ayay maansadiisu soo taxnayd. Maansadiisu dhinacyada nolosha 
oo dhan iyo da "kasta oo bulshada ka mid ah ayay saamaysay welina ismay 
dhimin. Cali Sugulle wuxuu ka mid yahay ragga tirada iyo tayada ugu 
balladhan ku leh maansada iyo fan masraxeedka soomaaliyeed. 


-R- 

Rashiid - Rashiid sheekh Cabdillaahi Xaaji Axmed: 

Aqoonyahan ku takhasusay Cilmiga Bulshada.Suugaan ruug iyo qoraa ku 
xeel dheer siyaasadda. Rashiid intii dagaalka hubaysan ee SNM jireyba ka 
mid buu ahaa, waxaanu hay'adaha Ururka ee sare ka soo qabtay xilal ku 
siman ilaa heer Fulineed (Xoghayaha Xidhiidhka Dibadda). 


Rashiid waa gabay dhaadhi caan ku ah dhadhanniga iyo kala shiilka 
maansade. 


Raage - Raage Ugaas Warfaa: 
Bilowgii Qarnigii 19aad ayuu dhashay. Raage wuxuu ka mid ahaa raggii 
ugu horreeyey ee ku caan nogda gabayga. 


Reegan - Ronald Wilson Reegan: 
Madaxweynihii dalka Maraykanka (1979 - 1988). 


Riiraash - Maxamed Cabdillaahi Riiraash: 
waa macallin ka galin jebiyey kulliyadda Waxbarashada ee Lafoole. Dalka 
Ingiriiska wuxuu ka soo qaatay shahaadada "M.A”. 


Riiraash, waa hal-abuur daneeya suugaanta kana qayb qaatay 
silsiladdii "Siinley. 


Su 
Saado - Saado Cabdi Muxumed (Cabdi Bacaad): 
Waa marwada Rashiid Sheekh Cabdillaahi. 

Saado - Saado Cali Warsame: 
Fanaanad cod baxsan, kana tirsan 
abuurad, waana gabadhii ka qayb gas 


Hooballada Waaberi.Saado, waa hal- 
hay silsiladdii "Deelley”. 


-Salaan Maxamed (Carrabey): 
papa aaa caana oo ku dhashay G obolka Togdheer, dhulmareen 
ayuu ahaa Salaan. Silsiladdii "Guba”gabayaagii ka gayb galay buu ku 


Jirey. 


- Arestides Samosa: F 
AA muddada dheer ka talin jirey dalka Nikaraagwa, ee 
kacdoonka shacbi lagu ridey dabayaagadii 1970kii.Kacdoonkaas oo ay 
hoggaamina- yeen ciidammadii la magac baxay Sandinista, heesaagii 
caanka ahaa ee Diktaatoorku diley. 


Sahra -Sahra Rashiid Sheekh Cabdillaahi: R 
Waa curadda Rashiid Sheekh Cabdillaahi iyo Saado Cabdi Bacaad. 


Sayid Maxamed - Sayid Maxamed Cabdulle Xasan: 
Wuxuu ahaa gabyaa caan ah oo si ba'an ugu talax-tegey afka Soomaliga 
Hoggaami- yihii dhaqdhagaagii ciidammadii Daraawiishta ee ka 
hor-jeeday gumaystayaashii Talyaaniga iyo Ingiriiska. 


Siciid Saalax - Siciid Saalax Axmed: ya 
Gobolka Sanaag ayuu ku dhashay. Macallimiintii hore ayuu Siciid ka mid 
yahay, kulliyadda Macallimiinta ee Lafoole ayuu ka galin jebiyey, waana 
hal- abuur silsiladdii “Siinleyda "ahayd ka qayb galay. 


-sh- 

Shaah - Maxamed Rida Bahlawi: 

Shaahii, ama bogorkii ka talinayey liraan muddada ku dhow soddonka 
sannadood. 


shirwac - Cabdillaahi Maxamed Shirwac: 
Waa Jaamici, indheer-garad ah, leh sifooyin waddaninnimo iyo 
garannimo. 


-DH - 
Dhoodaan - Cabdillaahi Macallin: 
1. Gabyaa ku xeel-dheer maansada Soomaaliyeed. 

2. Muddo dheer ka horjeedey taliska bahalka a 


h ee ka dhisan S. j 
3.Dhoodaan wuxuu caan kusii yahay gabayada jacburk ka oomaaliya. 
CL 


Cabbaas - Axmed Cabbaas Axmed: 
Dhaqaalayahan, Qoraa ku Xeel-dheere cilmiga bulshada. Cabbaas wuxuu 
ka tirsanaa Xooggaga Mucaaradka ah ilaa sannadkii 1980. Cabbas waa 


ragga aad u daneeya fanka iyo Suugaanta, waddaniyaduna uraa rugtiisa 
iyo raaskiisa. 


Cabdi Qays - Cabdi Aadan Xaad: 

Suugaanyahan caan ka ah dalka iyo degaannada Soomaaliya oo dhan. 
Cabdi Qays waxaa llaahay ku mannays- tay hibooyin fanni ah oo fara 
badan, waxaanu ka mid yahay tira aad u yar oo awood u leh:- 

1. Hal-abuurida iyo tirinta midhaha. 

2. Samaynta codka. 

3. Tumidda kamanka iyo qalab kale. 

4. ku luuqaynta heesaha. 

5. Jilidda riwaayadaha. 


Cabdi Qays wuxuu ka mid yahay suugaan- yahannada heerka koowaad, 
waxaanu ka mid yahay kuwa loogu jecel yahay fankooda. Cabdi Qays 
wuxuu ka mid ahaa raggii ay bilowgiiba iska horyimaaddeen askartii 
xukunka Soomaaliya boobtay, muddadii askartaasi dalka ka talinay- seyna 
badankeeda Cabdi Qays wuxuu ku oodnaa xabsi. 


Cali Dhuux -Cali Aadan: 

Qarnigii 19aad qaybtiisii danbe ayuu dhashay.Qarnigii 20aad badhtami- 
hii- siina wuu geeriyoodey. Gabyaa caan baxay reer miy ah oo Gobollada 
Woqooyi Barigooda ku xoolo dhagda buu ahaa.Silsilsddii "Guba” la 
baxday gabaygay ka unkantay- na isagaa curiyey Cali Dhuux. 


Cumar - Cumar Salaad Cilmi: 

Shaqada dawlada 1964kii ayuu ku biiray. Tan iyo waagaana xilal kala 
duwan ayuu Cumar dawladihii kala danbeeyey ka soo qabtay. sannadihii 
1978 - 1980, Cumar wuxuu ahaa Xoghayaha Xisbiga iyo Guddoomiyaha 
Gobolka Woqooyi Galbeed. Cumar, sannadkii 1981 kii ayuu ku soo biiray 
Xooggaga Mucaaradka Soomaaliy- eed, garabka SSDF oo uu xilal 
Fulineed ka qabtay. Haatana Cumar wuxuu ka tirsan yahay hoggaanka 
Ururka USC. 

- Oammaan Bulxan: Waa gabayaa caan ku ah Suugaanta 
aaa. Darnigii 20aad bilowgiisii gabyaa ku noolaa Dhagaxbuur 
iyo nawaaxigeeda buu ahaa.Silsiladdii "Guba ahaydna dood ba an iyo 
farshaxanimo laysla sheegay buu kaga qayb galay.Tii "Halacna 
gabyaagii isku helay buu safka hore kaga jirey. 


-G- 

Garas - Muxumed Carte Jaamac: 

Waxay isku dugsi iyo isku kacaan ahaayeen hal-abuurka Maxamed 
Ibraahim Warsame (Magaalada Cadan). Garas wuxuu ka mid yahay 3 
ragga Hadraawi ugujecelyahay saaxi ibbadiisii hore. Garas wuxuu markii 
ugu danbeysey ku sugnaa dalka Imaaraadka Carabta. 


Gaarriye- Maxamed Xaashi Dhamac: 

1. Jaamici indheer - Garad ah. : 

2. Gabyaa, safka hore kaga jira hogaaminta maansada Soomaaliyeed ee 
wakhtigan cusub, ama casriga ah. 

3. Gaarriye wuxuu la kowsaday dagaalka hubaysan ee Dhaqdhaqaaqa 
Waddaniga Soomaaliyeed, waxaanu Ururka SNM ka soo qabtay xilalkala 
duwan oo ka mid yahay Xoghayaha Aagga Dhexe. Gaarriye, waa raggii 
qaybta libaax ku lahaa silsiladdii siinley, Gaarriye waa hal-abuurkii 
bilaabay silsiladdii caanka ahayd ee Deelley. 


Galaal - Muuse Xaaji Ismaaciil Galaal: 

(Muuse Galaal), Abwaan, Xidaar, Hoobal, gabyaa iyo caalim ku xeel 
dheeraa suugaanta, dhaqanka iyo xiddigiska. Muuse Galaal wuxuu caan 
ku ahaa degaanada Soomaaliyeed oo dhan, waxaana aad looga yiqiiney 
adduunweynaha. Muuse Galaalwuxuu ka mid ahaa tiirarkii budhcadda ka 
talisa Soomaaliya sahayatay, waxaanu Ilaahay naxriistii janno ha ka 
waraabiyee si dacdarro ah ugu geeriyoodey magaalada Muqdisho 
sannadkii 1980kii. 


Gammuute - Maxamed Cabdille Cali: 

Gobolka Togdheer ayuu dabayaagadii Qarnigii 19aad ku dhashay, 
Gabyaa caanah kuna sii Caan baxay maansada geela ayuu ahaa.Waxaanu 
xijaabtay qiyaastii afartannadii. 


Gaandi - Mahatma Gaandi: 
Halyeygii horseedka ka ahaa halgankii gobannimada dalka Hindiya. 

Giib - D.Gibbis: 
Sarkaal Ingiriis ah oo mar ka talin jire igii 

| sal Ç y magaalada Burco wakht 
gumaysiga Ingiriiska, markii danbena ciidamadii ¿araq A ka Im 
gobolka Togdheer, labaatannadii Qarnigan labaatanaad. 


Gurxan - Xasan Gurxan Ibraahim: 

1.Waddani indheer-garad ah. 

2.Aftahan ku talax tegey siyaasadda. 

3.Gurxan wuxuu weligii ka horjeedey dagaal siyaasi ah oo aqooni ku 


dheehantahayna ku hayey ninka madaxda ka ah dad qalatada 
caarcaarisay Soomaaliya. 


Gurey- Ibraahim Faarax Dawaarre (1956-1986): 

Wuxuu ka mid ahaa horseedkii dhaqdhaqaaqyadii ardayda ee Gobolka 
Sanaag, arrintaas darteed, Gurey wuxuu ku xidhnaa xabsiga weyn ee ku 
yaal tuulada Mandheera, degmada Berbera. Muddadii uu dhaxaysey 
1979- 1981. Isaga oo dhawr iyo labaatan jir ah. Gurey wuxuu dagaalka 
hubaysan ku soo biiray 1982kii. 

Gurey Illaahay naxariistii janno ha ka waraabiyee, wuxuu shahiidey 
sannad- kii 1986kii, isaga oo gudanaya waajibaadkiisii ummadeed. Gurey 
wuxuu intuu noolaa tusaale iyo astaan u ahaa sifooyinka ku aroora 
ragannimada oo dhan. Waxaanu iftiin iyo ilays lagu hirto iyo hal-haysba 
u noqday, guud ahaan dagaalka hubaysan, gaar ahaan dhalinyarada 
Soomaaliyeed. Geeridii Gurey Faarax Dawaare ku timi waxay dad fara 
badan geyeysiisey inaan hagoog mooyee 

afkooda wax hadal ihi ka soo bixin in muddo ah. 


Guush- Cali Jaamac Basaale: 

Wuxuu wax ku bartay magaalada Burco. Wuxuu dhaqdhagaagyadii 
dhalinyarada ee Gobolka Togdheer ka ahaa xubin firinfiricoon. Guush 
wuxuu dagaalka hubaysan, garabka SNM ku soo biiray sannadkii 1983kii. 
uush gudashada kaalintii uu ku lahaa halganka ka sokow wuxuu kaalinta 
ugu weyn ka qaatay, ururinta, ilaalinta, faafinta iyo daabacaadda 
suugaanta buugan ku daabacan. 


mis 

Faarax- Faarax Axmed Cali (Faarax Gamuute): 

Jaamici, cilmi baadhe iyo qoraa suugaanyahan ah. Faarax wuxuu ilaa 
sannadkii 1982kii ka tirsanaa Xooggaga Mucaaradka ah, garabka 
Dhaqdhaqaaqa Waddaniga Soomaaliyeed (SNM). Waxaanu muddo dheer 
xubin ka ahaa Golaha Dhexe. 

Faarax Nuur: M: 
Wuxuu ku noolaan jiray gobolka Woqooyi Galbeed, miyi iyo magaalo 


midna kama madhnayn. llaahay naxariistii Janno ha ka waraabiyee 
Faarax Nuur wuxuu ahaa gabayaa caan ah 00 farshaxannimada iyo xeel 
dheerida ku darsaday aragti iyo aqoon kaabay oo ladhay hibadiisa. Farax 
Nuur wuxuu gaadh haye, Af-hayeen iyo abbaan duuleba ka ahaa qaddiyad 
kaxeeldheer kana xannun badantii raggii ahaa daa :facayeen. Taasa waxay 
keentay in mar keliya talo ka gedman weydo sawirka qaddiyadaasina ka 
libdhi waayo. 


Fahad- Fahad Binu Cabdulcasiis: /s-bokhzaha dalkaas sucuudiga. 


Kaddare- Xuseen Sheekh Axmed: A 
Murtiyahan, ku xeel- dheer dhaqanka iyo suugaanta kana tirsan 
Akaademiyadda Cilmiga, Fanka iyo Suugaanta. 


Karuur- Cabdi sheekh Jaamac (Cabdi Karuur): 

Wuxuu ahaan jirey sarkaal ku-xigeen 

ka tirsan Xoogga Dalka Soomaaliyeed muddadii hore ee Xoogga dalku 
macnaha samaynayey. Cabdi Karuur bilowgiiba waxaa uu la kowsaday 
dagaalka hubaysan garabka SSDF, wuxuuna ku danbeeyey garabka 
Jabhada SNM. Cabdi Karuur wuxuu ahaa halyey caan ku noqday halganka 
dhexdiisa iyo dalka Soomaaliyeed oo dhan. Wuxuu ahaa geesi ku 
xeel-dheer dagaalka dhuumaalaysiga (Guerrilla), gaadmada iyo is 
maydhaan- ka. Cabdi Karuur, wuxuu sas iyo selal joogta ah ku ridey 
ciidammada cadowga ee Gobolka Bakool, Gedo iyo Bay. Cabdi Karuur 
wuxuu mar iyo mararba weerar ku qaaday magaalo madaxda Muqdisho 
intii dawlad ku sheegta ka talisa Soomaaliya weli ilkaha iyo ciddiyha 
dhaadheer lahayd. Cabdi Karuur Ilaahay naxariistiisa ballaadhan ha 
huwiyee, goob dagaal o0 uu ku xarrago qaatay (Washaago, degmada Yeed, 
Gobolka Bakool) ayuu ku shahiidey sannadkii 1987kii. 


Koosaar- Cabdulqgaadir Koosaar Cabdi: 

Cabdulqaadir Koosaar, wuxuu ahaan jirey sarkaal ka tirsan Xoogga 

Dalka. Wuxuu ku soo biiray Xooggaga Mucaaradka ah garabka 

Dhagdhagaaga Waddaniga Soomaaliyeed sannadkii 1982kii. Muddadaas 

Cabdulqaadir Koosaar ka tirsanaa Ururka SNM xilalka uu soo qabtay 

waxaa ka mid ahaa:- 

1. Guddoomiyaha Dhagdhagaaga Waddaniga Soomaaliyeed SNM 
(1983-1984), 

2. Taliyaha Ciidammada Xoraynta SNM. 

3. Xubin guddida fulinta ah. 

4. Xubin Golaha dhexe. 

5. Taliyaha Aagga Koonfureed. 
6. Taliyaha Aagga Dhexe. 


Cabdulqaadir Koosaar wuxuu ahaa indheer: 
¿qaa -garad ku xeel-dheer 
una bisil siyaasadda. Cabdulgaadir Koosaar Tlaahay naxariistii pi 


ka waraabiyee waxaa cadowgu shirqool | 
| vi gaadmo ah ku diley 12/7/1 
isagoo ku guda jira gudashada waajibaadkiisa ii A WUSA, 


JING 

Lixle- Maxamed Xaashi Diiriye: 

Wuxuu ka mid ahaa saraakiisha sare ee X. oogga Dalka Soomaaliyeed, 
waxaana shaqada laga fadhiisiyey 1987kii isaga oo Gaashaanle Sare ah 
keeno- diidnimo awgeed. Lixle, wuxuu ka mid ahaa saraakiishii asaastay 
Ururka Dhaqdhaqaaqa Waddaniga Soomaaliyeed, gaar ahaan garabka 
ciidammada xoraynta. Sannadihii 1983- kii iyo 1984kii wuxuu Ururka 
SNM ka qabtay xilal ay ka mid yihiin Xoghayaha ciidammada Xoraynta 
SNM. Wuxuu ku caan ahaa calool adayg. geesinimo, hawlkarnimo iyo naf 
hurnimo aad loo tebey. 

Lixle, Alle naxariistii janno ha ka waraabiyee, wuxuu shahiiday 
17/10/1984, isaga oo dagaal-gelinaya ciidan tira yar oo SNM ah oo cadow 
xooggani soo weeraray. Mintidnimada Lixle ayaa keentay in cadowgii aad 
loo jebiyo. 

Goobtuu Lixle ku shahiiday waxay ka 

mid tahay kuwa ugu qiimaha badan 

dagaalka xooggaga Mucaaradku ku 

hayaan taliska Siyaad Barre. 


-M- 

Maxamed Mooge- Maxamed Mooge Liibaan: 

Heesaagii ma dhafaanka ahaa ee Soomaaliya. Maxamed Mooge, wuxuu 
ahaa macallin ka tirsanaa Wasaaradda Waxbarashada, ka hor intaanu 
hantiyin dhegaha dadweynaha Soomaaliyeed. Maxamed, wuxuu hoobal 
ahaan soo shaac- baxay sannadihii toddobaatanadii. Maxamed Mooge, 
waxaa taliska Soomaaliya ka dhisani shaqadii ka fadhiisiyey sannadkii 
1971kii, ka dib markii talisku ku eedeeyey inaanu u jajabnayn hawlaha 
kacaan-ku-sheegaa boobay taladii dalka. Maxamed, intuu dalka gudihiisa 
joogey wuxuu ku heesi jirey heesaha si dad- ban uga soo hor-jeeday taliska 
Maxamed Siyaad Barre. Toddobaatannadii ayuu Maxamed si qarsoodi ah 
dalka kaga baxay, waxaanu in muudo ah ku noolaa dalka Kiiniya iyo dalka 
Ingiriiska, ka dib markuu naftiisa uga maaro waayey inay ka indha qarsato 

durbaa- nadii beenta ahaa ee loo tumayey Siyaad Barre iyo hurintiisa 
sacabkiyo mashxaradda jeclayd. Dhagdhagaagii ugu horreeyey ee Siyaad 
diidka ahaa (Jabhadda SSDF) ayuu bilowgiiba Maxamed Moogee ku 
biiray, waxaanu ahaa hoobalkii ugu horreeyey ee qaaday hees cod leh oo 
si badheedh ah uga soo hor-jeedda taliska Soomaaliya, sida heestii ahayd 
ee "Soomaalidu ma huruddaa” iyo ” Lix iyo labaatankii Juun ku lednay, 
kowdii Luulyo liibaaney kow iyo labaatankii Oktoobar leeleelay”. 
Maxamed Mooge, waxaa aad ugu beerayd nacaybka taliska nacabka ah, 
mana jirin heeso kacaan-amaan ah oo uu ku heesay muddadii ka badaer 
kow iyo labaatanka sannadood ee mugdiga ah, xitaa may jirin heeso 
Maxamed Mooge ku duubay Idaacadaha Soomaaliyeed, sababtuna waxay 
ahayd isaga oo u arkay- ey Idaacado aan ka wakiil ahayn ama ku hadlayn 
afka shacbiga Soomaaliyeed, sidaas darteed ayaa loo dareemi karaa in 
heesaha Maxamed Mooge ku duuban yihiin cajaladaha madaxa bannaan. 
Maxamed Mooge fankiisu wuxuu ka mid yahay kuwa ugu mudan fanka loo 
yagaan "Fadhiga”. Waxaa la rumaysan yahay inaanu jirin guri 
Af-Soomaali lagaga hadlo oo aanay heesaha Maxamed Mooge oollin. 
Maxamed Mooge Liibaan, wuxuu lahaa cod lab oo legddan oo hannaan 
farshaxanimo ku dheehantahay iyo luuq aan carjabin oo dhegtu 
heellanaan, hangal-taag iyo halhaleel ku dhegeysato. Maxamed Mooge, 
wuxuu ahaa bulshaawi, qalanbaawi ah, aad iyo aad ayuu naftiisa ugu 
han-weynaa. Wuxuu lahaa hilaad fog iyo hiyi durugsan. Fanka Maxamed 
Mooge ma duugoobi doono inta dad nool yahay. 

Maxamed Mooge wuxuu la dhashay hoobalka kale ee caanka ah, ee Axmed 
Mooge Liibaan. Maxamed Mooge Ilaahay naxariistii janno ha ka 
waraabiyee wuxuu shahiidey 5/6/1984kii, isagoo hawlihii xoraynta ku 
foogan. 


Maarkoos - Ferdinando Marcos: 
Keli-taliyihii muddada dheer ka talin jirey dalka Filibiin ee lagu ridey 
kacdoonka shacbi Feberweri 1986kii. 


-H- 

Hodan -Hodan Cabdille Walanwal: 

Waxay ku noolaan jirtey Hodan magaalada Berbera, waana gabadhii uu 
Jacaylkeeda Cilmi Boodhari ku mashquulay, maansada badanna ka 
tiriyey. Ismayse calfan oo Maxamed Shabeele ayey oori u noqotay. 
Sannadihii 60dii ayay Hodan Cabdille Ilaahay naxariistiisa ha ku 
badbaadiyee magaalada Kamar ku geeriyootey. 

Ur Maxamuud Xaaji Xasan Muuse: 

acallimiintii hore ayuu ka mid ahaa, waxaanu ka alin jebi À 
waxbarashada Lafoole.Wuxuu kaalin weyn ka gatini a 
Ururrada Macallimiinta gobanimada ka hor iyo ka dib, marar badan 
ayaana lagu xidhay.Markii ugu danbeysey wuxuu dagaal hubaysan ka 
bilaabay buuraleyda Gobolka Sanaag, waxuu ka mid noqday taliyayaasha 
Ciidammada Xoraynta ee SNM. Laga bilaabo 1983kii wuxuu ka mid ahaa 
Golaha Dhexe ee SNM, wuxuu caan ku ahaa hoggaaminta, dadwadnimo. 
geesinimo iyo aqoonta dhuumaalaysiga ah. j 
Hurre, Alle ha u naxariistee, wuxuu Ku shahiiday dagaal ku dhex-maray 
Diinle (Gobolka Togdheer) ciidammo SNM iyo ciidammada daacadda u 
ah taliska Siyaad Barre, isaga oo xubin ka ahaa Guddida Sare ee Dagaal- 
gelinta SNM. 

Geeridii Hurre ku timi waa khasaace ballaadhan oo ku yimi dagaalka hu 
baysan ee cadowga ka hor jeeda. 


Hurre - Cismaan Ibraahim Warsame: 

Waa maanso-yahay ay Hadraawi walaalo yihiin.Heesaa caan ku ah 
ciyaaraha barbaarta miyiga iyo magaaladaba xilligii dhalin-yara- 
nimadiisii. Wuxuu ku barbaaray kuna dhagan yahay Gobolka Togdheer. 
Wuxuu leeyahay heeso iyo gabayo badan. 

Hurre Walanwal wuxuu aad iyo aad ugu xeeldheergahay dhaganka iyo 
suugaanta Soomaaliyeed. 


Yaasiin - Yaasiin Axmed Xaaji Nuur: 

Wuxuu ka qalin jebiyey Kulliyada Macallimiinta ee Lafoole. Yaasiin 
Dheere, wuxuu ahaa suugaan-yahan, xeel-dheere ka ahaa Akaademiyada 
Cilmiga Fanka iyo Suugaanta, waxaanu ka mid ahaa halganka hubaysan 
ee 

Mucaaradka Soomaaliyeed, garabka SNM, muddo dheerna wuxuu ahaa 
Xubin Gole Dhexe. Yaasiin Axmed X. Nuur wuxuu ahaa geesi7 ma daala 
ah oo milgo iyo maamuus ku lahaa dagaalka hubaysan. Yaasiin-Dheere 
wuxuu caan ku nogon doonaa taariikhda halganka soomaaliyeed. 
Yaasiin-Dheere Ilaahay naxariistii janno ha ka waraabiyee wuxuu 
shahiidey badhtamahii sannadka 1991 isaga oo gudanaya waajibkiisii 
qarannimo. 

